
ALIJA IZETBEGOVIĆ 


SVJETLOST - EL KALEM 


ISLAM IZMEĐU ISTOKA I ZAPADA 


Though it is out the East that the sun rises 
showing itself bold and bright, without a veil, 
only then it burns and blazes with inward fire 

when it escapes from the shackles of East and West; 
drunk with splendour it spring up out of its East 
that it may subject all horizons to its mastery; 
its nature is innocent of both East and West, 
though relationship-wise, true, it is an Easterner. 


Mohammed Igbal, Javid-nama 


Mada se sunce na istoku rađa, 
pokazujući se smiono u sjaju, bez vela, 
ono gori i plamti unutrašnjim žarom samo onda 
kada umakne okovima Istoka i Zapada; 
pijano od sjaja ono izranja na svom Istoku 
da bi svojoj vlasti podredilo sve horizonte; 
njegovo biće ne pripada ni Istoku ni Zapadu 
mada je porijeklom Istočnjak. 


Muhammed Igbal, Džavid-nama 


KNJIGA O SLOBODI 


Kao pred svakim originalnim misaonim svijetom ili originalnim stil- 
om umjetničkog djela, pred knjigom Alije Izetbegovića /slam između Isto- 
ka i Zapada dugo stojimo začuđeni, nemoćni da o njoj govorimo, da je de- 
finiramo ili uspoređujemo. Ona je neobična knjiga-zdanje sazdana na 
smionim temeljima jedne gotovo geometrijski jasno postavljene vizije, 
vođena i dovršena rukom islamskog arhitekte. 

Ponekad u književnom umjetničkom djelu zna da pjeva znanje; u ovoj 
knjizi pjevaju misli, koje se vežu jedna za drugu, nadopunjuju se, izviru 
jedna iz druge - poput vitica široko komponirane arabeske; i ako bismo iz 
ovog zdanja izuzeli jednu misao, jedan elemenat, čini nam se da bi se sru- 
šilo to zdanje, a ako bismo nešto dodali, to bi se osjećalo kao ,,strano tije- 
lo" i suvišni elemenat građevine. 
| Ni teološka ni strogo znanstvena, knjiga Islam između Istoka i Zapa- 
da je svjedočenje jednog misaonog muslimana o vlastitom vremenu i pros- 
toru - u punom smislu ovih riječi. 

Taj musliman ponikao je u Bosni i Hercegovini, na vjetrovitom i gro- 
movitom prostoru Balkana, i on je iznutra i s vana sagledao vjerske i ideo- 
loško-političke pravce i sisteme koji su se ovdje sudbinski susreli. Ovdje u 
skladu žive ili krvavo ratuju katoličanstvo, pravoslavlje, islam, jevrejstvo, 
komunizam-socijalizam, kapitalizam, ateizam, agnosticizam...; ovuđa su 
za Izetbegovićeva života (rođen 1925.g. u Bosanskom Šamcu, malom gra- 
du na sjeveru Bosne, a odrastao u Sarajevu, bosanskoj prijestolnici) pro- 
tutnjali jugoslavenski federalisti, velikosrpski koljači, velikohrvatski ink- 
vizitori, partizanski antifašistički pokret Josipa Broza Tita, antifašistički 
antikomunistički pokret ,,Mladih Muslimana" (Izetbegović je od rane mla- 
dosti član ove organizacije koja se ilegalno borila za islam i Muslimane 
ravno pedeset godina!), boljševički komunistički fanatici, studentski pokret 
zvani ,Ššezdesetosmaši", jedna pobuna koja je rušila birokratske forme i 
konformizam društvenih struktura, ali, ,lišena želja", nije znala šta hoće, 
zatim zagovornici socijalizma s ljudskim likom, liberali, klerikalci, sekula- 
risti, nacionalisti, vjerski fanatici... Upravo u Jugoslaviji, federalnoj držav- 
noj tvorevini u kojoj je Izetbegović proživio svojih 50-60 godina, dva veli- 
ka globalna društvenopolitička sistema, socijalizam i kapitalizam, ukrštali 
su svoje interese. Titova Jugoslavija zvanično je bila socijalistička država, 
ali njezin osnivač ni po koju cijenu nije dozvoljavao da ju se svrstava u 
istočni lager'' socijalističkih zemalja. Prema kritičarima njegova režima, u 

koje spada i Izetbegović, Titova komunistička vlast je, boreći se protiv sta- 
ljinizma i sovjetske dominacije, i sama primjenjivala staljinističke metode. 
Na drugoj strani, utjecaj kapitalizma na građane ove nesretne tvorevine - 
zbog otvorenosti njezinih granica i polovične smještenosti na zapadnoj 
strani iza ,željezne zavjese" koja je dijelila socijalistički od kapitalističkog 
hladnoratovskog bloka - nemoguće je bilo spriječiti. 

Iza socijalizma i kapitalizma, u njihovim temeljima, stajala su dva 
globalna pogleda na svijet: materijalistički, dosljedno ateistički, vezan pri- 
marno za kolektiv, ,,društvo'', ,,civilizaciju"', , vanjski progres" (Izetbego- 
vićevi termini), i taj svjetonazor fundirao je socijalizam, i kršćanski, dos- 
ljedno religijski svjetonazor primarno vezan za pojedinca, ,kulturu" i 
,moral'', koji je fundirao kapitalizam. Analizirajući temelje i rezultate ova 
dva svjetonazora u svjetskim okvirima, Izetbegović između njih smješta is- 
lam - kao treći i globalni svjetonazor, kao ,,Srednji put" kome uspijeva 
pomiriti jednostranosti i suprotnosti Istoka i Zapada, socijalizma i kapita- 
lizma, jevrejstva i kršćanstva. 

Koncepcijske temelje svojoj knjizi Izetbegović je postavio odmah na 
prvoj stranici, gdje kaže: , Postoje samo tri integralna pogleda na svijet i 
više ih ne može biti: religiozni, materijalistički i islamski. Oni odgovaraju, 
ili su projekcije one tri elementarne mogućnosti, koje smo naučili da imen- 
ujemo kao svijest, biće i čovjek". I pri tome autor polazi od stava koji, za- 
pravo, nije nov, ali čije pojašnjenje, a pogotovo društvene i političke pos- 
ljedice izvedene iz njega uzbuđuju savremenu svjetsku političku scenu: za 
Izetbegovića, misaonog nasljednika velikih reformatora islamskog svijeta u 
XX st. Muhammeda Igbala, Sejjida Kutba, Imama Homeinija, Alija 
Šeriatija, Hasana Turabija, Ahmeda Nedvija i dr. ne može se staviti znak 
jednakosti između religije i islama. ,,Isiam je više nego religija"', kaže Izet- 
begović. Čista religija, pod kojom Izetbegović podrazumijeva kršćanstvo, 
nema pretenziju da uređuje vanjski, sekularni svijet. 

Religija je, kaže nadalje autor, evoluirala u islam, koji je - i ovo je 
ključni termin ove knjige - ,,bipolarno jedinstvo", ,,posvjetovljeno, prema 
svijetu skrenuto kršćanstvo"! (str. 188). Počevši kao mistika, a završivši 
kao politička i državna misao (str. 189), islamska vjera u Allaha, za razli- 
ku od kršćanske vjere u Boga kao uvjeta unutrašnje slobode, uključuje i 
zahtjev za vanjskom slobodom (str. 190). 

Poslanik islama, Muhammed, sallallahu alejhi ve selleme, sišavši iz 
pećine Hira u anarhiju mekanskog društva, simbolizira islamski put koji iz 
meditacije, iz vlastitog unutrašnjeg usavršavanja, vodi u moćni proces po- 

pravljanja (el-islah) ljudskog društva kroz organizaciju na temeljima is- 
lamskog monoteizma, tevhida. Tako Muhammed), a.s., u svojoj integralnoj 
poslaničkoj misiji, ujedinjuje Isaov (Isusov) put, koji se završio u unutra- 
šnjoj slobodi pojedinca, u mistici, čednosti i rezignaciji (Živite kao krinovi 
u polju, često Izetbegović navodi njegove riječi iz Novog zavjeta), i Mu- 
saov (Mojsijev) put organizacije društva i borbe za pravdu. 

Kur'an odbacuje jednostrane i suprotstavljene starozavjetnu, jevrejs- 
ku, i novozavjetnu, kršćansku viziju zemaljske i nebeske Utopije i traži da 
se Ahiret stiče, nakon vlastitog moralnog usavršavanja, radom i borbom za 
pravedeno društvo na ovom svijetu, a da se spoznaja o Bogu učvršćuje 
prije i više dobročinstvom i borbom nego meditacijom. 

Islamski učenjaci, nakon što iščitaju /slam između Istoka i Zapada 
ističu da Allah - subhanehu ve te'ala - nije objavio takve dvije religije, kr- 
šćanstvo i jevrejstvo, kako ih Izetbegović opisuje. Izetbegovićev odgovor 
sadržan je u njegovoj knjizi: on i ne polazi od takvih pitanja - koja bi, reci- 
mo, s pravom postavio teolog, možda komparativist religija - već od 
činjenica: kršćanstvo sa svojim zahtjevom o uređenju vlastitog, pojedi- 
načnog, unutrašnjeg svijeta, i traženja nebeskog kraljevstva, i jevrejstvo sa 
svojim zahtjevom da se na zemlji napravi raj, a da se zanemari čisto reli- 
gijska profinjena čežnja za višim svijetom, bitno su utjecali na povijest 
čovječanstva. Muslimani, kao čovječanstvo sinteze, , srednjeg puta", kad 
nude treću alternativu, moraju poći od činjeničnog stanja, od historijskog 
uspjeha i neuspjeha jevrejstva i kršćanstva, materijalizma i idealizma, soci- 
jalizma i kapitalizma u modernom svijetu. Samo tako muslimani mogu iz- 
graditi treći svijet u kojem se ujedinjuju zahtjevi za unutrašnjom 1 vanjs- 
kom slobodom. 

U konačnici, sloboda je jedina tema, ali i nešto više: snažan zahtjev 
ove knjige. Izetbegović, koji je blizu jedne decenije proveo po komunis- 
tičkim zatvorima, a njegovi drugovi iz ,Mladih Muslimana"' na istom putu 
ostali bez života kao neprežaljeni šehidi, ili svi skupa proveli nekoliko hi- 
ljada godina iza rešetaka, kao najizrazitiji pisac tog jedinstvenog slobodars- 
kog pokreta u Evropi nije mogao ne napisati svoje poglede i čežnje za slo- 
bodom. 

Za njega, nema slobode bez ideje o Bogu, bez monoteizma. Ali kao 
krhko biće, raspolučeno između vlastitih kušnji, materijalnih potreba i žud- 
nje za višim svijetom, bačen u svijet borbe, tiranije i zla, s neiščiljelom 
vjerom u smisao dobročinstva i kompenzaciju za patnju i borbu u besmrt- 
nom životu, svoju slobodu čovjek, prema Izetbegoviću, neće steći ni 

čistom religijom ni čistom političkom akcijom. ,,Čovjek treba religiju koja 
je politika i politiku koja je etika" (str. 198). Ukoliko se osloni isključivo 
na materijalističke težnje, čovjek će biti lišen morala. Iskustveno: većina 
materijalista gradi ili podržava totalitarističke državne sisteme, u kojima 
čovjek gubi dostojanstvo i slobodu. Ako nema Boga, kako će reći svaki 
dosljedni materijalist, sve je dozvoljeno - to je neumoljiva istina religije 
koju na svoj način izgovaraju najpoznatiji likovi svjetske književnosti. A 
ukoliko se preda samo čežnji za višim svijetom, idealizmu i vlastitom mo- 
ralnom čistunstvu, čovjek je, htio-ne htio, licemjer budući da se ne uk- 
ljučuje u borbu protiv ropstva i tiranije. Istinski monoteisti - zbog snažnog 
moralnog poziva - ne mogu se zaustaviti na vlastitom usavršavanju. Odba- 
cujući poslušnost bilo kome ili bilo čemu osim Uzvišenom Bogu, oni u svi- 
jet ulaze ne kao revolucionarni anarhisti - takva je praksa i nasljeđe svih 
ateističkih revolucija na Zapadu! - već kao graditelji stvarne slobode zasno- 
vane na svjetonazoru koji u čovjeku vidi , hram Božiji". Samo takav po- 
gled na čovjeka ostvaruje jednakost ljudi, poteklih od istog Stvoritelja i od- 
govornih pred Njegovim sveobuhvatnim pogledom. ,,Ako su religiozni, 
podanici obožavaju ljude, autoritete, idole, kumire; slobodari i buntovnici 
slave jednog jedinog Boga. Jer, dok idolopoklonstvo ne smeta ropstvu i 
potčinjavanju, prava vjera ne smeta slobodi" (str. 168). 

Za. istinske monoteiste, materijalni svijet nije carstvo satane, a tijelo 
nije ,,posuda grijeha". Svijet koji je Bog stvorio najljepši je već po svom 
porijeklu, te je prezir prema tom svijetu nedopustiv. Slobodu ne grade ni 
askete, ni prometeji, koji prkose Bogu, već slavljenici jednog Boga, koji 
čine dobro i kaju se, koji potresno odgovaraju na čovjekovo neizbježno 
stradanje. Takav odnos prema sudbini Izetbegović je nazvao predanošću, a 
predanost - islamom. ,,Predanost volji Božijoj znači nezavisnost prema vo- 
lji ljudskoj. Pokoravanje Bogu isključuje pokoravanje čovjeku. To je novi 
odnos između čovjeka i Boga, pa stoga i novi odnos između čovjeka i 
čovjeka""(str. 267). 

Predavši se na ovakav način sudbini muslimana u svojoj Bosni i Her- 
cegovini kao i na čitavoj zapadnoj strani Balkana, Izetbegović je, odmah 
nakon što je drugi put izašao iz zatvora, svoj moral i znanje morao provjer- 
avati u borbi za slobodu - kao istinski musliman, monoteist. On se danas, 
kao predsjednik Republike Bosne i Hercegovine i vođa svog muslimans- 
kog naroda, daleko od tišine biblioteka i mira za pisaćim stolom, Bogu od- 
aziva i spoznaje Ga prije djelom nego razmišljanjem, da upotrijebimo nje- 
gove riječi. U njegovoj BiH ponovo se, krvavije nego ikada ranije u 

njezinoj historiji, iznutra, na vidjelo pokazuju obje verzije kršćanstva, bolj- 
ševički ateizam i fašistički totalitarizam, hipokrizija zapadnjačkog Novog 
svjetskog poretka utemeljenog na strogoj sekularizaciji života i politike, ali 
i moralni sjaj bosanskih muslimana, emocionalno Jedinstvo Umme, svih 
muslimanskih naroda, te nemoć i poniženost njihovih vlada. Bosna je 
čovječanstvo u malom; test za Zapad /kršćanstvo, za ,pravoslavni"" is- 
tok/ateizam i idolopoklonstvo, i islamski svijet/tevhid. Kao vrhovni ko- 
mandant jedne goloruke vojske naoružane vjerom, moralom i hrabrošću, 
uz svoje šehide, Izetbegović je svojom ukupnom misijom došao u poziciju 
političkog Newtona; on drži polugu kojom bi mogao prevrnuti planetu. Ma 
kako krupan i šokantan, ovaj stav nije nikakva retorička pretjeranost. 

Jedan egipatski islamski mislilac, na pitanje uplakane muslimanke iz 
Bosne, koja je u njegovoj zemlji potražila utočište bježeći od srpskih 
zločinaca i ravnodušne evropske diplomatske kaste, kad će Allah, dželle- 
šanuhu, pomoći Bošnjacima, bosanskim muslimanima, odgovorio 
je:, Allah će sigurno pomoći muslimane i Njegova pomoć je blizu. Budite 
strpljivi! Allah želi da na slučaju Bosne sljedbenici svih vjera, političkih i 
filozofskih pravaca iznutra pokažu ko su i šta su. Također Allah želi da 
čitavom svijetu, koji danas ponižava muslimane i vodi medijsku kampanju 
protiv njihove vjere, pokaže šta je islam i ko su muslimani. On je u svojoj 
Knjizi rekao: On je poslao Poslanika svoga s uputom i vjerom istinitom - 
da bi je uzdigao iznad svih vjera. A Allah je dovoljan svjedok! /El-Feih, 
28). Islam je svoju supremaciju dosad pokazao jedino nad širkom (politeiz- 
mom) iz VII stoljeća, ali ne i nad ostalim svjetskim religijama i svjetona- 
zorima. Allah je tako obećanje dao i vi, mala skupina muslimana u Evropi, 
gdje se susreću sve velike religije svijeta i svi svjetski interesi i planovi, ste 
Njegov znak! Vi vodite novu Bitku na Bedru, poslije koje će se, kao i u 
Poslanikovo vrijeme, rušiti svjetski sistemi i carstva. Vidjet ćete, islam će u 
Bosni, ako Bog da, bez obzira na sve sile širka i taguta (represije i totalita- 
rizma), koje su se okomile na njega na javni i tajni način, i opstati, i pobije- 
diti, i dokazati svoju supremaciju, humanizam i nepoznatu snagu." 

Ova Izetbegovićeva knjiga, zajedno sa Islamskom deklaracijom te 
Problemima islamskog preporoda, koje nadopunjuju njegov misaoni Sis- 
tem, i njegova biografija svjetiljka su i znak jedne islamske sudbine bo- 
sanskih muslimana, na zemljinoj planeti! 


Džemaludin Latić 


UVOD 


Savremeni svijet u znaku je oštrog ideološkog sukoba koji traje go- 
dinama i čiji kraj nije moguće sagledati. Svi smo na ovaj ili onaj način 
uvučeni u taj sukob, bilo kao njegovi učesnici ili kao njegove žrtve. Kakvo 
je mjesto islama u ovoj gigantskoj konfrontaciji? Ima li on kakvu ulogu u 
oblikovanju današnjeg svijeta? 

Ova knjiga pokušava bar djelimično odgovoriti na to pitanje. 

Postoje samo tri integralna pogleda na svijet i više ih ne može biti: re- 
ligiozni, materijalistički i islamski.! Oni odgovaraju trima elementarnim 
mogućnostima, koje smo naučili imenovati kao svijest, biće i čovjek - ili su 
projekcija njihova. Svekoliko šarenilo najrazličitijih ideologija, filozofija i 
sistema mišljenja od iskona do danas može se u posljednoj analizi svesti na 
jedan od ova tri temeljna pogleda na svijet. Prvi polazi od isključive ili pri- 
marne egzistencije duha, drugi od isključive ili primarne egzistencije mate- 
rije, treći od simultane egzistencije duha i materije. Ako bi postojala samo 
materija, materijalizam bi bio jedina konsekventna filozofija, a religija bi 
bila potpuno bespredmetna. Obrnuto, ako postoji duh, onda postoji i 
čovjek, a život bio bi besmislen bez jednog oblika religije ili morala. Islam 
je ime za jedan princip jedinstva duha i materije čiji je najviši oblik ljudski 
život. Čovjekov život je dosljedan samom sebi, ako istovremeno ostvaruje 
humani koncept, ne odbacujući, nego čak potvrđujući sve zoološke pret- 
postavke egzistencije. Svi čovjekovi promašaji u suštini se svode ili na reli- 
giozno odbijanje čovjekovog biloškog života, ili na materijalističku negaci- 
ju čovjeka. 

Jedni se pozivaju na prirodu i, očarani njenim redom i sigurnošću, 
proglašavaju je jedinom stvarnošću. Drugi polaze od čovjeka i, zagledani u 
zvjezdano nebo u njegovoj duši, nalaze jedan novi smisao vrijedan živ- 
ljenja. Mi, treći, pozivamo se na jedinstven prizor čovjeka u svijetu. Duša 
je vječna, ali je čovjek vremenit i u tom vremenu postoji misija koja se ne 
može zanemariti (Kur'an, 28/77). 

Stari su govorili da postoje dvije supstance, duh i materija, podrazu- 
mijevajući pod tim nazivom dva prapočela, dva svijeta, dva reda stvari, 
koja su različitog porijekla, različite prirode, koji ne proizilaze jedan iz 


f) Termin ,,religija'" u ovoj knjizi upotrebljava se u značenju koje ima u Evropi. Prema tome, između re- 
ligije i islama ne može se, sa stanovišta ove knjige, staviti znak jednakosti. Islam je više nego religija. 

drugog niti se mogu svesti jedan na drugi. Ni najlucidniji duhovni i umni 
vođi svijeta nisu mogli izbjeći ovo razlikovanje, iako je pristup mogao biti 
različit. Mogli smo ta dva svijeta zamišljati kao različita u vremenu, dva 
,Sukcesivna"' svijeta (,,sadašnji" i ,budući"), ili ih posmatrati kao različite 
po prirodi, po smislu, ali dva istovremena, ,,simultana" svijeta, što je bliže 
suštini stvari. 

Dualizam je najintimnije ljudsko osjećanje, ali nije i najviša ljudska 
filozofija. Naprotiv, svi veliki filozofski pravci bili su monistički. Ljudi 
žive, osjećaju i primaju svijet dualistički, ali monizam se nalazi u prirodi 
svake filozofije i umovanja. Filozofija ne trpi dualizam. Ipak, ta činjenica 
ne znači mnogo. Jer, misao ne može suditi životu koji je viši od nje. Ustva- 
ri, već samim tim što smo ljudi, mi se nalazimo u dvije stvarnosti. Ta dva 
svijeta mi možemo negirati, ne priznavati ih, ali ne možemo izaći iz njih. 
Život ne zavisi od toga koliko ga razumijemo. 

Ne postavlja se, dakle, pitanje da li ćemo istovremeno živjeti dva 
života (jer drugačije se i ne može živjeti), nego da li ćemo voljno i sa shva- 
tanjem krajnjeg smisla tako živjeti. U ovome je najdublje značenje islama. 
Svaki život je dvojan. Živjeti samo jedan život za čovjeka je jedna vrsta 
,tehničke'" nemogućnosti od trenutka kada je prestao biti drvo ili životinja, 
od ,kalu bela'" (Kur'an), od kada je postavljena moralna zagonetka na 
nebu, od kada je čovjek ,,bačen u svijet"" ili ,,;bačen u društvenu stvar- 
nost'.Čovjek može misliti ili vjerovati u jedan život, ali kada živi, on živi 
dva života. 

Mi nemamo racionalnih dokaza da postoji još jedan svijet osim vanjs- 
kog, čulnog, ali imamo jasno osjećanje da proizvoditi i konzumirati nije je- 
dini ljudski život. Naučnik ili mislilac koji ulaže napor da otkrije istinu 
neće mišlju otkriti taj drugi, viši život, ali upravo sam njegov život proved- 
en u traženju istine i u zanemarivanju animalnog života i jest taj drugi, viši 
oblik egzistencije čovjeka. Borba za druge ljude ili istinu, pravdu i dobro, 
uvijek je negacija skučenosti i konačnosti života. Žrtve onih koji gube ži- 
vot, slobodu i mir, jer ostaju vjerni bilo kakvim i bilo kojim moralnim za- 
konima, predstavljaju najbolje objavljivanje beskonačnosti života i njego- 
vog drugog, višeg smisla. To su iskre svjetlosti koje nam, poput blijeska 
munje u tamnoj noći, začas osvijetle daleke horizonte. I makar nam i dalje 
ostaje tumaranje u tami, vidici koji su nam se za trenutak ukazali nisu lažni 
niti priviđenje; oni jesu i ostaju najdublja i najveća istina. 

Pa i naš vlastiti odgovor na pitanje gdje sami pripadamo, i kada je na- 
jiskreniji, često nije izraz našeg stvarnog stava. Svako od nas skrpio je svo- 
ju sliku svijeta koja je obično sasvim nedosljedna i održava se samo zah- 

valjujući našoj prirodnoj nekritičnosti. Mi smo je nazvali religijom ili ateiz- 
mom, ali ona najčešće nema mnogo veze sa tim nazivima. Ovdje spadaju 
vjernici koji pokušavaju naukom dokazivati svoju vjeru i ateisti koji propo- 
vijedaju žrtvovanje uime ,,viših ciljeva" ili se dive slikama Michelangela ili 
skulpturama Rodina. Koliko bi njih pred prizorom svoga konsekventnog 
svijeta ostalo u potpunoj nedoumici! I materijalizam i čista religija svoju 
prividnu masovnost mogu zahyaliti prije svega činjenici da većina ljudi ne 
razumije njihovo pravo značenje. 


Ž. 


Ove dvije stalne linije mišljenja u čovjekovoj historiji mogu se lahko 
skicirati. One su paralelne, simultane, i u suštini ne pokazuju nikakav raz- 
voj. Već u staroj Grčkoj sa Epikurom (ili Aristotelom) i Platonom one pok- 
azuju sve konture jasnog i uobličenog sistema. Poznata Aristotelova maksi - 
ma da su ,,uživanje i bol veliki pokretači ljudskog života'" (naći ćemo je u 
skoro neizmijenjenom obliku kod Holbacha dvadeset vijekova kasnije) do- 
biva skoro istovremeno svoj odgovor u potpuno suprotnoj Platonovoj misli 
da je nepravičan čovjek u svakom slučaju nesretan, i_to utoliko nesretniji 
ako ostaje nekažnjen - misao koja se nalazi u osnovi svake istinske etike. 

Bez obzira na ogorčeno uzajamno protivljenje i pobijanje, ove dvije 
linije mišljenja nastavljaju se sve do današnjih dana. Vidjet ćemo jasne epi- 
kureističke ideje kod Lukrecija, Bacona, Hobbesa, Gassendia, Helvetiusa i 
Holbacha, a zatim preko Spencera i Marxa do Russela u našem vijeku. Na 
isti način Platon će biti dostojno nastavljen od svih kršćanskih mislilaca, a 
zatim od Gazzalia, Malebranchea, Leibniza, Fichtea, Cudwortha, Schellin- 
ga, Hegela, Kanta i, u najnovije vrijeme, Bergsona i Whitehecada. Kada ove 
sisteme dosljedno rekonstruiramo, možda ćemo se zaprepastiti nad rezulta- 
tom i za mnoge će slika biti neočekivana. 

U domenu praktičnih ljudskih ciljeva, ova dva pola ljudskog mišljenja 
mogu reprezentirati progres i humanizam. Religija ne vodi progresu, nauka 
ne vodi humanizmu. U najboljem slučaju, to bi mogli biti njihovi nuspro- 
dukti, jer u stvarnom životu nema čiste religije, niti čiste nauke, što će reći 
nema religije koja nije u izvjesnoj mjeri i nauka, niti nauke koja ne zadr- 
žava izvjesne nade religije. Ali, upravo ovo omogućuje da se pojavljuje 
jedna smjesa u kojoj se ne zna pravo porijeklo pojave ili tendencije. Naj- 
veći je broj onih koji sve trpaju u isti džak i, ne znajući prava mjerila raz- 
likovanja, primjenjuju svoje ukuse i opredjeljenja. 

Razmatrajući ova dva suprotna stanovišta, naš je cilj da ih izložimo u 
njihovim , čistim oblicima", idući od njihovih krajnjih, logički dosljednih, 
ali praktički često apsurdnih zaključaka. Vidjet će se tada kako su ova dva 
poretka unutrašnje logične cjeline koje u jednom trenutku počinju iz- 
građivati jedna drugu. Nekada to dobiva doslovan vid, pa se prazno mjesto 
u mozaiku može popuniti na osnovu suprotnog argumenta. Kada, naprim- 
jer, materijalizam tvrdi da su stvarni pokretači historijskih zbivanja objek- 
tivne, od čovjeka nezavisne sile, morat će se u antitezi naći tvrđenje potpu- 
no suprotno. Uistinu, nije trebalo mnogo tragati da se nađe učenje koje se 
naziva herojskim tumačenjem historije (npr. Carlyeovo), koje histojske to- 
kove objašnjava utjecajem i energijom vanrednih ličnosti-heroja. Po jedni- 
ma ,,historija ne hoda glavom"' (Marx), po drugima upravo obrnuto: histori- 
ju prave geniji. ; 

Onako kako je - u prednjem primjeru - nasuprot historijskom materij- 
alizmu morao stajati kršćanski personalizam, tako, po istoj nužnoj logici, 
mora nasuprot evolucije stajati stvaralaštvo, prema interesu ideal, prema 
uniformnosti sloboda, prema društvu ličnosti, itd. Religijski zahtjev:,,Uni- 
štite želje'! morao je imati svoj obrnuti ekvivalent u civilizacijskom impera- 
tivu ,Stvarajte sve nove i nove želje", itd. U tabeli koja je izložena na kraju 
ovog uvoda čitalac će naći jedan obuhvatan pokušaj klasifikacije ideja po 
ovom obrascu. Ovaj rezultat, iako nepotpun i sasvim sumaran, može poka- 
zati da su upravo religija i materijalizam ona dva elementarna pogleda na 
svijet, koja se dalje ne mogu raščlanjivati, ali ni svesti jedan na drugi - dva 
mora..., koja ne mogu preovladati jedno nad drugim (Kur'an, 55/19,20). 


Može se pretpostaviti da ova mala anatomija ideja neće biti po volji 
onih kojima sadašnja zbrka odgovara, ali tačno razlikovanje mora biti po- 
lazna tačka svakog razmatranja ove vrste. 


Nema ništa jalovije nego tražiti racionalne argumente istinitosti jed- 
nog ili drugog pogleda na svijet. Oni su oba unutar sebe logični sistemi i 
nema nikakve logike koja bi mogla stajati iznad njih i suditi im. I načelno i 
praktički, jedino je život iznad njih. Jer, živjeti i još više od toga: ispravno i 
potpuno živjeti - to prevazilazi svaku religiju i svaki socijalizam. Kr- 
šćanstvo traži i nudi spasenje, ali samo unutrašnje spasenje. Socijalizam 
traži i nudi samo spoljno spasenje. Suočen sa ova dva paralelna svijeta u 
logički nerazrješivom sukobu, čovjek osjeća da ih mora oba prihvatiti, pro- 
nalazeći njihovo novo prirodno težište. Cijelu istinu o životu i ljudskoj sud- 
bini oni polove između sebe. 

A 


- Postoji jedan broj činjenica sa kojima u životu ipak svi računaju, bez 
obzira na svoju zvaničnu filozofiju. Ili ih tim činjenicama uči zdrav razum, 
ili ih, pak, čovjek prihvati poučen svojim vlastitim porazima. Takve su 
činjenice npr. porodica, materijalna sigurnost, težnja sreći, simpatija za 
pravdu i istinu, zdravlje, odgoj, rad, težnja slobodi, interes, sila, odgovor- 
nost i sl. Ako uporedimo ove činjenice, zapazit ćemo kako se one u većem 
ili manjem rastojanju grupišu oko jedne zajedničke osi i tvore, možda ne- 
dosljedan i heterogen, ali vrlo realističan sistem, koji podsjeća na osnovne 
zasade islama. 


Razlike između upoređenih učenja suštinske su i nesavlađive. Ali. to 
je samo u teoriji. U životu, uprkos ogorčenom neprijateljstvu, odvija se 
proces uzajamnog posuđivanja ideja. Za mnoge stvari koje su do jučer ana- 
temisane nalazi se mjesta i opravdanja, a mnoge drage tvrdnje ostaju samo 
ukras teorije. 

Marksizam je npr. napadao porodicu i državu, ali u praksi je ostao 
kod ovih institucija. Svaka dosljedna religija napadala je brigu za ovaj svi- 
jet, ali kao praktična ideologija realnih ljudi ona je sama prihvatala parole 
socijalne pravde i postajala faktor borbe za bolji život. Marksizam je mo- 
rao prihvatiti izvjestan stepen slobode, a religija, suprotno svojoj filozofiji, 
morala je priznati korisnost sile. Itd., itd. Pokazalo se, naime, da najčešće 
nije moguće ostati u granicama zdravog razuma i ostati vjeran jednoj dos- 
ljednoj filozofiji. 

Ustvari, ne radi se o tome da li kršćanstvo, s jedne strane, i materijali- 
zam, s druge strane, mogu naći izlaz iz teškoća u koje zapadaju zbog toga 
što nisu -,,po mjeri" života, ili što ne odgovaraju ljudskoj prirodi. Radi se o 
pitanju da li oni mogu naći taj izlaz ostajući ono što jesu, ne izlazeći iz SVO- 
jih vlastitih okvira. Jer, najčešći je slučaj da se taj izlaz traži nedozvoljenim 
pozajmljivanjem od one druge strane. Tako će nam kršćanstvo, koje je 
sada postalo institucija, katoličanstvo, crkva, govoriti o radu, imovini, hi- 
jerarhiji, obrazovanju, nauci, braku, zakonima, socijalnoj pravdi, itd. A ma- 
terijalizam, koji je sada postao praksa, socijalizam, politički poredak, 
počinje govoriti o odgoju, humanizmu, moralu, umjetnosti, stvaralaštvu, 
pravdi, odgovornosti, slobodi i drugim kategorijama duhovnog reda koje 
nemaju nikakve veze sa materijalizmom. Umjesto čistih doktrina, koje nisu 
prihvatljive, nude nam se njihove interpretacije ,,za opću upotrebu"', ustva- 
ri, jedna vrsta religije i materijalizma za mase, koje su sve, samo nisu dos- 

ljedni obrasci ovih učenja. Deformiranje i religije i materijalizma, njihovo 
odstupanje od izvornih učenja odvija se po nekoj vrsti zakonitosti, jer se u 
oba slučaja radi o jednom istom: o potrebi da se nešto što je izraz samo jed- 
nog aspekta života primijeni na život u cjelini. 

Može se, dakle, u teoriji biti bilo što, materijalist ili kršćanin, u radi- 
kalnijem ili umjerenijem obliku, ali mnogo toga se ostavlja pred vratima 
prakse. U stvarnom životu niko nije ni dosljedni materijalist ni dosljedni 
kršćanin. 

Savremene utopije u Kini, Koreji ili Vijetnamu, koje sebe smatraju 
najdosljednijim obrascima marksističkog učenja, ustvari su divan primjer 
kompromisa i nedosljednosti. Umjesto da prepuste da se postepeno obra- 
zuje novi model ,kao refleks novih odnosa u bazi'', one su jednostavno 
preuzele, i u svoju službu stavile, tradicionalne moralne vrijednosti tih dru- 
štava, a posebno dvije: skromnost i poštovanje starijih.? Tako su se u sa- 
mim temeljima sistema, uz principe radikalnog marksizma, našle i dvije 
najpoznatije norme zatečenih religija. Autori sistema nerado priznaju Ovu 
činjenicu, ali zaključak je nedvojben, a činjenice ne ovise mnogo od toga 
da li ih priznajemo. 

U praksi nekih socijalističkih država, koje se zaklinju materijaliz- 
mom, naići ćete na tzv. moralne stimulanse (umjesto materijalnih) u na- 
građivanju rada. Ovu činjenicu treba utvrditi i objasniti, ali polazna je 
tačka da se utvrdi da li pojava o kojoj je riječ spada uopće u arsenal mate- 
rijalizma, ili je nešto tuđe, pozajmljeno. Jedno je odmah sigurno: nikakvi 
moralni stimulansi ne mogu se objasniti dosljednom materijalističkom filo- 
zofijom. Slična je stvar sa pozivanjem na humanizam i humanističke pa- 
role, pravičnost, jednakost ljudi, slobodu, neotuđiva prava čovjeka i 
građanina i slične deklaracije, čiji je autentični izvor mogao biti samo u re- 
ligiji. Razumije se da svako ima pravo živjeti kako smatra za najbolje, uk- 
ljučujući i pravo da se ne drži dosljedno svoga obrasca, ali za pravilno raz- 
umijevanje svijeta i za svakog posmatrača i analitičara (i ne samo za njih) 
važno je znati pravo porijeklo i značenje ideja koje pokreću i vode savre- 
meni svijet. 

U ovom istraživanju najveća su opasnost razne ,očiglednosti" i tzv. 
općeprihvaćena shvatanja. Sunce se ne okreće oko Zemlje, nego obrnuto, 
iako je ono prvo ,,očigledno". Kit nije riba, mada to većina ljudi misli. Ma- 


3) Definiranje islama kao principa od suštinske je važnosti za njegov budući razvoj. Nebrojeno puta je 
konstatirano - uostalom sasvim tačno - da se islam i islamski svijet ukrutio, zatvorio. Ova situacija je 

terijalizam i sloboda ne idu zajedno, bez obzira na slične parole i uporna 
ponavljanja. Uprkos općoj zbrci, pojačanoj činjenicom da se jedno misli a 
drugo govori i radi, stvari ostaju ono što jesu, a ideje na svijet djeluju ne 
prema svom privremenom i prividnom, nego prema svom izvornom 
značenju i smislu. 


Tako smo se približili definiciji islama kako ga shvata i zastupa ova 
knjiga. Imajući pred očima elementarni odnos, može se reći da je islam 
pokušaj da se prvo shvati i prihvati, a zatim prevlada ovaj primarni duali- 
zam svijeta. 

Atribut ,islamski" ovdje se upotrebljava da se označe obilježja skupa 
propisa i institucija koje se obično nazivaju islamom, ali još više da se ime- 
nuje princip ili ideja koja se nalazi u njihovoj osnovi. U pitanju je jedna 
dublja analogija (kijas) po unutrašnjoj podudarnosti u samoj jezgri, u ideji, 
u principu. ,Islamski" je ovdje više ime za metodu, nego za gotovo rje- 
šenje, i označava princip sinteze suprotnih i protivrječnih načela. Osnovni 
princip islama podsjeća nas na obrazac kojim se rukovodila Priroda stvara- 
jući život i njegove oblike. Čini se da je u osnovi onoga što je čišćenje i 
molitvu dovelo u vezu, u jedinstvo u obliku islamskog namaza, stajalo isto 
ono nadahnuće koje je u životu spojilo slobodu duha i determinizam pri- 
rode. Jedna snažna intuicija mogla bi iz samog namaza rekonstruirati čitav 
islam, a iz islama opći dualizam svijeta.? 

Evropa nije nikada bila u stanju pronaći srednji put i na njemu se odr- 
žati. Vidjet ćemo kasnije da je Engleska u tome izvjestan izuzetak. Zato je 
islam skoro nemoguće izraziti u evropskoj terminologiji. Islamski izraz: 
namaz, zekat, halifa, džemaat, abdest nisu:molitva, porez, vladar, zajedni- 
ca, pranje i sl. Definicija prema kojoj je islam sinteza religije i materijaliz- 
ma, da se nalazi na sredini između kršćanstva i socijalizma, vrlo je gruba i 
može se samo uvjetno prihvatiti. Ona samo približno pogađa jedan aspekt 
stvari. Islam nije prosta aritmetička sredina između ova dva učenja, niti 
neki njihov prosjek. Namaz, zekat, abdest - to su pojmovi koji se ne daju 
dalje rastavljati, jer oni izražavaju jedno najintimnije, pa time prosto i ned- 


bila bez sumnje u vezi sa gledanjem na islam kao dovršeno i jednom zauvijek definirano učenje. 


4) Jedan stavak Kur'ana čini se da direktno govori o tome:,,Ti predano upravi lice svoje vjeri, djelu 
Božijem, prema kojoj je on stvorio ljude..." (Kur'an 30/30). 

jeljivo osjećanje, jednu izvjesnost koja za svoj izraz traži samo jednu riječ, 
jednu sliku, ali koja ipak izražava jedno logički dvojno stanje. Paralela sa 
čovjekom očigledna je. Čovjek je njihova mjera i njihovo objašnjenje.! 

Poznato je kako na pukog čitaoca ili analitičara Kur'an ostavlja utisak 
nesistematičnosti i spoja protivurječnih elemenata. Ali Kur'an je Život, a ne 
literatura, pa teškoća iščezava čim na njega počnemo gledati ne kao na 
način mišljenja, nego kao na način življenja. Jedini autentični komentar 
Kur'ana može biti život i, kao što znamo, to je bio Muhammedov život. 
Nauka islama, koja je u pisanom obliku Kur'ana mogla izgledati neuhvat- 
ljiva i protivurječna, U Muhammedovom životu iskazala se kao potpuni, 
prirodni sklad i kao vrlo efikasno jedinstvo ljubavi i sile, uzvišenog i real- 
nog, Božanskog i ljudskog. Pretočena u život naroda, ova ,,eksplozivna 
smješa" religije i politike oslobodila je ogromne energije najviše vrste. For- 
mula islama u jednom trenutku se podudarila sa samom formulom života. 

Srednja pozicija islama očituje se i u činjenici da se on mora uvijek 
braniti od napada iz dva suprotna smjera: od čiste religije da je suviše pri- 
rodan, materijalan, ovosvjetski; i od nauke da sadrži religiozne, nenaučne, 
mistične elemente. Islam je ipak samo jedan, ali, kao i čovjek, on ima dušu 
i tijelo, a njegovi za posmatrača potpuno različiti izgledi zavise samo od 
različitog izbora stanovišta: materijalist će islam uvijek vidjeti samo kao 
religiju i mistiku (kao ,,desnu"' tendenciju), kao što će kršćani uvijek u nje- 
mu morati vidjeti društveni i politički pokret (kao ,,lijevu"" tendenciju). Iz 
ovih , viđenja"! može se odrediti specifični put islama, ustvari, njegova 
srednja pozicija. 


5. 


Isti dualistički utisak ponavlja se i kod gledanja iznutra. Opet imamo 
dva ,,viđenja'!. Nijedna izvorno islamska ustanova ne pripada ni čistoj reli- 
giji ni nauci (politici, ekonomici, vanjskom svijetu). Mistici su uvijek na- 
glašavali religioznu stranu u islamu, racionalisti onu drugu. Ali i jedni i 
drugi su imali uvijek teškoća sa islamom, jednostavno stoga što se islam ne 
može uspješno svrstati ni u jednu od njihovih klasifikacija. Strogo gleda- 
jući, ni mistik ni racionalist nisu muslimani. Uzmimo abdest. Mistik će ga 
definirati kao vjersko čišćenje sa simboličnim značenjem, racionalist će ga 
svesti isključivo na higijenu. Obojica imaju pravo, ali svaki djelimično. 

Manjkavost je mističkog objašnjavanja što će dozvoliti da se pranje u ab- 
destu svede na puku formu, na simboličke pokrete, što će, drugim riječima, 
slijedeći ovu istu logiku i u drugim pitanjima, postepeno islam svesti na 
čistu religiju, eliminirajući iz njega malo-pomalo sve fizičke, intelektualne 
i socijalne komponente. Racionalisti će slijediti potpuno suprotan put i, po- 
tiskujući religiju, degradirat će islam na političku parolu okupljanja ljudi, 
na stvaranje jednog novog nacionalizma, islamskog nacionalizma, bez reli- 
giozno-etičke sadržine, ispraznog i jednakog u tom pogledu svim drugim 
nacionalizmima. Musliman tada ne znači nikakav poziv ili obavezu, nikak- 
vu moralnu ili religioznu težnju, nikakav odnos prema univerzalnoj istini; 
taj naziv znači samo pripadnost jednoj skupini, različitoj od drugih skupi- 
na. A islam nikada nije htio biti samo nacija. On je htio biti ,,narod koji po- 
ziva na dobro i sprečava zlo'! (Kur'an, 3/190, 22/41 itd.), koji, dakle, vrši 
jednu moralnu misiju. Zapostavljajući političku komponentu - prepuštajući 
se religioznom misticizmu - mi gubimo historijsko tlo pod nogama i pre- 
šutno pristajemo na potlačenost i ropstvo. Obrnuto, zanemarujući religioz- 
nu komponentu u islamu, mi prestajemo biti bilo kakva snaga u moralnoj i 
općeljudskoj kulturnoj sferi. Zar je važno da li će se neki imperijalizam 
zvati britanski, njemački ili islamski, ako se on u svakom slučaju svodi 
samo na golu vlast nad ljudima i stvarima? 

Za budućnost i za praktično ljudsko nastojanje, islam znači poziv Za 
stvaranje čovjeka kao nosioca sklada tijela i duše i društva čiji će zakoni i 
društveno-političke institucije biti postavljene tako da tu harmoniju odra- 
žavaju a ne narušavaju. Islam jeste, ili treba da bude, stalno traganje u toku 
historije za stanjem unutrašnje i vanjske ravnoteže. U svakom slučaju, 
nema zahtjeva koji je prirodniji, a čije su mogućnosti tako malo ispitane i 
prokušane. Ovaj cilj stoji pred islamom danas i u tome je njegov specifični 
historijski zadatak u godinama koje dolaze. 


6. 


Prema problemima koje postavlja, koje raspravlja i na koje želi od- 
govoriti, ova knjiga se vezuje za najmarkantniju crtu aktuelne historijske 
situacije: podijeljenost svijeta na dva suprotstavljena tabora sa ideološkim 
sukobom u svojoj osnovi. Sukob ideja projektirao se u stvarnosti jasnije 
nego ikada ranije i dobio sasvim praktičke i određene forme. Prizor se iz 
dana u dan dopunjuje novim pojedinostima i pojavama, polarizacija Se 
pojačava do bolne, skoro opipljive jasnoće. Danas pred sobom imamo dva 

svijeta podijeljena do srži, idejno, emocionalno i politički. Pred našim 
očima odvija se džinovski historijski eksperiment o dvojnosti čovjekovog 
svijeta. 

Ipak, jedan dio svijeta nije obuhvaćen ovom polarizacijom, a njegovu 
većinu čine upravo muslimanske zemlje. Radi se o pojavi koja nikako nije 
slučajna. Muslimanski narodi osjećaju da u postojećem ideološkom sukobu 
nemaju šta tražiti, pa i kada ne mogu formulirati jedan aktivan stav, oni 
zauzimaju stav nepripadanja. 

Ovaj proces idejnog i političkog osamostaljivanja muslimanskih ze- 
malja nastavit će se.) Ali ova neangažiranost nije samo politička. Ona je 
svugdje praćena jednako odlučnim zahtjevom za odbacivanjem tuđih mod- 
ela i utjecaja - onih sa Istoka kao i onih sa Zapada. Ustvari, islam je ideolo- 
ški nezavisan, ideološki neangažiran. On je to po samoj definiciji. U pita- 
nju je jedno prirodno i zakonito stanje. 

Islam ne samo da priznaje istinitost socijalizma i kršćanstva, nego i 
insistira na tome. Jer, ako je socijalizam laž, tada ni islam nije potpuna isti- 
na. Dokazati istinitost islama znači istovremeno dokazivati istinitost socija- 
lizma i kršćanstva i nesavršenstvo njihove istine. U ovome leži posebna 
pozicija islama u sadašnjem historijskom trenutku. Islam ne mora gledati 
svoju šansu u negaciji ili uništenju jednog od ovih svjetova. Njegova nad- 
moćnost nalazi se u sposobnosti da im prizna njihov dio istine i pravde. 
Svjetske suprotnosti, čiji su historijski izraz postojeći blokovi, mogu se 
savladati samo izgradnjom jednog trećeg svijeta, koji će uključiti i dijelove 
pravde koje ovi svjetovi sada sadržavaju. U trenutku kada postaje jasno da 
se sukobljene ideologije u svom ekstremnom obliku ne mogu nametnuti 
čovječanstvu i da moraju ići ka jednoj sintezi, ka jednoj srednjoj poziciji, 
mi hoćemo da pokažemo kako se islam skladno vezuje za ovaj prirodni tok 
ljudskih misli, prihvatajući ih, ohrabrujući ih i postajući postepeno njihov 
najdosljedniji i najpuniji izraz. 

Upravo u današnjem polariziranom svijetu islam, koji je već više 
nego jedanput poslužio kao most između Istoka i Zapada, mora postati 
svjestan svoje vlastite misije. Ako je u prošlosti posredovao između starih 
civilizacija i Evrope, danas, u času dramatičnih dilema i alternativa, islam 
treba ponovo preuzeti svoju ulogu "Posredničke nacije'" u podijeljenom 
svijetu. U tome je smisao trećeg, islamskog puta. 


kazale su svoje članstvo u prozapadnom Cento-paktu. Ranije su Indonezija, Sudan i Somalija osujetile 
pokušaje da budu uvućene u ideološku dominaciju istočnog bloka. 

Na kraju riječ-dvije o samom radu. Knjiga je podijeljena u dva dijela. 
Njen prvi dio raspravlja problem religije u najširem smislu riječi. Drugi dio 
posvećen je islamu, tačnije jednom njegovom aspektu - bipolarnosti. 

Inače, ova knjiga nije teologija, nili je njen pisac teolog. U ovom po- 
gledu knjiga je prije pokušaj da se islam , prevede" na jezik kojim govori i 
koji razumije današnja generacija. Ova okolnost može objasniti neke njene 
greške i netačnosti. Savršeni prijevodi, naime, ne postoje. 

EVOLUCIJA I STVARANJE 


Odjeljak 1 
DARWIN I MICHELANGELO 


Čovjekovo je porijeklo ugaoni kamen svakog pogleda na svijet. Svako 
razmatranje o tome kako čovjek treba da živi uvijek nas vraća na pitanje ot- 
kuda on dolazi. Odgovori nauke i religije ovdje su, kao i u drugim pitanji- 
ma, protivurječni. 

Nauka na postanak čovjeka gleda kao na rezultat dugog procesa evol- 
ucije iz nižih formi života, gdje granica između zoološkog i ljudskog nije 
oštra i gdje postoji jedan dug prijelazni period čovjekolikog majmuna ili 
majmunolikog čovjeka (čovjeka-majmuna). Ma šta uzimala kao odlučan 
momenat razgraničenja - uspravan hod, izradu alata ili služenje njim , 
početak artikuliranog govora - za nauku je to uvijek jedan vanjski, materi- 
jalni fakat, bilo da se radi o razvoju čovjekove fizičke konstitucije ili o slu- 
ženju prirodom oko sebe. Čovjek je ovdje dijete prirode, koje izrasta u 
njenom krilu i ne odvaja se od nje. 

Naprotiv, religija i umjetnost govore o stvaranju čovjeka, o nečemu 
što nije proces nego je čin Božanstva, o nečemu što ne traje, ne teče, nego 
je trenutačan, bolan, katastrofalan akt. Vizija stvaranja čovjeka, prisutna u 
različitim slikama u gotovo svim religijama, govori o bačenosti čovjeka u 
materiju, o njegovom ,,padu'" na zemlju, o protivurječnosti čovjeka i pri- 
rode, o susretu čovjeka i jednog tuđeg, neprijateljskog svijeta. 

Pitanje da li je čovjek rezultat razvoja ili je on ,,stvoren"' pretvara se, 
dakle, u pitanje ko je on, da li je on dio svijeta, ili je različit od njega. 

Za materijaliste čovjek je ,,savršena životinja", ,;homme machine", 
,biloški stroj". Između čovjeka i životinje postoji samo razlika u stepenu, 
ne u kvalitetu. Nema posebne ljudske suštine.! Postoji samo ,,konkretni, 
historijski i društveni pojam čovjeka", a ,ekonomska i društvena historija 


1) No dividing line between man and ,,brute'! (John Watson u Psyhological Review, br.20, 1913., 
(str.158). 

je jedina koja je konkretna i koja stvarno postoji" (Gyčrgy Lukacs, 
mađarski marksist u djelu Egzistencijalizam ili marksizam). Čovjek je je- 
dan sistem, kao i svi drugi u prirodi, potčinjen neizbježnim i opštim zakoni- 
ma cijele prirode"! (Ivan Pavlov u Psihologie experimentale). U evoluciji 
čovjeka posreduje jedan vanjski, objektivni činilac - rad. , Čovjek je proiz- 
vod vanjske sredine i svoga sopstvenog rada"' (F.Engels). Postanak čovjeka 
pokazuje se kao jedan vanjski, biloški proces, određen vanjskim, materijal- 
nim faktorima. ,Ruka izaziva i ujedno ubrzava razvoj psihičkog života... 
Njen 'pronalazak' kao i 'pronalazak' jezika, obilježava kraj zoološke i 
početak ljudske istorije" (H.Berr u predgovoru Morganovoj knjizi 
L'Humanite preistorigue). 

Ovi jasni i ubjedljivi stavovi djeluju sasvim očigledno. Međutim, 
manje je očigledno da oni na izvjestan način predstavljaju i jasnu negaciju 
čovjeka. 

U materijalističkoj nauci i filozofiji čovjek se rastvara na svoje 
,Sastavne dijelove" i čini se da na kraju procesa potpuno nestaje. Prvo En- 
gels analizira društvenog čovjeka i pokazuje kako je on proizvod društve- 
nih odnosa ili, još određenije, postojećih odnosa proizvodnje. Sam čovjek 
ovdje nije ništa i ne stvara ništa; naprotiv, on je rezultat ovih činjenica, koje 
su date. 

Ovako obezličenog čovjeka svedenog na bilošku činjenicu uzima sada 
u ruke Darwin, koji će vam vrlo konsekventno pokazati kako se kao proiz- 
vod prirodnog odabiranja i borbe za opstanak ovaj stvor koji govori, hoda 
uspravno i pravi oruđa postepeno razvio iz njemu bliskih životinjskih pre- 
daka. Sliku ovog procesa dovršit će bilogija, pokazujući kako se svi oblici 
živog svijeta svode na prvobitne oblike života, a ovi u krajnjoj liniji na fizi- 
ko-hemiju, odnosno na igru molekularnih sila. Život, svijest i ljudski duh 
ustvari ne postoje. Oni su samo osobito složeni vidovi uzajamne akcije ovih 
bezličnih sila. Nema nikakve originalne i ,,nerastvorive"' ljudske suštine. 

Ako se sada sa ove pomalo sumorne, ali jasne i razumljive šeme naje- 
danput u mislima prenesemo u unutrašnjost Sikstinske kapele pred slavne 
Michelangelove freske na njenoj tavanici i prošetamo pogledom od Izg- 
nanstva iz Raja preko Stvaranja Adama do Strašnog suda iznad oltara, mo- 
rat ćemo se upitati: šta znače ove slike, koje se smatraju za možda najuz- 
budljivije umjetničko djelo svih vremena? Sadrže li one ikakvu istinu o 
velikim temama o kojima govore? Ako sadrže, u čemu je ta istina. Ili još 
određenije: na koji način su ove slike uopće istinite? 

Grčke tragedije, Danteove vizije neba i pakla, crnačke duhovne pjes- 

me, Shakespearove drame, Faustov ,,prolog na nebu", malezijske maske, 
stare japanske freske ili slike nekih savremenih slikara - uzimam ove prim- 
jere bez osobitog reda, jer je sva umjetnost u ovom pogledu jedinstveno i 
istovjetno svjedočanstvo - očigledno nemaju nikakve veze sa darvinovskim 
čovjekom, niti se mogu zamisliti kao njegov utisak o sebi ili svijetu koji ga 
okružuje. Kakvo osjećanje svijeta stoji iza pojma ,,religije spasa""? Šta znači 
ovaj dramatski naziv? Kakvo značenje može imati drama u jednoj egzisten- 
ciji koja se svodi na razmjenu materije između bića i prirode?Kakve pret- 
postavke i slutnje leže u osnovi crteža Ernsta Neizvestnog o temama Dante- 
ovog Pakla? Otkud strah kao univerzalni osjećaj svega što živi, ako su život 
i čovjek nastali u krilu ,,majke prirode"? 

Ova pitanja čine da slika svijeta koju nam je skicirala nauka najedan- 
put izgleda nedorečena i nedovoljna. Ustvari, nauka i ne daje pravu sliku 
svijeta; ona daje veoma vjernu fotografiju, kojoj, međutim, nedostaje čitava 
jedna dimenzija stvarnosti. 

U nedostatku ove treće, unutrašnje dimenzije, što je karakteristično Za 
svaku tvorevinu nauke, izražava se nemoć ili nesposobnost nauke da kaže 
bilo kakvu konačnu i punu istinu o životu i posebno o čovjeku. U njenim 
željezno-logičnim analizama život ostaje bez života, a čovjek bez ljudskog. 

Nauka o čovjeku moguća je ukoliko je on dio vanjskog svijeta ili nje- 
gov proizvod (u mjeri u kojoj je on stvar). Obrnuto, umjetnost je moguća 
samo utoliko, ukoliko je čovjek različit od prirode, ukoliko je stranac u njoj 
(ukoliko je ličnost). U svom najautentičnijem dijelu umjetnost je povijest 
toga tuđinstva. ć 

Tako se u pitanju porijekla i prirode čovjeka nauka i umjetnost nalaze 
u sukobu, potpunom i neopozivom. Nauka ukazuje na bezbroj činjenica i 
podataka, a posebno na pažljivo prikupljene i proučene fosilne ostatke, koji 
neumoljivo navode na zaključak o postepenom razvoju čovjeka iz Ži- 
votinjskog = svijeta. Umjetnost poseže za svojim uzbudljivim  svje- 
dočanstvima o dolasku čovjeka iz Nepoznatog, kojih se nijedno ljudsko 
srce ne može potpuno odreći. Nauka se poziva na Darwina i njegovu dži- 
novsku sintezu; umjetnost na Michelangela i njegovu grandioznu povelju 
na stropu Sikstinske kapele.? 

Darwin i Michelangelo oličavaju tako dva potpuno različita shvatanja 
čovjeka i dvije protivurječne istine o njegovom porijeklu, koje nikada neće 


2) Ideja evolucije uvijek je bila povezana sa ateizmom. Prve ideje o postanku i izumiranju vrsta nalazi- 
mo kod rimskog pisca i pjesnika Lukrecija (De rerum naturae), jednako poznatog po svom ateizmu i 
zastupanju hedonističkih nazora. 

moći oboriti jedna drugu. Prva oslonjena na ogroman broj. nepobitnih 
činjenica, druga zapisana u srcima svih ljudi. 


Ž. 


Čovjek je jedina tema o kojoj mogu istovremeno postojati dvije proti- 
vurječne istine. I ne samo to. Protivurječna tvrdnja o čovjeku obično je naj- 
bliža istini. 

Tvrđenje da ljudsko tijelo (čovjek kao biološka činjenica) ima Ži- 
votinjsku prirodu pa i porijeklo, prije nego od Darwina ili Lamarcka, potiče 
od religije. Davno prije ma koje nauke religija je nedvojbeno učila da u 
čovjeku obitava životinja. Razlika je samo u domašaju ovog tvrđenja. Po 
nauci čovjek je samo inteligentna životinja. Po religiji čovjek je životinja 
koja ima ličnost. 

,Čovjek kako ga poznaju specijalisti, daleko je od toga da bude konk- 
retan, istinski čovjek. Oni prikazuju shemu, sastavljenu od drugih shema- 
tičnih slika, kakve proizvodi tehnika svake pojedine nauke. Čovjek je u isto 
vrijeme lešina koju secira anatom, svijest koju proučava psiholog; te ona 
ličnost koju svaki čovjek u dubinama svojim osjeća i zna svaki put kada za- 
gleda u svoju unutrašnjost. On je hemijska tvar iz koje se stvaraju tkiva i 
sokovi tijela; ona začudna zajednica ćelija i hranjivih sokova, čije organske 
zakone proučava fiziolog; ono nešto sastavljeno iz tkiva i svijesti koje higi- 
jeničar i odgajatelj nastoje da privedu do najvišeg stupnja razvoja u okviru 
odmjerenog mu vremena. On je homo economicus koji neprekidno mora da 
konzumira dobra za potrošnju, kako bi stvari kojima je on postao robom, 
mogle dalje raditi. No, istovremeno, on je pjesnik, junak, svetac. On ne 
samo da je začudno mnogostruko složeno biće, podvrgnuto analizama 
naučnih tehnika, već je i utjelovljenje volje, umovanje i stremljenja svega 
čovječanstva" (Alexis Carrel, Man the-Unknown). 

Primijetimo kako pojam ljudsko ima u čovjekovom umu dvostruko, 
skoro oprečno značenje. ,Ljudi smo'' - znači: grješni smo, slabi, tjelesni. 
,Budimo ljudi" - apel koji treba da nas podsjeti da smo nešto više, da ima- 
mo izvjesne više obaveze, da se ponesemo nesebično, humano. ,,Ti misliš 
na čovječije'"- grdi Isus Petra, suprostavljajući Božansko čovječijem. 
Čovječnost, ljudskost, humanitet - potiče od riječi Čovjek i znači više, mo- 
ralne smjerove. Ovo dvostruko značenje pojmova podjednako vezanih za 
čovjekovo ime posljedica je dvostrukosti čovjekove prirode, od kojih jedna 
vuče svoje porijeklo sa zemlje, a druga ,,sa neba". 

Materijalisti će uvijek skretati pažnju na vanjski aspekt stvari i sta- 
vove nauke pretvarati u negaciju ljudskog duha. 

,Prema tome, ruka nije samo organ rada - piše Engels - nego i njegov 
proizvod. Jedino radom, prilagođavanjem sve novijim radnjama, naslje- 
đivanjem na taj način stečenog naročitog izobražavanja mišića, tetiva, a u 
dužem razdoblju i kostiju, i stalno obnavljanom primjenom te naslijeđene 
istančanosti na nove, sve složenije radnje, ljudska ruka je stekla onaj visoki 
stupanj savršenstva na kome je mogla da dočarava Rafaelove slike, torvald- 
senovske kipove i paganinijevsku muziku..." (Engels, Uloga rada u razvoju 
čovjeka). 

Ovo o čemu govori Engels nastavak je biološkog a ne humanog (du- 
hovnog) razvoja, a slikanje nije tehnički proces nego duhovni akt. Rafae- 
love slike nije stvorila Rafaelova ruka nego Rafaelov duh. (Beethoven je 
svoja najbolja djela stvorio kada je već bio potpuno gluh.) Biloški razvoj, ni 
beskonačno produžen, ne bi sam po sebi, bez posredovanja nečeg trećeg, 
mogao dovesti ne do Rafaelovih slika, nego ni do onih najprostijih crteža 
koje nam je ostavio pretistorijski slikar u pećinama Sahare. U pitanju su 
dva odvojena i različita pravca ili dva odvojena aspekta čovjekove egzisten- 
cije. 

Čovjek se ne može svesti na biologiju, kao što se umjetnička slika ne 
može svesti na određenu količinu boje od koje je izgrađena, ili pjesma na 
sintaksu njenog teksta. Tačno je da je jedna džamija izgrađena od toliko i 
toliko komada kamenih blokova određenog oblika i u određenom poretku, 
određene količine maltera, drvenih greda itd., ali to nije istina o džamiji. U 
podacima o građi džamije ne iscrpljuje se pojam džamije. Jer, kakva bi 
onda bila razlika između nje i vojne kasame? Mi možemo napisati izvan- 
rednu, učenu i tačnu gramatičku, jezičku ili pravopisnu analizu jedne 
Goetheove poeme, a da suštinu same poeme i ne dotaknemo. To je kao raz- 
lika između rječnika jednog jezika i pjesme na tom jeziku. Rječnik je tačan, 
ali besmislen. Pjesma ima smisao i svoju nedokučivu suštinu. Na isti način 
fosili, antropologija, morfologija, fiziologija, ne govore o čovjeku, osim 
ako uzmemo u obzir njegovu vanjsku, slučajnu, mehaničku, besmislenu 
stranu. U ovom primjeru čovjek je slika, hram, poema, a ne građa od koje 
su oni svi sačinjeni. Čovjek je više od onoga što sve nauke zajedno mogu o 
njemu reći. 

Odjeljak 2 
PRVOBITNI IDEALIZAM 

Primitivnom, najnerazvijenijem tipu čovjeka morao je, po logici evol- 
ucije, prethoditi najrazvijeniji tip životinje. Uporedimo li, međutim, ova 
dva susjedna člana razvoja, ne možemo se-oteti utisku da ovdje stoji jedna 
suštinska, neprelazna razlika. Na jednoj strani vidimo čopore životinja koji 
se kreću u potrazi za hranom, bore se za opstanak ili se satiru međusobno. 
Na drugoj strani, možda u istoj šumi, vidimo primitivnog čovjeka, zbunje- 
nog i spletenog njegovim čudnim zabranama i vjerovanjima, ili zabavlje- 
nog njegovim neobičnim i nerazumljivim igrama, misterijama i simbolima. 
U ovom prizoru to su dva potpuno različita stvorenja i nezamislivo je da ih 
razlikuje samo jedan manji ili veći razmak u evoluciji živog svijeta. 

Princip životinjske egzistencije jeste efikasnost, korisnost, utilitarnost. 
Princip čovjekove egzistencije - ukoliko je čovjek - to nije. Životinja je pri- 
rodna. Čovjek je natprirodan, iracionalan, nerazumljiv, nevjerovatan, čak 
racionalno nemoguć. Ako nije to, on ne postoji, barem ne kao čovjek. 
Čovjek postoji samo u mjeri u kojoj se suprotstavlja općem toku svijeta, 
sveopćem mehanizmu koji je ništavilo i nepostojanje. 

Mi kažemo: čovjek je evoluirao, ali to je samo njegova vanjska, 
smrtna istorija. Ali čovjek je i stvoren. U jednom trenutku on je na neobja 
šnjiv način postao svjestan ne samo da nije životinja, nego je našao smisao 
života u negaciji životinjskog u sebi. Ako je čovjek dijete prirode, kako se 
moglo dogoditi da u jednom momentu stane prema njoj i protiv nje? Raz- 
vijmo njegovu inteligenciju koju on baštini još od svojih životinjskih preda- 
ka do najvišeg stupnja, i njegove potrebe će se samo povećati i po broju i 
po obimu. Nijedna od njih neće se smanjiti niti otpasti. Zadovoljavanje tih 
potreba samo će postati inteligentnije, sigurnije, organiziranije. Njihovo 
zadovoljavanje, koje je u primitivnom stadiju zavisilo od slučaja, razvit će 
se u visokorazvijenu ekonomiju planske privrede u civiliziranom društvu. 
Ali od uma neće nikada poteći misao o odricanju od življenja, o odbaciva- 
nju želja, o žvrtvovanju za ,dobro drugih" ili smanjivanju intenziteta 
fizičkog življenja uopće. " 

Životinja ima instinkte koji su izvanredan primjer principa efikasnosti 
i svrsishodnosti. Čovjek ima moralne crte i neutilitarnu etiku. 

Životinje imaju veoma razvijeno osjećanje vremena i u mnogo čemu 
su tačnije nego ljudi. Tako se čvorci prestaju hraniti jedan sat prije zalaska 
sunca, krabe se zavlače u svoje rupe i začepljuju ulaz muljem uvijek nekoli- 
ko minuta prije dolaska plime. Vodeni talasi nikada ih neće zateći van nji- 
hovih rupa. Pčele sa začuđujućom tačnošću organiziraju svoj dan. Većina 
cvijeća ne nudi neprestano potrebne količine nektara, već samo u 
određenim časovima dana. Pčele skupljaju med u najpogodnije vrijeme i 
upućuju se na najbolja mjesta. Pritom, pčele se koriste raznim znacima na 
zemlji i orijentiraju prema nebeskoj polariziranoj svjetlosti. Itd. Sve su ove 
sposobnosti ,od ovoga svijeta". One omogućuju, pomažu ili podržavaju 
sposobnost vrste da opstane. 

Moralne zasade, naprotiv - one u primitivnom kao i one u civilizira- 
nom društvu - umanjuju čovjekovu efikasnost u općem nadmetanju koje su 
stvorenja jedna drugim nametnula. Opterećen moralnim obzirima, čovjek je 
mogao opstati samo zahvaljujući neuporedivo višem stupnju inteligencije 
od vrsta koje su mu bile neposredno konkurentske. Pod pretpostavkom is- 
tog stupnja inteligencije, životinjska vrsta sa , moralnim predrasudama" bila 
bi veoma brzo uništena. Ovaj ,defekt moći", koji duguje svojoj etici, 
čovjek je kompenzirao neuporedivo višim stupnjem inteligencije i drugih 
njoj paralelnih sposobnosti. 

Međutim, inteligencija nije humanog, nego zoološkog porijekla. 

,Otvorimo zbirku anegdota o životinjskoj inteligenciji. Vidjet ćemo tu 
pored mnogih aktova koji se mogu objasniti imitacijom ili automatskim 
vezivanjem slika i takvih gdje nećemo oklijevati ni trenutka da ih označimo 
kao inteligentne. U prvom redu tu dolaze oni u kojima se ogleda izvjesna 
izrađivačka misao, bilo da životinje izgrađuju sebi neku grubu spravu, bilo 
da koriste predmet koji je čovjekovo djelo. Životinje koje u pogledu inteli- 
gencije dolaze odmah poslije čovjeka, majmuni, slonovi, i sl., jesu baš one 
koje se, u prilici, znaju služiti nekom vještačkom spravom. Ispod ovih, lisi- 
ca npr. zna vrlo dobro za zamku da je zamka..." (H.Bergson, Stvaralačka 
evolucija). 

Šimpanzo se služi štapom da bi dohvatio bananu, medvjed upotreblja- 
va kamen. O primanju i predavanju osmišljenih informacija kod pčela, gu- 
saka i majmuna u vidu ,,razgovora" ili pantomime prikupljen je velik ma- 
terijal (radovi njemačkog zoologa Frischa, prof.Lorenca i moskovskog 
profesora I.N.Zinkina). 

O inteligenciji i snalažljivosti životinja i njihovu služenju predmetima 
oko sebe interesantna zapažanja prikupio je Bler, dugogodišnji direktor nju- 

jorškog zoološkog vrta. Njegov je opći zaključak: sve životinje misle. 

Pa i jezik pripada prirodnoj, zološkoj a ne duhovnoj strani čovjekovoj. 
U rudimentu, njega nalazimo u životinjskom svijetu. Pokazalo se da je ling- 
vistika - suprotno muzici ili umjetnosti uopće - dostupna strogo naučnom 
ispitivanju, sistematizaciji pa čak i primjeni matematičkih metoda. Ovo 
posljednje joj daje jasnu karakteristiku nauke, a predmet nauke može biti 
samo nešto spoljnje.? 

Postoji jasna analogija između prirođe i inteligencije s jedne strane, i 
inteligencije i jezika s druge strane. Kako god su se materija i inteligencija 
, uzajamno stvarale"', tako su se stvarali i nastavljaju se stvarati inteligencija 
i jezik u jednoj uzajamnoj korelaciji, interakciji. , Jezik je ruka mozga"', a 
funkcija mozga sastoji se u tome da naš duhovni život ograničava na ono 
što je korisno u praksi"" (Bergson). |; 

Uopće uzevši, ne postoji ništa kod čovjeka što se u ovom ili onom 
vidu i stepenu ne bi nalazilo kod viših životinjskih vrsta: kičmenjaka i in- 
sekata. Tu je pokretljivost, svijest, udruživanje, inteligencija, komunici- 
ranje, zadovoljavanje potreba, neka vrste ekonomike i sl. Ovom svojom 
stranom čovjek je očevidno vezan za životinjski svijet i vuče porijeklo iz 
toga svijeta! 

Međutim, u čitavom životinjskom svijetu nema ničega što bi i u tragu 
podsjećalo ili upućivalo na čovjekovu religiju ili moralne zabrane, kojih je 
pun život prethistorijskog kao i civiliziranog čovjeka. Život životinja, sve 
do časa kada se pojavio čovjek, izgleda nam sasvim postupan, razumljiv i 
zakonit u poređenju sa životom divljaka, spletenog čudnim obzirima i ops- 
jednutog nerazumljivim vjerovanjima i postupcima. Kada životinja ide u 
lov, ona je potpuno logična i racionalna. Obimna literatura nastala posma- 
tranjem života majmuna, dabra ili mačke, pruža nam obilje primjera o tome 
kako će životinja primijeniti sasvim podoban postupak da dođe do cilja. 
Nijedan jedini slučaj ne govori da se ona odrekla mogućnosti koje joj stoje 
na raspolaganju, ili o postojanju nekih ,,ppredrasuda '' svojstvenih samo 
čovjeku. Kod najrazvijenijih opnokrilaca - pčela, u zadivljuće organizira- 
nom kolektivu, mi nalazimo najnehumaniji postupak prema iznemogloj ra- 
dilici ili ostarjeloj matici: one se jednostavno izbacuju iz košnice. Nigdje 


3) Negativan dokaz za ovo bi mogla biti činjenica da se uzdržavanje od govora u nekim religijama sus- 
reće kao oblik posta. {li zavjet šutnje kod nekih kršćanskih redova. U pitanju je uzdržavanje od jedne 
fizičke manifestacije uporedivo sa jelom i pićem. 

4) Ni Kur'an ne misli ništa drugačije:,,Sve životinje koje hode po Zemlji, i ptice koje lete na svojim kril- 
ima, skupine su slične vama"(Kur'an 6/38). 

kao u primjeru pčele zadivljujući red i smisao za udružen život ne stoji tako 
uporedo sa zapanjujućim odsustvom svega onoga što inače nazivamo hu- 
manošću: zaštita iznemoglog i slabog, pravo na život, priznanje, zahval- 
nost, obziri. Razmišljajući o životu ovih stvorenja, jedni će sa oduševlje- 
njem, drugi sa užasom (ovisi od izbora stanovišta), konstatirati ,,njihovu 
neumoljivu disciplinu, usklađenost jedinki društvenim funkcijama, njihov 
neizmjenjivi raspored i slijepu i svirepu tačnost koja ih karakterizira..." 

Vođena instinktom i upravljena na jedan jasan cilj - održanje, Žži- 
votinja je, dakle, logična i razumljiva. A šta čini primitivni čovjek? ,,Prije 
nego bi se pošlo na neku ekspediciju, potrebno je da se lovci, a često i nji- 
hove porodice, podvrgnu mnogobrojnim tabuima, postovima, molitvama, 
da vrše izvjesne plesove, da su imali izvjesne sne, da su obratili pažnju na 
izvjesne predznake. Kada je divljač na dometu, treba odmah izvršiti neke 
druge ritualne radnje. I žene koje su ostale kod kuće podvrgnute su mno- 
gim zabranama. Ako bi ih prekršile, one bi dovele u pitanje uspjeh lova, pa 
čak i živote svojih muževa"''(Lucien Henri, Porijeklo religije). Za životinju 
su stvari ono što jesu. A čovjek je odmah stvorio (ili zadobio) svoj imagi- 
narni svijet i povjerovao u njega više nego u ovaj tzv. realni svijet. 
Životinja je obično odličan lovac. Divljak je to isto bio i u tom pogledu 
nema bitne razlike. Ali primitivni čovjek je bio i neumorni stvaralac i 
proizvođač" kultova, mitova, praznovjerica, igara i idola. Čovjek je uvijek 
htio još jedan svijet, autentični ili imaginarni. Smatra se dokazanim da su 
primitivni ljudi prije polaska u lov slikali životinje koje su željeli uloviti, u 
uvjerenju da će to odlučno doprinijeti uspjehu lova (tzv. lovačka magija). 
Dok je čovjek molio ili slikao (!) za uspjeh lova, životinja je postupala 
,logično'', obilazila teren, osluškivala ili nečujno išla tragom žrtve. Pri- 
manje mladića, budućeg lovca - kako navode Hubert i Mauss - vršilo se 
kroz niz kompliciranih ceremonija. Oni opisuju obrede koji se sastoje iz tri 
faze: obredi očišćenja, obredi posvećivanja i obredi uvršćenja. I na prvi po- 
gled je jasno da bi i bez ovih obreda čovjek - kao i životinja, uostalom - 
mogao postati savršen lovac i da ovi obredi nemaju mnogo veze sa lovom. 
U pitanju je nešto dublje i značajnije. U svakom slučaju valja uočiti nefunk- 
cionalnu stranu ovih obreda, koji otklanjaju svako ekonomsko objašnjenje 
ovih 1 sličnih fenomena. 

U svom monumentalnom djelu Zlatna Grana J. Frazer je ukazao na 
činjenicu kako se u primitivnoj ljudskoj svijesti sa idejom o sijanju (sjetvi) 
nerazdvojno uplela neobjašnjiva misao o prinošenju ljudskih žrtava. H.G. 
Wels piše o ovome: ,,To je bio splet dječijeg, sanjarskog, bajkama naklo- 

njenog primitivnog mozga, koje nikakvo logično razmišljanje ne bi moglo 
da objasni. U svijetu od prije 10.000 godina, kad god bi došlo do sijanja, 
prinosile su se ljudske žrtve. To nije bilo žrtvovanje kakve loše ili odbačene 
ličnosti. Žrtvovao bi se obično kakav odabran mladić ili djevojka, sa koji- 
ma se postupalo sa dubokim uvažavanjem i poštovanjem... To ljudsko žrt- 
vovanje ili tek neki njegov trag pojavljuju se svugdje gdje je dopro čovjek i 
gdje je prošao kroz pečetne stupnjeve zemljoradnje"... A zatim nešto dalje: 
Lovac na sobove (pisac misli na paleolitskog čovjeka - op. A.L.) bio je bez 
sumnje nemilosrdan lovac, jedno borbeno i strasno stvorenje; ali on je ubi- 
jao iz razloga koje još možemo da shvatimo. Neoličanin, pak, pod utjeca- 
jem govora i zbunjenog toka misli, ubijao je po teoriji, ubijao radi čudo- 
višnih i sada nevjerovatnih ideja, ubijao je one koje je volio, i to iz straha i 
po uputstvu"? 

U Salambi G. Flaubert opisuje scene žrtvovanja u kojima Kartažani, 
moleći se za kišu, bacaju u usijano ždrijelo boga Moloha čak i vlastitu dje- 
cu. Pod dojmom ovih prizora čovjek zaključuje da su ljudi bili životinje, što 
je sasvim pogrešno. Životinje nešto slično nikada ne rade niti u ži- 
votinjskom svijetu ima bilo kakav fenomen koji bi se mogao uporediti sa 
primjerom ovakve bezumne žrtve. Može zvučati paradoksalno, ali slučaj o 
kojem je riječ tipično je ljudski. Radi se o lutanjima i stradanjima ljudi, 
koja se na ovaj ili onaj način ponavljaju sve do dana današnjeg, o jednoj 
drami čovječanstva u kojoj narodi i pojedinci čine bezumlja vođeni ne Ž 
ivotinjskim istinktima, nego beskrajnim ljudskim zabludama. Žrtva je post- 
ojala u svim religijama bez razlike. A priroda žrtve ostala je neobjašnjiva, 
čak apsurdna. Žrtva je činjenica ,,drugog"' reda, onosvjetskog. Kod primi- 
tivnih religija ona je ponekad uzimala strašne oblike. Takva žrtva označava 
moćnu, opipljivu, do bolne jasnoće pojačanu granicu između zoološke i 
ljudske ere, nastupanje jednog principa potpuno suprotnog principu intere- 
sa, potrebe i želje. Ona je miljokaz na putu razvoja, gdje počinje čovjekov 
svijet. Jer interes je zoološki, žrtva je ljudska. Interes će postati jedan od os- 
novnih pojmova politike ili političke ekonomije, a žrtva jedan od osnovnih 
pojmova religije i etike. 

Bezumlje primitivca uzimalo je ponekad nevjerovatne oblike:,, Jedna 
od čudnih pojava koja se razvila u poznijem paleolitskom i neolitskom 
dobu bila je sakaćenje tjela. Ljudi su počeli da sijeku svoje tijelo, odrezu- 
jući noseve, uši, prste, zube i sl. i da tim činima pridaju svakojake praznov- 
jerne misli..." ,,Nijedna životinja ne čini tako nešto'" - zaključuje H.G. 


5) H.G. Wels, Istorija svijeta, str. 59. 

Wels." Potrebno je ovdje, radi upoređenja, podsjetiti na postupak lisice koja 
odgriza svoju nogu da bi se izbavila iz gvožđa, što je potpuno racionalan 
čin. Besmisleno sakaćenje tijela prvobitnog čovjeka životinji je potpuno 
strano i nepoznato." u 

Mogli bismo zaključiti da smo suočeni sa jednom pojavom koja pred- 
stavlja anomaliju evolucije ili neočekivan diskontinuitet razvoja. Najedan- 
put se čini da je evolucija krenula natrag i da pojava ,,životinje sa idealis- 
tičkim predrasudama" izravno ugrožava dalji progres. 

Ovaj fenomen, koji je izraz izvjesnog kolebanja na samom vrhu evolu- 
cije i koji čini da zoološko u jednom trenutku izgleda nadmoćno nad ljuds- 
kim, nazivam ,divljakov kompleks". Zvučalo to ma kako neobično, ovaj je 
,kompleks" izraz one nove suštine koja je specifično ljudska i koja je izvor 
sve kasnije religije, poezije, filozofije i umjetnosti. Ovaj fenomen je 
značajan jer na svoj način naglašava originalnost čovjekove pojave i čudne 
paradokse koji su s njom povezani. 

Iznesene činjenice lahko bi nas navele :na zaključak da je životinja 
imala više uvjeta da buđe nosilac daljeg razvoja, a da je primitivni čovjek, 
zagledan u nebo i spleten moralnim obavezama, imao sve uvjete da bude 
pregažen. Ovaj skoro neizbježan utisak o nadmoćnosti zoološkog nad ljuds- 
kim u zori ljudske ere pojavljivat će se u kasnijoj istoriji u vidu poziva za 
uništenje idealizma uime progresa. 


Ž; 


U ovom dalekom dobu emancipacije čovjeka iz životinjskog carstva, 
vanjske razlike (uspravan hod, razvijenost ruke, govor i inteligencija) mc 
rale su u toku dugog perioda biti beskonačno male i neprimjetne. Kada je 
jedan stvor, koji je istovremeno ličio i na majmuna i na čovjeka, pomoću 
štapa produžavao svoju ruku da bi dohvatio kakav plod sa drveta, ili ispu- 
štanjem nekih glasova saopćavao sebi sličnim kakvu novost, nije sasvim 
izvjesno ko je on bio: čovjek ili životinja. Međutim, prisustvo kakvog kulta 
ili zabrane uvijek će u ovom slučaju otkloniti svaku sumnju. Životinja je 
,čekala'" da postane čovjek da bi počela moliti. Odlučna razlika između 
čovjeka i životinje nije, dakle, fizička i intelektualna. Ona je prvenstveno 


6) Isto. str. 60. 
7) I sljedeća je razlika iste ili slične vrste: životinja je opasna kad je gladna i ugrožena. Čovjek je opasan 
kad je siti moćan. Neuporedivo je više zločina izvršeno iz sitosti i obijesti nego iz oskudice. 

duhovna i očituje se u postojanju manje ili više jasne religijske, etičke i es- 
tetske svijesti. Sa ovoga stanovišta odlučni datumi u postanku (pojavi) 
čovjeka nisu uspravan hod, razvoj ruke, početak artikuliranog govora, kako 
to vidi nauka, nego pojava prvog kulta, slike, zabrane. Divljak koji je prije 
15.000 godina uživao posmatrajući cvijeće ili profile životinja, a zatim ih 
slikao na zidovima svoje pećine, bio je u ovom smislu bliži istinskom 
čovjeku (dalji od životinje) nego savremeni epikurejac koji živi da zadovo- 
ljava svoje fizičke potrebe i koji svakodnevno izmišlja nove, ili prosječni 
građanin savremenog velegrada, koji živi usamljen u svojim čudovištima 
od betona, lišen elementarnih estetskih doživljaja i osjećanja. 

U djelu Prvobitni zakon Atkinson je pokazao kako se različite prvobit- 
ne zabrane nalaze među divljacima svugdje po svijetu. Stalna potreba za 
čišćenjem od zla'" i misao o nečem zabranjenom, o stvarima koje se ne 
smiju dodirnuti ili čak pogledati, susreće se svugdje gdje smo imali prilike 
dobiti bilo kakvu vijest o životu primitivnog čovjeka. Druga univerzalna 
ideja koja je vladala umom prvobitnih ljudi bila je ideja nečisto g, 
prokleto g. Tako su se stvorili čitavi redovi zabrana koje su odgovarale 
pojedinim oblastima primitivnog života. Pošto se pojavio govor, ove za- 
brane dobile su zajednički naziv ,tabu'', što bi doslovno značilo ,,ne valja", 
,nije pohvaljeno'" - zabranjeno je. , Tabu'" je pojam zabrane etičkog karak- 
tera u ranom čovječanstvu. 

Čovjek se, dakle, ne ponaša kao dijete prirode nego kao stranac u njoj. 
Njegovo je osnovno osjećanje strah. Ali to nije biloški strah koji osjećaju 
sve životinje. To je duhovni, kosmički, iskonski strah, koji stoji u vezi sa 
tajnama i zagonetkama postojanja. Njemački egzistencijalist M. Heidegger 
smatra ga ,,vječitom i vanvremenskom određenošću ljudske egzistencije". 
To je strah u kojem se miješaju radoznalost, čuđenje, divljenje, nezado- 
voljstvo - osjećanja koja se možda nalaze u osnovi sve naše umjetnosti i 
kulture. 

Samo ovim i ovakvim odnosom prvobitnog čovjeka prema svijetu 
moguće je objasniti pojavu zabrana i prvobitne pojmove ,,nečistog" i uzvi- 
šenog, , prokletog" i svetog. Jer, ako smo mi djeca ovog svijeta, Za nas u 
njemu ne bi moglo postojati ništa ni sveto ni ,nečisto''. Ovakvi pojmovi 
protivurječe prirodi ovog svijeta kako ga mi znamo. Oni, naprotiv, svjedoče 
o nekom našem drugom porijeklu o kojem ne može postojati nikakvo 
,Sjećanje"', ali naša ,,neadekvatna"' reakcija na vanjski svijet, koju mi izra- 
žavamo kroz umjetnost i religiju, negacija je darvinovske, i uopće naučne 
vizije o čovjeku. Zašto je primitivni čovjek svugdje i uvijek na svoj susret 

sa svijetom reagirao religijom? Zašto je kroz nju svugdje izrazio svoj strah, 
tjeskobu, razočarenje? Zašto je tražio ,,spasenje" 1 od čega je tražio spa- 
senje? Ova čovjekova strana o kojoj je riječ, ovo razapinjanje između dobra 
i zla, osjećanje izgubljenosti, vječne dileme o interesu i svijesti, dobru i zlu, 
smislu i besmislu postojanja, moralni imperativ kojim je čovjek neizlječivo 
,inficiran'', ostaju bez racionalnog objašnjenja. Očevidno Darwinov čovjek 
nije darvinovski reagirao na svijet čiji je dio. 

Ni kod najrazvijenijeg tipa životinje ne nalazi se ništa što bi barem u 
tragu podsjećalo na sličan pojam ili na bilo kakvu drugu sličnu dilemu ili 
ograničavanje. Ovaj prvobitni idealizam sa svojim pojmovima zabranjenog, 
prokletog, tabua, sa pojmom ,,tajne'', pojavljuje se svugdje bez izuzetka kao 
sastavni dio praljudske svijesti. Gdje god se pojavio čovjek, sa njim zajed- 
no pojavile su se religija i umjetnost. Nauka je, naprotiv, relativno nov i 
mlad fenomen. Čovjek, religija, umjetnost - ovo troje išlo je uvijek zajedno. 
Ovom fenomenu, koji možda sadrži odgovor na neka odlučujuća pitanja 
ljudske egzistencije, nije se posvetilo dovoljno pažnje." 

Sa gledišta materijalizma, istorija čovječanstva mora izgledati kao 
proces progresivne laicizacije (tako npr. Reinach piše u djelu: Kultovi, mi- 
tovi i religija). Ali nikada niko nije na zadovoljavajući način objasnio zašto 
je život primitivnog čovjeka uvijek i svugdje bio ispunjen kultovima, miste- 
rijama, zabranama i vjerovanjima. Zašto je svemu, zvijezdi, kamenu, rijeci, 
htio udahnuti život i ličnost.? Zašto je baš tako, a ne drugačije, vidio svijet? 
I zašto, obrnuto, civilizirani čovjek sve objektivizira, obezličuje i svodi na 
anorgansko i mehaničko? Već hiljadama godina mi težimo da se oslobodi- 
mo ovih mora primitivaca, a da ne znamo njihovu prirodu i njihovo porijek- 
lo. 

Ovaj fenomen unutrašnjeg življenja ili zagledanja u nebo, sa divli . 
njem ili strahom - svejedno, koji je svojstven samo čovjeku isto koliko je j 
stran svakoj životinji, ostaje bez logičkog objašnjenja i čini se da je bukval- 
no ,,došao s neba". Pošto nije proizvod razvoja, on suštinski stoji van upliva 
evolucije. Proučavajući crteže u pećinama neandertalaca u Francuskoj, 
francuski naučnik Henri Simple zaključuje da se psihički život pećinskih 


8) ,,Možemo naći grad bez bedema, vladara, civilizacije, književnosti i pozorišta, ali nikada čovjek nije 
vidio grad bez bogomolje i sa stanovnicima koji se ne bave bogosluženjem" - (grčki historičar Plu- 
tarh);,,Nalazile su se i sada se nalaze ijudske skupine bez znanosti, umjetnosti i filozofije, ali se još nika- 
da nije našla ljudska skupina bez vjere" - konstatira skoro istu stvar 11.Bergson dvadeset vijekova kas- 
nije. 

9), Primitivni čovjek ne zna za svijet bez života" (H.A. Frankfurt, Od mita do filozofije). 

ljudi veoma malo razlikovao od psihičkog života savremenog čovjeka. ,,I 
pećinski su ljudi 70.000 godina prije naše ere patili od 'metafizičke vrtogla- 
vice', bolesti savremenog čovjeka" - izjavio je Simple na Kongresu arheolo- 
ga u Nici 1976. godine. To očigledno nije nastavak biloške evolucije, nego 
daljni čin drame koja je počela ,,prologom na nebu". 


U toku zoološke istorije, koja prethodi pojavi čovjeka, nema ništa što 
bi na ma koji način nagovještavalo ili bar naslućivalo pojavu kulta i ove 
primitivne etike. Čak produžavajući u mislima taj razvoj za mnoge vije- 
kove naprijed do bilo kog željenog trenutka, pojam tabua ili kulta najmanje 
je što bi se moglo očekivati. Životinja i njen razvoj koji se već odigrao ili se 
može zamisliti, ne ide u pravcu iracionalnog i nadnaravnog. On ide u prav- 
cu fizičkog usavršavanja i inteligencije i dalje u pravcu nadinteligencije i 
nadživotinje, Nietzscheovog natčovjeka"', koji je, ustvari, samo savršena 
životinja.!? Nietzscheova vizija inspirirana je Darwinom. Evolucija, u Osno- 
vi vanjska i zoološka, produžena je dalje, s one strane čovjeka. Ali ovaj raz- 
voj je jednostavan, logičan, svodljiv, jer ostaje u granicama prirode. Nad- 
životinja je rezultat ,,procesa"' i zbog toga ona je stvorenje bez unutrašnjeg 
življenja, bez drame, bez lika, bez čovještva; ona nije h o m o nego Homun- 
kulus, stvorenje iz epruvete, koje je doktor Faust proizveo u Svojoj, a priro- 
da na osnovu sličnog, ali nešto razvučenog procesa, u svojoj laboratoriji.!! 


Mislim da je sovjetski pjesnik A. Voznesenski morao imati pred 
očima iste činjenice, ili isti tok misli, kada je zaključio: , Kompjuteri 
budućnosti moći će teorijski raditi sve što čovjek radi. Sve osim dvije stva- 
ri; neće moći biti religiozni i pisati poeziju". 


Kao što nemaju pojam svetog ili nedopuštenog, životinje nemaju ni 
pojam lijepog, niti estetskog uzbuđenja u ljudskom smislu riječi. Mišljenje 
nekih da majmuni mogu slikati, zasnovano na nekim ,,crtežima" ovih ži- 
votinja, pokazalo se potpuno neosnovanim. Utvrđeno je da majmuni pri- 
lično uspješno imitiraju čovjeka koji crta. Tzv., majmunska umjetnost", sa 


10) Nietzscheov Natčovjek oslobođen je ,,etičkih predrasuda"':,,Boriti se protiv milosrđa, savjesti i pra- 
štanja, tih unutrašnjih ljudskih tirana; pritiskujte slabe, penjite se preko njihovih trupova naviše. Jer vi 
ste djeca više vrste, jer vaš ideal je natčovjek" (Nietzsche, Tako je govorio Zaratustra). 

11) Literatura je stvorila više sličnih monstruma. Zajednička je crta svih ovih čudovišta izvanredna in- 
teligencija uz potpuno odsustvo ,, moralnog čula". 

kojom su svojevremeno neki napravili senzaciju, pouzdano ne postoji.!? 
Protivno tome, danas je gotovo sigurno da su kromanjonski ljudi, prvi pravi 
ljudi, crtali i rezbarili. Takvi crteži pronađeni su na zidovima pećina, na 
kostima i rogovima. Kao rezultat estetskog uzbuđenja primitivnog čovjeka 
nastale su one slike po pećinama Sahare, Španije (Altamira), u Francuskoj 
(pećina Lescaut) i skoro otkrivenim u Poljskoj (Mašicka pećina). Smatra se 
da su neke od ovih slika stare i do 30.000 godina. Grupa sovjetskih arheolo- 
ga nedavno je blizu grada Černigeva u Ukrajini otkrila komplet muzičkih 
instrumenata od mamutovskih kostiju, starih oko 20.000 godina. Ukra- 
šavanje je starije od odijevanja, težnja za lijepim jača je od potrebe, od gole 
funkcije, i ova činjenica se osjeća u odijevanju od praistorije do naših dana. 
Kostim nije istovjetan sa odjećom. On je istovremeno jedno vrijeme i jedan 
stav. Nošnje pojedinih naroda, koje pokazuju izvanrednu raznolikost, nisu 
jednostavan odgovor na golu potrebu dana, ili uvjete sredine. Nošnja u jed- 
nom momentu postaje slika, gotovo poezija. Krzno ili perje životinje može 
biti veoma lijepo, ali ono je takvo bez ikakvog njenog učešća, ono dakle 
nije nikakvo saopćenje. 

U osnovi te ljepote, sjaja i boje, uvijek će se naći neka funkcija. Na- 
dalje, u duhovnim pjesmama i igrama koje su predstavljale prave spektakle, 
gotovo je nemoguće rastaviti kult od umjetnosti. Prvi izvajani lik u kamenu 
jeste idol. Religiozno nadahnuće, pogrešno orijentirano, stvorilo je one li- 
jepe figure bogova od kamena i maske pronađene na otocima Okeanije, na 
Obali Slonovače i u Meksiku, što se danas navode kao primjeri umjetnosti 
čiste, neposredne impresije. Sva likovna umjetnost po svom je porijeklu 
idolatrijska i time treba tumačiti netrpeljivost islama i nekih manje persona- 
lističkih religija prema likovnim umjetnostima. Čini se da se treba vratiti u 
pretistoriju, da bi se jasno vidjelo kako umjetnost nastaje iz religije, ili kako 
možda one obje, zajedno sa primitivnom etikom, potječu iz jednog izvora 
koji im je zajednički: iz čovjekove težnje za jednim izgubljenim svijetom. 

Ova razlika od životinje može se očitovati i u pobuni, u revoltu, kao 
kod A. Camusa. Životinja se ne buni na svoju životinjsku sudbinu, ona je ili 
zadovoljna ili ravnodušna, a čovjek je buntovna životinja - , jedina životinja 
koja odbija da to bude"! (A.Camus, L'-Homme revolte). Ovaj revolt je čisto 
ljudski i nalazimo ga u visokorazvijenim društvima obilja, gdje civilizacija, 
zoološka po porijeklu, pokušava nametnuti neke nehumane standarde egzis- 
tencije (red, obezličenje, opću nivelaciju, masovnu dresuru, vlast društva 
nad pojedincem i dr.). 


12) U ovom pogledu imamo značajna ispitivanja sovjetskog naučnika V.Bukina. 

Johan Huisinga otkriva još jedan fenomen: igru (Huisinga, Homo Lu- 
dens). I životinja se igra, zabavlja se, ali samo čovjek igra, podrazumijeva- 
jući pod tim jednu duhovnu funkciju, izvršavanje jedne unutrašnje potrebe. 
Igra životinja ima uvijek u svojoj osnovi neku biološku funkciju, bilo da se 
radi o ljubavnoj igri, potrebama razvoja mladunčadi ili sl. Životinjska igra 
nagonska je i funkcionalna; čovjekova igra slobodna je i nezainteresirana. 
Ona podrazumijeva svijest o igri i uključuje neke značajke koje joj daju 
čisto duhovni smisao: ozbiljnost, svečanost, ,,besciljnu svrsishodnost". 

Jedna posebna vrsta igre, koja se odlikuje izrazito neutilitarnim, anti- 
zoološkim karakterom jeste potlah, ustvari jedan univerzalan fenomen 
primitivne kulture. U svojoj već spomenutoj knjizi, Huisinga je posvetio 
mnogo prostora ovoj pojavi. Po svojoj prirodi izrazito neracionalan i neeko- 
nomski, potlah pripada istom redu stvari kojem pripadaju i primitivna um- 
jetnost ili primitivna etika sa svojim zabranama, tabuima i pojmovima do- 
bra i zla. Smatram neophodnim da navedem nekoliko najzanimljivijih 
mjesta iz Huisingove knjige: 

,Agonalni osnov kulturnog života u prastarim zajednicama ničim se 
ne objašnjava tako dobro kao opisom onog običaja indijanskih plemena u 
Britanskoj Kolumbiji koji se u etnologiji naziva potlah. U svom najti- 
pičnijem obliku, onako kako se on opisuje u plemenu Kwaikutla, potlah je 
veliko slavlje kojim jedna od dviju skupina sa mnogo raskoši i uz svako- 
jake ceremonije obilno dariva drugu, sa isključivom nakanom da dokaže 
svoju nadmoć nad njom. Jedina, a po tome i nužna protuusluga, sastoji se u 
tome da će druga strana u nekom roku ponoviti svečanost i pritom se u naj- 
većoj mjeri odužiti darivanju. Ta vrsta svečanosti darivanja prožima sav 
društveni život plemena koja je njeguju: njihov kult, njihovo običajno pra- 
vo, njihovu umjetnost. Rađanje, ženidba, obrezivanje, smrt, tetoviranje, 
podizanje nadgrobnog spomenika, sve je to povod za potlah... Ali budući 
da i drugi rod sudjeluje u svečanosti, dužan je i on prirediti potlah još većih 
razmjera... Odgađa li dužik, izgubit će ime, grb, totem, čast, te građanska i 
religiozna prava... Nadmoćnost se u potlahu ne iskazuje jednostavnim dari- 
vanjem dobara, što je još upečatljivije, to se čini uništavanjem vlastitih do- 
bara, kako bi se u samohvali dokazalo da je moguće biti i bez njih... Radnja 
uvijek poprima oblik natjecanja: razbije li poglavica bakreni kotlić, zapali li 
hrpu pokrivača, razbije li svoj kanu, protivnik je dužan uništiti bar istu toli- 


EVOLUCIJA 1 STVARANJE 43 


ku vrijednost, a poželjno je i veću... Takva nadmetanja u neobuzdanoj 
darežljivosti, kojih je vrhunac uništavanje vlastitih dobara mirna srca, nala- 
zimo u više ili manje jasnim tragovima posvuda na svijetu. Te iste običaje 
Marcel Mauss uspio je opisati u Malezijanaca, i oni su se sa potlahom pot- 
puno poklapali. I u svom Essai sur le Don on je dokazao da su tragovi 
sličnih običaja postojali u grčkoj, rimskoj i starogermanskoj kulturi. Natje- 
canje u darivanju i razbijanju nalazi Granet također i u kineskoj predaji." 

, U predislamskom paganstvu u Arabiji susrećemo ih pod jednim po- 
sebnim imenom, koje pokazuje da su ona postala gotovo obrascem: 
označuju ih kao Muagara... Temu koju obrađuje Held sa više ili manje 
tačnosti nabacio je još Mauss kada je napisao: Mahabharata je povijest jed- 
nog gigantskog potlaha... Duhovno područje u kojem se odvija ova 
svečanost je područje časti, produciranja, razmetanja i izazivanja. Riječ je o 
svijetu viteškog ponosa i opsjednutosti viteštvom, o svijetu u kojem se viso- 
ko cijeni ime i grb, u kojem se spominju preci. To nije svijet u kojem se 
vodi briga za svakodnevni život, računa na dobitak i na stjecanja koristo- 
nosnih dobara. Koliko mi je poznato, etnologija traži objašnjenje za pojavu 
potlaha uglavnom u magijskim i mitskim predodžbama. Izvrstan primjer za 
to dao je G.W.Locher u svojoj knjizi The serpent in Kwaikutl Religion (iz- 
data u Lajdenu, 1932.)... Običaji potlaha bez sumnje najtješnje su vezani uz 
religiozni svijet predodžbi u plemenu koje ih održava. 

Takvo društvo će uveliko biti oduhovljeno pojmovima poput: čast Za- 
jednice, divljenje bogatstvu i širokogrudosti, napadno naglašavanje prija- 
teljstva i povjerenja, nadmetanje, izazivanje, pustolovnost i vječno samou- 
ljepšavanje, pri kojem se ističe ravnodušnost prema svim materijalnim dob- 
rima. Stvari koje se razmjenjuju ili darivaju obično nemaju nikakvu upo- 
trebnu vrijednost. Dariva se (žrtvuje se) neki nakit ili predmeti koji uživaju 
svetost ili se smatra da posjeduju čarobne moći itd. Materijalna korist nije, 
dakle, uopće u pitanju." 

Uništavati dobra, izražavati ravnodušnost prema koristi i materijal- 
nom, davati prednost principu pred stvarima - sve to makar i licemjerno - 
isključivo je ljudska osobina. Ništa slično ni u tragu ne nalazimo u Ži- 
votinjskom svijetu. 


Izvjesno vrijeme vjerovalo se da je sa Darwinom dato konačno učenje 
o čovjeku onako kako se vjerovalo da je sa Newtonom dato konačno učenje 
o svemiru. Ali kako god Newtonova mehanistička predstava svemira nije 


13) J. Huisinga, Homo Ludens, str. 83 - 87. 

mogla opstati, jer nije mogla objasniti neke pojave, čini se da će Darwinova 
teorija morati biti ,,relativizirana"' iz istog razloga. Evolucionistička teorija 
ne može na zadovoljavajući način objasniti prvu religioznu fazu čovjeka. 
Ona nema objašnjenja ni za neke fenomene iz faze civilizacije. Zašto je 
čovjek psihološki sve nezadovoljniji što mu je bolje? Zašto sa porastom 
materijalnog standarda opada ,,psihološki""? Zašto je broj samoubistava i 
psihičkih oboljenja u upravnoj srazmjeri sa visinom nacionalnog dohotka i 
obrazovanja? Ili zašto ima čovještva više u početku evolucije nego na kra- 
ju? Zašto progres ne znači i humanizaciju? Kako se događa da je umjetnost 
neciviliziranih područja svijeta (npr. Okeanije i Afrike) snažnija od umjet- 
nosti tzv. kulturnih područja i da ima snažan, skoro revolucionaran utjecaj 
na ovu posljednju? Itd.,itd. To su ta pitanja! Ljudskom umu koji je jednom 
spoznao Darwina i Newtona teško je odreći se njihovih jasnih i prihvatlji- 
vih vizija. Newtonov svijet je kontinuiran, logičan, jednostavan i predvid- 
ljiv: on se bori za opstanak; on zadovoljava potrebe i teži jednom ujed- 
načenom i funkcionalnom svijetu. Ali Einstein je srušio Newtonovu iluziju, 
a ovdje to sada čini pesimistička filozofija i neuspjeh civilizacije. Čovjek je 
nepredvidljiv, neobjašnjiv, nezadovoljan, prožet sumnjama i strahom, 
,Zakrivljen'', kako bi rekao Einstein. Filozofija o čovjeku, pošto je dugo 
bila pod utjecajem pravolinijske, darvinovske vizije, očekuje svoj prevrat, 
svoj ,einsteinovski obrt". Jedno novo shvatanje o čovjeku odnosit će se 
prema darvinovskom kao što se Einsteinov svemir odnosi prema Newtono- 
vom. Ako je istina da se uzdižemo kroz patnju a zatupljujemo kroz uži- 
vanje, onda je to zato što imamo dušu i što se za toliko razlikujemo od na- 
ših životinjskih predaka. Niti je čovjek ,,skrojen po Darwinu"', niti je svemir 
uspostavljen po Newtonu. 

Odjeljak 3 
DUALIZAM ŽIVOG SVIJETA 
1. 


Da li možemo proizvesti život i da li ćemo to ikada moći? Da li je ova 
pretenzija uopće u granicama ljudskih moći? Odgovor je: možemo, ako ga 
možemo shvatiti. A da li možemo shvatiti život? 

Biologija nije nauka o suštini života, nego o fenomenu života, u mjeri 
u kojoj nam je on dat kao objekt, u mjeri u kojoj je on proizvod. 

Isti onaj dualizam koji smo malo ranije konstatirali između životinje i 
čovjeka susreće se i sada - samo jedan krug ili stupanj niže - na relaciji 
materija-život. Opet na jednoj strani vidimo istovjetnost, kvalitet, ponav- 
ljanje, kauzalitet, mehanizam, a na drugoj originalnost, kvalitet, rastenje, 
spontanitet, organizam. Život se ne pokazuje kao nastavak materije - ni me- 
hanički ni dijalektički - niti kao njen osobito složen i visokoorganiziran 
oblik. Po nekim svojim atributima život protivurječi našem shvatanju i raz- 
umijevanju materije u samim premisama. On ispoljava prirodu obrnutu 
materiji. 

Prema najnovijim shvatanjima biologa, entropija je bitan pojam u de- 
finiciji života. Sve zakonitosti koje vladaju materijom svode se u krajnoj 
analizi na entropiju, što znači na univerzalnu dezorganizaciju, na spuštanje 
sistema na najniži stepen reda i energije. Obrnuto, osnovna osobina živih 
sistema, na koju se mogu svesti sve ostale, jeste suprotstavljanje entropiji, 
stanje ,,antientropije'', njihova sposobnost da iz prostog stvaraju složeno, iz 
haosa red, da zadržavaju sistem (makar i privremeno) na višem stupnju 
energije. Svaki materijalni sistem kreće se u smjeru većeg stepena entro- 
pije, a svaki živi sistem slijedi obrnut smjer. Oni su ,leđima okrenuti" jedan 
drugome, jer ,,život je kretanje protiv vjetra mehaničke zakonitosti"! (kako 
kaže Kuznjecov, sovjetski naučnik na polju kibernetike). 

Pisac ovih redova nije biolog i u pitanjima o kojima je riječ morat će 
se ograničiti na citiranje autoriteta iz ove oblasti. Neuspjeh bilogije i psihol- 
ogije da nešto više kažu o samoj biti ,predmeta'" o kojem raspravljaju - ži- 
votu i psihi - očigledna je činjenica koja se ne može zaobilaziti. Konstatira- 
jući ovu činjenicu, pisac želi samo istaknuti da ona nije bila neočekivana. 

Kada je Andrč George 1950. u časopisu Vouvelles Litteraries poveo 
anketu, postavljajući biolozima, ljekarima, hirurzima i fizičarima samo jed- 
no pitanje: šta je život, dobivao je odgovore za koje je rekao da ih skoro 

bez izuzetka karakterizira neizvjesnost i opreznost. Evo odgovora Pierre 
Lepina: ,Misterija ostaje potpuna. Naše neznanje čini da bi svako obja- 
šnjenje koje bismo mogli dati o životu bilo manje jasno nego što je instink- 
tivno saznanje koje imamo o njemu." Na isto pitanje Jean Rostand, danas 
možda najveći živi bilog,'? odgovorio je: ,,U sadašnjem trenutku mi ne zna- 
mo šta je život, ukoliko možemo reći da stvarno poznajemo samo ono što 
možemo proizvesti. Mi nismo čak u stanju dati potpuno tačnu definiciju ži- 
votne pojave." 

, Upravo izbjegavanjem brze dekompozicije u inertno stanje ravnote- 
že, organizam se pokazuje zagonetnim, toliko zagonetnim da se od najstari- 
jih vremena ljudske misli vjerovalo da neka naročita, nefizička, natprirodna 
sila (vis viva, entelehia) djela u organizmu. Na koji to način živi organizam 
usporava svoje opadanje?... Svaki proces, ili događaj, ili razvoj, ili jednom 
riječju sve što se događa u prirodi, znači jedan priraštaj entropije u ovom 
dijelu svijeta u kojem se taj događaj zbiva... Organizam može zadržati taj 
proces, to jest ostati u životu, samo neprestanim uzimanjem iz spoljnje sre- 
dine negativne entropije... Dakle, organizam se hrani negativnom entropi- 
jom" (Erwin Schrodinger u knjizi Sta je život). 

U istom smislu piše Teillarde de Chardin, francuski paleontolog; 
,Zaista, uprkos mnogim preprekama, bez prekida se nastavlja kriva koja 
vodi od velikih molekula ka višećelijskim bićima: ova kriva je baš ona po 
kojoj i izbijaju (izvan igre slučaja i velikih brojeva) životna djelovanja i in- 
determinacije, samouređenja i svijesti... Iz ove postavke slijedi pitanje: 
postoji li neka veza između ovog tajanstvenog kretanja svijeta prema stanji- 
ma sve složenijim i sve unutrašnjijim, i onog drugog kretanja (mnogo bolje 
proučenog i bolje poznatog) koje vuče ovaj isti svijet prema stanjima sve 
prostijim i sve više spoljnjim... U ovo pitanje teži možda da se zbije i for- 
muliše, za sutrašnju nauku, suštinska zagonetka Vasione." 

, Spontana sklonost ćelija da izgrađuju organe, kao i društveni stav ne- 
kih kukaca, jedna je od temeljnih činjenica, koje smo upoznali posmatra- 
njem; za njih nećemo naći objašnjenje u svijetu našeg dosadašnjeg poima- 
nja (Alexis Arrel, Čovjek-Nepoznanica). 

Ugledni biolog Kurt Goldstein:!5 , Međutim, da bi se našlo to rješenje, 
možemo li postupiti ovdje kao što smo navikli da to činimo kada su u pi- 
tanju neživi predmeti prirode? Da li nam je dopušteno da podijelimo poseb- 


14) Umro 1977. 
15) Citati preuzeti iz Goldsteinova djela Struktura organizma. 

ni predmet, da posmatramo najmanje čestice tako dobijene i da, polazeći od 
njih, pokušamo da rekonstruišemo predmet, u našem slučaju organizam, 
kao što radimo u drugim prirodnim naukama? Taj metod bio se dugo vrem- 
ena nametnuo biološkom istraživanju, ili, tačnije, on je dugo vremena iz- 
gledao kao ideal biološkog istraživanja. Istina je da je on dao samo malo 
zadovoljavajuće rezultate. Ali kako tada da postupimo? Ovdje, na početku 
našeg izlaganja, mi možemo da učinimo samo jednu negativnu konstataci- 
ju: taj metod je nezadovoljavajući na jedan ili na drugi način''. Navodeći da 
između predmeta i metoda postoji korelacija, uzajanmani odnos, pisac zak- 
ljučuje:,,Umjesto tradicionalnog pravila proučavanja od nižeg ka višem, od 
prostijeg ka složenijem, treba u odnosu na fenomen organizma slijediti su- 
protan put. Uzimajući stoga čovjeka za polaznu tačku, pokušaćemo da razu- 
mijemo život i ponašanje drugih živih bića..." 

O ovoj ,,obrnutoj''prirodi života piše Karl Jaspers u svojoj Opštoj psi- 
hopatologiji(1934.);: ,,Ali to genetičko poimanje, koje zovu još i psihološko 
objašnjenje nasuprot objektivnom, kauzalnom objašnjenju čija je priroda 
drugačija, udara vrlo brzo u svoje granice, naročito u psihopatologiji. Psi- 
hičke činjenice pojavljuju se potpuno nove, na nerazumljiv način. One do- 
laze jedna za drugom, a ne proizlaze jedne iz drugih. Etape psihičke evolu- 
cije jednog normalnog života, periodi i faze jednog anormalnog života, 
pružaju takve nerazumljive nizove u vremenu. U tom slučaju uzdužni pres- 
jek psihičkog ne može biti shvaćen, čak ni približno, u svojoj genezi. Treba 
mu naći objašnjavajući uzrok, kao što se to radi za predmete prirodnih nau- 
ka, pošto ovi ne mogu da budu proučavani iznutra kao što psihološke 
činjenice ne mogu da budu proučavane spolja.''!'$ U nastavku Jaspers uka- 
zuje na razliku između po im at i (verstehen), koje se postiže psihološkim 
,međuprodiranjem", i objasniti (erklaren), koje predstavlja otkrivanje 
objektivnih veza uzroka i posljedica metodom prirodnih nauka, pa zak- 
ljučuje:,, Ovdje je riječ o krajnjim izvorima saznanja, koja se duboko razli- 
kuju jedno od drugoga." 

Luis de Broglie, dobitnik Nobelove nagrade za fiziku 1929. godine: 
, Vjerovatno je dakle da je potpuno objašnjenje života pomoću naših sada- 
šnjih fiziko-hemijskih znanja nemoguće." 

Švajcarski biolog E. Guyenot zastupa bitnu razliku između života i fi- 
ziko-hemijskih pojava, pa obrazlaže:,,Fizičari treba da budu svjesni toga da 
smo mi, bilozi, koji smo uložili toliko truda da izrazimo život u fiziko- 


16) Podsjetimo se Hegelovih sentenci: ,,Materija je izvan same sebe. Duh ima središte u samom sebi. 
Duh je egzistencija koja se u samoj sebi sadrži". 

hemijskim formulama, naišli na nešto što se ne da riješiti, a to je Život. 
Život je pronašao organizirani oblik. On ga nije pronašao jedanput, već mi- 
lion puta, kroz milijarde godina. Ima tu jedna konstruktivna sposobnost 
koja izmiče svakom fiziko-hemijskom objašnjenju." 

Andrč Lwoff, dobitnik Nobelove nagrade za medicinu 1965. (francu- 
ski biolog, istakao se istraživanjima nasljednih mehanizama virusa i bakte- 
rija): , Život može biti definiran kao svojstvo, manifestacija ili stanje orga- 
nizma. Organizam je nezavisan sistem međusobno zavisnih struktura i 
funkcija, koji je sposoban reproducirati se ... Često se govorilo da su virusi 
veza između organskih supstanci i žive materije. Ustvari, živa materija ne 
postoji. Jedan ćelijski elemenat, kao što je bjelančevina, ili encim, ili nuk- 
leinska kiselina, nije živ. Jedino je organizam živ, a jedan organizam pred- 
stavlja mnogo više nego masa ovih dijelova. Uspjelo je da se dobije sinteza 
virusnih proteina IN VITRO i isto tako sinteza nukleinskih kiselina virusa. 
Na osnovi ovoga, nije moguće govoriti o sintezi života, jer u svim ovim is- 
pitivanjima neophodno učestvuje jedna supstanca pozajmljena virusu, koja 
je, ustvari, genetička materija specifična za nukleotide... Život se nekada 
spontano rodio. Lahko je sintetizirati izvjesne sastojke bjelančevina ili nuk- 
leinskih kiselina, ali je do sada bilo nemogućno stvoriti sam organizam... 
Rekonstruirati jednu bakteriju zasada je izvan našeg domašaja..." (Intervju 
časopisu Le Monde). 

Sličnu skepsu izražava i slavni psiholog - eksperimentalist Ivan Pav- 
lov: ,, Već hiljadama godina čovječanstvo ispituje psihološke pojave, pojave 
duhovnog života, ljudske duše. I nisu to samo psiholozi specijalisti koji se 
bave ovim pitanjem, već također sva umjetnost, sva književnost, svi izrazi 
mehanizama psihičkog života čovječanstva. Hiljade strana ispunjeno je pri- 
kazivanjem unutrašnjeg svijeta čovjeka, a mi dosad nismo postigli nikakav 
uspjeh u ovom naporu, nismo ustanovili nijedan zakon koji upravlja psi- 
hičkim životom čovjeka. "'!? 

,Metodi kojima se kod svoje izgradnje služe organi, strani su 
čovječijem duhu... Sav taj materijal proistekao je iz jedne jedine ćelije, kao 
kada bi čitava kuća proizašla iz jedne čarobne opeke, koja bi sama iz sebe 
izbacivala niz ostalih opeka. Ove bi se, ne sačekavši ni nacrta arhitekte, ni 
dolazak zidara, same od sebe udružile u zidove, pretvarale po potrebi u 
okna, krovne crjepove, u ugljen potreban za ogrjev i u vodu za kuhinju i 
kupaonicu... Organi se razvijaju na način i pomoću sredstava, kojima su se 
- u dječijim bajkama iz prošlih vremena - služile vile... Naš razum ne može 


17} Ivan Pavlov. Psychologie experimentale. 

nikako pronaći sebe u svijetu unutrašnjih organa... On sam iskonstruirao je 
svoju građu po uzoru kosmičkog univerzuma, a ne po uzoru kompliciranog 
unutarnjeg mehanizma živih bića."$ I dalje: ,Zasada još nismo mogli 
dokučiti na čemu se zasniva organizacija našeg tijela, njegove ishrambene, 
živčane i duhovne energije. Zakoni fizike i hemije mogu se u potpunosti 
primijeniti na mrtvu materiju, samo djelimično na čovjeka. Treba da se do 
kraja otresemo iluzija XIX vijeka, dogmi Jacguesa Loeba, onih djetinjastih 
fizikalno-hemijskih pojmova o ljudskom biću, u koje, nažalost, još i danas 
vjeruju mnogi fiziolozi i liječnici." 

Život je čudo, a ne fenomen. 

Čovječije oko sastoji se od očne jabučice uložene u salom ispunjenu 
očnu šupljinu. Njegov zaštitni aparat sastoji se iz gornje i donje vjeđe, tre- 
pavica, obrva, sluznica i spojnica. Pokretanje očiju u svim pravcima omo- 
gućeno je motornim aparatom koji čine četiri prava i dva kosa očna mišića, 
a olakšava ga suzni aparat (suzna žlijezda, suzna vrećica i suzni kanal), koji 
održava vlagu u očnoj duplji i štiti oko od infekcije. Očnu jabučicu iz- 
građuju tri ovojnice. Izvana čvrsta i neprozirna bjeloočnica, koja sprijeda 
prelazi u prozirnu rožnjaču. Ispod bjeloočnice nalazi se žilnica koju prolaze 
krvni sudovi za ishranu oka. Za funkciju oka najvažnija je treća, unutrašnja 
ovojnica, mrežnica (retina), u kojoj se nalazi receptivni aparat čula vida: 0os- 
jetne ćelije u obliku štapića i čunića od kojih polaze osjetna vlakanca vid- 
nog živca. Unutrašnjost očne jabučice ispunjena je elastičnim i prozirnim 
staklastim tijelom, na čijoj se prednjoj strani nalazi bikonveksna leća, pris- 
lonjena na zjenicu i povezana nitima svoje vezivne ovojnice uz Cilijarno ti- 
jelo. Zrake svjetla dolaze kroz rožnjaču u oko, lome se kroz leću i projicira- 
ju na očnu pozadinu, gdje nastaju obrnute slike viđenog predmeta, koje 
vidni živac prenosi u optičke centre mozga. Svako od dva oka prima sliku 
predmeta iz drugog položaja. Živčani vodovi odlaze u subkortikalne centre 
vida, a odavde dalje u koru zatiljnog režnja velikog mozga, gdje se nalazi 
centar za vidnu percepciju. Spajanjem obiju slika, prenesenih u centar iz 
oba oka, stvara se jedinstvena plastična slika predmeta. Za funkciju oka od 
nezamjenjive važnosti je suza, koju luče suzne žlijezde. Održavajući vlaž- 
nost rožnice oka, ona među ostalim sadrži lizozim, materiju koja rastvara 
mikroorganizme i tako štiti oko od infekcije. Rad suznih žlijezda regulira 
sedmi moždani živac (nervus facialis). Kao baktericid, ljudska suza stoji is- 
pred farmaceutskih preparata i smatra se da uništava preko 100 izazivača 
bolesti. Ovu osobinu ona zadržava čak razblažena i do 6.000 puta. 


Jetra vrši više različitih funkcija. Kao žlijezda sa vanjskim lučenjem 


18) Alexis Carrel, nav.djelo. 

izlučuje žuč, a služi i kao skladište željeza i vitamina B 12. Materije koje se 
izlučuju preko jetre bivaju u njoj najprije detoksicirane složenim procesima 
oksidacije, redukcije, hidrolize i konjugacije. U jetri se odvijaju mnogobroj- 
ni procesi intermedijarnog metabolizma. Služi kao skladište glikogena i 
regulira njegovu koncentraciju u krvi. - Krv donosi pojedinim dijelovima 
tijela hranu, prenosi kisik - iz pluća u tkiva i odstranjuje iz tijela otpadne 
materije; prenosi hormone i antitijela, nosioce odbrambene snage organiz- 
ma, te sudjeluje u reguliranju tjelesne temperature. Bijela krvna zrnca uni- 
štavaju strane štetne tvari i bakterije, koje prodru u organizam. 

Mozak se sastoji iz prednjeg mozga sa dvije velike moždane hemis- 
fere, međumozga, srednjeg mozga i primozga kome pripadaju most i pro- 
dužena moždina. Mozak je obavijen trima opnama, tvrdom, mehkom i ve- 
zivnom. Tkivo mozga sastoji se od sive i bijele supstance. U sivoj supstanci 
nalaze se živčane (ganglijske) stanice, a u bijeloj završeci motornih i senzi- 
bilnih živčanih vlakana. U produženoj moždini i Varolijevom mostu smje- 
štene su jezgre većine receptornih i efektornih moždanih živaca. Primozak 
ima glavni udio u ostvarivanju refleksnih radnji, a provodi živčane impulse 
iz leđne moždine u više kortikalne centre velikog mozga i obratno. Mali 
mozak je važan centar za regulaciju ravnoteže i mišićnog tonusa. Srednji 
mozak obuhvata moždane krakove i jednu ploču sa četiri kvržice. U 
prednjim dvjema kvržicama prekopčavaju se niti vidnog puta, koje služe 
za refleks zjenice oka, dok su stražnje kvržice dio subkortikalnog slušnog 
centra. U području srednjeg mozga smještene su jezgre moždanih živaca, 
od kojih su najvažnije crna supstanca, crvena jezgra, jezgre živaca pokre- 
tača oka. Srednji mozak neposredno prelazi u neveliki međumozak. Glavni 
dio međumozga čine vidne kvržice kao sakupljači vlakana upravljenih cen- 
tru, koja predaju impulse od većine receptora u organizmu. Siva supstanca 
kod velikog mozga tvori površinu ili koru velikih hemisfera u kojoj se na- 
laze subkortikalni živčani čvorovi: prugasto tijelo i bijelo tijelo. U viših sis- 
avaca i čovjeka naročito je razvijeno tzv. žuljevito tijelo, čija vlakna pove- 
zuju obje hemisfere. Kora velikih hemisfera mozga koordinira cjelokupnu 
vrlo kompleksnu djelatnost živčanih elemenata i tako omogućuje ostvarenje 
većih psihičkih funkcija, posebno mehanizma uvjetnih refleksa. Prosječna 
težina čovječijeg mozga kreće se od 1.300 do 1.450 grama i sadrži 14-15 
milijardi živčanih stanica. 

Životinje raspolažu alatom često jačim i savršenijim od ljudskih fabri- 
ciranih alata. Primjera ima mnogo: far u vidu svjetlucanja kod ptica, violina 
kod skakavaca, cimbalo cvrčka, a zatim čitava jedna garnitura klopki, zam- 
ki, mreža, omči, ljepaka, sisaljki itd. Andre Tetry je napisao čitavu knjigu o 

tome.'? Evolucija očito nije išla slijepo, mehanički, kako je to zamišljao 
Darwin (jer zakon selekcije djeluje upravo tako - slijepo i mehanički). Ona 
kao da je slijedila jedan princip korisnosti, smjer povoljan za jedinku, a ovo 
ukazuje na neki smisao, koji se ni na koji način ne može naći u materiji. 
Smisao uvijek pretpostavlja svijest o cilju.?" 

Zmija zvečarka posjeduje neobičnu sposobnost opažanja 1 reagiranja 
na infracrvene zrake. Naučnici Univerziteta države Kolorado u USA utvrdi- 
li su da se taj veoma osjetljivi ,infracrveni detektor'' nalazi na glavi zmije i 
da se sastoji od tanahnih ogranaka nerava sa specifičnim ćelijama koje se 
mijenjaju zavisno od svjetlosti što pada na njih. Eksperimentima je 
utvrđeno da već 35 milisekundi poslije slanja svjetlosnog impulsa usljeđuje 
refleks zmije, što predstavlja rekordnu brzinu reagiranja za jedan biloški 
sistem. i 

Na sličan način ajkule imaju veoma osjetljivu električnu ,,antenu" u 
nosu, koja im omogućuje da ponađu hranu skrivenu u pijesku morskog dna. 
Svi morski organizmi, naime, proizvode slabe električne talase, koje ajkule 
primaju pomoću svojih antena. 

Dr.Aleksandar Gorbovski, član Sovjetske akademije nauka, vraća se 
na jednu inače staru ideju, koju je, između ostalih, zastupao i Einstein, da u 
samoj strukturi materije i svemira postoje neke zagonetne crte koje pripisu- 
jemo razumu. Evo nekoliko zanimljivih mjesta iz njegovih razmatranja: 

, U gradnji termitnjaka sudjeluje mnoštvo, tj. tisuće i tisuće termita. I, 
nakon završenih graditeljskih radova, niče vrlo složeno postrojenje s povr- 
šinom većom od sto kubnih metara i visinom od 3 do 4 m, s ispravno izved- 
enim sistemom prolaza, ventilacionih kanala, skladištima za hranu, poseb- 
nim prostorijama za ličinke itd. 

Izveden je ovaj pokus: termitnjak čija je gradnja tek počela pregrađen 
je na dva dijela, tako da su termiti bili posve odvojeni. No, bez obzira na to, 
gradnja termitnjaka uspješno je nastavljena, tako da su svi vodovi, kanali, 
prostorije i skladišta u oba dijela identično izvedeni - sa zajedničkim spoji- 
štima. 

Može se pomisliti da je svaki termit bio tačno obaviješten o radu svo- 
ga kolege iz susjednog tabora, te posve jednako, istovjetno, izvodio svoj 
graditeljski posao! Ipak, on ništa nije znao o sudbini svojega subrata u sus- 
jedstvu, s kojim čak nije mogao biti u vezi. Pokušajmo objasniti taj feno- 
men. 


19) Les Outils chez les Etres vivanis. 
20) O ovome više: Lucien Cuenot, /nventionet Finalite en Biologie. 

Jasno je da svaki termit pojedinačno nije kadar primiti sve, tj. kom- 
pletne obavijesti o gradnji termitnjaka u cjelini. Jedinka može poznavati 
samo dio cjelokupnog procesa u koji je uključena. Prema tome, može se 
zaključiti da spremište svih informacija postaje populacija termita u cjelini. 
Na taj način mi govorimo o znanju, Velikom Znanju, koje nastaje samo 
onda kad je riječ o zajednici pripadnika iste vrste. Ali, to nije osamljena po- 
java. Kad leti roj skakavaca, obično se kreće strogo određenom maršrutom. 
Ako, pak, iz te zajednice izdvojimo jednog skakavca i stavimo ga u Zatvo- 
renu kutiju, taj isti trenutak skakavac gubi smjer kretanja i počinje panično 
juriti na sve strane. Ako tu kutiju stavimo u središte našega roja u letu, 
skakavac-zatvorenik otkriva odjednom ispravan pravac i počinje uporno, 
bez predaha, juriti, sada samo u jednom smjeru - tj. u smjeru svojega roja! 

Drugim riječima, kod samostalnih se organizama samo na nivou Za- 
jednice pojavljuje Veliko Znanje (kolektivno znanje) koje inače ne postoji 
u jedinki pojedinačno." 

Dugo se vjerovalo da jato ptica-selica, koje se jednom godišnje sele u 
toplije krajeve, predvodi starija i iskusnija ptica. Ali, činjenice pobijaju tu 
pretpostavku. Japanski ornitolog, prof. Jamamoto Hirosuke, otkrio je da 
jato ptica leti bez vodiča! Ako se, nekim slučajem, ispred jata nađe jedna 
ptica, to nipošto ne znači da ona ukazuje put drugim pticama! Ponekad se 
na čelu jata nađe nejak, goluždravi ptić! Prema navodima Jamamota Hiro- 
suke, u šest od deset slučajeva jato predvodi mlada ptica koja se tek tog lje- 
ta izlegla! 

Posve je jasno da takva ptica 'ne poznaje' tradicionalnu rutu letenja pa 
ne može predvoditi starije i iskusnije ptice koje vrlo dobro poznaju Svoj 
put." 

Gorbovski nastavlja:, Poznato je da je u biloškom smislu odnos 
rađanja muških i ženskih jedinki gotovo ravnomjeran. Ali, ako se taj nor- 
malan odnos poremeti i prevagne jedan spol, dolazi do spontanog procesa 
izjednačavanja spolne strukture. Ako su iz bilo kojih razloga ženke u manji- 
ni, među novorođenim jedinkama dominirat će ženke; ako je premalo muž- 
jaka, njihov će se broj razmjerno povećati. Taj proces traje sve dok se od- 
nos između spolova potpuno ne izjednači." 

,Jasno je, pak, da jedinka, tj. samostalan organizam, ne može prema 
vlastiilom nahođenju utjecati na spol svojih potomaka. Drugim riječima, 
opet je pred nama pojava koja sadrži određenu zakonitost. Susrećemo se 
ponovo sa stanovitim usmjerenim djelovanjem, vanjskim utjecajem, čiji se 
izvor nalazi izvan svakog samostalnog organizma." 

,Ta je pojava dobro poznata čovječanstvu. Demografi je Zovu 
'fenomenom ratnih godina'. U doba ratova i poslije njih dešava se veliki gu- 
bitak muškaraca, da bi se, ubrzo njihov broj srazmjerno povećao i po- 
remećena ravnoteža uspostavila." 

Nekoliko primjera, navedenih nešto ranije, uzeti su iz prvog udžbe- 
nika bilogije koji se našao pri ruci. Ova istinska čuda prirode religija obja- 
šnjava Najvišim umom - Bogom. Sva objašnjenja nauke u krajnjoj liniji 
svode se na jedno: da je to nastalo samo od sebe. Veća se praznovjerica nije 
mogla nametnuti čovjekovom duhu. Tražiti od mene da prihvatim da je ne- 
što tako savršeno i komplicirano kao ljudsko oko ili mozak nastalo igrom 
slučaja ili samo od sebe, jednako je zahtjevu da za istinu priznam čitavu 
grčku mitologiju. Mogli bismo prije zaključiti mišlju velikog islamskog 
mislioca Muhammeda Gazzalija da su istovremeno sva čuda prirodna, i sva 
priroda čudesna. 


Kako, dakle, stoji sa ovim famoznim ,,samoorganiziranjem materije", 
sa ovim nastajanjem ,samim od sebe'' neobično složenih aparatura, kojih 


je pun živi svijet? 

Pokušajmo ovo prikazati na primjeru samonastajanja (nastajanja 
slučajem) jednog molekula bjelančevine, koji je materijalna osnova svakog 
nama poznatog oblika života na Zemlji. 

Švajcarski fizičar Charles Eugene Guye pokušao je izvesti račun vjer- 
ovatnoće za oblikovanje jednog molekula proteina pukim slučajem. Pozna- 
to je da se molekul proteina sastoji od najmanje četiri različita elementa 
Radi pojednostavljenja, Guye je za svoj račun uzeo da se molekul sastoji od 
dva elementa, uz pretpostavku da je molekul sastavljen od 2.000 atoma sa 
atomskom težinom 10 i sa disimetrijom od 0,9. Pod ovim pojednostavlje- 
nim pretpostavkama, vjerovatnost da protein nastane slučajem po 
računicama Charlesa Eugena Guyaa iznosi 2,02 x 10 321, Ako taj rezultat 
posmatramo u granicama vremena i veličine naše planete, slijedi da vjero- 
vatnost da nastane samo jedan Guyeov molekul zahtijeva vrijeme od 10243 
biliona godina, uz pretpostavku od 500 triliona (5.1014) titraja u sekundi. 
Isključena je, dakle, mogućnost da je život mogao nastati igrom prirodnog 
slučaja za svega dvije milijarde godina, koliko se računa da je stara naša 
Zemlja. 

Račun je ponovio Manfred Eigen sa Max Plankovog Instituta za biofi- 
zičku hemiju u Gćotingenu, Njemačka, dobitnik Nobelove nagrađe za hemi- 
ju 1968. On je dokazao da su za generiranje jednog molekula proteina pu- 
kim slučajem naša planeta i sve njene vode potpuno nedovoljne. Čak i kada 
bi čitav univerzum bio pun hemijskih supstanci, koje bi se neprekidno kom- 
binirale, deset milijardi godina proteklih od rođenja Vasione bilo bi još uvi- 
jek nedovoljno da se formira neki određeni tip proteina. Suočen sa ovom 
činjenicom, Eigen je formulirao hipotezu evolucije prije života, odnosno 
,Žživot prije života"', kako su ovu teoriju nazvali, jer je nukleinskoj kiselini 
praktično priznao neke životne sposobnosti. U svakom slučaju, u materiji 
se najednom nalazi jedan princip reda, odabiranja, prilagođavanja, nasuprot 
haosu i entropiji, princip koji nikako ne ulazi u definiciju materije. 

Britanski naučnici Frederic Hoyle, bivši predsjednik Kraljevskog as- 
tronomskog društva i prof. Čandra Vikrama sa Univerziteta u Kardifu, ima- 
jući u vidu isti problem, postavili su hipotezu da život nije nastao na Zemlji 
nego da je ,uvezen'" pomoću oblaka svemirske prašine iz dubina kosmosa. 
Po njima, biološka aktivnost u kosmosu počela je znatno ranije nego što je 
postala Zemlja. 

Ruski autor R.Balandin piše:,,Kada bi na Zemlji nekoliko miliona go- 
dina radilo milion laboratorija, koje bi, računajući na sretnu okolnost, sinte- 
tizirali hemijske spojeve, vjerovatnost ili šanse za stvaranje života iz epru- 
vete bile bi još i tada minimalne. Prema proračunima J. Holdena, takva 
šansa dolazi na 1,310"%30 od svih mogućnosti." 

Tako stoji sa samoorganiziranjem jednog molekula bjelančevina, koji 
se prema živom organizmu odnosi kao opeka prema završenoj zgradi. Kako 
bismo sada objasnili savršenstvo ljudskog oka principima samoorganizira- 
nja materije makar i ,,na najvišem nivou"? 


J. 


| Nauka, a posebno molekularna biologija, uspjela je ogromni jaz 
između mrtve i žive materije svesti na gotovo beskrajno mali razmak. Alt je 


taj mali razmak u očima ljudi upućenih u ovo pitanje isto tako velik i isto 
toliko beznadežno nesavladiv. Potcjenjivanje ovog nesavladanog (i možda 
nesavladivog) razmaka ili njegovo zanemarivanje, naučno je neozbiljno i 
pripada tendencijama zvaničnog materijalizma. 

Kako objasniti ovaj paradoks: ako iskopavanjem naiđemo na dva 
kamena u izvjesnom poretku, ili izglačana da mogu služiti nekoj svrsi, mi 
zaključujemo da je to djelo čovjeka u dalekoj prošlosti. Ako pored toga is- 

tog kamena nađemo čovjekovu lobanju, beskrajno savršeniju od kamene 
. alatke, mi ne pribjegavamo pretpostavci da je u pitanju konstrukcija nekog 
svjesnog bića. Ta tako savršena lobanja ili kostur nastali su sami od sebe ili 
igrom slučaja, u svakom slučaju bez posredovanja uma ili svijesti. Zar 
čovjekovo poricanje Boga nije ponekad kapriciozno? 

Ograničenost savremenog čovjeka najviše se ogleda u njegovom uvje- 
renju da mu je sve jasno. Njegova mudrost je zbir njegovog znanja i ogrom- 
ne količine neznanja koje on ne primjećuje, koje on, bolje rečeno, prihvata 
kao znanje. I pred licem najveće tajne on se ponaša samouvjereno i uobra- 
ženo. On ne vidi zagonetku i upravo u tome se očituje kolosalna mjera 
njegovog neznanja i predrasuda. Laste iz srednje Evrope polijeću ujesen do 
udaljenih krajeva u Africi. Na proljeće se vraćaju i slijeću na isti krov pod 
kojim su ostavile svoje gnijezdo. Kako znaju da treba uopće da krenu i vri- 
jeme kada treba da krenu na daleki put? Kako znaju, vraćajući se, naći 
svoje gnijezdo pod krovom jedne od hiljada kuća u milionskom gradu? - 
Na ovo pitanje naš uobraženi neznalica glatko odgovara: jednostavno, in- 
stinkt ih vodi. Ili: u pitanju je prirodno odabiranje: vrsta lasta koja je 
,Shvatila'! da uzimu treba odseliti u toplije krajeve, opstala je. Vrste koje to 
nisu shvatile - bile su uništene. U stalnoj borbi sa prirodnim uvjetima, u ko- 
jem se ovaj ptičiji rod razvijao, laste su postepeno shvatile, da se moraju se- 
liti ako hoće opstati. Njihov instinkt seljenja rezultat je ove NAKUDIJENJY mu- 
drosti hiljada generacija, itd. itd. 

Nije zlo u ovom ispraznom odgovoru. Zlo je što naš sagovornik sma- 
tra da je uopće dao nekakav odgovor, jednom riječju, što eliminira zagonet- 
ku koja i jeste prvi uvjet istraživanja i nalaženja istine. Lažan odgovor opa- 
san je kao lažan lijek. On ne liječi, ali blokira naše nastojanje, stvara lažno 
uvjerenje. Za postavljanje opće teorije relativiteta možemo zahvalić 
činjenici što je Einstein vidio zagonetku tamo gdje je drugima bilo sve jas- 
no. | 
Uostalom, smisao sve umjetnosti, filozofije, religije upravo je to skretanje 
čovjekove pažnje na zagonetke, na tajne, na pitanja;to je buđenje naše svi- 
jesti, često možda ne ka nekom znanju i poznavanju, nego pretvaranju na- 
šeg neznanja kojeg nismo svjesni u neznanje kojeg smo svjesni. A u ovoj 
činjenici leži ona beskonačna razlika koja dijeli glupaka od mudraca. Oboj- 
ica katkada podjednako malo znaju o nekom skrivenom pitanju, ali, za raz- 
liku od mudraca, neznalica svoje neznanje smatra znanjem i ponaša se kao 
da mu je sve jasno. Jednostavno, on je slijep za problem, u našem slučaju 
slijep za čudo. (Ova situacija u praktičnom životu često ima tragične poslje- 

dice: neznalice su vrlo sigurne, a mudraci se ponašaju hamletovski,što u ne- 
kim slučajevima neznalicama daje izrazitu prednost.) Ovo stanje je potpuno 
suprotno duhovnom stanju meditacije. Jer, razmišlja se tamo gdje je prizor 
svijeta pun pitanja, zagonetki, tajni. Nema meditacije tamo gdje je,, sve jas- 
no".Platon je govorio da je čuđenje izvor sve filozofije, a Jaspers da ,,čuditi 
se znači težiti ka saznanju"'. Osjećaj tajne i meditacije idu zajedno. U ovoj 
tačci vezuju se religija i meditacija. To je podudarno stanje duha. Ignori- 
ranje tajne jedan je od značajnih aspekata praktičnog ateizma. Život 
čovjeka- mase oblikuje se odsustvom meditacije. Ovaj tip čovjeka nigdje 
ne primjećuje zagonetku, tajnu. On se ne čudi, ne divi, ne osjeća strah pred 
nepoznatim. Jednom riječju, on ne živi duhom. Ako se problem ipak poja- 
vi, on ga imenuje, daje mu naziv i nastavlja živjeti u samoobmani da je 
problem time dobio svoje rješenje. Takvi nazivi su npr. instinkt, samoorga- 
niziranje materije na višem nivou, složeni vidovi visokoorganizirane mate- 
rije i sl. 

Sa samim naučnicima ne možemo razumjeti život, jer život je isto toli- 
ko čudo koliko i fenomen. ,,Drvo me iznenađuje do divljenja"', kaže slikar 
Jean Dubuffet. Čuđenje i divljenje jesu najviši i možda jedini oblici našeg 
shvatanja i razumijevanja života. 


Odjeljak 4 
SMISAO HUMANIZMA 


Težiti uživanju, a bježati od bola - ovom lapidarnom rečenicom dva 
velika predstavnika materijalističke misli - Epikur u antici, a Holbach na 
Zapadu - definiraju temelje cjelokupnog života pa time i posljednje osnove 
ne samo ljudskog, nego i životinjskog ponašanja. Materijalizam će uvijek 
nalaziti ono što je slično kod čovjeka i životinje, religija će uvijek isticati 
ono što ih razlikuje. Smisao mnogih kultova i religioznih zabrana samo je u 
tome da podvuku ili naglase ovu razliku. U nekim slučajevima i kod mate- 
rijalizma nalazimo istu zainteresiranost u dokazivanju animalne prirode 
čovjeka, zainteresiranost koja više nije običan interes za istinu.?! 


21) Dobar primjer za ovo je uporno insistiranje materijalista na stanju neograničenih spolnih odnosa u 
prahistoriji ljudskog društva, kada je svaka žena pripadala svakom muškarcu, a svaki muškarac svakoj 
ženi. Engels izričito priznaje da nema direktnih dokaza da je ovakvo stanje postojalo, ali nastavlja in- 
sistirati na ovoj tezi. (F. Engels, Porijeklo porodice, privatne svojine { države.) 

Darwin nije čovjeka učinio životinjom, ali mu je vratio svijest o njeg- 
ovom životinjskom porijeklu. Iz ove svijesti slijedili su zatim 
,Odgovarajući zaključci", moralni i politički: ljudski kolektiv je čopor (jato, 
košnica) u civiliziranom obliku, a civilizacija je ljudsko otrežnjenje, osva- 
janje prirode, preovladavanje osjećaja za biloško življenje, za življenje 
čulima umjesto duhom. 

Time što je utvrdila jedinstvo (ili kontinuitet) između Životinje i 
čovjeka, evolucija je ukinula suprotnost između prirode i kulture. Polazeći 
od potpuno suprotne premise, religija je uspostavila ovu suprotnost. Zato je 
od akta Stvaranja, čovjek - pa i sva kultura s njim - u neumitnom sukobu 
sa čitavim tokom ljudske istorije. Ovdje je počeo rascjep između kulture i 
civilizacije. 

Čovjek je životinja koja odbija da to bude"! (A. Camus). Suština reli- 
gioznog stava upravo je u ovoj negativnoj činjenici, u ovom ,,velikom odbi- 
janju" (A.N.Whitehead). Jer, religija kao da kaže: gledajte šta životinje rade 
i činite suprotno: one žderu - vi postite; one se pare - vi se uzdržavajte; one 
se sakupljaju u čopore - vi se osamljujte; one teže uživanju i bježe od bola - 
vi se izlažite nevoljama. Jednom riječju, one žive tijelom - vi živite duhom. 

Ovo neprihvatanje zoološke pozicije, ova ,,negativna težnja"', racional- 
no i darvinovski potpuno neobjašnjiva, magistralna je činjenica čovjekovog 
života na ovoj planeti. Ona može biti čovjekovo prokletstvo ili privilegija, 
ali ona je jedina stvarna istina o ljudskoj egzistenciji. Uklonite ovu 
čovjekovu ,,pobunu" i ljudski život istog časa iščezava. Nema više religije, 
umjetnosti, poezije, žrtvovanja i drame; ostalo je samo bitisanje, samo 
funkcioniranje, besmisleno i nepostojeće. Ustvari, između čovjeka i Ži- 
votinje postoji i potpuni paralelizam i apsolutna nepodudarnost. Sličnost 
postoji u biološkom, konstitucionalnom, dakle jednom mehaničkom aspek- 
tu. Apsolutna nepodudarnost postoji, međutim, u suštinskom, duhovnom 
pogledu. Životinja je nedužna, bezgrešna, moralno neutralna kao stvar. 
Čovjek to nikada nije, i od trenutka ,očovječenja životinje'', od onog dra- 
matskog ,,prologa na nebu" ili ,pada na zemlju", čovjek nema izbora ka ži- 
votinjskoj nedužnosti. Čovjek je ,,pušten na slobodu" bez mogućnosti pov- 
ratka, pa je svako frojdovsko rješenje isključeno. Od tog trenutka on više ne 
može biti čovjek ili životinja. Otad on može biti samo čovjek ili ne-čovjek. 

Ako bi čovjek bio samo savršenija životinja, njegov život bio bi jed- 
nostavan i bez zagonetki. Upravo zato što nije tako i jer je čovjek ,,crv 
zemlje i dijete neba"', jer je stvoren, on je biće nesklada, a ,,euklidovska har- 
monija'" nemoguća. Na činjenici Stvaranja zasnivaju se ne samo sve du- 

boke istine i sve strašne zablude čovjekovog života. Na toj činjenici ne te- 
melji se samo čovjekova veličina, moralnost, težnje i tragika, nego i sve di- 
leme, nezadovoljstvo, prokletstvo, svirepost i zloća.?? Životinja ne pozna ni 
jedno ni drugo, i u tome je značaj ovog epohalnog trenutka. 

Problem Stvaranja ustvari je pitanje slobode. Jer, ako prihvatite da 
čovjek nema slobode, da su sve njegove radnje determinirane, svejedno 
čime - onim što je u njemu ili onim što je izvan njega - vi možete Boga 
smatrati suvišnim za objašnjenje i razumijevanje svijeta, bar kako ga vi vi- 
dite. Ali ako tom vašem stvorenju priznate slobodu, ako ga činite odgovor- 
nim, vi priznajete Boga prešutno ili izričito. Jer samo je Bog mogao stvoriti 
slobodno stvorenje i samo aktom stvaranja je ta sloboda mogla biti uspos- 
tavljena.? 

Ona nije mogla nastati kao rezultat razvoja. Sloboda i proizvod jesu 
disparatni, protivstavljeni pojmovi.Nikakav proizvod, nastao on odjednom 
ili kao rezultat evolucije, ne može imati slobodu.Ni Bog kada je pravio 
ličnost, ni umjetnici kada to rade, ne konstruiraju ih. Oni ih ,stvaraju". 
Onaj ko konstruira ne dobiva ličnost, nego šemu čovjeka-plakata. Ličnost 
se ne može konstruirati. Ja znam šta bi bez Boga značio portret. Nešto tak- 
vo bez Boga ne postoji. Čovjek će možda moći, prije ili kasnije, do kraja 
ovoga vijeka ili kroz milion godina napretka civilizacije, proizvesti svoju 
imitaciju, nekog robota ili monstruma vrlo sličnog njegovom konstruktoru. 
Taj čovjekoliki stroj moći će biti veoma, veoma sličan čovjeku, ali jedno je 
već sada sigurno: on neće biti slobodan, on će moći vršiti samo ono što je 
čovjek unaprijed uložio u njega. U tome je veličina Božijeg stvaranja i nep- 
onovljivost ovoga akta, neuporedivost sa ma čime što se zbilo prije ili pos- 
lije toga u svemiru. U jednom neonu vječnosti počelo je egzistirati slobod- 
no stvorenje. Da nije bilo ovog Božanskog dodira, mi bismo kao rezultat 
evolucije imali ne čovjeka, nego viši stupanj životinje, nadživotinju, 
čudovište sa ljudskim tijelom i inteligencijom, ali bez srca, bez lika. Njego- 
va inteligencija bi čak, lišena moralnih skrupula, bila efikasnija i u istoj 
mjeri svirepija. Neki su zamišljali takva stvorenja kao bića sa neke udaljene 
planete u svemiru; drugi su ih vidjeli kao produkt naše civilizacije na nek- 
om zamišljenom stupnju. U Goetheovom Faustu figurira jedno takvo stvo- 
renje, ali ono nije čovjek, ono je kvazičovjek Hom unk ul u s. Treba zap- 


22) Uporedi: Kur'an, 91/7-8: (Tako Mi)... duša i onoga koji ih stvori pa im put dobra i put zla shvatlji- 
vim učini..." . 

23) Čovjek koji je stvarno svjestan svoje slobode u isti mah postaje siguran u postojanje Boga. Sloboda 
i Bog nerazdvojivi su. I dalje:,,Ako izvjesnost slobode sadrži u sebi izvjesnost Božijeg bića, onda posto- 
ji veza između poricanja slobode i poricanja Boga" (Karl Jaspers, Uvod u filozofiju). 

aziti kako između amoralnosti, obezdušenosti jednog takvog homunkulusa i 
nemoralnosti najizopačenijeg čovjeka nema nikakve analogije. Čovjek mo- 
že raditi suprotno moralnim zakonima, ali on ne može - kao monstrum - biti 
izvan moralne sfere, s one strane dobra i zla; on se ne može ,,iskopčati"'. 

U praktičnom moralnom iskustvu, čovjekova sklonost da griješi 
uočljivija je od težnje da bude ispravan. Njegova sposobnost da se spusti u 
dubine grijeha kao da je veća od njegove sposobnosti da se vine u visine 
vrline.?+ Negativni likovi uvijek istinitije djeluju od pozitivnih, a pjesnik 
koji nam opisuje negativan karakter uvijek je u prednosti pred onim koji 
hoće da opiše heroja. U svakom slučaju, čovjek je ili dobar ili zao, ali on ni- 
_ kada nije nedužan, i u ovome je možda posljednji smisao biblijske priče o 
istočnom grijehu, o pragrijehu. Čovječanstvo nije grješno, ali ono nije 
nedužno. Od trenutka Istjerivanja iz raja, Adam (čovjek) ne može biti 
nedužan, na način kako je to recimo životinja ili anđeo. On mora birati, up- 
otrebljavati svoju slobodu, biti dobar ili zao, jednom rječju - biti čovjek. 
Ova sposobnost biranja, čak bez obzira na rezultat, najviši je oblik posto- 
janja koji je uopće moguć u svemiru. 

Čovjek ima dušu, ali psihologija nije nauka o njoj. Nauka o duši ne 
može postojati. Psihologija tretira određen domen prividne unutrašnjosti, 
ono što u ljudskoj unutrašnjosti ima od vanjskog svijeta, prolaznog i uništi- 
vog, ili ono što u njoj ima od bezličnog i jednakog. Zato se može govoriti O 
psihofiziologiji, psihometriji, psihohigijeni, fizici psihe. Mogućnost kvantit- 
ativne psihologije potvrđuje tezu o vanjskoj, mehaničkoj, kvantitativnoj, 
dakle neduhovnoj prirodi misli i-osjećanja. Animalna i ljudska mogu činiti 
cjelinu upravo zato jer psihologija nema veze s dušom, nego samo s mani- 
festacijom psihičkog. Poznati John Watson piše:,,Ljudska psihologija, kako 
je shvata behaviorist, mora se izgraditi po primjeru objektivne i eksperi- 
mentalne psihologije životinja, pozajmiviši od nje predmet ispitivanja, njen 
metod, njen cilj, tako da ne postoje dvije psihologije, ljudska i životinjska, 
odvojene gvozdenom zavjesom, ne poznajući jedna drugu, imajući korjeni- 
to različite predmete, metode i ciljeve, već jedna jedina psihologija koja 
zauzima mjesto u redu prirodnih nauka"'.Ovaj citat govori sam za sebe. Na 
Istoku bi rekli da je psihologija nauka o ,,nefsu", ali ne i nauka o ,,rihu".. 
Psihologija je nauka na nivou biološkog, ali ne na nivou ličnog (personal- 
nog). Jer postoje tri kruga: mehanički-biloški-personalistički, što odgovara 
trima stupnjevima stvarnosti: materija-život-ličnost. Ustvari, Misao će i u 
oblasti duhovnog uvijek nametati naučni metod, naučni metod će uvijek, na 


24) Kur'an, 12/53:,,... ta duša je sklona zlu". 

kraju krajeva, uvoditi i potvrđivati apsolutni kauzalitet, a ovaj sam po sebi 
značiti negaciju slobode koja je suština duše. Naš pokušaj da 
,proučavamo'" dušu mora uvijek dovesti do negacije svog ,predmeta 
proučavanja"'. Iz ovog začaranog kruga nije moguće izaći. Ovo objašnjava 
zašto je psihoanaliza već po svom metodu morala biti povezana sa ateis- 
tičkim zaključcima. 


Ž. 


Jednakost i bratstvo ljudi mogući su samo ako je Bog stvorio čovjeka. 
Jednakost ljudi je duhovna, a ne prirodna (fizička ili intelektualna) 
činjenica. Ona postoji kao jednaka moralna vrijednost čovjeka, kao ljudsko 
dostojanstvo, kao jednaka neotuđiva vrijednost ljudske ličnosti. Obrnuto, 
kao fizička, umna i društvena bića, kao članovi skupine, naroda, klase, poli- 
tičkog sistema, ljudi su uvijek vrlo nejednaki i to je činjenica pred kojom je 
uzalud zatvarati oči. Ako ne priznajete duhovnost čovjeka - tu činjenicu re- 
ligioznog reda - vi gubite jednu realnu osnovu ljudske jednakosti; jednakost 
tada postaje fraza bez podloge i uporišta i, kao takva, ona će brzo ustuknuti 
pred očevidnim činjenicama ljudske nejednakosti, ili, još više pred prirod- 
nom čovjekovom težnjom da vlada i da se potčinjava, dakle da bude nejed- 
nak. Čim se napusti religiozni pristup, prazni prostor odmah popunjavaju 
različite nejednakosti, rasne, nacionalne, klasne, političke. 


Dostojanstvo čovjekovo nije moglo biti pronađeno ni putem biologije, 
ni putem psihologije, niti kroz nauku uopće. Ono je pitanje duhovnog reda. 
Prije nego jednakost, nauka bi ,,objektivnim posmatranjem"! utvrdila nejed- 
nakost ljudi, pa je ,naučni rasizam"! sasvim moguć i logičan.? 

Etika jednog Sokrata, Pitagore ili drugih, u svom najboljem dijelu ne 


25) U ovom pogledu karakteristična je polemika koja je 1974. god. vođena u Kini o romanu Vodena 
granica iz XIV vijeka, u svijetu više poznatom po engleskom prijevodu Pearl Buck pod naslovom Svi 
ljudi su braća. Roman, koji inače spada u najvrijednija djela kineske klasike, priča je o seljačkoj pobu- 
ni početkom dvadesetog vijeka protiv carske administracije. Zbog svoje poruke o sveopćem bratstvu 
ljudi, navođen je kao ,,poučan negativni primjer'' neklasnog pristupa, jer ,,svi ljudi nisu braća" - kako je 
naglašavano u ovoj polemici. 

U Mađarskoj su, opet, prema jednom normativnom aktu Ministarstva za obrazovanje (1976.), sva škols- 
ka djeca obilježena tako da se prostim uvidom u školska dokumenta može odrediti klasno porijeklo 
djece (šest kategorija, od ,,a" do ,,f"). Reagiranje javnosti na ovu podjelu, ma koliko obazrivo, pokazalo 
je da je ona bila primljena kao mjera podvajanja i diskriminacije. 

Nekim ljudima u glavi se uvijek vrzmaju ideje razlikovanja i nejednakosti. 

26) Evolucionizam se npr, ni na koji način ne da složiti sa idejom jednakosti, kao ni sa pojmom prirod- 
nih (neotuđivih) ljudskih prava, I ,,Egalite'" Francuske revolucije religioznog je porijekla (o ovome više 
u Glavi IX ove knjige). 

zaostaje za etikom objavljenih religija (jevrejstva, kršćanstva ili islama), ali 
razlika je vrlo jasna: samo je etika objavljenih religija jasno i nedvosmisle- 
no postulirala jednakost svih ljudi kao Božijih stvorenja. Antički čovjek je 
čvrsto vezan za zajednicu, za državu, za naciju ili klasu kojoj je pripadao. 
Čak ni takav duh kao što je bio Platon nije se mogao osloboditi predstave o 
nužnoj nejednakosti ljudi. Obrnuto, objavljene religije su kao ugaoni ka- 
men svog viđenja svijeta postavile zajedničko porijeklo, pa prema tome i 
apsolutnu jednakost i ravnopravnost svih ljudi, ovu misao koja ima magis- 
tralni značaj za čitav kasniji duhovni i etički, pa i društveni razvoj 
čovječanstva. Iako ova veza nije dovoljno ispitana, istorija etike navodi na 
zaključak da je misao o jednakosti ljudi uvijek bila povezana sa idejom 
besmrtnosti. Ideju jednakosti ne poznaju religije ni moralni sistemi koji ne 
poznaju ideju besmrtnosti ili imaju zbrkane ili nejasne pojmove o ovoj ide- 
ji. Ako nema Boga, ljudi su očevidno i beznadežno nejednaki. 

Nietzsche je tvrdio da su religiju izmislili slabi da bi obmanuli jake. 
Marx je tvrdio obrnuto. Ako bismo prihvatili verziju da je religija ,,izmišlje- 
na", tumačenje Nietzscheovo nam izgleda ubjedljivije, jer samo na postav- 
kama religije mogli su slabi, potlačeni, manje sposobni, zasnivati svoj zaht- 
jev za jednakošću, slobodom i istom vrijednošću. Sve drugo osim religije, 
čak i nauka, neumoljivo je potvrđivalo njihovu nejednakost. 

I praktično uzeto, religija je jedina koja gleda jednog istog čovjeka, je- 
dan isti jednako vrijedan ljudski kvalitet u svim ljudskim stvorenjima. Jer 
otkuda najviše ubogih, sakatih, bolesnih i nesposobnih oko svih hramova u 
koje ulazimo? - Onima što su prognani sa svih gozbi ovog svijeta, sa svih 
mjesta gdje pitaju za ime, rod, bogatstvo, porijeklo, zdravlje, sposobnost, 
znanje, onima što nemaju ništa pokazati i dokazati, tim ,,niščima duhom", 
jedino hram je otvorio svoja vrata, objavljujući i priznajući im da su jedna- 
ki, jednako vrijedni sa svim drugima. Jer i pred vratima tvornice zdravi i 
učeni ulaze, a bolesni i neuki ostaju napolju. U hramu i ubogi slijepac može 
stati naporedo sa kraljem ili kakvim moćnikom, i može čak biti bolji od 
njih (Kur'an, sura 'Abasa, priča o slijepcu). U ovom stalnom svjedočanstvu 
jednakosti nalazi se najveći kulturni i humani značaj hramova uopće. 

A najviši je i najpotresniji smisao umjetnosti da prepoznaje i nalazi 
Čovjeka u onima koje je život uništio, ili da traži i nalazi ljudsku veličinu u 
malim zaboravljenim ljudima, jednom riječju, da otkriva ljudsku dušu, jed- 
nako vrijednu i uzvišenu u svakom ljudskom stvoru. A ovo otkriće je uvi- 
jek utoliko veće i upečatljivije što je fizički i socijalni rang junaka niži (sje- 
timo se Kvazimoda, Fantine, Jean Valjeana). Veličina i vrijednost djela 

klasičnih ruskih pisaca upravo je u ovome.?' 

Zato humanizam nije prije svega nikakvo milosrđe, praštanje, toleran- 
cija, mađa u pravilu rezultira svim tim. Humanizam je afirmacija čovjeka i 
njegove slobode, potvrđivanje njegove vrijednosti kao čovjeka. Ni više ni 
manje od toga. 

Sve je nehumano što unižava ljudsku ličnost, što je izjednačava sa 
stvarju. Tako npr. humano je utvrditi da je čovjek odgovoran za svoje čine i 
kazniti ga. Nehumano - zatražiti od njega da se pokaje, revidira svoj stav, 
popravi se" i zatim mu oprostiti kaznu. Humanije je ljude proganjati zbog 
njihovih ubjeđenja nego prisiljavati ih da ih se odriču, stavljajući im u iz- 
gled ,,uzimanje u obzir iskrenog držanja''. Postoje, dakle, kazne koje su hu- 
mane i praštanja koja su krajnje nehumana. Inkvizitori su tvrdili da spaljuju 
čovjekovo tijelo da bi mu spasili dušu kao cijenu za tijelo. 

Svesti čovjeka na funkciju proizvođača i potrošača, pa makar svakom 
čovjeku osigurali mjesto u proizvodnji i potrošnji, ne predstavlja humani- 
zam, već dehumanizaciju. 

Dresirati ljude, pa makar od njih učinili , ispravne"! i disciplinirane 
građane, neljudski je. 

I obrazovanje može biti nehumano: ako je jednostrano, dirigirano, in- 
doktrinirano; ako ne uči misliti nego servira gotova rješenja; ako samo prip- 
rema ljude za funkciju, a ne proširuje horizonte i time ljudsku slobodu. 

Svako manipuliranje ljudima, čak i ako se provodi u njihovom intere- 
su - nehumano je. Misliti za čovjeka i oslobađati ga obaveza, također je ne- 
humano. Čovještvo obavezuje, ne oslobađa. Bog je, stoga, najveću potvr- 
du čovjeka učinio stavljajući ga pred izbor između dva puta i zaprijetivši 
mu surovim kaznama.?" Mi možemo potvrditi čovjeka samo slijedeći ovaj 
Božiji primjer, imitirajući Tvorca: ostavimo mu slobodu da se bori i da 
bira, umjesto da se borimo za njega i da biramo za njega. 

Bez religije i njenog ,prologa na nebu'" nema autentične vjere da je 
čovjek najveće dobro. Bez njega nema ni vjere da je čovjek moguć i da 


27) Jedan tekst Virginije Woolf posvećen je tome:,,Duša je glavna ličnost u ruskoj umjetničkoj prozi. 
Delikatna i suptilna kod Čehova, ona je dublja i veća u Dostojevskog, sklona žestokim i pomamnim 
groznicama, ali uvijek dominantna... Romani Dostojevskog siju vihore, kovitlave bure pijeska, vodene 
mlazove, koji šište i klokoću, i uvlače nas u sebe, Oni se skroz-naskroz sastoje od duše" (V.W_.u eseju 
,Rusi i njihovi pogledi"). 

28) , Mi smo zaista čovjeka stvorili da živi u borbi... Zar mu nismo dali dva oka i jezik i dvije usne, i up- 
utili ga na dva puta, pa se on nije uputio uzbrdicom. A znaš li što je uzbrdica? - To je oprostiti roba, ili 
nahraniti gladnoga za vrijeme nestašice ili siroče bliskoga roda ili bijednika u velikoj nevolji, pa zatim 
biti od onih koji vjeruju i jedni drugima preporučuju strpljenje i samilost" (Kur'an, sura 90). 

stvarno postoji. Ateistički je humanizam protivurječnost, jer ,,ako nema 
Boga, nema ni čovjeka"! (Berdjajev). A ako nema čovjeka, humanizam je 
fraza bez sadržaja. Onaj ko ne priznaje Stvaranje čovjeka, postavljanje 
prvobitne zagonetke, taj ne može dokučiti pravi smisao humanizma. Taj će, 
jer je izgubio ovaj temeljni kompas, humanizam uvijek svoditi na proiz- 
vodnju dobara i njihovu raspodjelu ,,prema potrebama". Osigurati da svi 
ljudi budu siti - velika je stvar, ali prema onom što danas znamo o društvi- 
ma obilja, nije nimalo sigurno da ćemo samim tim imati i bolji, humaniji 
svijet. Još manje bi on to bio ako bi se dosljedno provele ideje pojedinaca o 
općoj nivelaciji, uniformiranju i obezličenju na svim poljima. 

U takvom jednom svijetu (opisuje ga Aldous Huxley u ,,Vrlom novom 
svijetu") neće biti gladi, a u svemu će vladati Jednakost, Istovjetnost i Sta- 
bilnost. Pa ipak, svi mi, svjesno ili instinktivno, odbijamo ovu viziju kao 
primjer opće dehumanizacije. 

Čovjek je proizvod vanjske sredine'' - na ovaj temeljni stav materija- 
lizma oslanjaju se sve kasnije nehumane teorije u pravu i u sociologiji, kao 
i sva praksa manipuliranja ljudima, koja je u našem vijeku svoj čudovišni 
oblik dobila u praksi nacizma i staljinizma. Ovdje spadaju i sve druge naiz- 
gled lijepe i prihvatljive teorije o prioritetu društva nad čovjekom, o služe- 
nju čovjeka Društvu. Čovjek ne može služiti ničemu (ne može biti sredst- 
vo). Sve treba da služi čovjeku a čovjek može služiti Bogu. U tome je prvi i 
posljednji smisao humanizma. 


Glava Il 
KULTURA I CIVILIZACIJA 


Odjeljak 1 
ALAT I KULT. DVIJE HISTORIJE 


Za pojavu čovjeka vezane su dvije oprečne činjenice: prvi alat i prvi 
kult. Prvi alat je drvo ili grubo obrađen kamen, dakle komad (dio, djelić) 
prirode. Izrada alata i služenje njime predstavlja nastavak biloške evolucije, 
spoljašnje i kvantitativne, koju možemo pratiti od najjednostavnijih oblika 
života do čovjeka kao savršene životinje. Uspravan hod, savršenstvo ruke, 
misao, govor, inteligencija, različiti su stupnjevi i momenti ove evolucije, 
koja po svom karakteru ostaje zoološka. Kada je čovjek prvi put upotrijebio 
kamen da bi razbio neki tvrd plod ili ga bacio na neku životinju, on je 
učinio nešto veoma značajno, ali ne i nešto potpuno novo, jer su to već 
pokušavali i uspijevali njegovi životinjski preci. Ali kada je on taj kamen 
stavio preda se, gledajući u njemu simbol nekog duha, on je učinio ne 
samo nešto što će otada postati univerzalan, neizostavan pratilac čovjekove 
pojave svugdje na Zemlji, nego istovremeno i nešto što nema presedana u 
čitavom dotadašnjem razvoju. Isto tako, kada je čovjek ,,na pijesku prvi put 
povukao liniju oko svoje sjenke i tako izradio prvu sliku" (Leonardo da 
Vinci), on je otpočeo jednu ,,nemoguću aktivnost" koja pripada samo nje- 
mu, i za koju je svaka životinja, bez obzira na stepen razvoja, a priori nes- 
posobna. 

U biološkom pogledu pojava čovjeka da se objasniti zoološkom his- 
torijom koja mu je prethodila. U duhovnom pogledu pojava čovjeka ne da 
se izvesti niti objasniti ničim što je postojalo prije njega. Taj čovjek došao 
je iz drugog svijeta, ,,s neba", kako slikovito kaže religija. 

Kult i alat reprezentiraju dvije prirođe i dvije historije čovjekove. Jed- 
na historija je čovječanska drama, koja počinje ,prologom na nebu" 
(Evenđelje, Faust) i razvija se kroz trijumf ideje slobode (Hegel) da bi 
završila Strašnim sudom, kao moralnom sankcijom historije. Druga pred- 
stavlja historiju oruđa za rad, dakle historiju stvari, a završit će se ulaskom 
u besklasno društvo, u entropiju, kao i sav drugi materijalni svijet.! Te se 
dvije historije odnose kao kult i alat, ili, što je isto, kao kultura i civilizaci- 
ja.? 

1) Uporedi:,Izmjene čovječanstva idu za izmjenama alata" (Pierre Lecombe: /storija posmatrana kao 
znanje). Ili obmuto:,,Sva istorija teče prema Hristu 1 ide od njega""(Hegel:Filozofija istorije). Očevidno 
je da Lecombe i Hege} nemaju ovdje u vidu jednu istu historiju. 

2) I etimološki kultura je vezana za kult (latinski: cultus i culture). Obje riječi potiču od zajedničke in- 
doevropske riječi kwel = kretati, okretati. Civilizacija se veže na civis - građanin. 

Odjeljak 2 
REFLEKS DVOJNOSTI 


Malo gdje su ljudi stvorili veću zbrku i više izmiješali pojmove kao u 
pitanju kulture i civilizacije. 

Kultura je počela ,pprologom na nebu". Sa svojom religijom, umjetno- 
šću, etikom, filozofijom, ona će se stoga uvijek baviti čovjekovim odnosom 
prema tom nebu, odakle je on došao. Sve u kulturi znači potvrđivanje ili 
poricanje, sumnju ili sjećanje na to nebesko porijeklo čovjekovo. Sva kultu- 
ra u znaku je ove zagonetke i teče u neprekidnoj težnji da se ova zagonetka 
riješi ili dokuči. 

Obrnuto, civilizacija je nastavak zoološkog, jednodimenzionalnog živ- 
ljenja, razmjena materije između čovjeka i prirode. Ako je taj život dru- 
gačiji od života svake druge životinje, to je razlika u stepenu, u nivou, u or- 
ganizaciji. Ovdje nema čovjeka sa njegovim evanđeoskim, hamletovskim 
ili katamazovskim problemima. Ovdje još samo funkcionira anonimni član 
društva (nastavak čopora), koji prisvaja dobra prirode i radom mijenja svi- 
jet oko sebe, prilagođavajući ga svojim potrebama. 

Sva kultura jeste djelovanje religije na čovjeka ili djelovanje čovjeka 
na samog sebe, kao što je sva civilizacija djelovanje inteligencije na priro- 
du, na vanjski svijet. Kultura je , umjetnost biti čovjek", a civilizacija vje- 
ština funkcioniranja , proizvodnje, upravljanja, usavršavanja stvari. Kultura 
je ,neprekidno stvaranje sebe'', kao što je civilizacija neprekidno mije- 
njanje svijeta. To je suprotnost čovjek-stvar, humanizam prema chosismu.? 

Religiozna vjerovanja, drama, poezija, igre, folklor, narodna mudrost, 
mitologija, moralni i estetski kodeksi društva, elementi političkog i pravnog 
života koji afirmiraju vrijednost i slobodu ličnosti, tolerancija, filozofija, 
pozorište, galerije, muzeji, biblioteke - to je neprekinuti niz ljudske kulture 
čiji se prvi čin odigrao ,,na nebu'" između Boga i čovjeka. To je ,,penjanje 
uz svetu planinu čiji vrh neprestano izmiče, koračanje kroz pomrčinu uz 
svjetlost plamene buktinje koju čovjek nosi"! (A.Malraux, Antimemoari). 

Civilizacija je nastavak tehničkog a ne duhovnog razvoja, kao što je 
darvinovska evolucija nastavak biloškog a ne humanog razvoja. Civilizaci- 
ja predstavlja razvoj sila potencijalno datih još u našim životinjskim preci- 
ma, ona je, ustvari, nastavak prirodnih, mehaničkih, dakle nesvjesnih, be- 


3) Od riječi chose - stvar. Izraz je Dirkheimov. Radi se o metodu koji traži da se određeni fenomen ispi- 
ta objektivno, spoljašnje, ,,kao stvar". 

smislenih elemenata naše egzistencije. Utoliko ona sama po sebi nije ni do- 
bra ni zla. Čovjek mora stvarati civilizaciju kao što mora dihati ili uzimati 
hranu. Ona je izraz naše nužnosti, naše neslobode, kao što je, obrnuto, kul- 
tura stalno osjećanje izbora, ispoljavanje ljudske slobode. 


Čovjekova zavisnost od materije neprekidno se povećava u civilizaci- 
ji. Neko je izračunao da svaki Amerikanac - čovjek, žena i dijete - troši 
godišnje 18 tona različitog materijala. Stvarajući sve nove i nove potrebe, i 
razvijajući štaviše potrebu za nepotrebnim, suvišnim, civilizacija teži inten- 
zivirati razmjenu materije između čovjeka i prirode, svugdje podsticati 
vanjsko na račun unutrašnjeg življenja. ,,Proizvoditi da bi se sticalo, sticati 
da bi se rasipalo" - to je u prirodi civilizacije. Obrnuto, svaka kultura - u 
tome je njen religiozni karakter - teži smanjenju broja ljudskih potreba ili 
bar stepenu njegovog zadovoljavanja i na toj osnovi povećanju čovjekove 
unutrašnje slobođe. U ovome je posljednji smisao askeze i različitih odri- 
canja koje poznaju sve kulture i koji su svoj apsurdan oblik dobili u 
,Zavjetu nečistoće"! - monaškom ili hipijevskom, svejedno. Nasuprot maksi- 
mi budizma ,,uništite želje'', civilizacija je morala, kao po zakonima neke 
obrnute logike, istaći suprotnu devizu: ,,stvarajte sve nove i nove želje. 4 
Pravi smisao ovih kontradiktornih zahtjeva razumije samo onaj ko shvata 
da oni ni u jednom ni u drugom primjeru nisu slučajni. U njima se afirmira 
čovjek kao biće nesklada, ustvari, reflektira se dvojnost ljudske prirode ili 
suprotnost kulture i civilizacije. 

Nosilac kulture je čovjek, nosilac civilizacije je društvo. Cilj kulture je 
moć nad sobom kroz odgoj; cilj civilizacije je moć nad prirodom kroz nau- 
ku. Kulturi pripadaju čovjek, fiiozofija, umjetnost, poezija, moral, vjero- 
vanja. Civilizaciji pripadaju država, nauka, gradovi, tehnika. Njeni su in- 
strumenti misao, govor, pismo.? Kultura i civilizacija odnose se kao 
nebesko i zemaljsko carstvo, kao Civitas Dei i Civitas solis. Jedno je dra- 
ma, drugo utopija. 

Tacit pripovijeda da su Barbari mnogo blaže postupali prema robovi- 
ma nego Rimljani. Uopće, stari Rim je vrlo podoban da se povuče razlika 
između kulture i civilizacije. Pljačkaški ratovi, ,Panem et circenes"', obez- 
dušenost vladajućih slojeva i bezličnost narodne gomile, lumpenproletari- 


4) U jednom nedavnom članku New York Times ovu devizu naziva ,,prvom zapoviješću nove ere". 

S) Marchal Mac Luan je pokazao kako pismo utječe na razlike u načinu mišljenja i predstavi ži- 
vota:,, Primjena alfabeta stvara i podstiče naviku da se sve što okružuje čovjeka obuhvati vizuelnim i 
prostornim terminima - i to posebno terminima uniformnog prostora, uniformnog vremena, neprekidno i 
kontinuirano". 

jat, lažna demokratija, političke mahinacije, progon hrišćana, Neron i Kali- 
gula, carizam i diktatura, gladijatorske igre - sve to još nije dovoljno da 
možemo osporiti rimsku civilizaciju, ali moramo se upitati šta je tu još osta- 
lo od kuiture. ,,Helenska duša i rimski intelekt - to je razlika između kulture 
i civilizacije"? (Oswald Spengler, Propast Zapada). Rimljani nam daju utisak 
civiliziranih Barbara. Rim je primjer jedne visoke civilizacije bez kulture. 
Kultura Maja možda bi mogla predstavljati suprotan primjer. Prema onome 
što znamo o životu starih Germana i Slavena, čini se da su oni u pogledu 
kulture bili na višem stupnju od Rimljana, onako isto kako su indijanski 
urođenici bili ,,kulturniji"" od bijelih doseljenika zavojevača. 

Za ovo razlikovanje evropska Renesansa predstavlja upečatljiv prim- 
jer. Pokazalo se da je ovo možda najživlje kulturno razdoblje u historiji 
čovječanstva bilo nazadak sa stanovišta civilizacije. U vijeku koji je pretho- 
dio Renesansi, u Evropi se odigrala prava ekonomska revolucija koja je 
povećala proizvodnju i potrošnju, dovela do osvajanja novih tržišta i 
povećanja broja stanovništva. U toku sljedeća dva vijeka, poznata u histori- 
ji kao doba Renesanse (1350.-1550.), dostignuća ove revolucije bila su 
uglavnom poništena. Sva okrenuta čovjeku umjesto svijetu, sva zaokuplje- 
na ljudskim likom, Renesansa kao da je malo marila za ono što se događalo 
u , stvarnosti". Dok su stvarana najveća umjetnička djela zapadne kulture, u 
toku je bila opća stagnacija pa i otvoreno nazadovanje, praćeno opadanjem 
stanovništva u većini evropskih zemalja. Polovinom XIV vijeka Engleska 
je imala oko 4 miliona stanovnika, a sto godina kasnije 2 miliona i sto hilja- 
da. Firenca je u toku četrnaestog vijeka pala sa sto na manje od sedamdeset 
hiljada stanovnika. Itd. Postoje očigledno dva ,,progresa'" koja načelno ne- 
maju međusobne veze. 


Odjeljak 3 
OBRAZOVANJE I MEDITACIJA 


Civilizacija obrazuje, kultura odgaja. Prva traži učenje, druga medita- 
ciju. 

Razmišljanje, meditacija, kao unutrašnji napor za saznavanje sebe i 
svog mjesta u svijetu, potpuno je različita aktivnost od učenja, obrazovanja, 


6) Ovo ,,nenaučno" stanje duha za vrijeme Renesanse može ilustrirati interesantna činjenica o raširenos- 
ti praznovjerica ne samo među običnim ljudima, nego i među umjetnicima i humanistama. ,,Astrologiju 
su cijenili najviše slobodni mislioci i ona je bila u takvoj modi u kakvoj nije bila još od antičkih vreme- 
na" (B. Russel, fstorija zapadne filozofije, str. 485). 

sakupljanja znanja o činjenicama i njihovim odnosima. Meditacija vodi mu- 
drosti, blagosti, unutrašnjem miru, jednoj vrsti grčke katarze. To je okrenu- 
tost tajnama, poniranje u sebe da bi se dokučila neka religiozna, moralna ili 
umjetnička istina. Naprotiv, učenje je okrenutost prirodi da bi se upoznali i 
izmijenili uvjeti egzistencije. Nauka primjenjuje posmatranje, analizu, ra- 
ščlanjenje, pokus, provjeru, dok kontemplacija znači čistu spoznaju (u neo- 
platonizmu čak nadracionalni način spoznaje). Kontemplativno je posma- 
tranje ,oslobođeno htijenja i želje'" (Schopenhauer), dakle posmatranje bez 
funkcije, lišeno interesa, što nauka nije nikada. Kontemplacija nije stav 
naučnika, to je stav mislioca, pjesnika, umjetnika, isposnika. I naučnik poz- 
naje trenutke kontemplacije, ali ne u funkciji naučnika, ne kao naučnik, 
nego kao čovjek, kao umjetnik (jer svi ljudi su umjetnici u izvjesnoj mjeri). 
Meditacija daje moć nad sobom, nauka nad prirodom. Naše školovanje iz- 
građuje samo našu civilizaciju i samo po sebi ne doprinosi ništa našoj kul- 
turi. 

Kao što se danas mnogo uči, repetira, slijede naučne discipline, tako 
se nekad mnogo razmišljalo. ,,Mudraci iz Lapute, udubljeni u svoja razmi- 
šljanja, nisu ni primjećivali ni čuli one koji su ih uznemiravali svojim pita- 
njima" (J.Payot: Vještina biti čovjek). Legenda kaže da je Buda pred otkro- 
venje ostao na obali rijeke tri dana i tri noći utonuo u razmišljanja a da nije 
bio ni svjestan proteklog vremena. A Ksenofont nam je ostavio sličnu priču 
o Sokratu:,Jednog jutra razmišljao je o nečemu što nije mogao da riješi; 
nije htio od toga da odustane, nego je nastavio da razmišlja od rane Zore 
sve do ponoći i stajao je kao prikovan, zadubljen u razmišljanje; a oko 
ponoći primijete ga i šapat prođe kroz začuđenu gomilu da Sokrat stoji i o 
nečemu razmišlja još od svanuća. Najzad, uveče poslije večere, neki Jonja- 
ni iz radoznalosti iznesoše svoje hasure, i spavali su pod vedrim nebom .'2 
bi mogli da ga posmatraju, da vide hoće li stajati cijelu noć. On je stajao - 
sve do idućeg jutra, a sa povratkom dana pomoli se i ode svojim putem" 
(Ksenofont, Gozba, 220). Galileja, proroka evropske civilizacije, cijeli ži- 
vot je opsjedalo pitanje padanja tijela, a Tolstoj je čitav život razmišljao O 
čovjeku i njegovoj sudbini. Ako je konstruktor aviona ili padobrana mors0 
prethodno mnogo učiti i eksperimentirati, Buda, Sokrat, Seneka, Gazzali, 
Rumi, Firdusi, Shakespeare, Dostojevski, Hugo, morali su duboko razmi- 
šljati i doživljavati svoje svjetove. Učiti i razmišljati dvije su različite aktiv- 
nosti. Prva je dovela Newtona do otkrića zakona gravitacije, druga Bee- 
thovena do stvaranja Devete simfonije. U suprotnosti između meditacije i 
učenja ponavlja se još jednom suprotnost između čovjeka i svijeta, duše i 
intelekta ili - kulture i civilizacije. 

U prirodi mi, na kraju krajeva, nalazimo i svijet i ljude, ustvari, sve 
drugo osim lično sebe, svoje vlastito Ja, svoju ličnost. A upravo kroz to 
vlastito Ja mi smo vezani Za beskonačnost. Kroz naše Ja, i samo kroz to, mi 
osjećamo slobodu i imamo uvid u drugi veliki svijet, čiji smo mi istovreme- 
ni stanovnici. Samo ja sim sebi mogu posvjedočiti da svijet duha i slobode 
postoji. Bez toga Ja, bez sebe lično, ostajem bez jedinog i posljednjeg svje- 
doka o jednom svijetu van svijeta prirode. Jer, bez mene, sve drugo je spo- 
ljašnje i pojavno. Meditacija je to poniranje u sebe, pokušaj da se kroz 
svoje biće dokuči i nađe put do istine o svom životu i postojanju uopće. 
Ona ne pokušava odgovoriti na probleme društva ili čovječanstva. Radi se 
o pitanjima koja čovjek postavlja samom sebi. 

Strogo uzevši, meditacija i nije funkcija inteligencije. Naučnik koji 
konstruira novi tip aviona ili u svojoj glavi razrađuje detalje projekta kak- 
vog mosta ili konstrukcije ne meditira. On misli, ispituje, provjerava, up- 
oređuje, a ovo ni pojedinačno, ni sveukupno, nije meditacija. Meditira mo- 
nah, pjesnik, mislilac, umjetnik. Ovi posljednji pokušavaju dokučiti jednu 
jedinu veliku istinu, jednu jedinu veliku tajnu. Ova istina Znači i sve i ništa: 
sve za jednu dušu, ništa za čitav drugi svijet. 

Meditacija je stoga u suštini religiozna aktivnost. Za Aristotela razlika 
između razuma i kontemplacije jeste razlika između ljudskog i Božanskog. 
U budizmu molitva se doslovno sastoji iz razmišljanja i u tome se iscrp- 
ljuje. U kršćanstvu nalazimo monaške ,,kontemplativne redove", što je pot- 
puno zakonita pojava. A Spinoza govori o kontemplaciji kao najvišem obli- 
ku i istovremeno najvišem cilju moralnosti. 

Obrazovanje samo po sebi ne odgaja ljude. Ono ih ne čini slobodni- 
jim, boljim, humanijim; ono ih čini sposobnijim, efikasnijim, društveno ko- 
risnim. Kao što to historijska praksa pokazuje, obrazovani ljudi, obrazovani 
narodi, mogu biti predmet manipulacije i mogu poslužiti zlu, ali tada znat- 
no efikasnije od zaostalih. Historija imperijalizma niz je istinitih priča o 
tome kako su civilizirani narodi vodili nepravedan, istrebljivački i pod- 
jarmljivački rat protiv manje obrazovanih, zaostalih naroda, koji su branili 
svoju slobodu. Civiliziranost napadača nije imala nikakvog utjecaja na nje- 
gove ciljeve ni metode. Ona je imala utjecaja na njegovu efikasnost i samo 
je ubrzala poraz žrtava. 

Odjeljak 4 
. EGZAKTNO I KLASIČNO OBRAZOVANJE 


Ali, obrazovanje nije jednoznačan fenomen. Ako ga pažljivije promo- 
trimo, zapazit ćemo u njemu dvije različite tendencije, ravnopravne, ali 
nezavisne. 

Školsko obrazovanje u civiliziranom svijetu isuviše je intelektualno, 
naučno, a premalo humano, humanističko. Ako upotrijebimo uobičajene 
termine, mogli bismo reći da je previše ce gza kt no, a premaloklasič- 
n o. Danas je potpuno moguće zamisliti mladog čovjeka koji je prošao sve 
stupnjeve obrazovanja, počev od obdaništa pa do koledža, a da ni u jednom 
jedinom slučaju nije čuo da treba biti dobar i ispravan čovjek. On je prvo 
učio pisati i računati, a zatim je učio fiziku, hemiju, etnologiju, geografiju, 
političke teorije, sociologiju i čitav niz drugih nauka. On je naučio masu 
činjenica i u najboljem slučaju naučio je misliti, ali on nije oplemenjen. Sve 
manje slušamo historiju, umjetnost, književnost, etiku, pravo. 

U odnosu na civilizaciju, egzaktno obrazovanje pojavljuje se i kao 
njen uzrok i kao njena posljedica. Ovaj oblik odgoja priprema člana društva 
(društvenu jedinku) i u svim svojim vidovima dat je po ovoj mjeri. Taj od- 
goj upravljen je na jasan cilj, zainteresiran, angažiran u smislu ovladavanja 
prirodom, spoljnim svijetom. Klasični odgoj, obrnuto, započinje i završava 
se na čovjeku, on je ,,besciljno svrsishodan". 

Dilema: egzaktno obrazovanje - klasično obrazovanje nije tehničko, 
nego idejno pitanje. Iza nje stoji jedan stav, jedna filozofija. U ova dva sis- 
tema odgoja projektira se suprotnost između kulture i civilizacije sa svim 
svojim posljedicama. Kršćansko društvo uvijek će naginjati klasičnom, ć 
socijalističko egzaktnom obliku odgoja. To je, razumije se, načelo, koje u 
životnoj praksi trpi brojna odstupanja. Ali osnovna tendencija ostaje i Oost- 
varuje se kroz sve neizbježne korekcije. Upoređenje školskih programa u 
SSSR-u, Francuskoj, Kini ili Japanu (naročito u pogledu zastupljenosti um- 
jetničkog odgoja, historije, prava, etike, književnosti, latinskog i grčkog je- 
zika, itd.) potvrdilo bi ovu pretpostavku. 

Specifičan oblik egzaktnog obrazovanja jeste specijalizacija. Ustano- 
vimo, prije svega, da inteligencija, nauka i industrija čine jednu liniju i da 
stoje u uzajamnom odnosu uzroka i posljedice. Nauka je rezultat inteligen- 
cije kao što je industrija samo primijenjeni oblik nauke. Sve tri su uvjeti i 
oblici čovjekovog snalaženja u prirodi, u vanjskom svijetu. Specijalizacija 

je jedna tendencija čiji je cilj sve veće i temeljitije uklapanje pojedinca u 
šemu društva, u društveni mehanizam. Ona degradira ličnost, ali osnažuje 
društvo, čini ga efikasnijim. Društvo uzima na sebe ulogu cjeline, a čovjek 
postaje dio društvenog mehanizma, i to sve manji i manji dio. Automatiza- 
cija rada i obezličenje čovjeka kao subjekta rada u svom progresivnom kre- 
tanju teže ka idealnom stanju utopije. 

Ekspanzija obrazovanja vrtoglava je. Tako, npr., u USA na svim 
koledžima i sveučilištima bilo je 1900. ukupno 24.000 nastavnika, 1920. 
njih 49.000, a koncem ovog stoljeća računa se da će ih biti 480.000. U svim 
koledžima i univerzitetima bilo je 1900. upisano 238.000 studenata, 1959. 
bilo ih je 3,377.000, a 10 godina kasnpje broj se popeo na 14,600.000. 
Ukupni izdaci za obrazovanje popeli su se sa simboličnih 270 mil. dolara u 
1900. na 42,5 milijarde dolara u 1970. godini.' Porast nije ništa manji u so- 
cijalističkim zemljama, mada svakako sa nižih polaznih pozicija. 

Dvije najjače naučne sile na svijetu - USA i SSSR - jesu dvije najjače 
vojne sile, ali nisu i dvije najkulturnije zemlje na svijetu. Najveća sredstva 
za istraživački rad i obrazovanje izdvajaju upravo ove dvije zemlje (SSSR 
4,2%, USA 2,8% od nacionalnog dohotka). Prosječni Amerikanac iznad 25 
godina starosti ima iza sebe 10,5 godina školovanja; za njim dolazi Brita- 
nac sa 9,5 godina, pa građanin SSSR-a sa pet godina (podaci se odnose na 
1960. godinu). 

Ali kakvo je to obrazovanje? - Po pravilu, ono je tipično po receptu 
civilizacije. U komunističkim zemljama obrazovanje je strogo indoktrinira- 
no, dirigirano i podređeno interesima vladajuće ideologije i političkog siste- 
ma. U kapitalističkim zemljama ono je u najvećoj mjeri prilagođeno zaht- 
jevima ekonomije i u službi je industrijskog sistema. U oba slučaja 
obrazovanje je u funkciji, u službi, i ova tendencija preovladava uprkos lije- 
pim  proklamacijama o \,svestranom razvoju čovjekove ličnosti", 
,humanističkoj usmjerenosti obrazovanja"! i sl. Potkrijepit ćemo ovo 
tvrđenje pomoću dva dovoljno autoritativna izvora. 

Lenjin je izričito isticao da obrazovanje ne smije biti ,,neutralno"', ob- 
jektivno, apolitično. Na I kongresu sovjetskog obrazovanja 25.VIII 1918. 
on je proklamirao sljedeći princip:,,Naš rad u školskom domenu ima za cilj 
uništenje buržoazije, i mi otvoreno objavljujemo da škola van politike ne 
postoji, to je laž i hipokrizija.'! Indoktrinirano školstvo ostaje princip obra- 
zovnog sistema u SSSR-u sve do današnjeg dana. 


7) Podaci Ureda za odgoj Ministarstva zdravlja, odgoja i socijalnog staranja USA. 

Poznati američki ekonomski teoretičar i vjerovatno najbolji poznava- 
lac industrijskog sistema u svijetu danas, John K. Galbraith, piše:,,... Narav- 
no, moderno visoko obrazovanje temeljito je prilagođeno potrebama indus- 
trijskog sistema. 

... Veliki ugled što ga u novije vrijeme imaju čista i primijenjena nau- 
ka i matematika, samo su odraz potrebe tehnostrukture..., dok je manji 
ugled umjetnosti i humanističkih nauka i manja podrška što je uživaju 
odraz njihove podređene uloge... Poslovne i tehničke škole su na cijeni 
zbog svog utilitarnog karaktera... Industrijski sistem potakao je golemo 
širenje obrazovanja. To možemo samo pozdraviti. Međutim, ako se tenden- 
cije jasno ne uoče i ako im ne bude otpora, sistem će podupirati samo one 
vidove obrazovanja koji najviše služe njegovim potrebama, a najmanje 
stavljaju pod znak pitanja njegove ciljeve" (J.K.G., The New Industrial 
State, Boston 1967. str. 339-341). 

A šta su zajedničke karakteristike školskog sistema na svim stranama? 
To su prije svega stroga selektivnost koja dovodi do destruktivnog nadme- 
tanja, vještački ,,specijalistički" jezik koji razvija većina disciplina; i strogo 
funkcionalistička arhitektura školskih zgrada podređena isključivo mjerili- 
ma utilitarnosti i higijene. Sve ovo zato jer je škola u službi birokratije i vi- 
sokokonkurentnog industrijskog sistema, za koji treba da pripremi 
stručnjake koji će najbolje služiti i dalje razvijati ove mehanizme. Apeli za 
,humanom školom" koji se tu i tamo čuju ostaju zasada samo lijepe želje. 

Ako bismo trebali vrednovati kulturi sadržaj školskog obrazovanja, 
mogli bismo reći: škola je sastavni dio civilizacije; ona doprinosi kulturi 
samo utoliko ukoliko nije dresura, ukoliko razvija kritički način mišljenja, 
ukoliko ostavlja prostora čovjekovoj duhovnoj slobodi. Škola koja servira i 
nameće gotova etička i politička rješenja, sa stanovišta kulture barbarska je. 
Ona ne stvara slobodne ličnosti nego podanike i kao takva možda doprinosi 
civilizaciji, ali unazađuje kulturu. 


Odjeljak 5 
TZV. MASOVNA KULTURA 
U svjetlu ovih razmatranja čitalac će lahko sam naći pravo mjesto za 
fenomen tzv. masovne kulture. Radi li se uopće o kulturi ili je u pitanju 


samo jedan aspekt civilizacije?Subjekt svake kulture jeste čovjek kao po- 
jedinac, kao ličnost, kao ,,neponovljiva individualnost". Subjekt (ili objekt) 

masovne kulture jeste skupina, masa, ili ,čovjek-masa''.! Čovjek ima dušu, 
masa ima samo potrebe. Zato je svaka kultura uzdizanje, usavršavanje 
čovjeka, a mas-kultura zadovoljavanje potreba. 

Kultura teži individualizaciji; masovna kultura vuče u suprotnom 
pravcu - ka duhovnom uniformiranju. U ovoj tačci masovna kultura se razi- 
lazi sa etikom, pa i s kulturom. Masovna kultura obrazuje, ali ne odgaja. 
Serijskom proizvodnjom ,,duhovnih dobara'', kopijama, kičem, šundom i 
nesmislom za individualno, ona gura ka obezličenju. Za razliku od auten- 
tične, masovna kultura sužava ljudsku slobodu upravo ovom tendencijom 
uniformiranja, jer ,,sloboda - to je suprotstavljanje uniformnosti"! (Hork- 
heimer). 

Među raširene zablude spada poistovjećivanje masovne i narodne kul- 
ture, što je velika nepravda za ovu posljednju. Za razliku od masovne, na- 
rodna kultura je izvorna, aktivna i neposredna. Ona ne pozna kič i šund, 
koji su čisto gradski proizvodi. 

Narodna kultura počiva na konsenzusu, unutarnoj saglasnosti, učešću, 
a dominirajući princip masovne kulture jeste manipulacija. Obredi, igre, 
pjesme, zajednička su stvar sela ili plemena. Nema izvođača na jednoj stra- 
ni, a slušalaca ili posmatrača na drugoj strani. Kad svečanost počne, svi se 
uključuju, svi postaju učesnici. Masovna kultura pruža nam sasvim obrnut 
primjer. Ljudi su strogo podijeljeni na ,,proizvođače" i ,,potrošače"" kultur- 
nih dobara. Ima li nekog ko misli da stvarno može utjecati na sadržaj televi- 
zijskog programa, ako već ne spada u onu malu grupu koja taj program 
stvara? Tzv. masovna sredstva komunikacije - štampa, radio i televizija, 
ustvari su sredstva masovne manipulacije. Na jednoj strani stoje redakcije 
koje stvaraju programe, sastavljene od malog broja ljudi, a na drugoj pasiv- 
ni milionski auditorij. 

Jedna anketa iz 1971. godine pokazala je da prosječan Englez provodi 
pred televizijskim prijemnikom između 16 i 18 sati nedjeljno (podatak iz 
publikacije Stremljenja društva, statističkog godišnjaka engleske vlade). 
Naročito je primijećeno da televizija svugdje postojano potiskuje literaturu 
- svoj ekvivalent u oblasti kulture. Svaki treći Francuz ne pročita nikada ni 
jednu knjigu, a francuska nacija u cjelini slobodno vrijeme provodi pored 
televizora - ovo su zaključci ankete izvršene za račun časopisa Le point 
(1975.), iz kojih se vidi da je za preko 87% stanovništva glavna ,,kulturna" 


8) Pojam ,,čovjeka-mase" u literaturu je uveo Ortega Y. Gasset. Masa je skup anonimnih, obezličenih 
jedinki. Jedna skupina ljudi, kada izgubi ličnost, degradira se u masu. Čovjek-masa je krajnji produkt 
gole civilizacije, jednog stanja u kojem više nema sumnji 1 ,, predrasuda" kulture. 

zabava posmatranje televizijskog programa, a na dnu liste stoje opera i ba- 
let. Anketa provedena povodom ,,Nedjelje knjige"! 1976. godine pokazala je 
istu situaciju u Japanu. Oko 30% Japanaca uopće ne čita knjge ili čak no- 
vine, a Japanac pred tv-ekranima provede prosječno 2,5 sati dnevno. Prof. 
Horikava sa Univerziteta u San Francisku tvrdi da je nivo generacije koja 
upravo stasa ispod univerzitetskog kriterija. Horikava to objašnjava jednos- 
tavno: televizija je zamijenila literaturu i razmišljanje, smanjila unutrašnju 
aktivnost i uopće sputala intelekt. Ona servira gotova rješenja za sve prob- 
leme u životu. 


Naše vrijeme pruža primjere kako sredstva masovne kulture - radio, 
film, televizija - gdje su ona u monopolu vlasti, mogu poslužiti za stvaranje 
lažnih idola i za masovno zabluđivanje najgore vrste. Više se ne mora upo- 
trebljavati gruba sila da se vlada narodom protiv njegove volje. Sada se to 
može postići na ,legalan način'', paraliziranjem narodne volje, serviranjem 
gotovih ,,istina'! zamorenim narodnim masama, kojima se radom, mitinzi- 
ma i jeftinim i vulgarnim zabavama oduzima vrijeme da razmisle i poku- 
šaju doći do vlastitog suda o ljudima i događajima. 

Psihologija masa je učila, a praksa potvrdila, da je upornim ponavlja- 
njem moguće uvjeriti ljude u mitove koji nemaju nikakve veze sa stvarno- 
šću.? Psihologija masovnih sredstava komuniciranja, posebno televizija, 
sračunata je na to da se potčini (upokori) ne samo svjesni, nego i instinktiv- 
ni i emotivni dio u čovjeku i da se stvori osjećanje ili navika da se nametnu- 
ti izbor smatra vlastitim.!" 

Totalitarna su društva svugdje vidjela svoju šansu u televiziji i požu- 
rila da je iskoriste. Televizija je tako postala prijetnja slobodi, opasnija od 
policije, žandara, zatvora i koncentracionih logora. Mislim da će se buduće 
generacije, ako njihova sposobnost da slobodno misle ne bude potpuno uni- 
štena, zgražati nad mučeništvom današnje generacije koja je bez ogra- 
ničenja bila izložena utjecaju ove nekontrolirane moći. Ako je u prošlosti 


9) Do 1945. Japance su učili da je Mikado potomak boginje Sunca i da je Japan stvoren prije ostalog 
svijeta. Ovaj su mit u toku više generacija čak i profesori univerziteta ponavljali svojim studentima. 
Ovaj japanski slučaj sada pripada prošlosti. Nove mitove u vidu kultova vođa imamo u Rusiji, Kini, 
Svjevemoj Koreji (kultovi Staljina, Mao Ce Tunga, Kim Il Sunga i dr.) Ovi mitovi imaju uglavnom isti 
model. Npr.:,Svaka riječ poštovanog i voljenog vođe druga Kim Il Sunga zašla je duboko u naša srca 
baš kao što voda prodire u žednu zemlju... Odlučno ćemo nastaviti izvršavanje velikog plana izgradnje 
komunizma koji je zacrtao poštovani i voljeni drug Kim Il Sung", itd. (iz članka ,,Sve što narod voli do- 
bro je"! izvjesnog Kim Jong Huia). U dvorištu jedne tvomice u staklenom sarkofagu izložen je kamen na 
kojem je za vrijeme razgovora sjedio ,,poštovani i voljeni vođa drug Kim II Sung". 

10) O ovom pitanju preporučujemo izvanrednu knjigu Đure Šušnjića Ribari ljudskih duša, Beograd, 
1977. ' 

ustav nastao iz potrebe da se obuzda neograničena moć vladara ili vlasti 
uopće, jedan novi ustav bit će potreban posvuda na svijetu da bi se obuzda- 
la moć ove nove opasnosti koja prijeti da zavede duhovno ropstvo najgore 
vrste. 


Masovna kultura odlikuje se jednim stanjem duha koji je Johan Hui- 
singa nazvao ,,puerilizmom". Huisinga primjećuje da se savremeni čovjek 
ponaša nezrelo i djetinjasto u lošem smislu riječi, tj. na način koji odgovara 
mentalnom stupnju puberteta: banalne razonode, potreba za jakim senzacij- 
ama, sklonost prema masovnim paradama i parolaštvu, odsustvo istinskog 
humora, poplava šunda, parole prekomjerne mržnje i ljubavi, ili prekomjer- 
nog kuđenja i hvaljenja, što dobiva masovan i brutalan vid, itd. itd. 

I konačno, tu je i različit odnos prema mašini i tehnici. U kulturi sus- 
rećemo ,,strah od mašine", instinktivno odbijanje tehnike (,,Tehnika je prvi 
grijeh kulture"! - Berdjajev). Ovaj stav potiče iz osjećanja da se mašina iz 
manipulacije stvarima neizbježno pretvara u manipulaciju ljudima - sjetimo 
se upozorenja Tagore, Tolstoja, Heidegera, Neizvestnog, Faulknera i dr., 
dok marksista Henri Lefebvre sudi sasvim drugačije:,,Najviši stupanj slo- 
bode čovjek će dostići u društvu u kojem će tehnika razviti sve svoje 
mogućnosti - u komunističkom društvu." Ustvari, društvo koje za svoj bliži 
ili dalji uzor ima utopiju nalazi svog saveznika u mašini i tehnici. Tehnika 
pomaže (a ne odmaže) manipuliranje ljudima i stvarima. Ona doprinosi 
komformizmu i uniformiranju kroz obrazovanje i masovne medije (štampu, 
radio, televiziju); ona zahtijeva saradnju ili zajednički rad) velikog broja 
ljudi, organiziranih u jedan isti takav ili sličan mehanizam (,,kolektiv"') u 
pravilu centralistički rukovođen; i konačno, ona može u perspektivi obeća- 
ti potpunu kontrolu društva (ustvari, vlasti) nad pojedincem kroz direktan 
ili indirektan uvid u ono što on radi, govori i misli. Ako, dakle, tehnika ne- 
koga ugrožava, onda je to slobodna ličnost; ona svakako ne ugrožava ano- 
nimnog člana kolektiva, čija se funkcija sastoji u tome da proizvodi i kon- 
zumira, odnosno da usavršava način i tehniku kojom proizvodi i 
konzumira. 


Odjeljak 6 
SELO I GRAD 
Pjesnici govore o ,,paklu''" velegrada, a marksisti o ,,idiotizmu Života 


na selu" (Manifest). Odbijanje grada, ma koliko nefunkcionalno, čisto je 
ljudska reakcija, ukoliko je svaki čovjek u izvjesnoj mjeri pjesnik. Danas, 

kao i ranije, protest protiv grada i urbane civilizacije dolazi od religije, kul- 
ture, umjetnosti. Prvim kršćanima Rim je izgledao kao carstvo satane iza 
kojeg dolazi kraj svijeta, Strašni sud. ' 


Religioznost opada sa veličinom grada.'!!, zapravo sa koncentracijom 
urbanih elemenata koji djeluju otuđujuće na čovjeka. Jer što je grad veći, 
sve je manje neba nad njim, sve manje prirode, cvijeća; sve je više dima, 
betona, tehnike; sve je manje ličnosti, sve se više degradiramo u masu. Što 
je grad veći, sve je više kriminala. Religioznost se nalazi u obrnutoj, a 
kriminal u upravnoj srazmjeri sa veličnim grada. Ova dva fenomena imaju 
zajednički uzrok. Oni stoje u izravnoj vezi sa onim što bismo mogli naziva- 
ti praktičnom, ,,doživljenom estetikom". 

Čovjek na selu u prilici je posmatrati zvjezdano nebo, cvjetna polja, ri- 
jeku, bilje i životinje. On je u svakodnevnom i neposrednom dodiru sa pri- 
rodom i elementima. Bogati folklor, svadbeni običaji, narodne pjesme i igre 
u kojima čovjek sa sela nije samo posmatrač nego najčešće i učesnik, pri- 
bavljaju jednu mjeru kulturnog i estetskog doživljavanja, kojeg je gradski 
čovjek skoro potpuno lišen. Prosječni građanin velegrada izložen je gušenju 
svega lijepog i samoniklog. U najvećem broju slučajeva on je odrastao u 
jednoobraznim kasarnama velikog grada, kljukan pasivnim znanjem ma- 
sovnih sredstava komuniciranja i okružen ružnim predmetima serijske iz- 
rade. Pa i osjećanje za ritam, koje posjeduju svi primitivni narodi, skoro je 
izumrlo kod savremenog čovjeka. Uvjerenje da građanin ima više prilike za 
umjetničko i uopće estetsko doživljavanje spada među najčudnije zablude 
našeg doba. Kao da koncerti, muzeji ili izložbe koje posjećuje beznačajan 
procenat gradskog stanovništva mogu makar blizu nadoknaditi svakodnev- 
na, možda nesvjesna, ali vrlo snažna estetska uzbuđenja seljaka pred neupo- 
redivom slikom izlaska sunca ili buđenja života u proljeće. Ogromna 
većina gradskog stanovništva svoja najsnažnija uzbuđenja doživljava u na- 
turalističkoj atmosferi fudbalske utakmice ili bokserskog meča. Sve oko 
seljaka živo je i elementarno; sve oko radnika mrtvo je i mehaničko. 

Ovdje, u različitoj duhovnoj klimi i različitom doživljavanju viđenog i 
prisutnog, a ne u različitim materijalnim uvjetima života ili različitom ste- 
penu obrazovanosti, treba tražiti objašnjenje religioznosti seljaka i ateizma 
radnika. 2 
11) Prema jednoj anketi, u Parizu misu posjećuje 12-13% stanovnika, u Lionu 20,9%, u Sent Etienu 
28,5%, itd. 

12) Nije to ni ekonomska nesigurnost. Radnik nije ništa sigumiji u pogledu svoje egzistencije od selja- 


ka. Tržište je ćudljivo i neizvjesno kao i nebo. Marx je pokazao kako radnik tržište osjeća kao fetišku 
silu nad kojom nema nikakve vlasti. 

Religija pripada životu, umjetnosti, kulturi. Ateizam pripada tehnici, 
nauci, civilizaciji. 


Odjeljak 7 
RADNIČKA KLASA 


Kao produkt grada, radnička klasa u najvećoj je mjeri pogođena nega- 
tivnim utjecajem tzv. čiste civilizacije, tj. civilizacije sa najmanjim sadrža- 
jem kulture. Tvornica otupljuje i ugnjetava ličnost. Jedan sociolog pi- 
še:,Podvrgnuti strogoj disciplini i proizvodnom procesu, radnici navike 
koje su stekli u tvornici prenose i u vlastite organizacije. Oni su skloni svo- 
ju vlast prenositi na birokratiju koju spontano stvaraju i slabo kontroliraju, 
a koja igra konzervativnu ulogu i u kapitalističkom i u socijalističkom svi- 
jetu."13 Herbert Marcuse konstatira da su radnici u razvijenom kapitalis- 
tičkom sistemu (dakle tamo gdje je utjecaj tehnologije i tvornice najjači) 
prestali biti revolucionarna sila. Radnička klasa primjer je manipulirane 
grupe, kojoj laskaju, na koju se pozivaju, u ime koje govore, ali koju malo 
pitaju. Dvije najbrojnije radničke klase na svijetu, u USA i SSSR-u, nemaju 
skoro nikakav stvarni utjecaj na političke strukture svojih zemalja i na od- 
luke koje se u njima donose. | 

Jedan od izraza ovog stanja, pored otuđenosti od religije i umjetnosti, 
jeste siromaštvo misli, ustvari, potpuna teorijska sterilnost unutar radničkog 
pokreta, koju priznaju i komunistički pisci (kao npr. A. Groz, R. Garod, L. 
Basso, S. Malle i drugi). U jednom razgovoru sa dopisnikom italijanskog 
lista 7 Contemporaneo 1965. godine poznati marksistički pisac Gy6rgy Lu- 
kacs izjavio je: ,Niko poslije Marxove smrti, sa izuzetkom Lenjina, nije 
dao teorijski doprinos problemima kapitalističkog razvitka" - a zatim, 
osvrćući se na staljinistički period u SSSR-u, Lukacs je saopćio:,,Gušena je 
svaka slobodna misao, a lični stavovi proglašavani su teorijskim zakonom. 
Na ovom izopačenju teoretskog smisla izrasla je čitava jedna generacija." I 
uistinu, poslije Marxa, koji i sam nije poticao iz radničke nego iz građanske 
klase, jedva da nalazimo iole vrijednu i originalnu ideju koja bi potekla iz 
radničke klase, sa izuzetkom ideje radničkog samoupravljanja u Jugoslaviji, 
koja uprkos svim teškoćama predstavlja osoben i originalan pravac. U 
svakom slučaju, ova ideja znači odstupanje od klišea i dogmi u koje je zva- 


13) Postoje čak ozbiljne indicije o snažnom utjecaju podzemlja i mafije u rukovodstvima nekih ame- 
ričkih sindikalnih organizacija. 

nični marksizam svugdje okovao: razvoj radničke misli. 

Štrajkovi koji tu i tamo potresaju kapitalističke privrede imaju skoro 
isključivo ekonomski karakter i završavaju se kompromisnim pogodbama o 
povećanju najamnine. Pošto proces privrednog razvoja nije išao u pravcu 
materijalnog osiromašenja radničke klase ( pauperizacije), ona je svugdje 
našla načina da umjesto klasnog rata ugovori uvjete klasnog mira sa antag- 
onističkim grupacijama u društvu.! 

Klasični oblik radničke klase, klasa ugnjetanih fabričkih proletera, 
kako ju je Marx vidio i za koju je smatrao da će postojati ,,sve dok ta klasa 
sama sebe ne ukine'', bio je samo privremen oblik. Fizički rad postepeno 
preuzimaju mašine, a djelatnost čovjeka pomjera se sve više na kontrolu i 
upravljanje velikim automatiziranim sistemima." 


Razvoj nauke i tehnike, ,,razvoj sredstava za proizvodnju", nije dakle 
doveo do vlasti radničke klase nego do postepenog ukidanja radničke klase 
kao takve. Taj razvoj nije predao vlast manuelnom radniku, nego težište 
ptoizvodnje - pa i društveni utjecaj - postepeno prenosi na tehničku inteli- 
genciju. Iščezavaju posljednji tragovi idealizma i revolucionarne romantike. 
Na sceni se pojavljuje tehnokratija, racionalna i bezdušna vlast, posljednji 
izraz jedne konsekventne civilizacije. 


Odjeljak 8 
RELIGIJA I REVOLUCIJA 


Revolucija nije nikada samo događaj u domenu civilizacije, društva, 
ekonomije, politike. Svaka istinska revolucija jedan je trenutak vjere, što 
znači jedno stanje oduševljenja, pravde, težnje, žrtvovanja, umiranja, dakle 
"osjećanje iznad interesa i egzistencije. Pa i kada je revolucija po svojim ci- 
ljevima antireligijska, ona je po učešću ljudi, kao ljudska drama, jedan 
oblik ispoljavanja religije. Svi koji su učestvovali u revoluciji ili mogli iz- 


14) Prema podacima jedne švedske institucije (1978.) u nizu najvećih kapitalističkih zema-lja (USA, V. 
Britanija, Italija, Kanada) štrajkovi su u posljednjih 5 godina (1973.-1977.) uzimali manje od 1% ukup- 
nih radnih sati godišnje; u Švedskoj 6 minyta prosječno godišnje po radniku, a u Švajcarskoj veličina je 
zanemarljiva. 

15) Prema jednoj analizi, radnik koji radi na potpuno automatiziranoj mašini, samo 1 sat od ukupno 40 
sati sedmično aktivno i određeno intervenira, a ostalih 39 sati on manje ili više bdije nad mašinom. Raz- 
voj u ovom pravcu veoma je brz, a automatika postaje preovlađujući način rada u sve većem broju priv- 
rednih grana. Marx, inače veliki dijalektičar, ili nije vidio ovaj razvoj, ili nije iz njega izveo odgovara- 
jući zaključak. U svakom slučaju fenomen radničke klase on je gledao statički, a ne dijalektički. 

bliza pratiti njeno odigravanje posvjedočili su prisustvo ovih etičkih ele- 
menata. Oni su je vidjeli kao epopeju, a ne samo kao mehanički prevrat, 
puku izmjenu mašinerije vlasti. Ovo može objasniti onu nesposobnost rad- 
nika današnje kapitalističke države za revoluciju, o čemu govori Marcuse, 
kao i obratno, oduševljenje pjesnika, umjetnika i uopće religioznih ljudi za 
jednu revoluciju koja inače po svojim deklaracijama može biti ateistička. 
Gledana sa unutrašnje strane, ne kao proces nego kao dio života, !$ revoluci- 
ja se vidi kao drama koja zahvata ljude nečim što poznaju samo religije. Sa 
političkog, onog ,realnog'" stanovišta, ona, naravno, može imati sasvim 
drugi značaj i ciljeve. 

Svaka zajednica nalazi se u ,,stanju religije'" čim u njoj vlada povišena 
temperatura, oduševljenje, osjećanje solidarnosti, zajedništva, iste sudbine; 
gdje se ljudi osjećaju kao braća ili drugovi. 

Artur Rubinstein priča: ,,U viktorijansko doba, puno izobilja i snobiz- 
ma, niko nije išao na koncerte. Francuzi su svojevremeno na koncerte od- 
lazili samo nedjeljom, u ostale dane sale su ostajale prazne. Međutim, u_ 
predvečerje Drugog svjetskog rata jedna poznata engleska pijanistkinja svi- 
rala je besplatno u holovima muzeja pred stalno prepunim auditorijem. Ja 
sam za vrijeme meksičke revolucije, dok su vozovi letjeli u vazduh i nemi- 
losrdno ubijani ljudi i djeca, u raznim mjestima priredio preko pedeset kon- 
cerata. Sale su bile unaprijed rasprodate, ljudi su ulaznice plaćali u zlatu. U 
tom istom Meksiku, dok je vladao mir, sakupiti nešto od publike u dvoranu 
predstavljalo je problem." 

Društvo koje je nesposobno za religiju, nesposobno je i za revoluciju. 
Područja snažnih revolucionarnih vrenja jesu područja još uvijek živih reli- 
gioznih osjećanja. Osjećanje bratstva, solidarnosti, pravde - u suštini reli- 
giozno, okrenuto je u revoluciji ka stvaranju zemaljske pravde, zemaljskog 
raja. 

I religija i revolucija rađaju se u bolu i patnji, a zamiru u blagostanju i 
komforu. Njihovo je istinsko trajanje samo njihova težnja da se ostvare. 
Njihovo je ,,ostvarenje"" njihova smrt.'I religija i revolucija, ostvarujući se, 
porađaju, izlučuju svoje institucije, svoje strukture, koje ih guše. Zvanične 
strukture nikada nisu ni revolucionarne ni religiozne. 

Ako je revolucija imala protivnike u vjeri, ona je to imala samo u Zva- 


16) U poznatoj poemi ,,Dvanaestorica"! Aleksandra Bloka crvenogardejce predvodi Hrist. Tako to vidi 
pjesnik. Poema je spjevana nedugo poslije revolucije i bila je od tadašnje zvanične kritike napadana kao 
religiozna. Ne znamo koliko je Bloka tadašnji ministar kulture Lunčarski uspio odbraniti tvrdeći da je to 
,samo vizija utemeljena na tragizmu i biblijskom patosu". 

ničnoj vjeri, u crkvi, svećenstvu, hijerarhiji - dakle institucionaliziranoj, la- 
žnoj vjeri. I, obrnuto, svugdje je pseudorevolucija, revolucija kao struktura, 
kao birokratija, našla saveznika u religiji kao strukturi, kao birokratiji. Po- 
što je počela lagati i izdavati samu sebe, revolucija je mogla naći zajednički 
jezik sa lažnom religijom. 


Odjeljak 9 
PROGRES PROTIV ČOVJEKA 


Prema rječima američkog naučnika R. Oppenheimera (tvorca ame- 
ričke hidrogenske bombe), ljudski rod je ostvario veći tehnički i materijalni 
napredak za posljednjih 40 godina nego za prethodnih 40 vijekova. Od 
1900. do 1960. duži-ne pristupačne čovjeku povećale su se sa 102" na 1040, 
temperature sa 105 na 10!!, pritisak sa 1010 na 1016... Kroz tridesetak godina 
električni motori sa baterijama zamijenit će stare klipne motore, a paro- 
brode će potpuno potisnuti brodovi na automatski pogon. Približava se dan 
kada će električni kablovi ispod drumova pokretati električne automobile 
na drumu. Jean Rostand najavljuje čarobne mogućnosti biologije. Utjeca- 
jem  izdvojenih nasljednih supstanci izrazito inteligentnih — ljudi 
čovječanstvo će moći pristupiti svom preobraženju. Ako naučnicima uspije 
da vještački proizvedu dezoksiribonukleinsku kiselinu (hemijska osnova 
nasljednosti identificirana u hromozomima), otvorit će se neograničene 
mogućnosti. Svako će moći imati dijete približno svojoj želji. Ljudskom 
mozgu, pored njegovih 10 milijardi ćelija, moći će se podariti još koja mili- 
jarda uzeta sa strane ili proizvedena naročitim postupkom. Presađivanje or- 
gana i udova uzetih sa leševa bit će obična stvar, a otkrivanjem hemizma 
pojava koje se nalaze u osnovi moždanog umora omogućit će se ostvarenje 
vjekovne čovjekove težnje za produženjem života skraćenjem sna. Eko- 
nomske mogućnosti razvijenog svijeta već sada dopuštaju znatno skraćenje 
radne sedmice. Ona će se uskoro moći svesti na 30 sati, a radna godina na 9 
mjeseci. U Sjedinjenim Državama 1965. godine bilo je 69 miliona automo- 
bila, 60 miliona TV aparata, 7,7 miliona motornih čamaca i jahti. Samo na 
ljetovanje i odmore Amerikanci su te godine utrošili 30 milijardi dolara, da- 
kle skoro jedan kompletan nacionalni dohodak 300-milionske Indije. Dvije 
petine svih ličnih dobara u USA namijenjen je luksuzu. Neko je izračunao 
da bogate zemlje, koje čine 1/3 svijeta, troše godišnje 15 milijardi dolara na 

kozmetiku. U ovim zemljama nivo života danas pet puta je viši nego 1800. 
godine, a kroz 60 godina bit će pet puta viši nego danas. Itd. 

Nakon ovakve optimističke vizije možemo se upitati: znači li sve ovo 
da će taj život biti i pet puta puniji, sretniji i humaniji? - Odgovor je 
odlučno negativan. 

U najbogatijoj zemlji svijeta, u Sjedinjenim Američkim Državama, 
godišnje se počini oko 5 miliona težih prijestupa, a porast krivičnih djela u 
periodu između 1960. i 1970. godine gotovo četrnaest puta nadmašuje po- 
rast stanovništva (178 posto prema 13 posto). U ovoj zemlji, u 1964. godini 
svakih 12 sekundi dešava se po jedan zločin, gotovo svakog sata po jedno 
ubistvo, svakih 25 minuta jedno silovanje, svakih S minuta razbojnički nap- 
ad, a svake minute krađa automobila (podaci iz godišnjeg izvještaja FBI). 

Tendencija je ono što posebno zabrinjava: na 100.000 stanovnika u 
USA je 1951. dolazilo 3,1 ubistvo, 1960. 5 ubistava, a 1967. već 9 ubistava. 
Za 16 godina, dakle, broj ubistava se utrostručio. U Zapadnoj Njemačkoj 
1966. registrirano je oko dva miliona krivičnih djela, a 1970. taj broj se po- 
peo na 2,413.000. U Engleskoj broj namjernih ubistava povećao se u toku 
posljednje decenije za 35%, a u Škotskoj delikti nasilja zabilježili su porast 
za čitavih 100%. Od 1962. do 1970. broj ubistava u Kanadi udvostručen je 
(tačno: 98,2% viši, na što izvjesnog, ali ne i odlučujućeg, utjecaja vjerojat- 
no ima i ukidanje smrtne kazne 1962. godine). U nekoliko posljednih sni- 
manja javnog mišljenja Francuzi su na čelu liste svojih svakodnevnih briga 
stavili strah od nasilja. Samo broj krađa u toku 10 godina (1966.-1976.) u 
Fancuskoj zabilježio je porast od 177% (službeni podaci francuske vlade). 
U dekadi 1969.-1978. broj kriminalnih djela svih vrsta u Belgiji je udvos- 
tručen, itd. 

Na VII međunarodnom kongresu kriminologa u Beogradu (septembar 
1973.) jednodušno je konstatirano da sadašnji trenutak u svijetu karakterizi- 
ra ,vrtoglavi rast kriminala na svim meridijanima'". Objašnjavajući uzroke 
ovog stanja, američki kriminolozi rezignirano konstatiraju da je naša plane- 
ta ,okean delinkvencije", da su svi ljudi manje ili više prijestupnici, i da se 
izlaz ne vidi. 

U izvještaju ,,O situaciji u svijetu 1970.%, koji je publicirala OUN, ka- 
že se da u jednoj visokoindustrijaliziranoj zemlji (ime zemlje se ne navodi) 
broj lica ispod 20 godina sa kojima je policija imala posla pokazuje porast 
od jednog miliona u 1955. na 2,4 miliona u 1965. godini. 

Generalni sekretar OUN u jednom izvještaju navodi:,,Neke od najraz- 
vijenih zemalja najozbiljnije su pogođene kriminalitetom... Uprkos materi- 

jalnom progresu ljudski život nikada nije bio nesigurniji nego što je danas. 
Kriminalitet u svojim raznim oblicima ličnog ili javnog nasilja, krađa, ob- 
mana, prijevara, korupcija i organizovanog razbojništva, predstavlja ozbilj- 
nu cijenu savremenog načina života i skupu protivnagradu za progres." (Iz 
izvještaja Generalnog sekretara OUN ,,Sprečavanje i suzbijanje kriminalite- 
ta", kraj 1972.) 


Ispitivanja koja je proveo sovjetski psihijatar N.Hodakov pokazala su 
stravičnu ekspanziju alkohola poslije Drugog svjetskog rata, posebno u civ- 
iliziranim zemljama. Prodaja alkohola u svijetu od 1940. do 1960. godine 
udvostručila se, do 1965. povećala za 2,8 puta, 1970. za 4,3 a 1973. 5,5 
puta. Poseban je fenomen prodor alkoholizma među žene i omladinu. Pre- 
ma podacima britanske dobrotvorne organizacije ,Ponuđena pomoć", u 
Engleskoj ima preko 400.000 notornih alkoholičara, od čega je više od 
80.000 žena (1973.). Svaka druga od njih postaje kasnije pacijent neke psi- 
hijatrijske bolnice, a svaka treća kandidat je za samoubistvo. Po potrošnji 
alkohola po glavi stanovnika u Evropi je na prvom mjestu Francuska, a sli- 
jede Italija i SSSR. Po smrtnosti čiji je uzrok alkohol na vrhu svjetske liste 
nalazi se Zapadni Berlin, sa 44,3 lica umrla od posljedica alkohola (na sto 
hiljada stanovnika), slijedi Francuska sa 35 smrtnih slučajeva, zatim Austri- 
ja sa 30 (podaci za 1971. ). 

U našem vijeku alkoholizam je postao prije svega problem bogatih i 
obrazovanih sredina. Ako je alkohol (ili narkotik) utočište i jedan od meha- 
nizama odbrane, kakvo utočište traže i od čega bježe bogati i obrazovani? 
Ranije smo alkoholizam povezivali sa siromaštvom i zaostalošću i imali 
smo nade. Sada je nedoumica potpuna:,,Iz razloga koji se teško mogu us- 
tanoviti 1 imenovati, simptomi ovih društvenih zala otvorenije se ispoljava- 
ju u Švedskoj nego u ma kojoj drugoj zemlji", piše jedan švedski stručnjak 
za ova pitanja. Suočena sa činjenicom da svaki deseti među žiteljima 
Švedske, muškarac ili žena, boluje od hroničnog alkoholizma, švedska vla- 
da je pristupila uzastopnim drastičnim povećanjem poreza na alkoholna 
pića, ali efekat je minimalan. 

I brutalna najezda pornografije u najnovije vrijeme ima najvjerovat- 
nije iste korijene. Najciviliziranije zemlje - Francuska, Danska, SR Nje- 
mačka - i ovdje su predvodnici. U 1975. godini porno-filmovi činili su više 
od polovine repertoara svih francuskih bioskopa. Samo u Parizu 250 sala 
specijaliziralo se za ovaj žanr. Javni radnici su zbunjeni. Poznati psihijatar 
profesor Blanchar pokušava objasniti pojavu:,,Vladajuća ideologija sve više 
potiskuje ličnost, usmjerava čovjeka ka automatskom radu po formuli: spa- 

vanje-metro-posao, koja, istina garantira izvjestan standard, ali lišava 
čovjeka svih pravih doživljaja i uzbuđenja. Sve je unaprijed pripremljeno, 
čak su i godišnji odmori organizirani i odvijaju se prema planu, u kojem 
učesnici ne mogu ništa mijenjati... Usljed toga većina osjeća nagonsku po- 
trebu da pobjegne od sebe i da jeftino doživi nešto drugo. Ta potreba zlou- 
potrijebljena je kroz porno-filmove." 

Pa i igre na sreću doživljavaju svoj ,,progres" u civilizaciji. I one sli- 
jede opći trend poroka, zajedno sa alkoholizmom, pornografijom, kičom, 
šundom i drugim nevoljama. Najveće kockarske metropole svijeta nalaze se 
u rejonima vrhunske civilizacije: Dovil, Monte Karlo, Makao, Las Vegas. 
U Atlantic Cityu u izgradnji je džinovska kockarnica čija samo jedna sala 
može primiti 6.000 igrača. Podaci govore da su Francuzi 1965. godine po- 
trošili 115 miljardi franaka na igre na sreću, a Amerikanci u 1977. godini 
15 milijardi dolara (podaci američke vlade). Svaki treći Mađar učestvuje u 
igri lota. Srazmjerno najveće interesiranje za igre na sreću, sudeći po ulože- 
nim sredstvima po glavi stanovnika, nalazimo u Švedskoj, a zatim slijedi 
Izrael i Danska - krivulja koja se sa malim odstupanjem poklapa sa krivu- 
ljom stepena civiliziranosti. 

Prema službenim podacima njujorške policije, 1963. godine u New 
Yorku registrirano je preko 23 hiljade mladih ljudi koji uživaju heroin i 
druge jake narkotike, ali se računa da taj broj premašuje 100 hiljada. Na 
njujorškom koledžu Hanter otkriveno je da više od polovine studenata uži- 
va marihuanu, koja obično predstavlja prvi korak ka jačim narkoticima. Baš 
u zemljama prosperiteta i obilja poslije Drugog svjetskog rata pojavila se 
tužna mlada generacija koja obično ima sve, a ne želi ništa. Tu su bitnici ili 
tzv. , potučena generacija"'", koji propovijedaju filozofiju besmisla; halbštra- 
keri - maloljetnici, skloni kriminalu, i, konačno, hipiji, koji preziru stvar- 
nost, izruguju se svakom redu i pravilima i čiji se maniri i shvatanja šire 
kao zaraza u skoro svim velikim gradovima svijeta. 

Sasvim je pogrešno, povodeći se za parolama i vanjskim manifestacij- 
ama, pobunu omladine u Americi ili u Francuskoj (1968.) okarakterizirati 
političkom ili ideološkom. Pobuna je bila moralna, u Americi protiv tzv. 
,Oorganizirane Amerike", protiv ,,establišmenta'', u Francuskoj protiv njenih 
,Struktura'', u oba slučaja protiv određenih aspekata civilizacije. (Ugo La 
Malfa: To je bio otpor konzumističkoj etici industrijskog društva). Ne mo- 
gavši objasniti ovu pobunu usred obilja, nazvali su je ,buntovništvo bez 
razloga" (iracionalna pobuna mladeži - A.Malraux), što ona i jeste ako se 
apstrahira moralni aspekt pitanja. 

Arthur Miller, kompetentni poznavalac savremene Amerike, govoreći 
o pitanju delinkvencije mladih, objašnjava:,,Svi delinkventi imaju jedno za- 
jedničko raspoloženje: guše se u dosadi... Vući se naokolo i ništa ne 
očekivati - najbliže je umiranju... Problem omladinske delinkvencije nije 
samo problem velikih gradova nego i seoskih oblasti; ne samo problem ka- 
pitalizma, nego i socijalizma; ne ograničava se na nemaštinu, već ga dijeli i 
izobilje; to nije samo rasni problem ili problem skore imigracije ili čisto 
američki problem. Ja vjerujem da je on u sadašnjoj svojoj formi proizvod 
tehnologije koja razara samu koncepciju čovjeka kao vrijednosti po sebi... 
Ukratko, duh je nestao. Možda ga je brutalnost dva rata odagnala sa zem- 
lje... li ga je sam tehnološki proces isisao iz ljudske duše... Mnogo ljudi ri- 
jetko opće sa drugima, izuzev kao kupac sa prodavcem, radnik sa šefom, 
bogati sa siromašnima i obratno - ukratko, kao činioci sa kojima se na neki 
način manipulira, ali ne kao suštinski vrijedne ličnosti! 

Kako objasniti činjenicu da je broj samoubistava i psihičkih oboljenja 
u upravnoj srazmjeri sa nivoom civilizacije? ,,Psihološki je posebno intere- 
santna činjenica da ljudi postaju sve nezadovoljniji što im je bolje"" - žali se 
jedan američki psiholog. Ovaj fenomen, koji se ispoljava naročito u razvije- 
nim zemljama bez klasičnih socijalnih problema, potresa i same temelje na 
kojima počiva vjera u progres. 

U USA na svakih hiljadu ljudi četverica se nalaze u psihijatrijskim kli- 
nikama (u državi New York taj broj iznosi S ,5). Više od polovine ležaja u 
svim bolnicama USA zauzimaju mentalno oboljeli, Hollywood je grad sa 
srazmjerno najvećim brojem psihijatara na svijetu. Prema zvaničnom 
saopćenju Američke službe za javno zdravlje (1968.), svaki peti Amerika- 
nac preživio je nervni slom, ili se našao na samoj njegovoj ivici. Ovaj zak- 
ljučak temelji se na nepobitno dokazanoj građi u kojoj su ispitanici bili take 
odabrani da predstavljaju 111 miliona odraslih američkih građana između 
19 i 79 godina.!$ 


17) Nema sumnje da je televizija 1 ovdje dala svoj žalosni doprinos. Obavještavajući britansku javnost o 
rezultatima šestogodišnje studije o temi da li nasilje na televiziji podstiče nasilje u životu (istraživanje je 
završeno 1977.), William Belson je izjavio da je odgovor bezrezervno potvrdan. Neko je izračunao da 
prosječno američko dijete vidi na televiziji 18000 ubistava prije nego završi srednju školu. 


18)Deset godina kasnije specijalna Komisija za mentalno zdravlje obrazovana po odluci predsjednika 
USA, u svom izvještaju (septembar 1977.) zaključit će da su problemi ove vrste među Amerikancima 
,gori" nego što se ranije vjerovalo i da najmanje jedna četvrtina stanovništva trpi posljedice ozbiljnih 
emocionalnih stresova. A iz studije koju je pripremio Nacionalni institut za mentalno zdravlje (1977.) 
vidi se da je samo u toku 1976. godine preko 31,9 miliona Amerikanaca bilo podvrgnuto liječenju zbog 
mentalnih tegoba ove ili one vrste; da 8 od 54 miliona američke djece trebaju pomoć zbog psiholoških 
poremećaja; da najmanje 10 miliona ljudi imaju probleme vezane za alkoholizam 1 da broj narkomana 
koji uživaju heroin premašuje brojku od 500.000. 

Tužni rekord po broju samoubistava, pijanica i mentalno oboljelih drži 
Švedska koja istovremeno drži prvo mjesto na svjetskoj ljestvici nacional- 
nog dohotka, pismenosti, zaposlenosti i socijalnog osiguranja. Godine 
1967. zabilježeno je 1.702 slučaja samoubistva, što je za 9% više nego 
1966., a za 30% više nego 1960. godine. Svjetska zdravstvena organizacija 
u Ženevi objavila je 1968. godine rang-listu zemalja po broju samoubista- 
va. Te godine prvih osam mjesta na ovoj rang-listi držali su: Savezna Repu- 
blika Njemačka, Austrija, Kanada, Danska, Finska, Mađarska, Švedska i 
Švajcarska. U ovih osam zemalja samoubistvo je treći uzrok smrti za ljude 
od 15 do 45 godina života (poslije srčanih oboljenja i raka). U izvještaju 
Svjetske zdravstvene organizacije za 1970. godinu nedvosmisleno se tvrdi 
da je ovaj fenomen ,paralelan industrijalizaciji, procesu urbanizacije i 
smanjenju članova porodice"'. U istom izvještaju nalazimo i sljedeću kon- 
stataciju:,, U Finskoj visokom stepenu samoubistava adekvatni su visoki 
procenti depresivnih oboljenja, alkoholizma i nasilja". Ako ovu pojavu pos- 
matramo u granicama jedne zemlje ili sredine, naći ćemo da raste sa razvi- 
jenošću odnosno obrazovanošću. U bivšoj Jugoslaviji, npr. broj alkoho- 
ličara i samoubistava doslovno je uporedan sa stepenom razvijenosti. U 
Sloveniji (pismenost 98%) na sto hiljada stanovnika dolazi 25,8 samoubis- 
tava, na Kosovu (pismenost 56%) samo 3,4, odnos je dakle 7:1 (stanje 
1967.). Broj samoubistava na britanskim univerzitetima tri do šest puta je 
veći nego nacionalni prosjek, a broj samoubistava na univerzitetu Cam- 
bridge čak deset puta je veći nego među mladićima odgovarajućih godišta u 
cjelokupnom britanskom stanovništvu (podaci iz lista Die Zeit). Istraživanja 
koja je u ovom pravcu vršio dr. Antony Rail, šef zdravstvene službe univer- 
ziteta Sax, pokazala su da u pitanju nisu materijalni problemi, jer su svi 
engleski studenti djeca bogatih roditelja ili dobivaju državne stipendije. 

Bilo bi sasvim pogrešno i nepravedno zaključiti da su ove pojave 
svojstvene samo zapadnoj civilizaciji. Radi se o fenomenima i zakonitosti- 
ma koje su izraz same prirođe civilizacije. Ono što je ovdje rečeno za Sje- 
dinjene Države, Njemačku, Englesku ili Švedsku, na odgovarajući način 
vrijedi i za Japan na drugoj strani svijeta i u sasvim drugom kulturnom kru- 
gu. (O tome vidi: Anasaki, Kriza japanske kulture.) U pitanju je fenomen 
koji, zavisno od uvjeta može trpjeti izvjesne modifikacije, ali ne može do- 
vesti u pitanje osnovnu tendenciju. Izvjesne razlike u slučaju Japana potiču 
od otpornosti i žilavosti japanskih kulturnih tradicija i od čvrste japanske 
porodice. 


Sve uzroke pojava o kojima je riječ teško je pouzdano utvrditi. Ipak, 
. problem širenja droga i narkotika kod mlađeži istraživače je sve više 

upućivalo prema roditeljskoj kući. Psihijatar dr. Vladeta Jerotić piše: 
,Poremećena porodična sredina ili potpuno razorena porodica koja usmje- 
rava mladu jedinku na neurotičan razvoj upućuje je samim tim i na traženje 
pogrešnih mehanizama odbrane od ove neuroze... Raspad patrijarhalne za- 
jednice i porodičnog ognjišta, koji je danas opšti u svijetu, doprinosi unu- 
trašnjoj klimi nezadovoljstva koje onda ima dva izlaza u vanjski svijet: kao 
gnjev i revolt, ili kao pasivno, rezignirano i vremenom apatično stanje nas- 
talo uzimanjem droge." (NIN, 9.II 1969.) 

Roger Rawel, direktor Centra za sociološka istraživanja u Harvardu, 
neđavno je predložio osnivanje pri američkom senatu posebnog komiteta za 
proučavanje utjecaja tehnologije na čovjeka i društvo. ,Zahvaljujući sav- 
remenim uvjetima čovjekov život će se produžiti za skoro tri decenije, ali to 
će biti dosadan i prazan život" - izjavio je on. 

Suprotno materijalističkom gledanju, civilizacija i komfor ne odgova- 
raju ljudskoj prirodi. Socijalni jaz, općenito uzevši, veći je u katoličkim 
nego u protestantskim zemljama. Razlike u prihodima npr. u Francuskoj 
dva puta su veće nego u Engleskoj i Zapadnoj Njemačkoj, a tri puta veće 
nego u Holandiji. Broj mentalnih oboljenja i samoubistava pokazuje, 
međutim, obrnutu situaciju. ,,Materijal'" od kojeg je čovjek napravljen nije 
onaj, ili samo onaj, za koji su ga držale nauka i evolucionistička biologija 
XIX vijeka. Čovjeku jednostavno nije dato da živi samo čulima. 
,Neispunjena želja stvara bol a ispunjena zasićenost'"" (Schopenhauer). 
Komfor i s njim povezani potrošački mentalitet svugdje slabe (ili čak doki- 
daju) privrženost ne samo religiji, nego bilo kojem drugom sistemu vrijed- 
nosti.!? Daleko od toga da bi bila smisao našeg života, civilizacija bi prije 
mogla biti dio besmisla našeg postojanja. 

Nemogućnost izbora, ova fatalna crta civilizacije, ne očituje se nigdje 
tako jasno kao u nemoći da se zaustavi proizvodnja sredstava za masovno 
uništavanje ili užasavajući ritam kojim upravo civilizirani dio čovječanstva 
razara prirodne uvjete života u vlastitoj sredini. To je sukob mehaničkog i 
organskog, vještačkog i prirodnog principa u ljudskom životu. 

Pred invazijom civilizacije fond šuma u Brazilu uzmiče svake godine 
10 do 15 km. Prostranstva zelenog bogatstva osvaja pustinja. Više od 80% 
slatkih voda u USA zagađeno je industrijskim otpacima. Dim velike topio- 
nice bakra u Ductownu, država Tennessee, preobrazio je nekada plodno tlo 
u pustinju od 20 hiljada hektara. Koncentracija bakarnih kiselina i čađi u 


19) ,,..Ti si ovima i precima njihovim dao da uživaju, pa su zaboravili da Te se sjećaju..." (Kur'an, 


25/18). 

magli Londona ubila je 1952. godine samo za jedan dan preko 4 hiljade 
osoba... Fabrički dimnjaci i automobili u USA svake godine u atmosferu iz- 
bacuju 230 miliona tona raznih štetnih materija. U Francuskoj su samo ter- 
moelektrane 1960. godine izbacile u zrak 114 hiljada tona sumpornog gasa 
i preko 82 miliona tona pepela. Godine 1968. ove brojke su bile udvos- 
tručene i pored niza zaštitnih mjera. Na svaki grad u Ruhru padne godišnje 
oko 27 hiljada tona industrijske prašine. U USA u gradovima iznad kojih se 
obrazuju oblaci od magle i dima-smoga, smrtnost od raka na plućima poras- 
la je za posljednih 20 godina za pedeset puta. U Engleskoj i Švajcarskoj za 
posljednih 5O godina - četrdeset puta. Prilikom jednog ispitivanja u Tokiju, 
na velikoj saobraćajnoj raskrsnici Janaga, u krvi 40 od 49 pregledanih pro- 
laznika pronađeno je dva do sedam puta više olova nego što je normalno. 
Glavni izvor: ispusni gasovi automobila. Otkako je pronađen, automobil je 
usmrtio više ljudi nego što je poginulo u svim ratovima u ovom vijeku 
(podatak je iznio američki stručnjak za autostrade Norbert Timan na 
Međunarodnoj konferenciji o sigurnosti na putevima, koja je održana u Pa- 
rizu 1976.), itd.itd. Kako se spasiti od ovog ,,progresa"? 

Unutar civilizacije, ne izlazeći iz nje, ne vide se nikakve sile koje bi se 
mogle suprotstaviti svim ovim pojavama. Štaviše, u skali vrijednosti koje 
poznaje civilizacija, nema nijednog argumenta koji bi se mogao istaći pro- 
tiv navale šunda, pornografije, alkohola. To je isti onaj osjećaj nemoći i re- 
zignacije koji se osjeća u stavu američkih kriminologa pred nadolazećom 
plimom kriminala. Ustvari, to je nemoć nauke protiv zala, koja pored dru- 
štvene imaju jasnu moralnu dimenziju. Osporavanje civilizacije nije 
moguće iz same nje, nego izvan nje, dakle iz kulture. Religiozno-etički od- 
goj i porodica očevidno predstavljaju izlaz. Ali, niti je nauka mogla pribjeći 
religiji, niti civilizacija natrag klasičnoj porodici. Sa stanovišta civilizacije 
krug je zatvoren. 


Odjeljak 10 
PESIMIZAM POZORIŠTA 


Posebno je simptomatično da nam iz bogatih i razvijenih regiona svi- 
jeta dolazi zloslutna filozofija. (Ibzen, Heidegger, Majler, Pinter, Becket, 
Marcuse, O'Neil, Bergman, A. Camus, Antonioni, itd.) Nešto optimizma 
ima još kod naučnika, koji se uglavnom povode za vanjskim izgledom stva- 
ri. Mislioci i umjetnici uznemireni su. Naročito ovi posljednji. 

Površno gledajući, čini se da pesimizam počinje sa dolaskom potpune 
pismenosti, socijalnim osiguranjem i dostizanjem 1.000 dolara nacionalnog 
dohotka po glavi stanovnika. Skandinavska filozofija skraja XIX i početka 
XX vijeka izrazito je pesimistična. Po njoj, ljudska sudbina beznadežno je 
tragična, a mrak i pustoš krajnji je rezultat ljudskih napora da se nađe izlaz. 
Ova filozofija nikla je u zemljama gdje već početkom ovog vijeka nije bilo 
nepismenih i dok je južni dio Evrope još uvijek uživao u ,,blaženom nez- 
nanju'" (1906. godine Bugarska i Srbija imale su 70% nepismenih, Italija 
48%, Španija 63%, Mađarska 43%, Austrija 39% itd.). Dolazimo u isku- 
šenje da se upitamo da li između švedskog socijalnog osiguranja, sada naj- 
savršenijeg na svijetu, i osjećanja beznađa i izgubljenosti ima neke veze. 
Da li osjećaj materijalne sigurnosti rađa osjećanje društvene izgubljenosti? 

Nasuprot prividnoj vanjskoj dinamici, ustvari dinamici društvenog i 
političkog života, civilizacija se odlikuje usporenim unutrašnjim ritmovima 
življenja. Drame apsurda vjerne su slike života ljudi u najrazvijenijim dru- 
štvima današnjice. Komfor je vanjski, a besmisao unutrašnji izgled života u 
civilizaciji, sa dijalektikom - što više komfora i obilja, to više osjećanja ap- 
surda i besciljnosti. Obrnuto, primitivna društva mogu biti siromašna i 
rastrzana jakim socijalnim razlikama, ali sva svjedočanstva koja imamo o 
njima govore o snažnim i jarkim osjećanjima kojima je obojen njihov život. 
Posebno folklor, ,,literatura primitivnog društva", dočarava nam izvanrednu 
životnu snagu i punoću osjećanja primitivnog čovjeka. Osjećaj izgubljenos- 
ti i besmisla ne poznaje ovo siromašno društvo.? 

Civilizirani svijet tek na pozorišnoj sceni otkriva svoju ,,ljudsku trage- 
diju'". Optimizma ima još u jeftinim komedijama i staromodnim mjuzikli- 
ma. Ozbiljni komadi odišu pesimizmom. Pozorište neprekidno sa cviliza- 
cije skida oreol savršenstva, koji joj nauka uvijek ponovo stavlja. Nauka 
stalno brutalno nameće svoje podatke o izobilju proizvoda, indeksima ma- 
sovne proizvodnje, energije i ljudske moći, a umjetnost istovremeno uka- 
zuje na prizor ljudske pustoši, intelektualnog i moralnog siromaštva, nasi- 
lja, bestijalnosti i besmisla. U jednom bogatom svijetu, usred sveg bogatst- 
va i moći, pozorište skoro bez izuzetka otkriva agresivnog, poročnog i 
nemoćnog čovjeka. 

Pjesnici su osjetljive antene čovječanstva. Sudeći prema njihovim stra- 
hovanjima i sumnjama, svijet ne ide ususret humanizmu, nego otvorenoj 
dehumanizaciji i otuđenju. 


20) Galupova anketa ,,Mišljenje čitavog čovječanstva", provedena 1976. pokazala je kako, za razliku od 
skepse stanovnika razvijenih zemalja, siromašni narodi Južne Amerike i Afrike optimistički gledaju na 
budućnost. . | 

Godine 1971. izvršio je samoubistvo Josunarij Kavabata, japanski 
književnik, dobitnik Nobelove nagrade za književnost za 1968. godinu i 
jedna od najmarkantnijih ličnosti savremene svjetske književnosti. Prije 
njega, 1969. godine na isti način završio je život drugi veliki japanski roma- 
nopisac Jukij Mišima. Od 1895. godine trinaest japanskih romansijera i dru- 
gih pisaca okončalo je život samoubistvom. Među njima je i slavni pisac 
Rašomona Rjunosuko Agutagava (ubio se 1927.). Ova ,,tragedija u nastav- 
cima"' japanske kulture, koja traje 70 godina, podudara se sa prodorom Za- 
padne civilizacije i materijalističkih shvatanja u tradicionalnu kulturu Japa- 
na. Ma šta inače bila, civilizacija će za pjesnike i tragičare uvijek imati 
neljudski lik i biti prijetnja humanitetu. Godinu dana pred svoju smrt Ka- 
vabata je pisao:,,Ljudi su jedan od drugog odvojeni betonskim zidom koji 
sprečava svako strujanje ljubavi. Priroda se guši u ime razvoja." U romanu 
Snježna zemlja (objavljenom 1937.) u centar svojih razmišljanja Kavabata 
stavlja temu usamljenosti i otuđenosti čovjeka u savremenom svijetu. 


Svi veliki predstavnici kulture vide jednako ovaj neuspjeh i poraz 
čovjeka u civilizaciji. Andre Malraux postavlja pitanje kakav je bio konačni 
rezultat nada i optimizma XIX vijeka, pa odgovara:,,To je Evropa opusto- 
šena i okrvavljena, koja nije opustošenija i okrvavljenija od lika čovječijeg 
kojeg se nadala stvoriti" (na konferenciji UNESCO-a 1946.). Sličnu sliku 
vidio je Paul Valery odmah nakon Prvog svjetskog rata. 1919. on pi- 
še:,, Postoji izgubljena iluzija jedne evropske kulture i dokaz nemoći saz- 
nanja da spase bilo što; postoji nauka koja je smrtno pogođena u svojim 
moralnim ambicijama i kao obeščašćena svirepošću svojih primjena; posto- 
ji idealizam koji je teško pobijedio; duboko izmrcvaren, odgovoran za 
svoje snove; realizam razočaran, tučen, skrhan, pod teretom zločina i gre- 
šaka; pohlepa i odricanje podjednako ismijani, vjerovanja pomiješana u 
vremenima, krst protiv krsta, polumjesec protiv polumjeseca; postoje i 
skeptici i sami u zabuni usljed događaja tako munjevitih, tako žestokih, 
tako potresnih i koji se igraju našim mislima kao mačka mišem; skeptici 
gube svoje sumnje, nanovo ih nalaze, opet ih gube, i ne znaju da se više 
služe obrtima svog duha." 

Nihilizam i filozofija apsurda plodovi su najbogatijeg i najcivilizirani- 
jeg dijela svijeta. Ova filozofija govori o ,,besperspektivnom svijetu", o 
,psihički raslojenoj i dezintegriranoj jediniki"', o ,,svijetu gluhonijeme šut- 
nje", itd. To nikako nije otrovna filozofija, kako je neki nazivaju. Ustvari, 
ona je vrlo duboka i poučna. Ona je izraz čovjekovog otpora, čovjekovog 
nepristajanja na jedan svijet koji se razvija i izrasta suprotno njegovoj slici i 
prilici. To je pobuna čovjeka protiv jednodimenzionalnog svijeta civiliza- 
cije (A. Camus: Pobunjeni čovjek i Herbert Marcuse: Covjek jedne dimen- 
zije). U ovom smislu neki su moderni nihilizam nazvali jednim oblikom re- 

ligije i kao što ćemo vidjeti, ne bez razloga. Oboje predstavljaju negaciju 
materijalizma i istim pojmom grle ovaj svijet. Oboma je zajednička ona is- 
konska tjeskoba, ono gledanje s one strane groba, očajničko traženje izlaza 
iz jednog svijeta u kojem je čovjek stranac (A. Camus:Stranac). Razlika je 
u tome što nihilizam ne nalazi tog izlaza, a religija smatra da ga je našla. 
Neuspjeh civilizacije da svojom naukom, moći i bogatstvom riješi pi- 
tanje ljudske sreće, kada jednom bude shvaćen i prihvaćen, izvršit će ogro- 
man psihološki utisak na čovječanstvo. To će biti početak otrežnjenja i pre- 
ispitivanja nekih naših elementarnih i općeusvojenih shvatanja. Među 
prvim zabludama koje će se naći na udaru bit će naučna zabluda o čovjeku. 
Jer, ako civilizacija ne rješava problem ljudske sreće, onda je religiozna vi- 
zija o porijeklu čovjeka istinita, a naučna lažna. Treća mogućnost ne posto- 


ji. 
Odjeljak 11 
NIHILIZAM 


Vratimo se još jednom temi o dodirnim tačkama između nihilizma i 
religije. U pitanju je činjenica koja prikazuje savremeni nihilizam kao oblik 
religije u civilizaciji. 

Nihilizam nije negacija Boga, nego protest što nema Boga ili - kao 
kod Becketta - protest što nema čovjeka, što čovjek nije moguć, što u uvjet- 
ima egzistencije nije ostvariv. A ovaj stav implicira ne naučnu nego reli- 
gioznu predstavu čovjeka i svijeta. Čovjek kakvog ga shvata nauka moguć 
je i ostvaren. Ali, ,sve konačno je neljudsko''. Poznata Sartreova rečenica 
da je , čovjek uzaludna težnja" i po zvuku i po smislu religiozna je. Jer u 
materijalizmu nema ni težnji ni uzaludnosti, nema uzaludnosti jer nema tež- 
nji. Odbacujući svrhu u višem smislu riječi, materijalizam se oslobodio rizi- 
ka besmisla i uzaludnosti. Svijet i čovjek u njemu imaju praktični cilj, ima- 
ju funkciju, pa bila ova i zoološka. Tvrđenje da je čovjek uzaludna strast 
uključuje svijest da su čovjek i svijet nepodudarni. Ovim istim radikalnim 
stavom prema svijetu počela je svaka religija. Sartreovska uzaludnost ili 
kamijevski apsurd pretpostavljaju traženje svrhe i smisla, traženje koje - za 
razliku od religioznog - završava neuspjehom. Ovo je traženje religiozno, 
jer znači odbacivanje ovozemaljske vrste ljudskog života, odbacivanje 
funkcije. Svako traženje Boga jeste religija. Ali svako traženje nije i nalaž- 
enje. Nihilizam je razočarenje, ali ne svijetom i poretkom, nego razočarenje 
što u svemiru nema Boga. Sve je uzaludno i besmisleno ako čovjek zauvi- 
jek umire (uporedi: Kur'an, 23/115).Filozofija apsurda ne govori doslovno 

o religiji, ali jasno izražava uvjerenje da čovjek i svijet nisu skrojeni po is- 
toj mjeri. Ona izražava onu tjeskobu, koja je u svim etapama, osim po 
konačnom zaključku religiozna. I za nihilizam i za religiju čovjek je stranac 
u ovom svijetu, za nihiliste stranac beznadežno izgubljen, za religiju sa na- 
dom u spas (za ,,spasenje"" u religijskom rječniku). 

Misli Alberta Camusa mogu se shvatiti samo kao misli razočaranog 
vjernika:,,U jednom svijetu u kojem odjednom nestaje iluzija i svjetlosti, 
čovjek se osjeća kao stranac. To je izgnanstvo bez izlaza, s obzirom da u 
njemu nema uspomena na izgubljeni zavičaj, niti nade da će se najzad stići 
u neku obećanu zemlju." Ili: ,,Kad bih bio drvo među drvećem... ovaj život 
bi imao smisla, ili, još bolje, ovaj problem se ne bi postavljao jer ja bih 
sačinjavao dio ovoga svijeta. Bio bih ovaj svijet kojem se sada suprotstav- 
ljam čitavom svojom sviješću"... , Sve je dopušteno s obzirom da Bog ne 
postoji i da čovjek umire."" Itd. Ova posljednja konstatacija nema nikakve 
veze sa plitkim i ubijeđenim ateizmom racionalističkih mislilaca. Naprotiv, 
ona je više prigušena kletva jedne duše koja se zamorila tražeći Boga, a nije 
uspjela naći Ga. To je ,,ateizam iz očaja". 

U pitanju moralne slobode egzistencijalizam ima isti stav kao i religi- 
ja. Francuska spisateljka Simon de Bouvoire piše:,,U početku čovjek nije 
ništa, na njemu je da se učini dobrim ili rđavim, već prema tome da li prih- 
vata slobodu ili je odbacuje... Svoje ciljeve sloboda postavlja apsolutno i ni- 
kakva strana sila, pa bila to i smrt, nije u stanju uništiti ono što je zasnova- 
la... Ako igra nije unaprijed ni izgubljena ni dobijena, potrebno je iz minuta 
u minut boriti se i rizikovati"" (U djelu L'existentialisme et la Sagesse des 
Natios). Pa i Sartreovo dvojstvo bića (etre en soi 1 etre pour soi - ,,biće po 
sebi" i ,biće za sebe") jasna je negacija materijalizma.?! 

Bitnici (ili hipici) u izvjesnom su smislu nastavak egzistencijalizma, 
njegov praktički izraz, njegova primjena. Bitnički protest protiv progresa - 
bez obzira na ekstreman i apsurdan oblik kakav je već bio - najveća je zas- 
luga ovog poretka, koja ga čini autentičnim kulturnim fenomenom našeg 
doba. A osporavanje progresa moglo je imati svoje porijeklo samo u jednoj 
filozofiji koja je, bar u svojim temeljnim premisama, religiozna. 

Ova kritika civilizacije nije zahtjev za njenim odbacivanjem. Civiliza- 
cija se - i kad bismo to htjeli - ne može odbaciti. Ono što je neophodno i 
moguće, to je srušiti mit o njoj. Rušenje ovog mita uvjet je dalje humaniza- 
cije svijeta i najveći zadatak kulture. 


21) Ili njegovo priznanje svijesti:,,Sve što se događa u svijesti ne može se objasniti ničim izvan nje, 
nego samo u svijesti samoj" (J.P. Sartre:, Esguisse d'une Theorie des Emotions"). A šta reći o ,,Huis 
Clos'"', ovoj drami koja nam poručuje da sve što stvamo postoji, postoji samo kao odnos između čovjeka 
i čovjeka. Samo nazivi su novi, suština je stara 1 di se lahko identificirati. 


Glava Ili 
FENOMEN UMJETNOSTI 


Odjeljak 1 
UMJETNOST I NAUKA 


Postoji red u mašini i red u jednoj melodiji. Ta dva reda ne mogu se ni 
u najdaljoj analizi svesti jedan na drugi. Prvi predstavlja određenu prostor- 
nu, količinsku kombinaciju odnosa i dijelova u skladu sa prirodom, logi- 
kom, matematikom. Drugi red drži u određenom poretku jednu kombinaci- 
ju tonova ili se nalazi u osnovi jedne melodije ili poeme. Ta dva reda 
pripadaju dvama različitim redovima stvari: nauci i religiji ili, što je sa 
ovog stanovišta isto, nauci i umjetnosti. 

Postojanje još jednog svijeta (još jednog reda stvari), različitog od pri- 
rodnog, osnovna je premisa svake religije i svake umjetnosti. Kada bi post- 
ojao samo jedan svijet, umjetnost bi bila nemoguća. Ustvari, svako je um- 
jetničko djelo jedno saopćenje, jedan utisak o svijetu kome ne pripadamo, 
iz koga nismo nikli, u koji smo ,,bačeni". Umjetnost je nostalgija ili 
,Sjećanje". 

Neko je umjetnost nazvao ,, pozivom za stvaranje čovjeka", a posljed- 
nji zaključak svake nauke mora glasiti: čovjek ne postoji. Umjetnost se sto- 
ga nalazi u prirodnoj opoziciji prema svijetu, pa i prema čitavoj nauci, nje- 
noj psihologiji, njenoj biologiji i njenom Darwinu. U suštini, to je religioz- 
na opozicija. Religija, moral i umjetnost nalaze se na istom rodoslovnom 
stablu koje počinje aktom Stvaranja. Zato je darvinistička negacija Stvara- 
nja - jer zaobilazi ovaj čin - najradikalnija negacija religije, etike i umjet- 
nosti, pa i prava. Ako je čovjek zaista ,skrojen prema Darwinu"' (ako to nije 
samo njegov nosač, skela za njegov duh, za njegovo Ja), umjetnost nema 
šta tražiti, a pjesnici i tragičari nas obmanjuju i pišu besmislice. 

Evo u ovoj tačci nalazi se prva - i vjerovatno najodsudnija - saglasnost 
između umjetnosti i religije i apsolutan, neopoziv raskol između nauke i 
umjetnosti. 

Od tri stupnja stvarnosti poznata i moguća u našem svemiru: materija 
- život - ličnost, nauka se bavi samo prvim, a umjetnost samo posljednjim. 
Sve je drugo samo privid ili nesporazum, jer kada se okreće životu i 
čovjeku, nauka nalazi samo ono što ima mrtvog i bezličnog u njima. 

Nauka i umjetnost odnose se kao kvantitet i kvalitet. Kraljicu nauka, 
matematiku, Ogist Kont je definirao kao ,,posredno mjerenje količina", a 
Giacometti umjetnost kao , istraživanje nemogućeg i bezizgledni pokušaj 
da se uhvati suština života". Jedno su odnosi veličina, a drugo odnosi vri- 
jednosti. U materijalnom svijetu postoji samo količina, a sve su količine Up- 
oredive. Kvalitet je ovdje samo oblik kvantiteta. U Dijalektici prirode En- 
gels primjećuje da je , nemoguće izmijeniti kvalitet tijela bez dodavanja ili 
oduzimanja materije ili kretanja, tj. bez kvantitativne promjene toga tije- 
la..." Ovaj kvantitativni princip u prirodi izražava Pitagora riječima:,,Broj je 
suština svih stvari, a organizacija svemira harmoničan je sistem brojeva i 
njihovih odnosa." Ili Mendeljejev:,,Hemijska svojstva elemenata su peri- 
odične funkcije njihovih atomskih težina." U svijetu prirode postoji samo 
ovaj kvantitativni, dakle prividni kvalitet. 


Ne postoje dva jednaka čovjeka kao što ne postoje dva različita kame- 
na. Po čemu se razlikuju dvije molekule vode? - Po svom položaju u pros- 
toru. Ali ako uzmemo da je prostor beskonačan, ovo razlikovanje gubi sva- 
ku određenost. Kauzalitet, dijalektika i materija identični su. Dokazivati 
dijalektiku u materijalnom svijetu jeste tautologija. Upravo stoga što u pri- 
rodi ne postoji kvalitet, moguća je nauka o prirodi. O kvalitetu nije moguća 
nikakva nauka i nikakvo mišljenje. Priroda može biti lijepa ili strašna, 
svrsishodna ili haotična, smislena ili besmislena, dakle može imati kvalitet, 
samo u odnosu na neki subjekt, u odnosu na čovjeka. Inače, objektivno 
uzevši, takvi kvaliteti ne postoje, a priroda je potpuno homogena i 
,ravnodušna". 

U pjesmi, melodiji, slici, mi se nalazimo licem u lice sa tajnom koja se 
zove kvalitet u metafizičkom smislu riječi. Kako bi se, npr., kvantitetom 
mogla objasniti razlika između originala jedne slike i njene kopije. Original 
posjeduje kvalitet ljepote, a ,,svaka kopija je ružna". Razlika očito nije u 
tome što je kopija nešto dodato ili nešto oduzeto u količinskom smislu 
riječi. Razlika je negdje u ličnom dodiru između djela i umjetnika. Kvalitet 
se može naći samo u dodiru sa ličnošću. 

Nauka i umjetnost - to je kao odnos između Newtona, proroka meha- 
ničkog svemira, i Shakespearea, ,,pjesnika koji je o čovjeku znao sve". 
Newton i Shakespeare ili Einstein i Dostojevski - to su dva pogleda okrenu- 
ta u suprotnim pravcima, ili dva potpuno odvojena i nezavisna ,znanja" 
koja se ne nastavljaju jedno na drugo, niti ovise jedno od drugog. Pitanja 
ljudske sudbine, osamljenosti, prolaznosti i smrti, pitanja smisla ili besmis- 
la postojanja i izlaz iz ovih dilema - sve ovo nikada neće moći postati pred- 
metom nauke, a umjetnost, čak i kada bi to htjela, ne može pobjeći od ovih 

tema. Jer, poezija je ,znanje'" o čovjeku, kao što je nauka znanje o prirodi. 
Ta dva znanja paralelna su, istovremena i nezavisna kao što su paralelna, is- 
tovremena i nezavisna dva svijeta na koja se ona odnose. Jedno je pristup 
uz pomoć inteligencije, analize, posmatranja, eksperimenata i iskustva u 
materijalni svijet koji je ,suma stvari i procesa povezanih odnosima 
uzročnosti", Drugo je poniranje u ljudsku unutrašnjost, njene skrovite ku- 
tove, njene tajne. Ovdje shvatamo ili možda samo naslućujemo, ali kroz 
uzbuđenje, ljubav i patnju. Nema tu ničeg od racionalnog, naučnog sazna- 
vanja.! 

Ovaj unutrašnji, ,,organski'"' karakter umjetnosti, ogleda se još u jednoj 
karakterističnoj činjenici: u nemogućnosti da se organizira timski rad u um- 
jetničkom stvaranju. Umjetničko djelo uvijek je vezano uz ličnost umjetni- 
ka. Kao stvaranje, kao ,,pravljenje čovjeka!" (Michelangelo), ono je plod 
jedne duše i kao takvo, jedan nedjeljiv akt. U nauci je moguć zajednički 
kooperativni, ekipni rad naučnika, jer je predmet nauke podložan analizi- 
ranju, razdvajanju, dijeljenju, jer je sastavljen od detalja. Čitava nauka, od 
prvih početaka do danas, samo je nastavljanje, nađovezivanje skoro u me- 
haničkom smislu. U umjetnosti je to nemoguće. Tavanicu u Sikstinskoj 
kapeli ne mogu izraditi dva slikara, bez obzira što je ona posao za čitav 
život. Slična je stvar u pjesmi ili muzici. Jer tu se radi o nečem jedinstve- 
nom, prostom i nedjeljivom, o nečemu što se ne može poloviti a da ne pre- 
stane živjeti. Tvrdnja da timovi u arhitekturi postižu danas zapažene rezul- 
tate (Bauhaus, Firma S.O.M. u Americi i druge) uglavnom je nesporazum. 
Zgrada kao produkt građe, tehnike i korisnosti predmet je rada ekipe, dok je 
stil, ideja, umjetnička strana arhitekture, uvijek bila djelo jednog čovjeka - 
umjetnika. 

Gdje god dolazi, nauka otkriva jednako, podudarno, nepomično i isto, 
a umjetnost je ,,stalno novo nastajanje'" (Jean Cassou). Industriji (a ona je 
samo primijenjena nauka) pripada serija, a umjetnosti original. ,,Seoski 


1) U posmatranju iz ovog ugla filozofiju pribrajamo nauci, a ne umjetnosti. Jer, iako su po predmetu 
različite, nauka i filozofija imaju isti metod - racionalistički. Svako umovanje, naučno ili filozofsko, 
vodi istim ili sličnim zaključcima. Filozofi-racionalisti XVIII vijeka razradili su i tzv. , geometrijsku" 
(nazvanu i aksiomatskom)} metodu izlaganja filozofskih teorija. Njenim tvorcem smatra se Baruh Spino- 
za, koji je svoje glavno djelo ,,Etiku" izložio ,,geometrijskom" metodom, poput Euklidove geometrije, 
u. fomuliranjem definicija, aksioma i teorema koje iz njih proizlaze. Isti sistem primjenjivao je Mal- 
branche, koji je sve svoje učenje o svijetu izveo iz malog broja očiglednih i općeprihvaćenih stavova, a 
Christian Wolf je cio svoj sistem koji obuhvata kosmologiju, ontologiju, teologiju, psihologiju, pravo, 
logiku izveo metodom racionalističke dedukcije. Filozofija, i kada uzima za temu čovjeka i moral, 0s- 
taje neizbježno na terenu prirode, pa stoga i može primjenjivati metode matematike, geometrije i racio- 
nalističke dedukcije. Ali upravo zato, filozofija najčešće ostaje bez znanja o stvarnoj istini života. 

grnčar hoće postojanje tuceta prostih lonaca, grčki keramičar hoće posto- 
janje amfora iz Canose" (Etijenne Socrian). Nauka otkriva. Umjetnost stva- 
ra. Svjetlost jedne udaljene zvijezde koju je nauka otkrila postojala je i ra- 
nije. Svjetlost kojom nas iznenada obasjava umjetnost, stvorila je sama 
umjetnost u tom trenutku. Bez nje ta svjetlost ne bi nikada bila rođena. 
Nauka ima posla sa postalim; umjetnost je samo postojanje, rađanje novog. 

Nauka kazuje tačno, umjetnost istinito. Pogledajte jedan portret ili um- 
jetničku sliku kakvog pejsaža. Koliko su oni tačni? - Ipak, uvijek su istiniti- 
ji od fotografije toga lica ili pejsaža. Nauka od duše stvara ,,psihu'"', a od 
Boga ,,prauzrok"', kao što učena, neiskrena akademska umjetnost od žive, 
slobodne ličnosti stvara lice-plakat, anonimnog pojedinca. U osnovi je to 
ista degradacija, nastala eliminiranjem unutrašnje dimenzije slobođe. Sve 
biološke ili psihološke analize martje-više su tačne i, uz pretpostavku da 
postoji dovoljno vremena i sredstava, one će biti potpuno tačne. Međutim, 
one nisu istinite jer su u oba slučaja iz opće slike izmakli kapitalni fenome- 
ni: u prvom slučaju život, u drugom duša. Sa ovog stanovišta, sve tačne 
nauke lažne su nauke. Umjetnost zanemaruje (čak namjerno zanemaruje) 
činjenice, htijući istinu o jednoj stvari. Ovu činjenicu na svoj način 
potvrđuje tzv. apstraktna umjetnost koja upravo odstranjivanjem svake 
sličnosti sa vanjskim svijetom teži obliku i boji dati čisto duhovni smisao. 
To je ono što je Whistler nazvao ,,lišavanjem slike svakog spoljašnjeg inter- 
esiranja". 

Nauka teži spoznati zakone i koristiti ih. Umjetničko djelo, nasuprot 
tome, ,odražava kosmički poredak ne ispitujući ga". Otac evropske nauke, 
Francis Bacon, jasno ističe funkcionalnost (ili utilitarnost) nauke:,,Istinsko 
znanje je samo ono koje uvećava čovjekovu moć u svijetu"', a Kant govori 
o ,besciljnoj svrsishodnosti"! lijepog.? Pjesma nije funkcionalna ni zainte- 
resirana, niti je ona ,,društvena porudžbina"', kao što to tvrdi Majakovski. 
Francuski slikar Dubuffet ruši tu omiljenu zabluđu, ne birajući mnogo 
riječi:, Umjetnost je u biti neugodna, beskorisna, antisocijalna, opasna. A 
kada nije to sve, ona je laž, maneken." 

Nauka, ma kako bila duboka i složena, nije nikada osjetila nedovolj- 
nost jezika, a umjetnost je upravo zbog ove unutrašnje, duhovne tendencije 
uvijek tražila druga, ,nadjezička"', sredstva. Sam je jezik ,ruka mozga", a 
mozak je dio naše tjelesnosti, naše smrtnosti. Riječ ujedinjena sa pismom 


2) Pokazalo se da je rat glavna motoma snaga naučnog progresa. Periodi intenzivnih naučnih pronalaza- 
ka i tehničkih unapređenja jesu periodi ratova ili oštrih konfrontacija. Posljednji veliki rat i njegov nas- 
tavak u gorkom miru koji je slijedio (,,hladni rat") uvjerljiv je dokaz ovog tvrđenja. 

kao sredstvom nastavljanja ljudskog iskustva, postala je najmoćniji instru- 
ment nauke. Jer pismo odgovara jeziku, jezik misli, a sve troje stvoreno je 
po kalupu inteligencije i istovremeno sasvim neadekvatno, skoro nesposob- 
no, da izrazi jedan pokret duše.) Nema načina da se prepriča Beethovenova 
Deveta simfonija niti se Hamlet može prevesti na naučni jezik ili pretočiti 
na jedan broj pitanja iz psihologije ili etike. Neuspjeh analitičkog pristupa 
trebalo bi da nam konačno nešto kaže. Radeći na tragediji Kralj Lear, Peter 
Bruck je o ovom komadu govorio kao o ,,planini čiji vrhunac nikada neće 
biti dostignut i osvojen". Treba prevazići pojam i jezik da bi se dostigla su- 
ština duhovnog. U djelima Joycea pojavljuje se čudna višejezička igra riječi 
(roman Ulysses). Slične neprevodive izraze nalazimo u Kur'anu na početku 
nekih sura. Moral, metafizika, vjerovanje prenose se u predanjima, iskazuju 
u drami ili nemuštim jezikom plesa i igre. Stari japanski ,,Kibuki" balet, po 
legendi nastao još ,,u vrijeme stvaranja svijeta", ili ,,mure'', fascinantna igra 
prstiju u tradicionalnoj indijskoj igri, svojom ekspresivnošću nadmašuju 
svaki govor. Ono što oni saopćavaju gledaocu jezik je nesposoban i nepod- 
oban da kaže. Postoje znakovi da je ples stariji od jezika. Ustvari, savr- 
šenstvo veoma starih plesova išlo je uporedo sa krajnjim nesavršenstvom i 
nerazvijenošću jezika. 


Ova nemogućnost da se umjetnost dostigne racionalnim i logičkim 
sredstvima ne ograničava se samo na neke grane ili pravce umjetnosti. 
Uobičajeno uvjerenje da je realizam bliži i razumljiviji od impresionizma 
ili nadrealizma uglavnom je zabluda, ukoliko je riječ o pravoj suštini, a ne 
površnim utiscima o umjetničkom djelu. Prava tajna Mona Lize nije ništa 
manja od tajne Picassovih Djevojaka iz Avignona, sa kojima počinje kubis- 
tička revolucija u evropskom slikarstvu. Suština umjetničkog djela jednako 
je nedokučiva kao i pojam pobožnosti ili smisao unutrašnje slobode, a svi 
pokušaji da se ona racionalno odredi ostali su bez rezultata kao i pokušaji 
da se definira život. 


3) Bryen:,,Slikarstvo je potpuno odsustvo govora, jedan posebni vizuelni svijet u kome slikar služi sebi. 
To je svijet za sebe, jedna metafizička faza koju kritika ne umije objasniti, jer je prinuđena hvatati se 
ukoštac sa jezikom." 


: 4) Poslušajmo npr. ovu Hauserovu definiciju, koja je, čini se tu samo zato da pokaže neuspjeh svake de- 
finicije umjetničkog djela: ,, Umjetničko djelo je oblik i sadržaj, ispovijed i obmana, igra i poruka, ono je 
blisko prirodi i od prirode daleko, svrhovito i nesvrhovito, historijsko i nehistorijsko, lično i nadlično u 
isti mah." (Amold Hauser, Filozofija povijesti umjetnosti, Zagreb, 1977.) 

Odjeljak 2 
UMJETNOST I RELIGIJA 


Ali svi ovi pokušaji - bez obzira što neizbježno ostaju nedorečeni i čak 
neuspjeli - vode naslućivanju suštinske veze umjetnosti i religije. 

,.Poezija je plod dodira duha sa stvarnošću koja je po sebi neizreciva i 
sa njenim izvorom: Bogom" (Maritain). 

Svaka poema svoj čisti poetski karakter duguje prisustvu, značenju i 
sjedinjavajućem djelovanju jedne tajanstvene stvarnosti koju nazivamo 
,Čistom poezijom" (Opat Bremond u Cistoj poeziji). 

,Poezija se pokazuje kao direktno saznanje O strašnoj tajni koju naš 
život, ponesen kozmičkom zagonetkom, postavlja sam sebi'" (Roland de 
Pčnčville, Poetsko iskustvo). 

,Pjesnik je vidovnjak koji otkriva ključ nekadašnjih svetkovina" 
(Rembaud). I 

, Umjetnost kao stvaranje, a naročito poezija kao način postojanja, te- 
že da postanu jedan oblik zamjene za sveto... Bilo da se pojavljuje kao saz- 
nanje ili kao upražnjavanje života (ili oboje istovremeno), poezija na svaki 
način uzdiže čovjeka iznad njegove ljudske uslovljenosti, ona postaje sveta 
djelatnost'"(Gaetan Picon). 

, Većina ljudi ne bi imali mišljenje o slikarstvu, vajarstvu, literaturi, 
više nego što ga imaju o arhitekturi,... da pred tninom beskonačnosti, ne- 
kim rođenjem, nekom smrću, ili čak nekim likom, nisu u magnovenju imali 
osjećanje transcendencije na kojem se zasniva svaka religija!" (Andre Mal- 
raux, Glasovi tišine). 

Mnogi smatraju da se Kafkini romani mogu shvatati samo Kao reli- 
giozne parabole, dok je sam Kafka govorio da na svoja pitanja gleda kao na 
neku vrstu molitve. (,,Svemir je prepun znakova koje mi ne razumijemo", 
Franc Kafka.) Jedan od poznatih nadrealista, Michel Leiris, kaže: , Ja više 
nisam ni u šta vjerovao - u svakom slučaju ne u Boga, čak ni u jedan drugi 
svijet - ali sam rado govorio o Apsolutnom, o Vječnom...; nejasno sam se 
nadao da će poetsko čudo posredovati da se sve promijeni i da ću ja živ ući 
u Vječnost, pobijedivši svoju sudbinu čovjeka uz pomoć riječi" (u djelu 
Covjekovo doba). Na ovaj ili onaj način, u pitanju je ista ljudska težnja. 
Razlika je samo koja je od njih u pojedinom slučaju stavljena u središte. 
Religija je stavila Vječnost i Apsolutno, moral Dobro i Slobodu, a umjet- 
nost Čovjeka i Stvaranje. U posljednjoj instanci, sve su to različiti vidovi 

jedne iste unutarnje stvarnosti, izražene i naslućene jezikom koji je možda 
nedovoljan, ali koji nam jedini stoji na raspolaganju." 

U osnovi religije i umjetnosti postoji prvobitno jedinstvo. Drama je i 
tematski i historijski religioznog porijekla, a hramovi su prva prava pozori- 
šta sa glumcima, kostimima i publikom. Prve drame uopće nastale su kao 
obredne drame u starom Egiptu na granici trećeg i drugog milenijuma prije 
naše ere. Slavna antička drama razvila se iz horske pjesme u čast boga Di- 
onisa. Kazališta su građena u blizini Dionisijeva hrama, predstave su se 
održavale na Dionisijevim svečanostima, a vrijedile su kao dio ,,službe Bo- 
žije'" (Bloch). Ritualno porijeklo pozorišta, pa i sve kulture, potpuno je van 
sumnje, o čemu postoje veoma jasni i načelni i historijski dokazi." 

Drama - a ne teologija - način je da se izraze istinski religiozni i etički 
problemi čovjeka i čovječanstva. U maski se jasno osjeća njena dvojna pri- 
roda, koja sugerira i religiju i dramu istovremeno. Isto tako, prva slika, kip, 
pjesma i igra bili su sastavni dio obreda i tek mnogo kasnije ovi oblici su se 
odvojili od kulta i počeli samostalno egzistirati. Kada je divljak slikao ži- 
votinju koju je želio uloviti (tzv. ,lovačka magija"), za njega je slikanje 
bilo jedan oblik kulta, molitve. 

Korijeni slavnog japanskog baleta Gigaku sežu u daleku prošlost, po 
vjerovanju Japanaca ,,u vrijeme stvaranja svijeta". Ove drevne igre bile su, 
ustvari, mješavina pjesme, plesa i mimike i simbolički su prikazivale meta- 
fizička zbivanja kroz koja prolaze duše umrlih. I po svojoj starosti i po 
temi, ove igre čine nešto zajedničko sa religijom. U staroarapskoj (predis- 
lamskoj) tradiciji nalazimo da je pjesnik povlašćena ličnost - ša'ir, koji svo- 
ju moć dobiva od veze sa magijskim silama. Strašne i uzvišene riječi pjes- 
nika imale su nadnaravnu moć koja je u stanju očuvati ili uništiti život.! 


Gabriel Zaida, koji je nedavno napravio izvrstan izbor iz poezije mek- 
sičkih Indijanaca, u predgovoru svoje knjige kaže da je ,,opća i zajednička 
karakteristika poezije meksičkih Indijanaca simboliranje vječnog života, a 
odnos prema totemu - biljci, životinji, prirodnoj pojavi - gotovo uvijek se 
pretvara u magijski, religiozni obred". Jedinstvo umjetnosti i religije može 
objasniti poznatu zagonetku ,, Pjesme nad pjesmama" kao čisto svjetovnog 
teksta visoke umjetničke vrijednosti, koji se našao u sastavu Biblije. Ako 
strogo dijelite religiju i umjetnost - objašnjenja nema. Ako ih ne dijelite, 


S) Više o ovome u: Jules Mounerot, La poesie moderne et le Sacre. 

6) Vidi: Zdenko Lešić, Teorija drame kroz stoljeća, Sarajevo, 1977.god. 
7) Nerkez Smailagić, Uvod u Kur'an, Zagreb, 1975., str.XX VI. 

8) Gabriel Zaida, Omnibus de poesia Mexicana. 

problem otpada i nema ničega čudnog što se ,,Pjesma nad pjesmama"" udo- 
mila unutar jednog religioznog spisa. Uostalom, ovo je ,,;zagonetka'" samo 
za analitičare Biblije. Vjernici Biblije nisu ovdje nikada vidjeli nikakav 
problem. 

Umjetnost je kći religije kao što je ,,nauka kći astronomije"" (Bergson). 
Ako hoće živjeti, umjetnost se mora uvijek ponovo vraćati ovom svom iz- 
voru i, kao što vidimo, ona to i čini. 

Arhitektura je, u svim kulturama bez razlike, najviši stepen nadahnuća 
postigla u hramovima. To podjednako vrijedi za hramove u Indiji i Kam- 
bodži, stare preko 2.000 godina, džamije širom islamskog svijeta, hramove 
u prašumama pretkolombovske Amerike; kao i za crkve i kapele XX vijeka 
širom Evrope i Amerike. Nijedan od velikih graditelja i arhitekata dana- 
šnjice nije mogao odoljeti ovom izazovu. Frank Loyd Wright gradi Beth 
Sholom Sinagogu u Elkins Parku u Pensilvaniji, Le Corbusier - Notre 
Dame du Haut u Ronchampu (završena 1955.) i Dominikanski manastir u 
Evreu u Francuskoj; Mies van der Rohe - Kapelu Illionoiskog Instituta za 
tehnologiju (1952.), Alvar Aalto - Luteransku crkvu u Vuokesniski u Fins- 
koj (1959.), Wallace Harrison prvu Presbiterijansku crkvu u Stamfordu 
(1959.), Philip Johnson - Temple Kneseth Tifereth Israel u New Yorku 
(1954.), Rudolph Landy - Luteransku crkvu Sv. Pavla u Sarasoti u Floridi 
(1959.), Oscar Niemeyer - Crkvu Sv. Franje Asiškog u Pampulhi u Brazilu, 
Eduardo Torroja - Herald Chapel na Pirinejima (1942.), Felix Canđela - 
Crkvu La Virgen Milagrosa u Meksiku (1953.) itd. Potpuni spisak bio bi 
vrlo dugačak. Neumornim dizanjem hramova, arhitektura, iako najfunkcio- 
nalnija i najmanje duhovna od svih grana umjetnosti, potvrđuje svoj sakral- 
ni karakter. | 

Svoj dug religiji umjetnost je još jasnije vraćala kroz slikarstvo, plasti- 
ku i muziku. Najveća umjetnička djela Renesanse gotovo bez iznimke treti- 
raju religiozne teme i našla su roditeljsko gostoprimstvo po svim crkvama 
širom Evrope. Koja crkva u Italiji ili Holandiji nije istovremeno i galerija? 
Slike i skulpture Michelangela predstavljaju svojevrstan nastavak kr- 
šćanstva (,,evanđelje u boji i kamenu"). 

Dva najveća muzička stvaraoca XX vijeka, Debussy i Stravinski, stva- 
raju djela sa jasnom religioznom sadržinom (Debussy: Muke sv. Sebastija- 
na; Stravinski: Simfonija psalama, Misa i Canticum Sacrum), dok Chagall 
radi svojih petnaest velikih platna na biblijske teme. I predstavnik muzičke 
avangarde pedesetih godina našeg vijeka, veliki klavirski kompozitor Oli- 
vijer Messien, stvara niz djela inspiriranih religioznim meditacijama (npr.: 

Dvadeset pogleda na Isusovo djetinjstvo). Baleti Mauricea Bejarta, naj- 
većeg savremenog stvaraoca na tom polju (balet XX vijeka), oni najimpre- 
sivniji, inspirirani su vagnerovskom mitologijom i mistikom Dalekog Isto- 
ka (npr. baleti Bodlaire, Bakti, Pobjednici i dr.). Mondrian, jedan od 
začetnika apstraktnog slikarstva (bio je član društva teozofa Holandije!), u 
umjetnosti vidi askezu i posvećivanje, sredstvo da se dospije do ,,vrhovne 
istine'', a njegov ne manje slavni zemljak Jan Torop kroz svoj simbolizam i 
misticizam razvija religioznu i moralnu koncepciju slikarstva. 

Yves Klein inspirira se učenjima zen-budizma i meditira o nemateri- 
jalnoj kosmičkoj energiji, što predstavlja izvjestan slikarski nastavak Berg- 
sonove filozofije o intuiciji. Za njega je umjetnost čisti izliv vokacije, jedna 
vrsta Božanske objave (svoju najsmjeliju kompoziciju Kosmogonije ostva- 
rio je slikajući posredstvom kiše i vjetra). I ideja tzv. ,,svjetskog teatra" jas- 
no ističe sakralnost svoje simbolike. Naš vijek - kaže jedan pisac - na svim 
poljima stvaranja obilježen je izrastanjem jedne obuhvatne simbolike sak- 
ralnog mišljenja i osjećanja. Međutim, kako smo vidjeli, ne radi se o nekoj 
ni novoj ni privremenoj tendenciji. U pitanju je jedno trajno stanje, koje iz- 
vire iz same prirode umjetnosti. U pravoj umjetnosti - ako dakle izuzmemo 
ono što je osrednje - sve je upravo tako: nadracionalno i sakralno.? 


Ono što nam poručuje i kako nam poručuje umjetnost jednako je nev- 
jerovatno kao i poruka religije. Pogledajte jednu staru japansku fresku, ara- 
besku na portalu Lavljeg dvorišta u Alhambri, masku sa melanezijskog oto- 
ka, vjerski ples plemena iz Ugande, Michelangelov Strašni sud, Picassovu 
Gerniku, ili poslušajte Debussyev misterij Mučenik sv. Sebastijan ili jednu 
crnačku duhovnu pjesmu, pa ćete doživjeti nešto isto tako nedokučivo i s 
one strane logike i čulnog kao i u molitvi. Zar bilo koje djelo apstraktne 
umjetnosti ne djeluje jednako iracionalno i ,nenaučno" kao i religiozr' 
obred? Na izvjestan način, slika je taj obred na platnu, a simfonija je taj 
obred u tonovima. 

Umjetnost nije prvenstveno stvaranje lijepog, jer ,suprotno od lijepog 
nije ružno nego laž". Za astečke maske ili maske sa Obale Slonovače ili 
male figure bez očiju Alberta Giacomettia, ne bi se moglo reći da su lijepe. 
Međutim, one su izraz jedne autentične težnje za istinom, jer na ovaj ili 
onaj način predstavljaju slutnju, osjećanje ili asocijaciju na neki kosmički 
događaj povezan ljudskom sudbinom, ili jednostavno osjećanje transcen- 
dencije. 


9) Primjer XVIII vijeka nije u ovom pogledu jedini, ali je svakako najočevidniji zbog izraženih kontras- 
ta: misao antireligiozna, život svjetovan, a umjetnost izričito religiozna (to je doba Bacha). 

Ova unutrašnja veza između religije i umjetnosti našla je izraza u još 
jednoj činjenici: postoji namjerna, ,,profesionalna"" zapuštenost umjetnika i 
tzv. ,Sveta nečistoća", jedna vrsta fizičkog zanemarivanja kod nekih reli- 
gioznih redova (naročito u hinduizmu i kršćanstvu). U očima običnih ljudi 
umjetnici i monasi pripadaju sličnoj vrsti ljudi. Makar to u prvi mah izgle- 
dalo čudno, u osnovi monaštva i boemštine nalazi se ista filozofija. Kod 
monaha ona ima vid zavjeta, kod umjetnika se manifestira kao stil života, 
ali u oba slučaja njen smisao je isti; naglašavanje duhovnog smisla življenja 
i prezir za materijalno, vanjsko, konvencionalno - jedna, dakle, autentična 
religija. Derviš - muslimanska verzija monaha - doslovno znači prosjak. 
,Živite kao krinovi u polju" ili ,,... kao ptice u gori"! (Evanđelje) - ovaj nev- 
jerovatni zahtjev religije naišao je na najveći praktični odziv među umjet- 
nicima. 

Sada nam mora izgledati sasvim prirodno što su kroz historiju religija 
1 umjetnost dijelile istu ili sličnu sudbinu. U različitim situacijama one su 
skoro uvijek imale istu mjeru slobode i neslobode. Ima nešto od zakonitosti 
u tome što je u Sovjetskom Savezu izvanredan razvoj nauke i obrazovanja 
bio praćen izrazitim opadanjem umjetničkog stvaranja na skoro svim polji- 
ma, a što je u srednjem vijeku pod vlašću Crkve stanje bilo potpuno obrnu- 
to. Kad god smo suočeni sa ovakvom situacijom, mi u osnovi vladajućeg 
sistema nalazimo jednu filozofiju koja je radikalno angažirana u pitanju re- 
ligije (kao fanatična podrška ili kao fanatično odbacivanje). Bez obzira na 
sva ograničenja u srednjem vijeku, atmosfera je nabijena religijom i umjet- 
nost se osjeća ,,u svom elementu''. Obrnuto, uprkos formalnim deklaracija- 
ma o slobodi vjere i stvaranja, ateistička i materijalistička filozofija lišavaju 
umjetnost njenog zamaha i slobode. U prirodi je ateizma da guši umjetnost, 
kao što je u prirodi religije da je inspirira. Ateizam guši umjetnost i kada je 
slobodouman; religija je oslobađa i kada je autoritativna. Kada je papa Ju- 
lije IT ,,progonio'! Michelangela dok je radio na freskama u Sixtini, on ga je 
samo ,,prisiljavao'! da izvrši svoju sudbinu. Državni progon umjetnika ima 
uvijek suprotan cilj: prisiliti umjetnika da odustane od svoje misije. Umjet- 
nici nisu osjećali totalitarizam Crkve u srednjem vijeku (osjećali su ga 
naučnici), a čini se da naučnici u Sovjetkom Savezu najmanje osjećaju to- 
talitarizam postojeće vlasti. U jeku inkvizicije i progona naučnika i mislila- 
ca potkraj srednjeg vijeka slavna italijanska škola dala je svoja najbolja dje- 
la. Pod Staljinom i Ždanovom'" sovjetska nauka je ostvarila svoje suštinske 


10) A.A.Ždanov, Staljinov bliski saradnik, sekretar CK KPSS, poznat kao protagonista progona slikara, 
filozofa, književnika, muzičara i drugih javnih radnika u SSSR -u nakon II svjetskog rata. 

rezultate na području atomske energije i kosmosa. Sav pritisak podnijela je 
sovjetska umjetnost, jer je - zato što je umjetnost - pripadala jednom dru- 
gom svijetu, jednom drugom redu stvari. Crkva je nekada pokušavala nau- 
ku učiniti sluškinjom teologije; u Sovjetskom Savezu pokušavaju umjetnost 
učiniti službenicom politike. Kada jedan forum sa autoritetom vlasti pro- 
glašava ,,istinu" da je socijalistički realizam (termin je Staljinov) jedini 
pravilan smjer u sovjetskoj umjetnosti, onda je to diktat (i zabluda) iste 
vrste kao kada Crkva sa visine Koncila ,,utvrđuje'"" da je Zemlja centar sve- 
mira. Samo, prvi diktat je upućen umjetnosti, drugi nauci. Ali prije nego 
diktat, u pitanju je nerazumijevanje, štaviše prirodno nerazumijevanje. 
Ateizam nikada neće suštinski shvatiti umjetnost; religija nikada neće shva- 
titi nauku. Picasso može u Sovjetski Savez, ali njegova djela ne mogu. Sov- 
jetski Savez prihvata njegove političke stavove, ali ne prihvata, ne može 
prihvatiti njegovu umjetnost, jer umjetnost, bez obzira na svjesna htijenja i 
ubjeđenja umjetnika, ostaje ono što jeste: jedna sakralna poruka, svje- 
dočenje protiv konačnosti i relativnosti čovjeka, vijest o jednom kos- 
mičkom poretku stvari, jednom riječju, jedna kosmička perspektiva, koja u 
cjelini i u svakoj svojoj tačci protivurječi viziji jednog materijalističkog 
svemira bez Boga. U osnovi isti su razlozi koji su u SSSR-u na indeks stav- 
ili hrišćanske romane Fjodora Dostojevskog i slike njegovog sunarodnika 
Marca Chagalla. U stradanju Pasternaka i Solženjicina ima nešto od tragike 
,ali po obrnutoj logici"! Bruna i Galileja. Ždanovizam i inkvizicija su para- 
lelne, , istovrsne'' pojave. Ždanovizam je inkvizicija protiv umjetnika i mis- 
lilaca u ime državnog ateizma, a inkvizicija je ždanovizam protiv naučnika 
u ime Crkve kao organizirane religije. Ždanovizam je obrnuta inkvizicija. 


Odjeljak 3 


UMJETNOST I ATEIZAM 
(Umjetnost u SSSR-u) 


Jedna od zakonitosti ,državnog ateizma" jeste pojava da je na tlu Ru- 
sije pokraj izvanredne ekspanzije obrazovanja u smislu civilizacije došlo do 
opće recesije umjetnosti. Tempo obrazovanja koji je zabilježen u komunis- 
tičkim zemljama premašuje sve što je u ovoj oblasti registrirano ikada ra- 
nije. Prema nekim podacima, u SSSR-u je 1965. bilo preko 60 miliona ljudi 
koji su bili polaznici neke škole.!! Ali kao što smo vidjeli, to je golo obraz- 


11) Navodi Roger Bal u svojoj fstoriji obrazovanja. 

ovanje čiji se ,civilizacijski" karakter samo pojačava nekritičkom poli- 
tičkom i ideološkom indoktrinacijom. U ovoj tipičnoj zemlji civilizacije, 
kultura i umjetnost nalaze se u očitom zaostajanju. Ovo se naročito tiče od- 
nosa javne vlasti i čovjeka građanina, ili još konkretnije, pitanja čovjekove 
slobode, kao osnovnog pitanja kulture. 

Prema zvaničnom shvatanju (tamo su sva shvatanja zvanična), litera- 
tura u SSSR-u treba da bude sredstvo svakodnevnog agitaciono-političkog 
pritiska na mase. Odlukom CK KPSS 1932. godine likvidirane su različite 
književne grupe i osnovan jedinstveni Savez sovjetskih pisaca. Ova likvida- 
cija dobila je doslovan vid. Od 700 književnika koji su učestvovali na 
Prvom kongresu sovjetskih pisaca 1934. godine, samo njih pedeset bilo je u 
životu na sljedećem kongresu, koji je održan 1954. godine. Većina njih na- 
šla je smrt u Staljinovim čistkama (podatak iz Enciklopedije Leksikografs- 
kog zavoda, Zagreb, svezak 5, str. 641). Socijalistički realizam proglašen je 
jedinim ispravnim pravcem (metodom) u sovjetskoj umjetnosti. Kao izraz 
ove ,,angažirane'" umjetnosti pojavio se u SSSR-u tzv. ,,proizvodni roman", 
koji govori o industrijalizaciji i kolhozima. Na Kongresu sovjetskih pisaca 
1965. osuđena je teorija antiheroizma u sovjetskoj literaturi i zaključeno da 
je karakteristika sovjetske književnosti duboki patriotizam i herojska dje- 
la". 

,Od svih umjetnosti za nas je najvažniji film'" - govorio je Lenjin, ali 
činjenica je da je film manje umjetnost od svih fenomena koji se nazivaju 
tim imenom. Ako već umjetnost treba služiti nekome ili nečemu, ideologiji 
ili vlasti - svejedno, tada je film najpogodniji da se stavi u položaj najamni- 
ka. 

R.N. Jurjenjev, sovjetski filmski kritičar, u jednoj od svojih monogra- 
fija o sovjetskoj filmskoj komediji saopćava kako u filmovima na savre- 
mene teme Staljin nije trpio prikazivanje sukoba, teškoća i nedostataka. 
Tražio je da se umjesto toga daju scene gozbi, svadbi, mitinga, narodnih 
igara i horskih pjesama. Pošto je Staljin gledao sve filmove prije njihovog 
javnog prikazivanja, davao je direktive koje su postajale zakon. Posljedica 
je bila opadanje proizvodnje filmova i pojava boljke poznate pod imenom 
,Strah od satire". 

Zemlja koja je u XIX vijeku, još siromašna, polupismena i neorganizi- 
rana, dala svijetu Puškina, Gogolja, Čehova, Tolstoja, Dostojevskog, 
Čajkovskog i Rimskog-Korsakova, skoro da ne može danas, polovinom 
XX vijeka, istaknuti u umjetnosti i književnosti nijednog stvaraoca koji bi 
bio ravan velikim protagonistima ruske kulture u samim počecima njenog 
stupanja na historijsku scenu. Ako se u oblasti poezije i književnosti i poja- 

vi neko značajnije ime, izraslo na osnovi moćnog duhovnog genija ruskog 
naroda, ono je u pravilu u opoziciji prema sistemu - Pasternak, Solženjicin, 
Voznesenski. Ustvari, ruska zemlja je plodna, ali je za pjesnike i umjetnike 
atmosfera zagušljiva. 

Poslije revolucije počinje uspon ruske nauke i recesija umjetnosti. 
Sovjetska Rusija dala je fizičare, atomiste, državnike, organizatore, ali ne i 
"pjesnike, slikare i muzičare. 

Zaostajanje je naročito upadljivo u oblasti filozofije. Tu je čak potpu- 
na praznina, naravno ukoliko ovdje ne ubrojimo profesore filozofije i 
činovnike filozofskih instituta. Današnji Sovjetski Savez nema nijednog 
filozofskog imena koje bi se moglo staviti u isti red sa Heideggerom, Mar- 
cuseom ili Sartrrom. U svakom slučaju, sovjetski ,/filozofi'! nisu nimalo 
dostojni zemljaka koji su svoje umne sile posvetili nauci, tehnici ili politici. 

Svugdje se osjeća zasićenost formulom tzv. socijalističkog realizma. 
Interesiranje publike, koje je očevidno sve manje, pokušava se podići 
zvučnim parolama kao npr. onima:,,Visok je i divan plato na koji je uzdig- 
nuta zastava socijalističkog realizma"'.!? 

Pisci Grigurko, Bojko, Maljcev, Tarasov, Sušinski - manje-više ne- 
poznati u Evropi pa i u SSSR-u, pohvaljeni su od zvanične kritike jer se 
prihvataju savremenih ,,proizvodnih"tema. U svojim djelima oni opisuju iz- 
gradnju velikih industrijskih objekata i ,,odražavaju život radničke klase i 
trudbenika sela". To su ona djela izrađena po sistemu ,,soczakaza" - dru- 
štvene porudžbine. ? 

Akademik Koržev priznaje da se ,,nažalost, na našim izložbama po- 
javljuju nerijetko radovi koji samo variraju već stvorene likove", a pjesnik 
Boris Olejnik žali se na crno-bijelo slikanje života, sivilo, površnost i 0s- 
rednjost:,,Na nebu sovjetske poezije javljaju se zvijezde bijednog, jednakog 
sjaja, nema prave poezije - ima stihova i imitacije poezije." 

U jednoj skorašnjoj publikaciji (,,Almanah"', 1979.), grupa uglednih 
sovjetskih pisaca (A. Voznesenski, Bela Ahmadulina, Vasilij Aksionov, Fa- 
zil Iskender i dr.) opisuje stanje u književnom životu u SSSR-u kao 
hroničnu bolešljivost koju je moguće identificirati kao strah od knjiž- 


evnosti i kao tmurnu inerciju koja izaziva stanje tihe i ustajale preplašenos- 
use : 


12) Parola je bila istaknuta na retrospektivnoj izložbi sovjetskih akademika u Manježu početkom 1974. 
13) ,Soczakaz" - termin u SSSR-u za umjetnička djela po narudžbi, koja se odlikuju stereotipnošću i ne- 
dostatkom istinskog nadahnuća. " 

14) Ovaj Almanah više je poznat po oštroj polemici između grupe američkih pisaca (Albee, Miller, Up- 
dike i dr.) sa Upravom moskovske organizacije pisaca zbog zabrane štampanja Almanaha i administra- 
tivnih mjera protiv njegovih autora. 

Ovaj negativni odnos prema umjetnosti odrazio se podjednako i na 
stanje u arhitekturi. Svugdje u svijetu civilizacija je u arhitekturi vukla u 
pravcu funkcionalizma, u pravcu gole ,,tekture"', ali ,umjetni gradovi" (ili 
novi dijelovi gradova) u socijalističkim zemljama predstavljaju najpustije i 
najbezličnije urbane cjeline koje su ikada podignute. One odišu bezbojno- 
šću i sivilom. Za ovo se nalaze različita opravdanja, kao npr. velike po- 
trebe, nedovoljna sredstva, industrijska gradnja i sl. Pokazalo se, međutim, 
da ovi razlozi uglavnom ne stoje. Svi lijepi objekti potiču iz perioda kada 
smo bili siromašniji, a lijepe zgrade mogu se podići i od fabriciranih ele- 
menata. Radi se o svjesnom ili nesvjesnom unutrašnjem stavu ili skrivenom 
pitanju: ljudi nemaju duše, zašto bi je imali gradovi? 

U svakom slučaju, kada je riječ o umjetnosti, treba razlikovati ruski 
narod i sovjetski režim. Prvi pun (religioznog i umjetničkog naboja, drugi 
antireligiozno, pa prema tome i antiumjetnički nastrojen. Interesiranje naro- 
da za literaturu ogromno je, skoro ,,histerično'', kako se izrazio pisac Vasilij 
Aksionov. Ovaj fenomen vrijedilo bi ispitati. Našlo bi se možda da je u pi- 
tanju jedan oblik ispoljavanja ,,neiživljene'"" religioznosti ruskog čovjeka, 
življenja kroz literaturu i poeziju onoga što je na neki način onemogućeno 
kroz religiju. U prisilnom ateizmu umjetnost postaje zamjena za potisnutu 
religiju. | 


Odjeljak 4 


KONKRETNI SVIJET UMJETNOSTI 
(Umjetnički i sociološki pristup) 


Kultura ima umjetnost, civilizacija ima nauku, ili još određenije: soci- 
ologiju. Sociologija je vjeran odraz duše - ili obezdušenosti - civilizacije. U 
razlici umjetničkog i sociološkog pristupa još jednom se ogleda iskonska 
podijeljenost svijeta i ono traganje upućeno suprotnim smjerovima koje će 
u prvom slučaju u čovjeku otkriti ličnost, a u drugom, na kraju svih analiza, 
vidjeti ga još samo kao člana društva ili kao dio mase. 

Za pjesnika ne postoji ,,prosječan čovjek". To je laž, konstrukcija. Za 
njega postoji samo konkretan čovjek, određena ličnost, a sociologija u 
čovjeku i stvarnom životu nalazi samo ono što je opće i kvantitativno, a 0s- 
taje slijepa za ono što je stvarno i jedino postoji: živa ličnost, neponovljiva i 
neuporediva sa bilo kojom drugom. Jer za umjetnost ne postoje ljudi niti 
čovječanstvo. Postoji samo čovjek do čovjeka u beskrajnom nizu, sasvim 

određene konkretne ličnosti, portreti, kako bi rekao slikar, koji se ne mogu 
zbrajati, niti se iz njih može praviti nekakav srednji slučaj, nekakav prosjek. 
, Umro je jedan čovjek, i još jedan čovjek, i još jedan čovjek...'" - saopćava 
pjesnik." Šta znači izraditi portret, ako ne uhvatiti onih nekoliko crta po 
kojima je portretirano lice ,, najviše svoje"', jedno i jedinstveno, različito od 
svih drugih lica. Sociologija teži da nađe opće, zajedničko, umjetnost poje- 
dinačno, individualno. 

Čovjek se opire ,,sistematiziranju''. Elisabeth Noelle piše o spontanoj 
odbojnosti publike protiv ispitivanja zasnovanih na kvantitativnim metoda- 
ma, protiv cifara, općih karakteristika, šablona, standarda.'$ Niko ne želi 
biti ,, prosječni Francuz"', prosječni građanin. Otpor sociologiji najizraženiji 
je svakako kod pjesnika i umjetnika. 7 

Reiner Maria Rilke piše:,,Za naše djedove, kuća, javna česma, dobro 
poznata kula, pa čak i njihovo vlastito odijelo, njihov kaput, još uvijek su 
imali neizmjerno veći značaj, bili su daleko vjerodostojniji; u gotovo svak- 
om predmetu nalazio se djelić određene ličnosti, u svakom je bilo sačuvano 
nešto ljudsko. Danas nam iz Amerike dolaze i gomilaju se stvari isprazne i 
nevažne, predmeti koji stvaraju iluziju života... Kuća u američkom smislu, 
američka jabuka ili tamošnje grožđe nemaju ničeg zajedničkog sa kućom, 
voćem, grozdom koji nose u sebi nadu i razmišljanja naših predaka..." (Pis- 
ma Mizoa). A jedan drugi pjesnik poručuje: 

Nećeš odgovarati na upitnike 

na zagonetke o svjetskim poslovima 

nećeš biti predusretljiv 

i ni u kakvom testu nećeš učestvovati. Nećeš 
zasjedati 

sa statističarima i nećeš se upuštati 

u neku društvenu nauku. 

Nauka i filozofija govore o vanjskom svijetu ili čovjeku, ali uvijek o 
svim stvarima uopće, u ideji, u principu. Za umjetnost stvari ne postoje 
uopće. One konkretno postoje. Umjetnost ne govori uopćeno o čovjeku, 
nego uvijek o određenom čovjeku, Oliveru Tvistu, Jevgeniju Onjeginu, Fjo- 


15) Bašeskija u svom Ljetopisu. 

16) Elisabeth Noelle, Neocjenjivi čovjek, Namberg, 1961. 

17) Ova odbojnost pjesnika prema statistici i sociološkim ispitivanjima dobila je kod marksista odgova- 
rajuće ,,dijalektičko'!? objašnjenje. Prema ovom objašnjenju, radi se o strahu umjetnika da se ,pred 
očima svijeta ne objelodani prećutni sporazum o njihovoj službi u korist buržoazije"?! Vidi: Rene Barb- 
ier, Antisociološki stav književnika i umjetnika, ,, Kultura", Beograd, broj 19/72. 

18) W.H. Auden u pjesmi ,,Nones". 

doru Karamazovu. Lipa koju spominje pjesnik nije nikako lipa uopće o ko- 
joj govori botanika, to je mirisava krošnja u vrtu pjesnikove kuće, ista ona 
pod čijim je hladom on snivao svoje dječačke sne. Umjetnost nas se doima 
istinitije, jer, odista, sve stvari koje postoje pojedinačne su. 

Evo nekoliko primjera koji mogu ilustrirati ovo tvrđenje. 

U ,Ratu i miru'" pojavljuje se množina lica. Svi su oni sasvim 
određene ličnosti, likovi. Evo kako Tolstoj opisuje jednu od njih (lik diplo- 
mate Biljibina):,,...On je bio jedan od onih diplomata koji vole i umiju da 
rade i, pored svoje lijenosti, provodio je, ponekad, čitave noći za pisaćim 
stolom... Biljibin je volio razgovor kao što je volio i rad, ali samo onda kad 
je razgovor mogao da bude elegantno oštrouman. U društvu je uvijek 
čekao priliku da kaže nešto značajno, i samo tako se upuštao u razgovor. 
Razgovor Biljibinov bio je uvijek prepun originalno oštroumnih, savršenih 
fraza, koje su imali opći interes... Mršavo, iznureno, žućkasto lice njegovo 
bilo je sve pokriveno krupnim borama, koje su uvijek izgledale tako čisto i 
marljivo umivene, kao jagodice na prstima poslije kupanja. Pokreti tih bora 
bili su glavna igra njegove fizionomije..." 

Ili lik Olivije Pentlend u Ranoj jeseni: ,,U cijelom tom mnogobrojnom 
skupu koji je žagorio u staroj kući, samo je jedna osoba mogla da buđe nje- 
na suparnica - Olivija Pentlend, Sabinina majka. Ona se kretala po odaja- 
ma, uglavnom sama, brinući se o svojim gostima i osjećajući da ova zabava 
ni izdaleka nije ono što je trebala da bude. Ona nije imala ničega od onog 
blještavog i upadljivog, ničega što se presijavalo zasjenjujućim zelenilom 
balske haljine, briljanata i sjajne crvene kose Sabine Kalender; ona je bila 
savim drugi tip žene, blage, pitome i dostojanstvene ljepote, koja je osvaja- 
la na jedan mnogo laganiji i prefinjeniji način. Ona se nije odmah zapažala 
među gostima; čovjek je postajao svjestan njenog prisustva malo-pomalo, 
kao da dopire neki nejasan, prijatan miris..." 

Ako je u pitanju stvar, to nije stvar uopće. To je uvijek sasvim 
određena stvar. Može to biti i kutija za olovke, kao u Llewellynovom roma- 
nu Kako je zelena bila moja dolina. Evo tog opisa:,,Kakva je to divna kutija 
bila! Duga oko osamnaest palčeva, a tri široka, sa poklopcem koji se izv- 
lačio i uđubljenjem za prst da bi poklopac bolje klizio po žlijebu. U gornjoj 
pregradi bile su tri divne crvene. olovke, nove, sa šiljatim vrhovima, dvije 
držalje, zelene, jedna mesingana kutijica za pera, i na kraju malo udubljenje 
za gumu. Gornji sprat se lako okretao na zglob i, kad biste ga gurnuli, poja- 
vila bi se druga pregrada sa pet još ljepših olovaka, tri žute, jednom crven- 
om 1 jednom plavom..." 

Ako je riječ o situaciji, opet je u pitanju samo jedna određena, nepo- 
novljiva situacija:,,Na primjer, subotom, oko četiri popodne, na parčetu tro- 
toara staničnog gradilišta, jedna ženica odjevena u nebesko plavo, trčala je 
natraške smijući se i mašući maramicom. Istovremeno, neki crnac u kišnom 
mantilu krem boje, sa žutim cipelama i zelenim šeširom, skretao je za ugao 
ulice i zviždao. Žena je 0 njega udarila, idući još uvijek natraške, ispod jed- 
nog fenjera obješenog o ogradu, koji uveče pale. Znači bila je tu, istovre- 
meno, ta ograda koja tako jako miriše na mokro drvo, taj fenjer, ta plava 
ženica u naručju jednog crnca, pod plamenim nebom..."'(J.P. Sartre, Muka) 

Ili opet jedan izvanredno čisto i jasno izvajan lik iz istog romana: 
,Sada je jedan i po čas. Ja sam u kafani Mabli, jedem sendvič, sve je goto- 
vo normalno. Uostalom, u kafanama je uvijek sve normalno, a posebno u 
kafani Mabli zbog poslovođe g. Faskela, koji na svome licu nosi pečat nit- 
kovluka, pozitivan i uspokojavajući. Skoro će vrijeme popodnevnog odmo- 
ra i oči su mu već ružičaste, ali mu opšti izgled ostaje živahan i odlučan. 
Šeta se među stolovima i prilazi, u povjerenju, gostima..." itd. (L.P. Sartre, 
Muka) 

Ili pejsaž:,,Bilo je jedanaest sati prije podne. Sunce je stajalo malo uli- 
jevo i pozadi Pjera i kroz čist, rijedak vazduh jasno obasjavalo ogromnu 
panoramu što bijaše pukla pred njim kao amfiteatar na terenu koji se peo 
naviše. U vrhu i lijevo vijugao se veliki smolenski drum, koji siječe taj am- 
fiteatar i ide preko jednog sela s bijelom crkvom, na petsto koraka ispred 
glavice i niže od nje (to bijaše Borodino). Drum je prelazio pod selom pre- 
ko mosta, pa se, spuštajući se i penjući se, vijugao sve više do sela Valuje- 
va, koje se vidjelo, otprilike, na šest vrsta. Iza Valujeva drum se gubio u 
šumi koja se žutjela na horizontu. U toj šumi, brezovoj i jelovoj, desno od 
puta, blistao je prema suncu u daljini krst i zvonara kaločkog manastira. PO 
svoj toj plavoj dolini, desno i lijevo od druma, vidjele su se na raznim mjes- 
tima vatre kako se puše i neodređene mase naše i neprijateljske vojske. De- 
sno, prema toku rijeke Kaloče i Moskve, teren bijaše klisurast i brdovit. 
Između klisura vidjela su se u daljini sela Bezbovo i Zaharino. Lijevo je ter- 
en bio ravniji. Tu bijahu njive sa žitom i vidjelo se kako se puši jedno spa- 
ljeno selo - Semjonovsko"' (L.Tolstoj, Rat i mir). 

I na kraju jedan enterijer:,,Pjer je dobro poznavao tu veliku sobu, razd- 
vojenu stubovima i svodom, svu obloženu persijskim ćilimima. Dio sobe 
iza stubova, gdje je. s jedne strane bio visok krevet od mahagonija pod 
svilenim zavjesama, a s druge - veliki kiot sa ikonama, bijaše osvijetljen 
crveno i jasno kao što bivaju osvijetljene crkve za vrijeme večernje. Ispod 

osvijetljenih ukrasa na kiotu bijaše duga volterovska naslonjača i u naslon- 
jači, obilježenoj pri vrhu bijelim kao snijeg, neugnječenim, očevidno tek 
sad promijenjenim jastucima, ležala je, pokrivena do pojasa jasno zelenim 
pokrivačem, Pjeru poznata, veličanstvena figura njegovog oca, grofa Bezu- 
hova, s onom istom sijedom kosom koja je podsjećala na grivu lava, iza šir- 
okog čela i s onim karakteristično plemenitim krupnim borama na lijepom 
crveno-žutom licu..." (Tolstoj, Rat i mir) 

Ovih nekoliko primjera uzetih nasumice i iz knjiga koje su bile pri 
ruci nije nikako nešto što bi odlikovalo samo djela Tolstoja, Sartrea, Brom- 
fielda ili Llewellyna. U pitanju je fenomen koji se ne tiče umjetnika nego 
same suštine umjetnosti, a umjetnik je utoliko veći što više slijedi ovaj unu- 
trašnji zakon svake umjetnosti: konkretno, individualno, lično, neponovlji- 
vo, originalno, samo jedno. Jer, inteligencija i nauka teže ka polu koji 
označava sve jednako da bi na kraju utvrdilijed no i isto u svemu što 
postoji. Umjetnost, obrnuto, vjeruje da od svega postoji samo jedan primje- 
rak, samo original, da se ništa ne ponavlja, ni lik, ni situacija, ni pejsaž, i da 
ništa ne postoji kroz svu vječnost što bi bilo istovjetno i podudarno. Ova je 
vjera u samoj prirodi umjetnosti, kao što je jednako, ponovljivo i identično 
osnovna pretpostavka - ili čak uvjet - svake nauke. U ovom spektru meha- 
ničko - lično, na čijem je jednom polu mrtva materija sa svojim zakonima, 
a na drugom život sa svojim najvišim izrazom, ličnošću, što se više udalja- 
vamo od mehaničkog, sve je više slobode, neponovljivog i stvaralačkog, da 
bi na drugom polu, koji označava ličnost, postojao samo original. I obrnuto: 
idući od ličnosti, sve je više uvjetovanosti, zakonitosti i homogenosti, da bi 
na drugom polu ostalo samo apstraktno, jednako i mehaničko. 


Odjeljak 5 


LIK I LIČNOST 
(Drama ljudskog lika) 


Umjetnost je opsjednuta problemom ličnosti. U Ratu i miru pojavljuje 
se 529 lica, a Božanstvena komedija je čitav svijet ličnosti od kojih nijedna 
nije zaboravljena niti izgubljena ,,u masi"; svaka od njih je duša za sebe 
i postoji tako realno sa svojom odgovornošću i grijehom da nam prizor 
Strašnog suda sa milijardama ljudi koji su bili i prošli izgleda sas- 
vim moguć i realan. Freske na tavanici Sikstinske kapele sa prizorima iz 
Knjige postanja predstavljaju galeriju sa množinom lica, potpuno individu- 

aliziranih, dakle 1 i k o v a. Ono što lice čini 11 k om jeste individualnost, 
unutrašnji život, sloboda. Jer, lik nije istovjetan sa ljudskim licem, on je te- 
žnja koja se ogleda u njemu. Lik i priroda odnose se kao duh i materija, 
kvalitet i kvantitet, svijest i inercija, drama i utopija. Lik se suprotstavlja 
prirodi time što je slobodan, neponovljiv i besmrtan na neki način. Priroda 
je jednakost, homogenost, podudarnost, kauzalitet. Lik je individualnost, 
spontanost, sloboda, čudo. 

Religija govori o duši, a umjetnost o liku, ali to su samo dva načina da 
se izrazi ista ideja. Religija se obraća duši, a umjetnost je pokušava 
dokučiti, ,donijeti"! je pred naše oči. Već u primitivnoj umjetnosti zapaža se 
da je najvažniji dio kompozicije glava, dok je tijelo, svedeno na ulogu 
nosača, dato šematski ili potpuno zanemareno. Skulpture glava pronađenih 
u Jerihonu, iz doba 6.000 godina prije naše ere, ukazuju na to da je neolit- 
ski čovjek vjerovao da je sjedište duha-duše u glavi. U ogromnim figurama 
kamenih likova sa Uskršnjih otoka sve je usredsređeno na lice, dok su tijelo 
i potiljak potpuno izostavljeni. Jer, Bog je - kako kaže Biblija - dahom u 
lice prema čovjeku podario iskru Svoga duha. Svi veliki umjetnici, od 
Fidije i Praksitela, preko Rafaela, Michelangela i Da Vincia, pa do Rodina, 
Meštrovića i Picassa, bili su zokupljeni samo jednom velikom temom: bio 
je to čovjekov lik i njegov unutrašnji svijet. Slava Mona Lize u tome je što 
ona predstavlja možda jedan od najuspjelijih pokušaja da se ,,naslika" tajna 
unutrašnjeg života. Ono što se u posljednoj deceniji događa u američkoj 
umjetnosti (napose u slikarstvu) neki su označili kao ,,povratak drami ljuds- 
kog lika". Ali za umjetnost to je uvijek ponovno vraćanje. 

Stoga je tema svakog umjetničkog djela - bez obzira šta mu neki hoće 
da pripišu i za šta hoće da ga iskoriste - uvijek samo duševna i lična, nikada 
društvena i politička. Sama radnja i vanjski dekor mogu biti socijalni, ali 
umjetnost se uvijek odnosi na moralnu stranu pojave. Umjetnost je duhov- 
na i kada se ,,bavi" tijelom. Neki su, naprimjer, povodeći se za vanjskim iz- 
gledom stvari, Rubensa nazivali ,,slikarom tijela", a Rembrandta ,,slikarom 
duše". Ustvari, svaki slikar ,,slika"" ličnost, dakle dušu. Osnovni sadržaj 
svake drame - što treba pripisati njenom religioznom porijeklu - u krajnjoj 
instanci je odnos unutrašnje ljudske slobode prema determinizmu vanjskog 
svijeta u koji je čovjek bačen. ,,U odgovarajućim Shakespearovim likovima 
radnje nas se relativno malo tiču, dok pobude, skrovitija duša u svojoj izo- 
pačenoj veličini, izgleda tako stvarna da se samo na nju obraća pažnja, dok 
je zločin relativno beznačajan" (Charles Lamb). ,Šta će mi akcija, dovoljni 
su likovi"! - rekao je Eugene O'Neil, imajući u vidu očevidno istu stvar. 

,Ovaj lik nije nikada objekat; u umjetnosti on postoji samo kao Ja i 
Ti" (Martin Ruber, Ja i Ti). Otuda stalna tendencija da se izbriše razlika 
između stvaraoca i posmatrača, da se posmatrač integrira kao neposredan 
učesnik u stvaranju (čak i u slikarstvu - američki slikar Rauschenberg). 
Kada grupa crnačkih plesača dođe u koje afričko selo, gledaoci koji ih 
okružuju postepeno se uključuju u igru, tako da na kraju nema izvođača i 
gledalaca. Niko nije izvan igre, svi su učesnici - subjekti. To je princip je- 
dinstva djela, umjetnika i publike, princip koji potječe od metafizičkog ka- 
raktera umjetnosti. 

U čemu se sastoji ovaj princip? - On je prije svega u jednom poseb- 
nom stavu umjetnosti prema onome što obično nazivamo objektivnom 
stvarnošću. Ova tzv. objektivna stvarnost, od koje je materijalistička nauka 
i filozofija stvorila neku vrstu apsolutnog, za umjetnost je - kao i za religiju 
- kulisa, privid, lažno božanstvo. Jedina realnost koju umjetnost priznaje 
jeste čovjek i njegova vječna težnja da se potvrdi, da se spasi, da se ne izgu- 
bi u ,objektivnoj stvarnosti". Mi smo nešto ranije vidjeli kako svaka slika 
predstavlja nemoguć pokušaj da se prikaže čudo, koje nazivamo likom. 
Ličnost u mrtvoj prirodi ili tuđem, bezličnom svijetu i sukob koji potiče iz 
ove osnovne relacije - to se nalazi u osnovi svake slike. Bez ovog sadržaja 
nema umjetnosti - ostala je samo vještina. To je ono što razlikuje slavne 
Rembrandtove portrete od isto tako zanatski uspjelih, ali petparačkih slika 
sa vašara. Čak i kad taj sukob nije posebno naglašen, on je unutrašnje prisu- 
tan, jer svaki portret teži da prikaže autentičnog čovjeka, koji je svijest, in- 
dividualnost i sloboda, dakle u suštoj suprotnosti sa prirodom i svijetom. 

Ova duša nije dakle ,,psiha'" o kojoj govore naučnici. Ona je istinska 
duša, ,,ruh'', nosilac ljudskog dostojanstva i odgovornosti (Kur'an), jednom 
riječju, duša o kojoj govore sve religije, svi vjerovjesnici i svi pjesnici. To 
je kao razlika između Junga i Dostojevskog: imamo Jungove Psihološke ti- 
pove i lica u Zločinu i kazni. Prvo su monstrumi, vještačka, dvodimenzio- 
nalna bića; drugo su živi ljudi, razapeti između grijeha i slobode, Božija 
stvorenja, likovi. 


Odjeljak 6 
UMJETNIK I NJEGOVO DJELO 


Razmišljajući o ovoj čudnoj, iracionalnoj, ne-prirodnoj (ili natprirod- 
noj) strani umjetnosti, koja potiče od njenog metafizičkog porijekla, mi 

ćemo u jednom času shvatiti da umjetničko djelo, kao nešto opredmećeno, 
kao činjenica u vanjskom svijetu, i nije izvorni cilj umjetnosti. Naprotiv, 
cilj je samo stvaranje, a djelo je njegov neizbježni nusprodukt. Suština je 
umjetnosti težnja, a ona je unutra, u duši, a ne u svijetu. Bez svega što je 
prati - čak i bez konkretnog djela - umjetnost ostaje to što jeste. Bez ove 
stvaralačke težnje, umjetnost to više nije. Pollock je slikao hodajući po plat- 
nu ili mašući tubama boje iznad patna. Rauschenberg je jednu svoju fazu 
počeo od niza potpuno bijelih praznih platna različite veličine, a Yves 
Klein u Madridu je 1954. publicirao mapu od 10 jednobojnih listova. Ame- 
rički klavirista John Cage u kompoziciji pod nazivom ,,4 minuta i 33 se- 
kunde" toliko dugo sjedi za klavirom, ali - ne svira. Iste je vrste i Hamleto- 
va ,neaktivnost puna akcije'" ili poznato siromaštvo radnje u dramama 
Aleksandra Čehova. U nekim njegovim komadima scene se sastoje od šut- 
nje. Na sceni se više ništa ne zbiva, ali drama teče i dalje, radnja se odvija 
unutra". Jer nada, kajanje, gnjev, poniženje, stid, očajanje, nisu događaji - 
to su doživljaji. U japanskoj no-drami ima scena u kojima glumac dvadese- 
tak minuta ne čini ni najmanji pokret. Za to vrijeme, on iskazuje svoje unu- 
trašnje bure. Itd. Ovim je samo do posljednjih, apsurdnih konsekvenci dov- 
edeno jedno gledište koje je umjetnosti unutrašnje prisutno - naglašavanje 
unutrašnjeg i subjektivnog, a negacija vanjskog i objektivnog. Jednobojno 
platno u informelu može se shvatiti samo kao apsolutna negacija vanjskog 
svijeta. Ova negacija se ne da jasnije i radikalnije izraziti. Slikanje, sama 
aktivnost, Action painting - a ne slika - to je smisao i cilj umjetnosti. Um- 
jetničko djelo može da se ne ostvari, da se ne materijalizira, da ostane u 
stanju težnje, ali ne može da se pretvori u proizvodnju, u seriju. Ono mora 
zadržati svojstvo unikata, kao bitan uvjet. Nepostojanje ni ovog unikata ne 
dovodi u pitanje postojanje ,,djela'f, duplikat ili multiplikat predstavljaju 
uvijek njegovu negaciju. Tako dolazimo do paradoksa: umjetničko djelo 
uništava se umnožavanjem. 

Na kraju ostaje, dakle, umjetnikova težnja ili namjera kao posljednji verif- 
ikator umjetničkog djela, namjera koja se vanjski potvrđuje potpisom;,,Sve 
što umjetnik izbaci - umjetnost je"', objavljuje Schwitters. Zato dijelovi bi- 
cikla, stavljeni jedan uz drugi rukom Picassa i ovjerodostojeni njegovim 
potpisom postaju umjetničko djelo (Glava bika - nalazi se u galeriji Luise 
Leiris u Parizu). U ovoj tačci - težnji, htijenju, svjesnom stavu subjekta - 
dodiruju se još jednom moral, umjetnost i religija. , Nije pobožnost u okre- 
tanju vaših lica istoku ili zapadu..." (Kur'an), a namjera (ili težnja) ostaje 
nesvodiva vrijednost ljudskih postupaka, bez obzira što ne mijenja njihov 
značaj i posljedice u vanjskom svijetu. Umjetnost je stvaranje, sama aktiv- 

nost, kao što je moral ono što jednom neuspjelom pokušaju ili uzaludnoj žr- 
tvi daje vrijednost u očima svakog čovjeka. Kada iz umjetnosti, morala i re- 
ligije odstranimo sve nebitno i slučajno, kada ih ogolimo do njihove su- 
štine, naći ćemo htijenje, žudnju ili namjeru, jednom riječju slobodu kao 
njihov posljednji i autentični sadržaj. Religija, moral i umjetnost imaju tako 
kao svoju posljednju kvintesencu jedno: čisti humanitet. 

Pa i djela koja se po prirodi ponavljaju, obnavljaju se kroz ličnost um- 
jetnika. Artur Rubinstein je u jednoj prilici izjavio da Beethovenov Četvrti 
koncert, kojeg je on izveo bezbroj puta, nije u njegovom izvođenju nikada 
bilo isto djelo. Mejerhold je zagovarao pozorište u kojem bi se igrao samo 
jedan komad - Hamlet. Postavljali bi ga razni reditelji i to bi - tvrdi Mejer- 
hold - uvijek bila nova drama. To je moguće samo zato jer umjetnost nije u 
djelu, ona je u unutrašnjem životu i ličnosti umjetnika, a ova ličnost je sušta 
sloboda. Rezultat: doživljaj umjetničkog djela i za umjetnika i za publiku 
uvijek je drugačiji i na neki način nov. 

Govoreći o djelu, mi dakle govorimo o umjetniku, o čovjeku koji ga je 
stvorio. Picasso je govorio da ga posmatranje Cezannovih slika uvijek na- 
goni da se zainteresira za samo Cezannovo oduševljenje ili zanos u kome je 
bio kada ih je radio. On kaže:,,Nije važno šta slikar radi, važno je šta je sam 
slikar". Po njemu umjetničko djelo je važno samo kao postepeno otkrivanje 
ličnosti umjetnika. U djelu se čak reflektira i njegova moralna ličnost. ,,Loš 
čovjek ne može biti veliki pjesnik'" (Boris Pasternak). Jer njegovo djelo, to 
je on sam. Ovo poistovjećivanje susrećemo i u običnom govoru. Kažemo to 
je Cezanne, Durer, Rubens, umjesto da navodimo naziv djela. Kada umjes- 
to Voćne straže kažemo Rembrandt, o toj slici sve je rečeno. To je suština, 
ostalo je slučaj. 

Umjetnost pripada našem unutrašnjem svijetu istina, a ne vanjskom 
svijetu činjenica. Zato možemo praviti razliku između iskrene i neiskrene 
umjetnosti, između pjesme po nadahnuću i pjesme po narudžbi. Zato je 
Svaka kopija ružna" (Alain). Razlika između originala i kopije - ako je 
priznajete - postoji samo sa stanovišta stvaranja. Sa objektivnog stanovišta 
ona ne postoji, ili postoji sve manje. I 

Slična je stvar sa kičem. Svi pokušaji da se on objektivno odredi ostali 
su nedorečeni. Zato je Abraham Mol vjerovatno učinio najveći prodor kada 
je otkrio da je kič ,,odnos između čovjeka i stvari, a ne stvar. Pridjev, a ne 
imenica". | 

Nijedna umjetnička slika, niti pravac, nisu sami po sebi ni lažni ni isti- 
niti. Lažnim ih može učiniti samo umjetnikov stav prema svijetu i prema 

svom vlastitom djelu. Ponavljanje, usavršavanje ili akademizam lažni su 
bez obzira na pravac ili žanr kojem djelo nominalno pripada, jer je lišeno 
iskrenog nadahnuća i slobode, koja je nezamjenjiv uvjet unutrašnjeg života 
u umjetnosti. ,Svaki akademizam znači umiranje" (Jean Cassou). Neiskren 
umjetnik donosi na svijet mrtvorođeno umjetničko djelo. To je kao kada se 
molim Bogu. Molitva bez oduševljenja ili unutrašnje prisutnosti besmislica 
je u svakom svijetu i u svakoj svijesti. Akađemizam u umjetnosti je ono što 
je farisejstvo ili formalizam u religiji. "? 

Primarni značaj samog stvaranja, kao jednog pokreta duše, i sekundar- 
ni značaj djela kao činjenice u vanjskom svijetu, manifestira se 1 u stvaranju 
nerazumljivih umjetničkih djela. Ovdje moramo prije svega istaći da potpu- 
no razumljiva djela ne postoje. Jer, ,umjetničko djelo je prvenstveno unu- 
trašnji problem, jedna tajna, problem vjere"! (francuski skulptor Adam) i 
kao takvo ono je ispovijed, samo djelomično i uvjetno razumljiva i nami- 
jenjena drugima. ,,Moje slike razumije samo jedan čovjek na svijetu, a to 
sam ja'' - kaže De Kiriko, jedan od vodećih italijanskih slikara, osnivač tzv. 
,metafizičkog slikarstva"". Svako djelo u izvjesnom smislu je autobiografs- 
ko. Drame što ih pišu tragičari - ako su istinske - samo su fragmenti drame 
njihovog vlastitog života. ,Iako nigdje ne opisujem svoj lični život, sve 
ličnosti u mojim romanima govore o mojem životu" - kaže Ignacio Silone. 
Poezija je monolog - često šutljiv monolog. Ona je potpuna istina samo za 
pjesnika i njegov svijet. Šta hoće da nam saopći Alberto Giacometti sa svo- 
jim malim figuricama bez očiju? Time što umjetnost definira kao 
,apsurdnu aktivnost", kao , istraživanje nemogućeg i bezizgledni pokušaj 
da se uhvati plamičak, psiha, suština života'', Giacometti nam djelomično 
odgovara na to pitanje. U ovom traganju, u ovoj ,,nemogućoj aktivnosti", 
svaki čovjek je sam sa sobom i svako ide svojim putem. Stoga je protest 
publike protiv ,,nerazumljive'" pjesme, slike ili figure, uzlanom rezultat 
neshvatanja same suštine umjetnosti. 

Tako se samo stvaranje pokazuje kao izvorni cilj umjetnosti, dok je 
djelo njegov , nedovršeni simbol". U stvaranju umjetnost je cijela, radost je 
neokrnjena; u djelu postoji samo njen dio, što je često izvor umjetnikove 
patnje. Ponekad ćemo teško dokučiti pravi smisao jednog portreta ili skulp- 
ture, jer je djelo odvojeno od umjetnika i stvaralačkog akta koji je njegova 
suština. Posjete galerijama mogu nas ostaviti ravnodušnim, jer u njima ne 


19) Primijetimo kako je sve obrnuto u civilizaciji. Stvari ovdje imaju objektivnu vrijednost. Željeznice i 
puteve do američke Zapadne obale izgradili su pustolovi, grabežljivi bankari i preduzetnici, ali njihovi 
motivi i sredstva nisu imali nikakva utjecaja na značenje ovih objekata koji su izmijenili život Amerike 
1 poslužili dobrobiti miliona ljudi. 

gori , vječni plamen". ,,To su nekada bile slike, više nisu'" - kaže Jean Du- 
buffet. Umjetničko djelo je rezultat vatre koja je gorjela u jednoj duši, ali 
ono samo nije ta vatra. Ono je prije njeno svjedočanstvo, trag koji je iza nje 
ostao. 


Odjeljak 7 
STIL I FUNKCIJA 


Suprotnost između umjetnika i djela, između subjektivnog i objektiv- 
nog principa može se još jednom posmatrati, ovaj put na samom djelu u 
svjetlu vjekovnog spora o primatu stila ili funkcije. 

Stil i funkcija odnose se kao čovjek i stvar. Stil je ličan, indiviđualan. 
Funkcija je bezlična, objektivna. Stil se stvara, funkcija se analizira, 
proučava, konstruira. Stil može biti dostojanstven, monumentalan, lepršav, 
iskren, doživljen. Stil je nedokučiv i neobjašnjiv. Funkcija je razložna. Stil 
je čovjek (Buffon), funkcija je činjenica, , objektivna stvarnost'',? 

Razlikujemo dvije nezavisne i odvojene aktivnosti: estetsko obliko- 
vanje i tehničko usavršavanje. Prvo ima u vidu zadovoljenje čovjekove ne- 
objašnjive težnje za ljepotom i oblikom; drugo ima u vidu funkciju kao iz- 
raz čovjekove potrebe. Prvo teži raznolikosti, individđualizaciji. Drugo vuče 
uniformnosti i nivelaciji. 

Zanimljivo je ovdje, više sa stanovišta ideja koje zastupa drugi dio 
ove knjige, primijetiti kako obje ove tendencije, produžene i odvojene jed- 
na od druge, vođe neživotnom rezultatu. Naravno, moguće ih je najjasnije 
posmatrati na primjeru arhitekture, zbog njene mješovite prirode. Samo es- 
tetsko oblikovanje, razvijanje oblika bez veze sa funkcijom brzo se izrađa u 
degenerirani dekor i stvara građevinu koja djeluje izvještačeno i prazno po- 
put kulise. Obrnuto, samo tehničko usavršavanje, imajući u vidu golu funk- 
ciju, ima kao rezultat hladne i bezlične objekte, sa tendencijom ujed- 
načavanja i monotonije. ,,Ako pošteno gradimo - veli Mies van der Rohe, 
jedan od zagovornika funkcionalizma - crkva se ne smije razlikovati od fa- 
brike"'. 

Sva iskonska podvojenost svijeta ponavlja se još jednom u suprotnosti 
stila i funkcije. 


20) Teško je dati zadovoljavajuću definiciju stila. Evo jedne zanimljive, koja potiče od Wernera Nihl- 
sa:, Između sistema oblika 1 duhovnih strujanja jedne epohe postoji uzročna veza... Svaki oblik je nad- 
gradnja vladajućih, duhovnih i osjećajnih strujanja, materijalizacija društvenih potreba i ideala... Stilovi 
su rukopisi čovječanstva. Upućenom posmatraću oni kazuju više nego ikakva najtačnija istorijska anali- 
za"! (Wemer Nihls, Kraj funkcionalističke epohe). 

Odjeljak 8 


UMJETNOST I KRITIKA 
(Neuspjeh kritike) 


Iznesene činjenice mogu objasniti neuspjeh i granice kritike. Kritika 
pokušava objasniti umjetničko djelo, a, ustvari, upravo je ona, s obzirom na 
svoj racionalistički metod, a priori nesposobna za to. Zato se kaže da 
kritika ubija djelo". Ona hoće da ,,osmisli"" nešto što u svojoj osnovi i nije 
plod misli?! 

Za umjetnika to je sasvim unutarnja vizija pokrenuta trpljenjem i do- 
življavanjem. Ne rezultat analize i logičkog rasuđivanja, nego ,,kći tuge i 
bola" (Picasso). Zato kritičari češće zamagljuju pristup djelu nego što ga 
rasvjetljavaju. Pošto je pročitao neko djelo Franca Kafke, Einsten se ža- 
lio:, Nisam ga mogao čitati. Ljudski duh nije dovoljno kompliciran da ga 
shvati"! (pismo Thomasu Mannu). Ali kritičari su uspjeli ,,nadmašiti" i sa- 
mog Kafku. Alfred Casin je pisao da je lakše čitati Kafku nego većinu njeg- 
ovih interpretatora. ,,Kafka bi njihove knjige naveo kao još jedan primjer 
svoje udaljenosti od čovječanstva". A Dostojevski je člancima svojih kri- 
tičara i učenih interpretatora suprotstavljao mišljenja običnih čitalaca. U 
jednoj bilješci u njegovu dnevniku iz 1876. čitamo:,,Uvijek sam imao podr- 
šku čitalaca, a ne kritičara". Umjetnost traži nekritičku publiku. Za suviše 
kritičnog gledaoca, umjetničko djelo će se razložiti na niz podataka ili pou- 
ka ali prava namjera će ostati strana. Stoga je sasvim moguće pretpostaviti 
da će izvjestan broj prosječnih gledalaca biti bliži stvarnoj poruci djela 
nego učeni kritičari, jednostavno stoga što će, ne nastojeći da ga 
,razumiju'"", uspjeti da ga dožive. Vrlo često potpuno neslaganje publii 1 
kritike u ocjeni jednog komada ili pjesme može poticati iz ova dva potpu. 
različita pristupa. 

Nemogućnost kritike u umjetnosti znači iz istih razloga nemogućnost 
teologije u religiji. (Faulkner je kritičare upoređivao sa svećenicima). Ne 
može postojati nauka o vjeri. Istinska religiozna i etička pitanja može adek- 
vatno izraziti drama, pozorište, roman. Evanđelje i Kur'an nisu teološki spi- 
si. Ovo je još jedna tačka podudarnosti ili čak zavisnosti religije i umjet- 
nosti. Kršćanstvo može istinski postojati samo kao povijest o Kristu, a ne 
kao teologija. Jedno su Isus i Evanđelje, a drugo Pavle i Crkva. 


21) Andre Marchand: ,,Slikar nije intelektualac. U slikarstvu inteligencija ne vodi ničemu. Potrebna je 
svjetlost u duši", Bissiere:,,Slikarstvo je stvar koja se obraća ljudskim osjećajima. Treba se uvijek 
vraćati izvorima. Oni su najčistiji i najistinitiji, Ali naša civilizacija je intelektualistička, a intelektualac 
ni izdaleka ne razumije likovnu umjetnost". 

Zaključujući ovo razmatranje o dodirnim tačkama između religije i 
umjetnosti, moramo na kraju reći da umjetnost kroz traženje čovjeka post- 
aje traženje Boga i da ovdje ništa ne mijenja na stvari činjenica što ima um- 
jetnika koji su nominalno ateisti, jer ,umjetnost je način djelanja, a ne način 
mišljenja" (Alain). Ima nereligioznih slika, skulptura, pjesama, ali nema ne- 
religiozne umjetnosti. Fenomen umjetnika-ateiste, uostalom dosta rijedak, 
može se pripisati neizbježnim protivurječnostima čovjeka i relativnoj sa- 
mostalnosti ljudske svjesne logike od spontanog, ali utoliko autentičnog 
općeg nastojanja, koje predstavlja čovjekov odgovor na cjelokupni pritisak 
neba i zemlje'', Ako nema religiozne, nema ni umjetničke istine! 


Glava IV 
MORAL 


Odjeljak 1 
DUŽNOST I INTERES 


Konture dva različita reda stvari iz kojih se sastoji sva stvarnost nisu 
još sasvim razgovijetne. Na jednoj strani je stvaranje, sa svojom slobodom, 
spontanitetom, sviješću, personalnošću; na drugoj strani je evolucija, sa 
kauzalitetom, entropijom, inercijom i anonimnošću (homogenošću). Dalj- 
nje dvije karike u ovim lancima jesu dužnost i interes. Prvo je centralni poj- 
am morala, drugo politike. Ž 

Dužnost i interes predstavljaju dva različita pokretača svakog ljudskog 
djelanja, između kojih u pravilu nema upoređivanja: dužnost je uvijek ne- 
zainteresirana, a interes nema veze sa moralom. 

Moral nije funkcionalan niti racionalan. Ako rizikujući život uđem u 
zapaljenu kuću da spasim život susjedovog djeteta i vratim se noseći u 
naručju mrtvo dijete, može li se reći da je moj postupak bez vrijednosti jer 
je izostao svaki rezultat? - Moral je ono što daje vrijednost ovoj beskorisnoj 
žrtvi, ovom pokušaju bez rezultata, kao što je arhitektura ,,ono što ruševine 
čini lijepim" (A. Perret). 

Prizor poražene pravde, koja i takva, pobijeđena, osvaja naša srca, po- 
javljuje se kao činjenica koja nije od ,,ovog svijeta". Jer kakvim se ovosv- 
jetskim, prirodnim, logičnim, naučnim, i uopće umnim razlozima moži 
pravdati postupak heroja koji pada jer ostaje na strani pravde i vrline. Ako 
ima samo ovaj svijet zatvoren u prostor i vrijeme, i samo priroda ravnodu- 
šna pred pravdom i nepravdom, žrtva junaka koji u ovom svijetu gubi zato 
što ostaje na strani pravde besmislena je. Obrnuto, upravo ovaj njegov pos- 
tupak, jer odbijamo da ga smatramo besmislenim, stoji tada kao objava 
Boga, vijest o još jednom svijetu sasvim drugog smisla i zakona, nasuprot 
ovog svijeta prirode i svih njenih zakona i interesa. Mi taj ,bezumni" postu- 
pak odobravamo, stojimo na njegovoj strani svim svojim bićem, ne znajući 
objašnjenje za to niti tražeći bilo kakvog objašnjenja: to je nešto što se ili 
ne razumije uopće, ili razumije samo po sebi. Veličina herojskog podviga 
nije u korisnosti, jer je on često nekoristan, niti u umnosti, jer je on često 
bezuman. Drama doživljena i preživljena ostaje najsvjetliji trag Božanskog 

u ovom svijetu. U tome je njena neprolazna i univerzalna vrijednost i 
značaj za sve ljude na Zemlji. 

Istinitost jednog drugog svijeta morala bi nam izgledati utoliko veća 
što tragične velikane, koji su se u ovom svijetu borili i stradali, ne možemo 
smatrati pobijeđenima, nego pobjednicima. Pobjednicima? - Ali gdje, u ko- 
jem su svijetu oni bili pobjednici? Na koji način su pobjedinici oni koji su 
izgubili mir, slobodu ili čak život? - U ovom svijetu to očigledno nisu bili. 
Onda su to samo u jednom drugom svijetu, koji se u svemu razlikuje od 
ovoga. Više od svih proroka i propovjednika, ovi mučenici su stvarni vjes- 
nici toga drugog svijeta. Njihovi životi uvijek nas ponovo stavljaju pred di- 
lemu: ili postoji još neki smisao ljudskog postojanja, neki smisao potpuno 
različit od ovog vremenitog, relativnog i ograničenog, ili su ovi velikani 
kojima se ne prestajemo diviti bili, ustvari, ,promašeni slučajevi". Ali sa 
ovom drugom pretpostavkom počinje se rušiti čitav jedan svijet. 

Upravo u tome što je moralni fenomen, iako činjenica stvarnog ljuds- 
kog života, ne može dobiti racionalno objašnjenje, nalazi se prvi i možda 
jedini praktični dokaz religije. Jer, moralno ponašanje je ili bezumlje, ili 
ima smisla jer Bog postoji. Treće mogućnosti nema. Mi moramo ili odbaci- 
ti moral kao hrpu predrasuda ili u jednačinu uvrstiti jednu veličinu koju bis- 
mo mogli nazvati ,znamenkom vječnosti", Samo pod uvjetom da je život 
vječan i da čovjek ne umire, dakle pod uvjetom da Bog postoji a s Njim i 
jedan svijet različit od prirodnog, ima smisla moralno ponašanje čovjeka, 
bez obzira dali se ovo sastoji u žrtvovanju nekog malog interesa ili života. 

Nema mnogo ljudi koji postupaju po zakonu vrline, ali ova beskrajna 
manjina predstavlja ponos čovječanstva i svakog ljudskog stvorenja. Nema 
mnogo trenutaka u našem vlastitom životu kada postupamo isključivo po 
zakonu dužnosti. Ali bez obzira na to, ovi trenuci kada se uzdižemo iznad 
samih sebe, zanemarujući interes i korisnost, ma kako rijetki bili, predstav- 
ljaju jednu neuništivu vrijednost našeg života. 

Čovjek nikada nije moralno , neutralan". Zato je on uvijek ili istinski 
ili lažno moralan, ili oboje, što je najčešći slučaj. U različitim vremenima se 
različito radilo i postupalo, ali se oduvijek upadljivo jednako govorilo o 
pravdi, i istini, jednakosti, slobodi. Mudraci i heroji iskreno i uime istine, a 
političari i demagozi licemjerno i uime interesa. Ali i ovaj lažni moral dem- 
agoga i dvoličnjaka nije ništa manje poučan za pitanje koje raspravljamo. 
Taj hinjeni moral, ta moralna obrazina, to vjekovno nadmetanje riječima 
pravda, jednakost, humanost, isto tako očigledno potvrđuje istinitost morala 
kao i uzvišeno mučeništvo heroja i svetaca. Politička historija - posebno 
najnovija - puna je primjera kako i neprijatelji slobode uz aparat za vršenje 


MORAL 121 


represije i uhođenja izdržavaju i aparat onih koji neprekidno i grlato govore 
o slobodi i pravdi, a planove za ostvarenje vlasti u korist jedne ograničene 
grupe prikazuju kao borbu za slobodu, demokratiju i pravdu. Čak i Ivan 
Grozni, koga su zbog njegovih monstruoznih zločina nazvali dželatom na 
carskom tronu, pred pogubljenje 400 bojara i kneževa koje je neosnovano 
" osumnjičio za izdaju i osudio na smrt, osjetio je potrebu da dobije potvrdu 
da je njegov čin pravedan. Bez obzira da li je njemu samome bila potrebna 
ova iluzija o pravednosti njegovog strašnog postupka ili mu je to bilo po- 
trebno radi naroda (iz demagoških razloga), nemogućnost da se moralni sud 
zaobiđe, potreba da se dobije moralno opravdanje postoji u oba slučaja. Li- 
cemjerje kao lažni moral govori o vrijednosti istinskog morala, kao što laž- 
ni novac svoju makar privremenu vrijednost može zahvaliti činjenici da 
postoji pravi. Licemjerje je dokaz da svako od svakog drugog očekuje ili 
zahtijeva moralno ponašanje. 


Odjeljak 2 
NAMJERA I DJELO 


U svijetu prirode stvari postoje objektivno. Zemlja se kreće oko Sunca 
(a ne obrnuto), znali mi to ili ne, sviđalo se to nama ili ne. Mi čak možemo 
mrziti tu činjenicu, ali mi je zato ne možemo ni izmijeniti. Sa moralnog sta- 
novišta činjenice su besmislene. One nemaju moralnog predznaka i kao tak- 
ve one su moralno nepostojeće. Obrnuto, u našem unutrašnjem, ljudskom 
svijetu stvari ne postoje objektivno. One uopće ne postoje u prirodnom 
smislu riječi. Mi smo tu neposredni učesnici i izgled toga svijeta direktno 
zavisi od nas. Taj svijet ne postoji u onom dijelu u kom ga mi našim tež- 
njama nismo stvorili. To je domen ljudske slobode. 

I za razliku od vanjskog svijeta, gdje činimo ono što moramo činiti, 
gdje postoji bogat i siromah, pametan i glup, obrazovan i primitivan, slab i 
jak - svi ovi faktori ne zavise od naše volje i ne izražavaju naše autentično 
Ja - u unutrašnjem svijetu postoji puna sloboda i jednakost šansi. Ta je slo- 
boda potpuna jer nema materijalnih (prirodnih) ograničenja i jer se sve 
iscrpljuje u namjeri i težnji. Svaki čovjek bez razlike može podjednako 
htjeti i težiti da živi u skladu sa glasom svoje savjesti, što znači pokorava- 
jući se nekim moralnim zakonima, bez obzira kojim i kakvim. Svaki čovjek 
ne može učiniti dobro, ali svaki čovjek može težiti dobru i voljeti dobro. 
Mnogi ljudi nisu u mogućnosti doprinijeti ispravljanju nepravde, ali svaki 

čovjek može u svojoj duši osuditi ili mrziti nepravdu kod sebe i drugih. (U 
ovome je smisao pokajanja). Nije moral u samom činu, nego prije svega u 
težnji da se ispravno živi, u naporu volje, u borbi za spasenje. Biti savršen, 
bezgrešan - nije ljudski. Griješiti i kajati se bliže je čovjeku, ljudskije je. 
Sjetite se Aljoše i Miće Karamazova. Aljoša je divan, skoro savršen. Mićo 
je potpuni čovjek, i uprkos svim strastima i grijesima, da li biste sa sigurno- 
šću mogli reći koji je od njih dvojice bliži Božijoj milosti. 

Koliko postupaka učinimo koje nismo željeli! Koliko postupaka isto 
tako smjeramo ili težimo da učinimo, a nikada ih nećemo ostvariti. To su, 
dakle, ta dva svijeta: srce i priroda. Jedna naša namjera, makar se nikada ne 
ostvarila, dogodila se u potpunosti u svijetu srca. Ona je jedna potpuna real- 
nost. Isto tako jedna naša nehotična radnja, jedan postupak, iza koga ne sto- 
ji naša namjera, dogodio se u cjelosti u svijetu prirode, a može se reći da se 
uopće nije dogodio u ovom drugom, unutrašnjem svijetu. 

Ova suprotnost između težnje i djela refleks je iskonske suprotnosti 
između čovjeka i svijeta i na skoro isti način pojavljuje se u etici, umjetnos- 
ti i religiji. Namjera, umjetnička težnja i pobožnost pripadaju iznutra jedni 
drugima i stoje u istom odnosu sa svojim materijalnim, ,,ovosvjetskim" pro- 
jekcijama: ponašanjem, umjetničkim djelom i obredom. Prvi su doživljaji u 
duši, drugi su doživljaji u svijetu. 

Djela se prosuđuju prema namjerama - djela se prosuđuju prema pos- 
ljedicama. Prvo je poruka svake religije, drugo deviza svake politike ili re- 
volucija. To su dvije suprotne logike. U jednoj se očituje negacija svijeta, u 
drugoj negacija čovjeka. 

Nauka i materijalizam neizbježnim su načinom morali dovesti u pi- 
tanje autentičnost namjere u ljudskom ponašanju. 

Ustvrdilo se da namjera nije ni nešto prvobitno ni izvorno, nego nešto 
što tek treba da se protumači, to je posljedica a ne uzrok. Prema njima, raz- 
log ljudskog čina nije u namjeri, nego u nečemu što je izvan svijesti, u jed- 
noj zoni općeg determinizma. 

Prema religiji, obrnuto, u svakom čovjeku postoji neko unutrašnje sre- 
dište, bitno različito od svega ostalog svijeta. To je dno svakog bića, njego- 
va duša. Namjera znači unutrašnji korak u dubinu samoga sebe, do toga 
dna, čime se radnja posvaja, verificira ili iznutra potvrđuje. Ona se zatim 
može učiniti ili ne učiniti. U unutrašnjem svijetu, ona je učinjena jednom 
zauvijek. Bez te ,,konsultacije sa samim sobom"'', čovjekova radnja je meha- 
nički akt ili igra slučaja u jednom spoljnjem i prolaznom svijetu. 

Čovjek je ne ono što čini, nego prije svega ono što hoće, čemu teži. 

Književnik se ne ograničava na radnje, nego ide u dušu svoga junaka, u 
skrivene motive. Ako to ne čini, on piše hroniku, a ne književno djelo. 

Arnold Geulincx, holandski etičar, izvanredno je jasno istakao značaj 
namjere u etici. Prema njemu, naše istinsko biće sastoji se samo u saznanju 
i volji. Izvan naše svijesti mi nemamo sposobnosti za djelovanje. Postu- 
panje skoro nije u našoj moći, ono je potpuno u Božijim rukama. Moralnost 
stoga nije nikako u ispravnom činu, nego isključivo u ispravnoj namjeri. 

Sličnu misao razvija i Hume:,,Neki postupak sam po sebi nema moral- 
nu zaslugu; da bismo spoznali moralno stanje i vrijednost nekog čovjeka, 
moramo gledati u unutrašnjost. A pošto ovo nismo u stanju činiti neposred- 
no, obraćamo pažnju na radnje; ali one jesu i ostaju samo znakovi za unu- 
trašnje htijenje, pa prema tome i za moralnu ocjenu" (David Hume, Trea- 
tise on Human Nature). 

Kada smo naumili neko djelo, već smo ga izvršili u vječitom životu. 
Njegovo vanjsko izvršenje dio je zemaljskog, dakle uvjetovanog, neadek- 
vatnog, neautentičnog, slučajnog i, ako hoćete, besmislenog u njima. Tež- 
nja i namjera slobodni su; izvršenje je podvrgnuto ograničenjima, zakonima 
i uvjetima. Namjera je potpuno naša, izvršenje ima nečeg tuđeg i slučajnog. 


Moral je težnja, a ne postupanje. Jer ako ne bi bilo tako, onda bi uš- 
kopljenik bio krepostan čovjek, a želučani bolesnik primjer umjerenosti. A 
to očevidno nije tako. I 

Čovjek je dobar ako hoće dobro onako kako ga on shvata; to može biti 
i zlo prema shvatanju drugog. Čovjek je zao ako hoće zlo onako kako ga on 
shvata, pa makar to bilo dobro za druge ili obrnuto prema shvatanju drugih. 
Radi se uvijek o čovjeku samom za sebe, o njegovom shvatanju, o svijetu 
koji je samo njegov i ničiji drugi. U tom čisto unutrašnjem, čisto društven- 
om odnosu, svaki čovjek je potpuno sam i apsolutno i podjednako slobo- 
dan. To je smisao Sartreove izjave da je svaki čovjek apsolutno odgovoran 
i da ,nema nevinih žrtava niti nevinih osuđenika u paklu" (J.P.Sartre, Huis 
+ Clos). 


Odjeljak 3 
DRESURA I ODGOJ 


Nešto najpotresnije i najčudesnije što nam mogu ponuditi stare knjige 
jesu priče o obraćenju, o moralnom preporodu ljudi. Nekim unutrašnjim 

pokretom, neobjašnjivim i slobodnim, od najvećih grješnika i silnika preko 
noći postajali su krotki isposnici i borci za pravdu. Uvijek je to trenutan 
događaj. Tu nema nekog preodgajanja, nekog procesa, nekog utjecaja. U pi- 
tanju je jedan događaj u dubinama duše, jedno doživljavanje, koje je već 
postojalo skupa sa jednom energijom, potpuno unutrašnje naravi, koja svoj- 
om silinom mijenja čovjeka u njegovom osnovu. Ovaj preobražaj je nešto 
što pripada čovjeku i zato nema procesa, kauzaliteta, uvjetovanosti, uzroka 
i posljedica, pa ni racionalnog objašnjenja. To je drama čija je suština slo- 
boda i stvaralaštvo. 

Zlo i dobro u čovjeku su. Nikakvim vanjskini utjecajem, izmjenom 
okolnosti, dresurom, zakonima, silom, ne može se čovjek ,,popraviti''. Mo- 
že se samo izmijeniti njegovo ponašanje. Porok i vrlina nisu ,,proizvodi kao 
vitriol i šećer'', kao što to misli Hypolite Taine ili Zola. U Vaskrsenju Tol- 
stoj pokazuje kako manipuliranje ljudima, u što se pretvara preodgajanje 
kažnjenika, samo kvari ljude. Preporod, obraćenje, dolazi spontano, iznutra, 
kao rezultat jednog pokreta duše i u duši. Sa gledišta religije jalov je svaki 
vanjski utjecaj da se zlo ukloni. To je pravi smisao hrišćanskog ili budis- 
tičkog ,,neprotivljenja zlu", 

Zato je dresura uglavnom nemoćna ukoliko je u pitanju čovjekov 
stvarni moralni stav. Kod vojnika možete dresurom razviti osobine izdrž- 
ljivosti, vještine, snage, ali dresurom ne možete kod njega razviti osjećaj 
časti, dostojanstva, oduševljenja i hrabrosti, Ovo posljednje duševne su 0s50- 
bine. Toliko puta se pokazalo kako zakonima, terorom, pritiskom, svim 
vrstama nasilja i prisiljavanja nije moguće nametnuti neko vjerovanje ili 
ponašanje. A svaki pedagog zna kako ponekad uporno usmjeravanje u jed- 
nom pravcu dovodi kod djece do otpora, a zatim do rađanja sklonosti i želje 
za sasvim suprotnim. Ovo potiče od ,ljudskog"' karaktera čovjeka. Dresura 
je nemoćna prema čovjeku, jer ovaj ima dušu. U nemoći dresure i neizvjes- 
nosti odgoja nalazi se ,,opipljiv'" dokaz da je čovjek životinja obdarena du- 
šom, što znači slobodom.'! 

Zato je svaki istinski odgoj u suštini samo odgoj i kao takav negacija 
dresure. Cilj pravog odgoja nije da neposredno mijenja čovjeka (jer to, stro- 
go uzevši, nije ni moguće), nego da primjerom, savjetom, prizorom, ili bilo 
čim drugim, pokrene jedan unutrašnji tok doživljaja, iznudi jednu sasvim 
unutrašnju odluku u korist dobra. Bez ovog nema istinske promjene 
čovjeka, postignuta je samo izmjena u ponašanju, koja može biti hinjena ili 


1) Zato ćete naći da materijalisti vjeruju u svemoć odgoja u smislu dresure (npr. Helvetius u djelu De 
I'Homme), dok kršćani tvrde da je on potpuno bez utjecaja. 

sasvim privremena. Ponašanje koje nije angažiralo naše najdublje htijenje, 
koje je ostalo na površini, nije odgoj, nego dresura. Odgoj uključuje naše 
vlastito učešće, naš vlastiti napor. Zato je rezultat odgoja uvijek različit i 
nepredvidljiv. . 

Individualisti vjeruju u čovjekovo obraćenje, unutrašnji preporod; po- 
zitivisti vjeruju u njegovo preodgajanje, promjenu ponašanja. Filozofija 
koja stoji iza ovih uvjerenja jasna je; ako je delikt rezultat izbora, zle volje, 
preodgajanje vanjskim mjerama ima malo izgleda na uspjeh. Obrnuto, ako 
je prijestup posljedica prilika i loših navika, onda je popravljanje učinioca 
moguće postići izmjenom tih prilika ili stvarenjem novih navika. To je raz- 
lika između unutrašnjeg obraćenja i dresure. Svako odgajanje koje spro- 
vode činovnici i vlast, a pogotovu vojska i policija, uvijek je dresura, nika- 
da odgoj. Odgoj je neuhvatljiv i suptilan, sasvim posredan utjecaj na 
čovjekovu dušu ljubavlju, primjerom, praštanjem, pa i kaznama, koji pok- 
reće jednu unutrašnju aktivnost i mijenja čovjeka. Dresura je, budući ani- 
malna u osnovi, sistem mjera i radnji da se ljudska životinja navede ili nat- 
jera na određeno ponašanje, tzv. ispravno ponašanje. Odgoj pripada 
čovjeku, dresura životinji. 

Dresurom se mogu obrazovati građani koji se drže zakona, ne zato što 
ih poštuju, nego iz straha ili iz navike. Njihova unutrašnjost može biti 
mrtva, njihova osjećanja mogu biti potpuno usahla, pa da ipak ne krše za- 
kone, jer su dresirani. Pripovijest o tzv. ispravnim građanima, koji su mo- 
ralno prazni, i izgrednicima, koji su u svojoj suštini dobri i plemeniti, 
neiscrpna je tema literature. Otuda dvije pravde: ljudska i Božija. 

Ogroman je, skoro beskonačan, unutrašnji raspon u čovjeku. On je 
sposoban za najodvratnije zločine i najuzvišenije žrtve. Veličina čovjekova 
nije prvenstveno u težnji dobru, nego u mogućnosti izbora. Svako unižava 
čovjeka ko na bilo koji način umanjuje ili ograničava ovaj izbor. Ne postoji 
dobro izvan moga htijenja, niti se dobro može silom uspostaviti. Uvjet do- 
bra je sloboda, a sila i sloboda se uzajamno isključuju. U vjeri nema prisile 
(Kur'an). Isti zakon važi i u etici. Dresura, čak i kada nameće ispranvo 
ponašanje, u svojoj suštini je nemoralna i neljudska. 

Odjeljak 4 
MORAL I LJUDSKI UM 


Pojam ljudske slobođe neodvojiv je od etičke misli. U historiji etike, 
bez obzira na sve mijene kroz koje je ova misao prošla, sloboda je ostala 
konstanta svih obrta i razvoja. Odbacivanjem slobode odbacuje se etika kao 
ideja. Ono što je za fiziku prostor ili količina, to je za etiku sloboda.? A um 
razumije prostor i količinu, a ne razumije slobodu. Ovdje počinje suštinski 
razlaz između uma i svake istinske etike. 

Sloboda je vanumna kategorija, a funkcija uma i sastoji se u tome da u 
svemu otkrije prirodu, mehanizam, račun, što, u krajnjoj liniji, znači da u 
svemu otkrije samoga sebe, dakle opet um. Zato se um stalno vrti u krugu, 
jer u prirodi ne može naći nešto više od samoga sebe, to će reći mehanizma. 
Ovim se može objasniti paradoks velikog broja etičkih teorija koje svoja 
umovanja završavaju time što, podvlačeći crtu pod čitav komplicirani 
račun, zaključuju: nesebičnost = sebičnost, negacija uživanja = uživanje, 
što je navelo Voltairea da postavi svoj čuveni reductio ad absurdum: žr- 
tvovanje života u vlastitom interesu!? 

Umna (logička) analiza moralnog fenomena svodi, dakle, moral, mož- 
da čak i na zaprepašćenje samog analitičara, na prirodu, na sebičnost, na sa- 
moljublje. U prirođi um otkriva čistu prirodu, tj. opći i sveprisutni kauza- 
litet, a u čovjeku opet prirodu, nagone, vlast dva gospodara: boli i uživanja, 
koja su odraz čovjekovog ropstva, njegove neslobode. To je isti onaj me- 
hanizam mišljenja koji Boga svodi na prauzrok (Nepokretni pokretač), dušu 
na psihu, umjetnost na djelo i tehniku. Pokušaj umnog zasnivanja etike 
neće nas nikada odvesti dalje od tzv. društvenog morala, ustvari, do pravila 
ponašanja koja su neophodna za održavanje jedne skupine, tj. do jedne 
vrste društvene discipline. 

Moralnost nije proizvod uma ni kao princip ni kao praksa. Um može 
samo ispitati i utvrditi odnose među stvarima. Vrijednosni sud u suštins- 
kom smislu, u dijelu koji se odnosi na moralno odobravanje ili moralno od- 
bijanje, um nije u stanju stvoriti. Tako, npr., načelo da je nedopustivo du- 
hovno uniformirati ljude - etički je potpuno razumljivo svakom čovjeku, ali 
je racionalno nedokazivo. Ne može se naučno dokazivati da nešto ,,ne va- 
lja'f (u moralnom smislu), jednako kao što nije moguće povući naučnu (eg- 
zaktnu) razliku između kiča i umjetnosti (naučno opredijeliti odnos lijepo - 
nije lijepo). Priroda (ili um, što je isto) ne razlikuje pravo od neprava, dobro 


2) Suština duha je sloboda, kao što je suština materije težina (prema Hegelu). 

od zla. Ovi kvaliteti u prirodi ne postoje. Ili: šta za nauku znači čovjek kao 
neponovljiva individualnost. Naučnik mora biti više od toga - mora biti 
čovjek - da bi shvatio ovu premisu. Poznata etička maksima da je dobar 
čovjek uvijek sretan, a hrđav nesretan - ne može se racionalno razumjeti. Pa 
ni hrišćanska etika nije učenje u smislu nauke. Ona je ukupnost svojih mo- 
ralnih zahtjeva prikazala na jednoj ličnosti, uzor-ličnosti Isusa Krista, dakle 
ne na jednoj učenoj, nego na jednoj doživljenoj etici. Tri slavna načela 
Francuske revolucije: jednakost-sloboda-bratstvo, ne mogu se izvesti iz 
nauke niti se mogu naučno dokazati. Bez sudjelovanja nečeg što uopće nije 
nauka, nauka bi prije uspostavila tri suprotna principa: nejednakost, apso- 
lutnu društvenu disciplinu i anonimnost (otuđenost) ljudskih jedinki u savr- 
šeno organiziranom kolektivu. 

Dali je Jean Valjean (V. Hugo: Jadnici) mogao pozvati u pomoć nau- 
ku da razriješi moralnu zagonetku pred kojom se našao? Da li je trebalo da 
žrtvuje interes tolikog broja ljudi samo zato da bi se spasio jedan priprosti, 
ali nevini čovjek? I kakvo bi to rješenje bilo? Ne bi li nauka stala na stranu 
tzv. općeg interesa? - Niti pitanje o kojem je riječ može biti predmet nauke, 
niti bi njen odgovor - kada bi bio moguć - bio u skladu sa onim što hoće 
duša svakog čovjeka. Ono što nam je tako živo i uzbudljivo ispripovijedao 
Hugo u Oluji pod jednom lubanjom nije sukob u umu jednog čovjeka, nego 
sukob između uma i duše čovjekove, uništavajući sudar argumenata koji 
pripadaju različitim stranama ljudske ličnosti. To je u suštini dijalog 
između uma i svijesti, dijalog u kojem se smjenjuju nenadmašni razlozi 
dvije po prirodi suprotstavljene logike. Ali ova rasprava u suštini nije 
logička, nije matematička, ona je to samo prividno, i nikakav konačan zak- 
ljučak ne slijedi iz ove unutrašnje polemike. Jer to su argumenti dva raz- 
ličita kvaliteta, dvije različite vrste, koji se ne mogu uspoređivati, sabirati i 
oduzimati. Oni su od neba i od zemlje, od dva različita svijeta. Samo 
čovjek sam može za sebe i u sebi izvršiti izbor u ovoj dramatskoj dilemi. 
Odluka koju donosi Jean Valjean predstavlja poraz uma, ali pobjedu 
čovjeka, pobjedu koja se ne može racionalno objasniti ni opravdati, ali uz 
koju stoje svi ljudi u nijemom i jednodušnom odobravanju. 

Svi mi imamo unutrašnju izvjesnost o svojoj slobodi. Međutim, poku- 
šajmo naučno dokazati i objasniti to izvjesno, ali istovremeno tako neuh- 
vatljivo osjećanje. Ili: svi prihvatamo kao potpuno razumljivo i pravično da 
nenamjernog počinioca djela treba osloboditi odgovornosti. Ipak, ovako ja- 
san i logičan stav nije moguće naučno opravdati. Ono što jednostavno prih- 
. vata srce svakog čovjeka nailazi na nepremostive prepreke kada ga treba 
naučno dokazati i obrazložiti. 

Hoćemo li sada odbaciti vršenje svoje dužnosti zato što um ne može 
opravdati ili podržati taj naš unutrašnji glas? - Ako nećemo, onda mi ostaje- 
mo na jednom stanovištu ne znajući razloga, protiv našeg uma, na osnovu 
jedne izvjesnosti sui generis, dakle vjerujući. 

Kakve veze ima um sa moralnim odlukama? - Na ovo pitanje Hume 
odgovara vrlo jasno i konzekventno:,,Jedan zločin za um nije ništa nego niz 
motiva, misli, radnji, povezanih sa jednom datom ličnošću i određenom sit- 
uacijom. Mi možemo ovu vezu ispitati, razjasniti nastanak, izvođenje djela, 
ali tek kada mi dopustimo da govori naše osjećanje, nastaje ono neodobra- 
vanje, koje ga karakterizira kao moralno zlo." I dalje: ,,Sav um nije u stanju 
ništa više nego da otkrije odnose između stvari; u vrijednosnom sudu, nap- 
rotiv, pridolazi potpuno novi momenat koji nije dat u činjeničnom i može 
se objasniti samo proizvodnom snagom osjećanja." 

Po Hutchesonu ,,kao što nam je viša vrijednost nekog uživanja u um- 
jetnosti ili nauci neposredno jasna naspram uživanja u jelu, tako mi nepos- 
redno razlikujemo moralno dobro od svih drugih opažanja"? Po njemu spo- 
sobnost moralnog razlikovanja nije  uvjetovana inteligencijom i 
obrazovanjem. U svakom slučaju, moralni sudovi nisu oposredovani 
umom, oni su neposredni. 

Suprotnost između nauke i etike projektira se u praksi u svim konkret- 
nim pitanjima. Nauka, naprimjer, prihvata umjetno oplođavanje, ,,djecu iz 
epruvete"', i eutanaziju, , ubijanje iz milosrđa'!. Ovi postupci nezamislivi su 
bez nauke. Ona ih je proizvela. Sve etike, čak i bez obzira na svoj formalni, 
nominalni odnos prema religiji, odbacuju ove procedure, kao nešto što pro- 
tivurječi samom principu na kome je ljudski život zasnovan. U ovom stavu 
etika stoji zajedno sa religijom i umjetnošću, iako su obrazloženja različita. 
Za religiju su umjetni život i vještačka (nasilna) smrt neprihvatljivi jer se 
život i smrt ne nalaze u nadležnosti čovjeka, nego u nadležnosti Boga. Za 
etiku umjetno oplođavanje i eutanazija predstavljaju povredu humanizma, 
jer degradiraju čovjeka na objekat, što direktno vodi manipulaciji i zloupo- 
trebama. Za umjetnika, čovjekovo rađanje i čovjekova smrt su tajne, koje 
treba to i da ostanu.! Tri najpoznatija Hamletova monologa posvećena su 
smrti. Za nauku smrt je jedna banalna fizička činjenica (sjetimo se samo 
naučnih definicija smrti!), događaj u biologiji, dakle u fizičkom svijetu. 
Raskol je potpun, tu nema mjesta ni za kakvo upoređenje. 


3) Hutcheson, System of moral philosophy, vol. 1, čl. VI. 

. 4) Sve kulture stvorile su svoje oblike žaljenja. Tu spadaju cmačke pogrebne svečanosti, grčka klama 
(ritualni plač), pa različiti jevrejski posmrtni običaji. Jevreji ostaju sedam dana u kući nakon smrti blis- 
kog srodnika, a čitavih 11 mjeseci sinovi za umrlog roditelja izgovaraju molitve, itd. 

Eugenička sterilizacija, eksperimenti nad čovjekom i već spomenuto 
umjetno oplođavanje i eutanazija sasvim su racionalni i logični. Nikakvi ra- 
cionalni ili naučni argumenti protiv njih nisu mogući. Kako onda nauka 
može spriječiti svoju vlastitu zloupotrebu? Francuska Akademija moralnih i 
političkih nauka izjasnila se protiv vještačkog oplođavanja, iznoseći protiv 
ovoga jedan sasvim nenaučan i neodređen argument, da ,,.. vještačko 
oplođavanje predstavlja povredu osnova na kojima počiva brak, porodica i 
društvo"'. Slično kaže Cuenot o vještačkoj smrti:,,Osjećanje poštovanja pre- 
ma životu i materinstvu nema ništa zajedničko sa logikom; i ja ne vjerujem 
da eutanazija koja se gotovo nameće u nekim slučajevima, može biti ikada 
ozakonjena."' (Lucien Cuenot u L'Eugenigue, Revue d'Antropologie, 1935.- 
1936.) 

Eutanazija, vještačko oplođavanje, sterilizacija, presađivanje organa, 
pobačaj i slična pitanja, samo su u tehničkom pogledu naučna pitanja. Nji- 
hova je primjena pitanje moralnog reda i nauka ga ne može rješavati. ,,Plan 
da se sa ljudima postupa kao sa stokom, izgleda nam u isti mah i odvratan i 
smiješan; on nas teško vrijeđa u našem osjećanju ličnog dostojanstva." 
Vještačko oplođavanje iz veterine je preneseno u humanu medicinu. Ovdje 
se radi o jednoj vrsti sukoba između humanizma i biologizma, između indi- 
vidualizma i materijalizma. Čovjek je opet u onoj iskonskoj dilemi: interes 
ili duhovni imperativ. Biologija mu nudi sredstva za ,,progres", ali uz uvjet 
da joj on proda svoju dušu, u zamjenu za ljudsko dostojanstvo. , Ovaj nap- 
redak, koji je na domašaju ljudske ruke, čovjek danas radije napušta nego 
da ga postiže sredstvima koja su mu odvratna. Ali da li će ga odbaciti sutra, 
da li će ga uvijek odbacivati?"% Prirodno je da kršćani, zajedno sa pjesnici- 
ma i umjetnicima, zaziru od ove vizije koju nauka otkriva. Za kršćane ona 
je ,luciferski naturalizam" (tako npr. iznosi Remy Collin u Plaidoyers pour 
la Vie Humaine), a za pjesnike ,gromada programiranog zvjerstva" (A. 
Voznesenski u pjesmi Oaza). Materijalisti, što je isto tako logično, odušev- 
ljavaju se perspektivama koje biologija otvara. 

Progres nauke, bez obzira kako velik i spektakularan, ne može učiniti 
suvišnim i nepotrebnim moral i religiju. Jer nauka ne uči ljude kako treba 
živjeti i ne uspostavlja nikakve vrijednosne stavove. Ove vrijednosti koje 
biološki život uzdižu na nivo ljudskog života, bez religije bi ostale nepoz- 
nate i nerazumljive. Jer, religija je ,znanje'" o prirodi drugog, višeg svijeta, 
a moral ,,znanje'" o njegovom smislu. 


£) Jean Rostand, La Biologie et UAvenir humain. 
6) Jean Rostand, Isto. 

Odjeljak 5 


NAUKA I NAUČNIK 
IL! DVIJE KANTOVE KRITIKE 


Ali postoji , čisti i , praktični" um. 

Misao poriče Boga, a čovjek i život ga potvrđuju. Ovdje leži obja- 
šnjenje čestog raskoraka između ličnog uvjerenja naučnika i nauke kao me- 
toda ili sume rezultata. 

Sve što naučnik kaže, misli, vjeruje, nije nauka. Nauka je samo dio 
njegovog ukupnog utiska o svijetu, dio koji je rezultat isključivo kritičke, 
upoređujuće i sređujuće funkcije našeg uma. Pri tome um odbacuje sve što 
iziskuje nadnaravna objašnjenja, a zadržava samo ono što se temelji na lan- 
cu prirodnih uzroka i posljedica i po mogućnosti na pokusu i provjeri. 
Samo to što ostaje nakon ove rigorozne selekcije - to je nauka. Ali zahva- 
ljujući upravo ovom metodu, nauka u svojoj ruci uvijek ponovo nalazi 
samo prirodu, a sve drugo joj izmiče ili ,iscuri'. To su prirodne granice 
nauke. 

Nauka se obično zaustavlja na ovim granicama, ali naučnik - jer je 
čovjek - nastavlja dalje. Oppenheimeru nije bila potrebna indijska filozofija 
u njegovom radu na konstrukciji atomske bombe (ona mu je možda trebala 
u vezi sa moralnim problemima njene upotrebe). Ali on je pred kraj svoga 
života potpuno napustio atomsku nauku, a sav se posvetio proučavanju in- 
dijske filozofije. Einstein se živo i trajno interesirao za stvaralaštvo Dosto- 
jevskog, a posebno za Braću Karamazove. Očevidno, djelo velikog ruskog 
stvaraoca imalo je malo veze sa odnosima mase i energije, brzine svjetlosti 
i dr. Nije se Einstein u funkciji naučnika interesirao za moralne dileme Iva- 
na Karamazova. On je to činio kao mislilac, kao čovjek ili kao umjetnik (a 
svaki je čovjek u izvjesnoj mjeri umjetnik). 

Postoji razlika između traženja nauke i posjedovanja nauke. Motiv 
prvoga jeste da se shvati svijet, drugoga da se on koristi. Zato nauka nije 
isto za naučnika i za sve druge ljude. Za publiku ona je samo suma rezulta- 
ta, uglavnom kvantitativnih i mehaničkih. Za naučnika, kao subjekta nauke, 
ona je traganje, doživljavanje, napor, težnja, žrtvovanje, dakle jedan kom- 
pletan život. Više od toga, za njega je ona radost saznavanja, jedno uzvi- 
šeno osjećanje najviše etičke vrijednosti. U ovoj radosti čovjek nadmašuje 
naučnika i postaje mislilac i pjesnik. Tako nehotično nastaje razlika između 
onoga šta naučnik otkriva samome sebi i onoga šta otkriva za čitav drugi 
svijet. Tek kada se nauka odvoji od naučnika i njegovog života, kada se 

,Ohladi"" i postane suma znanja i rezultata, bezličnih i objektivnih, ona post- 
aje ravnodušna i, po konačnom rezultatu, nereligiozna funkcija. Svojim pri- 
rodnim odbacivanjem metafizike i svojom neizbježnom šutnjom O 
,posljednjim pitanjima", nauka - ne kod naučnika, nego kod publike - dop- 
rinosi stvaranju ateističkih uvjerenja. 

Klasičan primjer ovog dvojstva - sukoba misli i života ili prirode i slo- 
bode - jesu dvije Kantove Kritike. Kao što je poznato, u drugoj Kritici, 
Kant vaskrsava religiozne ideje o Bogu, besmrtnosti i slobodi, koje je prva 
Kritika razorila. Ali u Kritici čistog uma govori logičar-naučnik Kant; u 
Kritici praktičnog uma govori čovjek i mislilac Kant. Prva pokazuje neizb- 
ježne zaključke svakog uma i logike; druga osjećanja, iskustva i nade sva- 
kog života. Prva je rezultat analize, objektivizacije i atomiziranja stvarnosti; 
druga je plod unutrašnjeg saznanja i izvjesnosti koja se formira u duši kao 
odgovor na sve dileme svijeta posmatranog i doživljenog u cjelini. 

Ove dvije Kritike nisu ukinule jedna drugu. One stoje uporedo u svo- 
joj grandioznosti, potvrđujući na svoj način opći dualizam čovjekovog svi- 
jeta. 


Odjeljak 6 
MORAL I RELIGIJA 


Moral se može, dakle, trajno zasnivati samo na religiji, ali moral i reli- 
gija nisu jedno. Moral kao princip ne postoji bez religije. Moral kao praksa, 
kao pojedinačni slučaj ponašanja, ne zavisi neposredno od religioznosti. 
Ono što ih veže, to je zajednički argument: drugi, viši svijet. Po tome što je 
,drugi"', taj svijet je religiozni svijet; po tome što je ,,viši"', taj svijet je mo- 
ralni svijet. 

Ovaj odnos pokazuje i uzajamnu zavisnost i međusobnu nezavisnost 
religije i morala. U pitanju je izvjesna unutrašnja dosljednost koja nije auto- 
matska, matematička, logička, nego praktična, sa mogućim odstupanjima, 
ali koja se prije ili kasnije ponovo uspostavlja: ateizam na kraju krajeva 
završava negacijom morala, a svaki istinski moralni preobražaj počinje 
vjerskom obnovom. Moral je religija pretočena, prevedena u težnje i pravi- 
la ponašanja, odnosno čovjekovo voljno ponašanje ili odnošenje prema dru- 
gim ljudima usklađeno sa činjenicom postojanja Boga. Jer, to da treba da 
vršim svoju dužnost bez obzira na sve teškoće i rizike kojima se izlažem (a 
to je ono što nazivamo moralnošću za razliku od ponašanja motiviranog in- 

teresom), takav zahtjev može se opravdati samo ako ovaj svijet i ovaj život 
nisu i jedini svijet i jedini život. To je tačka koja predstavlja zajedničko 
ishodište morala i religije. 

Moral se rodio iz zabrane, i ostao je zabrana sve do danas. A zabrana 
je religiozna, i po prirodi i po porijeklu. Od ,,deset Božijih zapovijedi" 
osam su zabrane. Moralno je uvijek restriktivni, prohibitivni princip u od- 
nosu na animalne nagone čovjekove prirode, za što hrišćanska etika može 
poslužiti ne kao jedini, ali svakako kao najslavniji ili najočigledniji primjer. 


Historija starih religija puna je primjera različitih zabrana, koje nam 
mogu izgledati besmislene. Ali, etički gledano, ne postoji zabrana koja bi 
bila besmislena. Naravno da zabrana može imati i racionalni smisao, ali ko- 
risnost nije nikada njen primarni smisao. 

Moral nije dakle ,,život u saglasnosti sa prirodom"', kako su ga rado 
definirali historičari. Ako riječ ,,priroda'" uzimamo u pravom smislu, prije 
bi se reklo da je moral život protiv prirode. Kao i čovjek, i moral je iracio- 
nalan, ne-prirodan, nat-prirodan. Prirodan čovjek i prirodan moral ne post- 
oje. 

Čovjek u granicama prirode nije čovjek, nego je - u najboljem slučaju 
- životinja obdarena umom. Moral u granicama prirode nije moral, nego je- 
dan oblik sebičnosti, umne, prosvijećene sebičnosti.' 

U darvinističkoj ,,borbi za opstanak"! ne pobjeđuju najbolji (u moral- 
nom smislu), nego najjači, najprilagođeniji. Biološki napredak ne vodi do 
ljudskog dostojanstva, pa ni do morala (ukoliko je ljudsko dostojanstvo je- 
dan od izvora moralnog). Darvinistički čovjek može postići najviši stepen 
biloškog savršenstva (može postati ,,natčovjek"), ali će ostati bez ljudskog 
kvaliteta, pa i bez ljudskog dostojanstva. Ovo posljednje mogao mu je pod- 
ariti samo Bog. 

Naći će se da i društveni napredak (kao , produžetak"! biološkog na- 
pretka) stoji u istom odnosu prema moralu. Engleski etičar Manđeville 
postavlja pitanje: kakvo značenje ima moral za napredak društva i razvitak 
civilizacije, i odgovara jednostavno: nikakav ili čak štetan ukoliko se mo- 
ralno ostvaruje. Po njemu, sredstva koja se obično žigošu kao poročna naj- 
moćnije unapređuju progres društva, jer ,najviše unapređuje razvitak 
čovjeka ono što povećava njegove potrebe"'. Ili još određenije:,,Takozvano 


7) Neko je primijetio da se riječ , priroda"! upotrebljava u 52 različita značenja. U ovom izlaganju 
,priroda"' označava svu stvamost izvan ljudske suštine, dakle i čovjeka u dijelu u kojem on pripada svi- 
jetu: njegovo tijelo, želje, nagone, inteligenciju... 

moralno i fizičko zlo ovog svijeta glavna je pokretačka snaga koja nas čini 
društvenim bićima. ? 

Ako je sav napredak - prvo biološki a zatim tehnički - u selekciji, u 
potiskivanju ili čak uništavanju slabijih od jačih, onda se moral morao nala- 
ziti u opoziciji prema ovoj bitnoj tačci napretka. Moral je uvijek tražio za- 
štitu slabijih, samilost, obzire, u krajnoj liniji - očuvanje slabijih i manje 
sposobnih. Tu su se moral i priroda našli na dvjema suprotnim stranama, 
što su, ustvari, i bili od svoga početka. ,Oslobodite se savjesti, samilosti, 
praštanja, tih unutrašnjih ljudskih tirana. Pritiskujte slabe, penjite se preko 
njihovih trupova naviše... itd." (Nietzsche) - razlaz sa moralom vrlo je ja- 
san. Istrebljujte slabe, zaštitite slabe - to su dva suprotno okrenuta zahtjeva, 
na kojima se dijeli biološko i duhovno, zoološko i ljudsko, priroda i kultu- 
ra, nauka i religija. Primjenu bioloških zakona na ljudsko društvo jedini je 
Nietzsche sproveo dosljedno i dokraja.? Rezultat: odbacivanje ljubavi i 
opravdanje nasilja. Za Nietzschea je kršćanstvo, naročito i kršćanska etika, 
bilo ,najotrovniji otrov koji je ikad bio ukapan snažnom tijelu poletnog 
čovječanstva". 

U Fedonu Platon je izložio dosljedan koncept jedne autentične etike: 
obična hrabrost samo je jedna vrsta kukavičluka. Obična umjetnost samo je 
skrivena žudnja za uživanjem. Ova vrsta vrline samo je trgovački posao, 
sjena vrline, vrlina robova. Za istinski moralnog čovjeka postoji samo jedna 
težnja: dalje od tijela, bliže čisto duhovnom. Tijelo je grob duše. U zemaljs- 
kom postojanju duša nikada ne postiže svoj cilj, a pravo je saznanje tek 
poslije smrti. Zato se etički čovjek ne boji smrti. Filozofirati i istinski ži- 
vjeti znači stalno se pripremati za smrt. Zlo je snaga koja vlada svijetom, a 
moral nije prirodna mogućnost čovjeka, niti se može zasnovati na umu. 

Ovako zasnovana etika nije dobila racionalnog dokaza za svoju is- 
pravnost i, naravno, nije ga ni mogla dobiti. Platon je, umjesto antropolo- 
škim, morao pribjeći metafizičkim dokazima i na taj način postao je preteča 
teološki zasnovane etike. Ovaj razvoj je neizbježan. Kao što je poznato, 
Platon je iznio učenje o preegzistenciji, prema kojem je svako saznanje 
samo prisjećanje. Sastavni dio ili nužna pretpostavka ovih i sličnih učenja 
jeste vjera u besmrtnost. '9 


8) Mandeville, /straživanje o suštini društva. Engleski mislilac Henry Buckle, polazeći od statičnosti 
moralnih normi, tvrdio je da moral usporava napredak čovjećanstva. Napredak je kretanje, mijenjanje; a 
moral je statičan (Henry Thomas Buckle, History of Civilization in England). Uporedi s ovim Hegelovu 
misao da je ,,zlo oblik u kojem se pojavljuje pokretačka snaga svjetskog razvoja". 

9) Ako je Nietzsche bio filozofski nastavak darvinizma, Hitler i njegov nacionalsocijalizam bili su poli- 
učki derivat iz obje doktrine. 

10) Među velikim islamskim misliocima Ibn Rušd (Averroces) direktno se bavio ovim pitanjem. Po nje- 
mu moralnost je bitan sadržaj univerzalne religije. 

Platonovo meditiranje o etici vodilo ga je izravno na religioznu pozici- 
ju.!'! Druga dva velika etičara Antike - Epikteta i Seneku - ovo meditiranje 
uputilo je jednoj sasvim konkretnoj religiji - kršćanstvu. Za Epikteta post- 
oje vrlo uvjerljive indicije da je bio potajni kršćanin, a za Seneku se zna da 
je vodio prepisku sa Sv.Pavlom. (U spisu ,,De viris illustribus'! Sv. Jeronim 
ubraja Seneku u spisak crkvenih pisaca.) |; 

Kršćanstvo je veliki primjer o savršenom podudaranju, snažnom uzZa- 
jamnom afinitetu, skoro jedinstvu vrhunske religije i vrhunske etike. Um- 
jetnost Renesanse, sva inspirirana kršćanskim religioznim temama, mogla 
bi biti primjer kako se ovima pridružuje i vrhunska umjetnost. 


Historijski gledano, moralna misao jedna je od najstarijih čisto 
,ljudskih" misli. Prethodi joj samo ideja Božanskog koja je stara tačno koli- 
ko i čovjek. Te dvije misli ostale su najuže povezane kroz svu historiju sve 
do naših dana. U historiji etike doslovno ne postoji nijedan ozbiljniji etičar 
koji je mogao izbjeći opredjeljenje prema religiji, bilo da je uvjereno doka- 
zivao neophodnost religije za zasnivanje moralnog načela, bilo da je sa is- 
tim žarom dokazivao suprotno. Čitava je historija ctike priča u nastavcima 
o uzajamnom preplitanju religiozne i etičke misli. Mada statistiku ne sma- 
tramo nikakvim dokazom u pitanju o kojem je riječ, treba istaći da su reli- 
giozni etičari u izrazitoj prevazi, a ateisti skoro potpuni izuzetak. Iskustvo 
tzv. laičkih etičkih pokreta (pokreta koji su isticali nezavisnost etike od reli- 
gije) u Francuskoj, Engleskoj, Americi, Njemačkoj i Italiji u XIX i XX vi- 
jeku (u anglosaksonskom svijetu poznati pod imenom Societies for Ethical 
Culture, Settlements, Ethical Societies, itd.), pokazali su kako svako razmi- 
šljanje ili aktivnost u oblasti morala prirodno teži da se pretvori u religiju ili 
približi njoj. Za temu koju razmatramo, ovaj period u historiji praktične 
etike od ogromnog je značaja. Čak i udžbenici u francuskim državnim škol- 
ama, u kojima je umjesto vjerske bila uvedena tzv. moralna nastava, imali 
su spoljnju shemu katehizisa, prakticiranog u nastavi kršćanskih vjerois- 
povijesti. Nažalost, razvoj ovih misli, njihov protivurječni tok, njihovo stal- 
no kolebanje između religije i nauke, nemoguće je ovdje izložiti. Ipak, mo- 
že se konstatirati njihovo stalno nastojanje da održe nezavisnu poziciju pre- 
ma religiji i njihovo nesvjesno približavanje religiji. To su te dvije pojave 
krajnje indikativne za predmet koji razmatramo. 

Moguće je, dakle, zamisliti iskreno religioznog i nemoralnog čovjeka, 
kao i obrnuto. Religija je poznavanje, priznavanje, a moral je život, praksa 
u sklađu sa tim znanjem. Kao i svuda, između znanja i prakse postoji pod- 


11) Pierre Abelard (XI-XTI vijek) Platona je smatrao kršćaninom. 

vojenost i nedosljednost. Religija je odgovor na pitanje kako treba misliti i 
vjerovati, moral odgovor na pitanje čemu treba težiti ili kako treba živjeti, 
činiti, postupati. Vijest o drugom svijetu uvijek sadrži i zahtjev za životom 
u skladu sa tom širokom, beskonačnom vizijom, ali sam taj zahtjev nije is- 
tovjetan sa tom vizijom. Jedna tako uzvišena etika kakva je Kristova, di- 
rektna je posljedica jedne isto tako snažne i jasne religiozne Svijesti, ali 1 re- 
ligija inkvizitora bila je potpuno iskrena, iako ova tvrdnja Zvuči 
paradoksalno. ,,Vjerujte i činite dobra djela"! - ova kur'anska rečenica, svoj- 
om učestalošću (u ovoj ili onoj formi nalazi se u Kur'anu na barem pedeset 
mjesta) hoće da naglasi potrebu da se ujedini nešto što ljudi u praksi teže da 
razdvoje. Ona izražava različitost religije (,,vjerovati") i morala (,,činiti do- 
bro") i istovremeni imperativ da oni idu zajedno. Kur'an otkriva i obrnutu 
vezu, pa ukazuje kako religija može naći snažan poticaj u moralu: ,,Nećete 
vjerovati dok ne budete obilno davali od onoga što vam je srcu priraslo." 
To nije više ono: vjeruj, pa ćeš biti dobar čovjek. Sada je red obrnut: budi 
dobar čovjek, pa ćeš vjerovati. Na pitanje: Kako da počnem vjerovati, kako 
da učvrstim vjeru? - odgovara se: čini dobro; Boga ćeš naći djelujući prije 
nego razmišljajući. 


Odjeljak 7 


MORALNO I KORISNO, 
TZV. MORAL, OPĆEG INTERESA" 


Postoji još jedan oblik negacije morala. To je tzv. racionalistička neg- 
acija. Ona nastaje ukidanjem dualizma dužnost-interes, svođenjem moral- 
nog na korisno (ili ugodno), jednom riječju, eliminiranjem nezavisne po 
cije morala. 

Ovu tendenciju, koju možemo neprekidno pratiti 20 vijekova kroz svu 
historiju etike od Aristotela do Russela, najjasnije je izložio jedan od prvih 
velikih materijalističkih pisaca Zapada, Paul Holbach. Pošto je istakao poz- 
natu devizu da je ,,interes jedini motiv ljudskih postupaka", Holbach izlaže 
sljedeću shemu: ,,Od osjeta i utisaka koje čovjek dobiva o predmetima jed- 
ni su mu prijatni, a drugi mu pričinjavaju bol. Jedne on odobrava, želi da 
potraju duže ili da se u njemu obnavljaju, druge ne odobrava i izbjegava ih, 
koliko god može. Drugim riječima, on voli jedne osjete 1 utiske i sve ono 
što njih proizvodi. A pošto čovjek živi u društvu, to je on okružen bićima 
koja su slična i kao i on osjetljiva. Sva ta bića traže zadovoljstvo, a boje se 

bola. Sve ono što im pribavlja zadovoljstvo nazivaju ona dobrim, a ono što 
im pričinjava bol - hrđavim. Vrlinom nazivaju ono što im je stalno korisno, 
a porokom - sve ono u karakteru svojih bližnjih što im je štetno..." Za Hol- 
bacha ,,savjest je svijest o djelovanju koje naši postupci mogu imati za na- 
še bližnje, pa, obrnutim djelovanjem, i na nas same.", a griža savjesti je 
Strah koji osjećamo pri pomisli da naši postupci mogu da na nas navuku 
mržnju i gnjev okoline"! (Holbach, Systeme de la Nature). 


Jeremy Bentham, ideolog utilitarističkog morala, jednako je jasan i 
logičan: ,,Priroda je stavila čovječanstvo pod vlast dva suvremena gospoda- 
ra: bol i uživanje. Samo nam oni označuju šta ćemo činiti" (Jeremy Bent- 
ham, Načela o moralu i zakonodavstvu). 

Po Helvetiusu, svako ljudsko ponašanje uvijek se kreće u pravcu naj- 
manjeg otpora, a nijedan čovjek ne čini ništa ako takvim činjenjem ne vje- 
ruje da će postići veće zadovoljstvo ili umanjiti bol. Kao što voda ne može 
teći naviše, tako ni čovjek ne može da se ponaša suprotno ovom zakonu 
njegove prirode. | 

Sa ovog stanovišta sva moralnost je samo profinjeni egoizam, dobro 
shvaćeni interes pojedinca. Da bi se prirodna težnja za uživanjem pretvorila 
u moralni zahtjev, posreduje um, refleksija. Čovjekov intelekt i pamćenje 
omogućuju mu da se u svom ponašanju ne rukovodi samo sadašnjim inter- 
esom, nego tzv. ukupnim eudemonističkim rezultatom. Kroz ovaj račun on 
osjećanja boli i uživahja - ove biloške, zoološke, ,,darvinističke" činjenice - 
razvija u pojmove dobra i zla. Dobro i zlo nisu ništa drugo do uživanje i bol 
uvećani za jedan intelekt, za jednu refleksiju, za jedan račun. Moral koris- 
nosti ostaje, dakle, sav u okviru prirode i ovog svijeta. On nikada ne probija 
granicu interesa, da bi postao moral u autentičnom smislu riječi. 

Navedenim stavovima materijalizma protivurječi skoro sve ljudsko is- 
kustvo o moralu. Ljudi su moralom definirali najčešće baš ono što im nije 
ugodno - askezu, celibat, materijalno žrtvovanje, postove, najrazličitije ob- 
like odricanja i suzdržavanja, žrtvovanje za principe ili dobro drugih itd. 
Moral korisnosti protivurječi kako shvatanju morala civiliziranog čovjeka, 
tako, možda još očiglednije, shvatanju morala primitivca. Upravo je primit- 
ivac , izmislio"! čitav niz zabrana, tabua, lišavanja, obaveza, čiji je neutili- 
tarni karakter utoliko očitiji, što je svaki korisni, racionalni, svrhoviti značaj 
tih postupaka izostao. 

Moral nije ,,koristan'! u običnom smislu riječi. Može li se reći da je 
maksima ,,prvo žene i djeca" (ili ranjenici i starci) korisna sa društvenog 
stanovišta? Je li ,korisno"' da se izvrši pravda ili objelodani istina? - Mi 

možemo zamisliti brojne situacije gdje je korisna nepravda ili laž. Toleran- 
cija, vjerska, politička, rasna i nacionalna, naprimjer, nisu korisne u 
običnom smislu riječi. Trpljenje potencijalnih protivnika kao trajan odnos 
ne vrši se nikada ,,iz interesa'" nego samo iz načela, iz humanosti, iz ovog 
razloga koji je ,,besciljno svrsishodan"'. Zaštita starih i iznemoglih, ili njega 
defektnih ili neizlječivih bolesnika, nije korisna. Moral se ne može podvrg- 
nuti mjerilu korisnosti. Činjenica da je moralno ponašanje ponekad i koris- 
no nikako ne znači da je nešto postalo moralno zato što se pokazalo koris- 
nim u nekom periodu ljudske prakse. Naprotiv, podudarnost je rijetka i 
slučajna.!? Optimistička vjera o slaganju poštenja i koristi, o tome da je 
,poštenje najbolja politika", pokazala se naivnom, pa i štetnom. Pošto se 
ljudi stalno osvjedočuju u suprotno, ona djeluje razorno. Ljude treba oslo- 
bađati ove opsesije korisnosti. Istinski ispravan čovjek samo je onaj koji re- 
alno računa sa žrtvom i koji će u neizbježnom iskušenju ostati vjeran prin- 
cipu pred interesom. Kada bi se vrlina isplatila, inteligentne hulje bi požu- 
rile da budu uzori vrline. Ali, kao što znamo, to se ne događa. 

Iskustva kriminologa vrlo su poučna i - gorka. Iz jednog studijskog 
izvještaja čikaške policije vidi se da je preko 90% izvršilaca provala i krađa 
u Čikagu u toku 1951. godine ostalo neotkriveno. A tzv. Kifoverova anketa 
u USA pokazala je da američki zločinci, zajedno uzeto, otimaju na stotine 
miliona dolara i da najčešće uživaju u svom plijenu bez ikakvih uznemira- 
vanja. Zločin se isplati - zaključuju kriminolozi i dodaju: naročito onima 
koji ga lično ne vrše (misli se na one koji ga organiziraju u vidu mafije, 
gangsterskih bandi i sl.). , Izgleda - što je ubistvo donijelo veće koristi, uto- 
liko ima manje izgleda da se njegov počinilac uhapsi i kazni"" - tvrdi jedan 
američki kriminolog. A šta da kažemo o isplativosti legalnog zločina: pro- 
izvodnji porno-literature, stripova, kriminalističkih romana? Proizvodnja 
jednog porno-filma deset puta je jeftinija od proizvodnje normalnog, a zara- 
da deset puta veća (prema podacima jedne ankete u Parizu 1976.). Uopće, 
korišćenje zločina radi zabave ljudi velik je, vrlo unosan posao (kockarnice, 
javne kuće i sl.), a u pravilu nije povezan ni sa kakvim zakonskim rizikom. 
Posebno poglavlje mogli bi činiti zločini velikog stila: agresivni ratovi, 
okupacija tuđih zemalja, progon manjina. Može li se reći da se Špancima 
nije isplatilo istrebljenje meksičkih Indijanaca ili bijelim doseljenicima sis- 
tematsko uništavanje domorodačkog stanovništava u Sjevernoj Americi ili 
svim kolonijalnim silama izrabljivanja i pljačka porobljenih naroda; može 
se, dakle, zaključiti da se zločin isplati - naravno, ako nema Boga. 


12) Shvatanje ove situacije narod je izrazio poznatim riječima: pošten 1 lud su braća. Simptomatično je 
da, iako sasvim shvata neutilitamost morala, narodna mudrost nigdje na svijetu ne propovijeda nepo- 
štenje i pokvarenost. 

Na samom umu moguće je zasnovati moral korisnosti - bar kao teorij- 
ski model. Na samom umu - bez Boga - nije, međutim, moguće zasnovati 
moral nesebičnosti, moral žrtve, tj. pravi moral. 


Poznata je Aristotelova nedosljednost u Nikomahovoj etici, gdje on 
čovjekoljublje izvodi iz samoljublja (jer ,čovjekoljublje počinje od vlastite 
ličnosti" - Aristotel), a zatim tvrdi da će ,,... etički čovjek učiniti mnogo 
toga za svoje prijatelje i svoju domovinu: on će žrtvovati novac i dobra, a 
nigdje se neće gurati; on će položaje i časti rado drugima prepustiti; štaviše, 
on će čak, ako bude potrebno, umrijeti za druge i za domovinu'". Očevidno 
je da ovi stavovi nisu u sebi koherentni i da svi ne pripadaju jednom izvoru. 
Protivurječnost su mnogi primijetili. Schleihermacher prigovara Aristotelu 
hrpu vrlina'', a F. Jodl primjećuje da je Aristotel očevidno nedosljedan 
kada iz principa razumnog etičkog samoljublja izvodi čak herojske zak- 
ljučke, ,,koji se iz tog principa sigurno ne mogu izvesti". Kada Aristotel ka- 
že da,,...mi i kod herojskog držanja ne izlazimo iz oblasti samoljublja, jer i 
oni koji za druge u smrt idu izabiraju veliko i lijepo samo za sebe' - 
očevidno se radi o nedopustivom proširenju pojma sebičnosti i samoljublja 
izvan svega što ono u svijetu običnog čovjeka znači, ustvari, na nešto što 
predstavlja negaciju tih pojmova, na nesebičnost i žrtvovanje. Ako neko 
uskače u zapaljenu kuću da bi spasio dijete, može li se reći da on djeluje iz 
sebičnosti, ili uopće radi sebe. U jednom naročitom smislu može, i to uko- 
liko možemo reći da je postupanje iz dužnosti, uime dobra, najviši interes 
svih, pa i onoga ko se žrtvovao (heroja). U tom posebnom slučaju žri- 
vovanje 1 interes nisu u koliziji, ali tada i nije riječ o interesu u običnom 
smislu riječi, nego o interesu u apsolutnom smislu riječi, o moralnom inter- 
esu. Razlikovanje običnog i moralnog interesa (ako dopustimo ovaj izraz) 
pretpostavlja razlikovanje dva svijeta, ovog vremenitog i drugog vječnog. 
Samo uz uvjet postojanja drugog, višeg svijeta, može se govoriti O žr- 
tvovanju kao postupanju u vlastitom interesu. Bez ove pretpostavke, grani- 
ca je poznata: život. 

Autentični moral definiramo kao postupanje suprotno ličnom interesu, 
u svakom slučaju nezavisno od ličnog interesa. Ali ovdje postoji još jedan 
naizgled vrlo sličan, ali u suštini sasvim različit fenomen: socijalno, dru- 
štveno ponašanje. U društvenom ponašanju čovjek se ne rukovodi nepos- 
rednim ličnim interesom, nego društvenim interesom, a ovaj je, kao što 
ćemo odmah vidjeti, opet lični interes, ali posredni lični interes. Društveno 
ponašanje je ista ona aktivnost za zadovoljavanje potreba, ali sada na jednoj 
široj, društvenoj osnovi. Društvo postaje izraz ili suma svih ličnih interesa, 

koji se sada mogu zadovoljiti na jedan efikasniji način. Iz ove nove situa- 
cije nastaju dužnosti za članove društva, što asocira (po nazivu) na moralne 
zahtjeve. Radnje usmjerene na ostvarivanje ličnog interesa sada se preko 
društva izražavaju kao dužnosti, kao društvene obaveze. Pošto one katkada 
mogu biti u nesrazmjeri sa ličnim interesom (da zahtijevaju neadekvatne 
žrtve i davanja) i čak da budu u suprotnosti sa trenutnim ličnim željama i 
htijenjima pojedinih članova kolektiva, stvara se iluzija da jedinka tada dje- 
la ne iz interesa, nego ,,u ime nečega višeg", u ime višeg principa. Ustvari, 
društvo (kolektiv) jedna je specifična forma zadovoljavanja ličnih interesa 
u kojoj se ne mijenja sadržina, nego samo oblik djelovanja na vanjske okol- 
nosti da bi se efikasnije postigao isti osnovni cilj: lični interes. Tzv. opći in- 
teres u krajnjoj instanci je lični interes, sebičan i nemoralan kao i ovaj. To 
je lični interes proračunat na dužu stazu, osiguran računom velikog broja, 
siguran od rizika slučajnosti i pogrešnog proračuna, pomognut nastojanjem 
istog takvog ličnog interesa množine drugih ljudi koji pripadaju istoj grupi, 
lišen neposrednih gubitaka, potiranja sila itd. Ovdje se posredovanjem in- 
teligencije (a ne srca ili duše) konstruira jedan novi oblik djelovanja - ko- 
lektivnog djelovanja, koje bi, ako je računica pravilno izvedena (ako apstra- 
hiramo od eventualne greške u računu ili zloupotrebe onih koji definiraju 
društveno djelovanje), predstavljalo ostvarenje ,najvećeg ličnog interesa 
najvećeg broja članova kolektiva" (Greatest Happiness Principle).? 

Ono što se u životu čovjeka nesavršeno osigurava posredstvom inteli- 
gencije, u životinjskom carstvu savršeno se postiže posredstvom instinkta; 
takvo je društveno ponašanje kod nekih razvijenih vrsta opnokrilaca (mra- 
va, pčela) ili ponašanje čopora. Primjeri društvenog ponašanja kod Žži- 
votinja, uostalom vrlo upečatljivi, na svoj način dokazuju da tu nije riječ o 
moralnom ponašanju u autentičnom smislu. Razlika se tiče same suštine. 
Društveno ponašanje jeste ponašanje u interesu, moralno ponašanje jeste 
ponašanje protiv interesa, u svakom slučaju bez veze sa interesom. Jedno je 
ponašanje uime sebičnosti, drugo je uime dužnosti. Prvo se uspostavlja na 
osnovu koristi, računa, mudrosti, discipline, uma. Drugo je moguće samo 
uime Boga. 

Postoji još jedna činjenica koja olakšava ovo razlikovanje. Moralno 
ponašanje uvijek je zasnovano na ličnom usavršavanju i u skladu sa idea- 
lom dobra, istine i pravde. Kolektivno ponašanje Zasnovano je na disciplini 
i može biti i zločinačko i najčešće je nemoralno ili amoralno.!? Opći interes 


13) Autor ove čuvene formule je engleski materijalistički pisac J. Bantham. 

14) U svakom etičkom razmatranju nezaobilazna je poznata Leibnizova formula: ,,Moralno dobra je ona 
radnja koja je upravljena na čovjekovo usavršavanje..." Težnja ka savršenstvu, pak, nema veze sa koris- 
nošću, ona je zasnovana na suštini ljudskog duha. 

nije nikada općečovječanski interes, on je uvijek interes jedne ograničene, 
zatvorene skupine: političke, nacionalne, klasne, grupne. Tolstoj je govorio 
o ,državnoj sablazni", ili ,sablazni općeg dobra''.!'? Opći interes jedne 
grupe ili nacije može zahtijevati da se eksploatiraju, porobe ili čak istrijebe 
članovi jedne druge grupe ili nacije. Historija nacionalnih država novog vi- 
jeka, a naročito historija imperijalizma, puna je primjera kako tzv. opći in- 
teres može dobiti otvoreno zločinački karakter. 

Nedavna historija pruža vrlo upečatljiv primjer kako logika ,,općeg in- 
teresa" ili ,cilja"' može voditi do opće zabune i obmane sa tragičnim poslje- 
dicama. Prvo je Komunistički manifest objavio da proleteri odbacuju moral 
kao buržoasku prijevaru. II internacionala je revidirala ovaj stav utoliko što 
je istakla da prihvata načelo pravičnosti i odbacuje devizu da cilj opravdava 
sredstvo. Ali Lenjin se praktično vraća na poziciju Manifesta tako što tvrdi 
da je ,normalno samo ono što doprinosi pobjedi proletarijata", čime čini 
bitnu negaciju morala i ponovo uspostavlja kriterij cilja. Primjenjujući ovo 
Lenjinovo pravilo, Staljin je došao do zaključka da je u interesu pobjede 
proletarijata, kako je on ovu ,,pobjedu" i ovaj ,,proletarijat'" shvatao, ili htio 
da shvati, potrebno, pa dakle i moralno: uspostaviti koncentracione logore, 
ojačati državni i policijski aparat do neviđenih razmjera, onemogućiti svaku 
kritiku vlasti, počev od lokalnih funkcionera pa do onih najviših, podr- 
žavajući iluziju o njihovoj nepogrešivosti, uspostaviti kult vođe, pripisujući 
mu osobine nepogrešivosti i premudrosti, održavati stanje i atmosferu per- 
manentnog straha kako bi se u samom začetku obeshrabrili i onemogućili 
svi pokušaji otpora, organizirati svakih nekoliko godina masovne čistke 
nepoćudnih elemenata, grupa ili čitavih naroda, korumpirati visokim 
plaćama i drugim privilegijama vojsku, policiju, politički aparat i poslušni 
dio inteligencije, uspostaviti ,,ministarske"' i slične privilegirane magacine 
za snabdijevanje vladajuće kaste, sprovesti potpunu manipulaciju narodnih 
masa, monopolirati sva sredstva informacija, štampu, radio, televiziju, da 
bez prestanka govore o demokratizaciji, slobodama, humanizmu, blagosta- 
nju, svijetloj budućnosti, vrlinama vođa i rukovodilaca, držati pod okupaci- 
jom druge narode ,na osnovu njihove slobodno izražene volje" 
itd.itd.Treba samo reći, a zatim neprekidno ponavljati, da je ovo u interesu 
,pobjede proletarijata", pa sve ovo samim tim postaje ne samo dozvoljeno, 
nego i moralno.!$ 


15) Tolstoj, Hrišćanska nauka, str. 61. 

16) U jednom priručniku za sovjetske građanine čitamo da je najviša dužnost vjernost radničkoj klasi. 
Ova , najviša dužnost" nije dakle etički nego politički određena. Ali, kada se jedna vlast proglasi zastup- 
nikom ili izrazom interesa radnićke klase, lahko se dolazi do toga da je upravo vjemost toj vlasti najviša 
dužnost svakog građanina. Staljinove zloupotrebe su počele i vršene upravo ovako. 

Dok religiozni moral postavlja princip neprotivljenja zlu (jedno načelo 
koje u izričitom ili implicitnom vidu nalazimo kod svih morala zasnova- 
nih na religiji), moral korisnosti deklarira suprotan princip: uzajamnost. 
Utilitaristi jasno kažu da bi radio protiv uma onaj ko bi se pridržavao impe- 
rativa morala u vremenu kada ih se niko drugi ne pridržava, što je sasvim 
konsekventan zaključak iz utilitarističkog pristupa. Ali ova činjenica samo 
još više pokazuje da utilitaristički moral i nije stvarni moral, 1 da on prije 
spada u rekvizite politike nego etike. Jer postaviti uzajamnost kao važeći 
princip u moralnom ponašanju znači relativizirati moral i odvojiti ga od 
principa na kojim se temelji njegova bezuvjetna obavezujuća snaga. 

Moral korisnosti zvali su još (u engleskoj literaturi) i moral of conse- 
guences. Nešto je moralno ili nemoralno po tome što po pravilu (po redovi- 
tom toku stvari) proizvodi dobre ili loše posljedice. Ali, kao što smo Vidjeli, 
autentični moral ne brine uopće za posljedice, i ovaj stav često ide do nega- 
cije samog djela kao vanjskog izraza ponašanja. Istinski moral u krajnjoj li- 
niji pita samo za namjere, za motive. Čovjekovo je da teži i radi, i time je 
etičko iscrpljeno. Rezultat i posljedice u Božijim su rukama. 


Odjeljak 8 
MORAL BEZ BOGA 


Ipak, praktično moralno iskustvo pruža česte primjere moralnosti kod 
ljudi koji su ravnodušni prema vjerskim učenjima ili su čak izričiti ateisti. 
Između formalnog, deklarativnog opredjeljenja i stvarnog ponašanja, vrlo 
često postoji istinska nepodudarnost, nesklad. Ima toliko ljudi koji sebe 
smatraju strogo religioznim, čak i propovijedaju religiju, a po svom pona- 
šanju, po svom moralu oni su okorjeli materijalisti. I obrnuto, toliko je dok- 
triniranih materijalista koji su u praktičnom životu najplemenitiji isposnici i 
borci za ljude. U ovoj zbrci i nedosljednosti počinje i razvija se čudesna 
ljudska komedija, koja i najjasnije i najpoštenije mislioce dovodi u zabludu. 

Nema automatizma između naših uvjerenja i našeg ponašanja. Naše 
ponašanje, naš moral, nije ni samo, ni prvenstveno funkcija svjesno izabra- 
nog opredjeljenja i životne filozofije. Ono je često više rezultat odgoja i 
prihvaćenih shvatanja u djetinjstvu, nego kasnije svjesnog filozofskog ili 
Ili jedan sličan primjer novijeg datuma: u jednom udžbeniku marksističke etike u srednjim školama u 
Mađarskoj (važeći udžbenik u 1978. godini) može se naći stav da dijete (sin ili kćerka) ,ne smiju ni pod 


kojim izgovorom ubiti svoju majku izuzev ako ona postane klasni izdajnik". Pojava udžbenika izazvala 
je bume polemike, pa je uslijedila izjava nadležnih da će isti biti povučen. 

političkog opredjeljenja. Ako je neko još u djetinjstvu, u porodici, odgojen 
da poštiva starije, da drži do date riječi, da ne čini razliku među ljudima, da 
voli i pomaže bližnje, da govori istinu, da mrzi licemjerje, da bude jednos- 
tavan i ponosan čovjek, sigurno je da će ovo uglavnom ostati obilježje nje- 
gove ličnosti bez obzira na kasnije političko opredjeljenje i formalno usvo- 
jenu filozofiju. Ovaj njegov moral, ako nije njegova vlastita, onda je 
prenesena religija. Odgoj je uspio prenijeti određena izvorno religiozna 
shvatanja o odnosima među ljudima, ali nije uspio prenijeti ili dovoljno 
učvrstiti religiju, koja čini osnov ovoga morala. Ali od napuštanja religije 
do napuštanja njenog morala stoji samo jedan korak dosljednosti. Neki lju- 
di nikada ne učine ovaj korak, te se u njima održava ova protivurječna situ- 
acija. Upravo ova činjenica omogućuje pojavu koja komplicira istraživanje: 
moralnih ateista i nemoralnih vjernika. 

Problem mogućnosti morala bez Boga najvjerovatnije će zauvijek os- 
tati samo teorijska rasprava bez mogućnosti praktične provjere ili pozivanja 
na bilo kakav historijski eksperiment. Ovo iz jednostavnog razloga što u 
čitavoj dosadašnjoj historiji nije poznat nijedan slučaj potpuno ireligiozne 
zajednice, niti imamo iskustva sa sličnom situacijom. Čak i zajednice čije 
se generacije, na osnovu zvanično prihvaćene ateističke ideologije, odgaja- 
ju i podižu u potpunoj ravnodušnosti pa čak i mržnji prema religiji, ne 
mogu poslužiti kao pouzdan odgovor na pitanje da li ima morala bez reli- 
gije, odnosno da li su čista ateistička kultura i ateističko društvo mogući. I 
takva društva, bez obzira na sva nastojanja i zidove koje grade oko sebe, ne 
mogu ostati izvan prostora i vremena. Ovdje je prisutna sva prošlost, koja 
zrači na bezbroj načina, a prisutan je i ostali dio svijeta, koji utječe namjer- 
no ili spontano. Smjelo tvrdim da bi pravila ponašanja, pravo, međuljudski 
odnosi i društveno uređenje jedne zajednice, čiji su članovi odrasli u potpu- 
nom neznanju o religiji, bili drastično različiti od svega onoga što nam je 
danas poznato i što susrećemo bilo kod dijela svijeta koji se smatra religioz- 
nim ili kod onoga dijela koji se obično smatra da stoji pod odlučnim utjeca- 
jem ateističkih shvatanja.'! Možda bi mnogi nereligiozni ljudi izgubili rav- 
notežu kada bi saznali ideale ili zakonodavstvo jednog stvarnog ateističkog 
društva, ili kada bi najednom bili suočeni sa slikom jednog konsekventno 
ateističkog svijeta. 


17) Pa i jezik. Bilo bi moguće dokazati da bi se uslijed redukcije ljudskih odnosa na funkciju jezik mo- 
gao svesti na jedan stoti dio sadašnjeg rječnika. Ovo osiromašenje jezika može se već danas pratiti na 
tzv. specijalističkom (ili funkcionalnom) jeziku u tehničkim i dništvenim naukama. Osiromašenje jezika 
u vezi je i sa urbanizacijom, odnosno ukidanjem sela, koje je stalno vrelo obnavljanja i bogaćenja jezi- 
: ka, ali to su sve uzajamno povezane pojave. 

Ima moralnih ateista, ali nema moralnog ateizma. Ali i ova moralnost 
nereligioznog čovjeka ima izvor u religiji, ali u jednoj ranijoj, minuloj reli- 
giji, koje čovjek nije svjestan, ali koja nastavlja utjecati i zračiti na stotine 
načina iz čitavog okruženja, porodice, književnosti, filma, arhitekture... I 
tamo gdje je sunce potpuno zašlo, sva toplina kojom još uvijek zrači noć 
potiče od sunca. Toplina je još uvijek u prostoriji iako se vatra na ognjištu 
ugasila. Kao što je ugalj , sunce u podrumu", tako je i moral minula religija, 
način ponašanja koji proizilazi iz vizije svijeta koju dugujemo religiji. 
Samo potpunim uništenjem ili eliminiranjem duhovnog nasljeđa minulih 
vijekova bilo bi moguće ostvariti psihološke uvjete za ateističi odgoj gener- 
acije. Čovječanstvo je 20 hiljada godina živjelo pod neprekidnim uplivom 
religije. Ona je ušla u sve manifestacije života, uključujući moral, zakone, 
shvatanja, jezik. Zato je umjesno postaviti pitanje: da li je, s obzirom na svu 
prošlost, moguće na ovoj planeti zasada uopće ,,proizvesti"" čistu ateističku 
generaciju. Pokušaj bi se morao vršiti u potpunoj psihološkoj izolaciji. Da 
ostavimo po strani Bibliju i Kur'an, ali ova generacija ne bi smjela vidjeti 
nijedno umjetničko djelo, čuti nijednu simofoniju, vidjeti nijednu dramu od 
Sofokla pa do Becketta. Od nje bi trebalo sakrivati sva značajnija arhitek- 
tonska djela koja je čovječanstvo do sada stvorilo, kao i skoro sva velika 
djela svjetske književnosti. Ona bi morala rasti u potpunom neznanju O sko- 
ro svemu što mi zovemo plodovima ili izrazima ljudske kulture. Čak i slu- 
šanje jednog monologa o smrti iz Shakespearovog Hamleta, ili pogled na 
jednu Michelangelovu fresku, ili saznanje pravnog načela ,hullum cri- 
men...'', moglo bi, s obzirom na ljudsku predispoziciju prema religijskom 
,Skretanju"', učiniti da se kod naših vaspitanika najednom rekonstruira čitav 
jedan svemir, potpuno različit od ateističkog. (Nije, međutim, isti slučaj sa 
znanjima iz nauke. Nema nikakve opasnosti da buduće ateiste upoznaju sva 
matematička i tehnička znanja, pa možda i neku reduciranu sociologiju i 
političku ekonomiju.) Kineska ,,kulturna revolucija" (1968.-1970.) suviše je 
skorašnji događaj da bismo mogli suditi o njenim ciljevima i posljedicama. 
Ipak, nedvojbeno je da je jedan od njenih ciljeva bio da se do najvišeg 
mogućeg stepena eliminira duhovno naslijeđe prošlosti, koje je toliko 
oprečno zvaničnoj filozofiji i ideologiji.'$ Sama ideja ,,kulturne revolucije" 
za razliku od političke ili socijalne, ukazuje da je problem uočen, naime da 
ateizam ostaje verbalan, površan, fraza i da nije moguće realizirati jedan 
dosljedan ateistički sistem dok sva kulturna tradicija, sadržana u narodnoj 
mudrosti, zakonima, umjetnosti, književnosti, trajno zrači jednom tihom i 
nenametljivom religijom. Nije sasvim sigurno ni koji su sve duhovni i intel- 


18) Kao što je poznato, ova revolucija je, među ostalim, zabranila djela Tolstoja, Shakespearea i Bee- 
thovena, što je sasvim logično. 

ektualni izvori na kojima se Marx napajao, tek utjecaj humanističkog odgo- 
ja i literature snažno se osjeća u ranim radovima Karla Marxa.!? Njegova 
teorija otuđenja (alijenacija) skoro je u potpunosti moralna, humanistička 
teorija, neočekivana kod jednog materijalističkog mislioca. Izgleda da je i 
sam Marx, kako su godine prolazile, sve više postajao svjestan svojih 
zabluda"! mladosti. Vrlo se jasno osjeća razlika između onoga što je kritika 
nazvala ,,mladi"" i ,zreli'" Marx, a ovo unutrašnje sazrijevanje ustvari je 
proces oslobađanja od idealističkog opterećenja (ustvari, u osnovi religioz- 
no-moralnog) i sve konsekventnije provođenje materijalističkog pogleda na 
svijet. 

Današnja 'generacija, ma koliko deklarativno nereligiozna i čak ateis- 
tička, nije, dakle, odrasla u ignoraciji, nego u polemici sa religijom. Ne hti- 
jući prihvatiti Kristova načela o ljubavi, bratstvu i jedinstvu uime Boga, 
ova generacija ih nije mogla potpuno odbaciti. Ona ih je u jednoj vrsti 
čudne zablude zadržala uime nauke i društva. Stoga nemamo pravo dana- 
šnju generaciju i njen svijet uzimati kao dokaz da je ateistička kultura 
moguća. Ustvari, i ta kultura i generacija koja je njen nosilac, izrastaju uz 
stalni i neosjetljivi, ali zato ne manje stvarni, utjecaj religije i njenih velikih 
etičkih načela. Stoga uzevši, nova generacija ima samo novu ideologiju, ali 
raniji odgoj, ranija moralna shvatanja. Graditelji su stari, samo je način nov. 
A svaki sistem u praksi uvijek više liči na ljude koji ga sprovode, nego na 
ideje i deklaracije na koje se on poziva. Ako uzmemo da je suština čovjeka 
njegov moral (a ne njegova ideologija ili političko opredjeljenje), onda mo- 
žemo reći da današnji svijet stvaraju raniji ljudi sa novim idejama. U realiz- 
aciji ideja koje izričito negiraju idealizam i žrtvovanje oni unose idealizam i 
žrtvovanje. Pravilno sude oni koji tzv. ,moralnim stimulansima"" (umjesto 
materijalnih) u nagrađivanju rada u današnjoj Kini i Rusiji vide svjesnu ili 
nesvjesnu eksploataciju duboko zapretenih religioznih osjećanja u narod- 
nim masama. Jer šta uopće sa stanovišta ateizma može značiti odbacivanje 
materijalnih i prihvatanje moralnih stimulativa? Prirodno je da religiozne 
ciljeve ostvarujemo iz idealizma, a materijalističke iz računa, iz interesa. 
Svaki drugi stav je nedosljedan. 

Pitanje morala bez religije jeste pitanje da li se od čovjeka uime 
čovjeka može tražiti ono što religija od njega zahtijeva uime Boga. Kada 
pokušavaju zasnovati etiku, materijalisti se rado pozivaju na ovu formulu, 


19) Sam Marx je govorio da su mu Eshil, Shakespeare 1 Goethe najmiliji pjesnici. Svake godine ponovo 
je čitao Eshila na grčkom jeziku. Često je recitirao Homera i Ovidija. Rusoovski izvori marksizma (npr. 
misli o porijeklu društvene nejednakosti i svojine) prepoznatljivi su u ovom učenju. 

iako se tu u suštini radi o divnom primjeru nedosljednosti ili zaboravnosti. 
Govoreći o motivu ispravnog ponašanja, oni umjesto straha od odgovornos- 
ti pred Bogom predlažu savjest, ljubav čovjeka prema dobru ,,iz svijesti i 
bez straha''. Tako npr. jedan etičar-ateista izjavljuje ,Ja bih čak utvrdio da 
je upravo ateizam uzdizanje čovjeka i ljudske moralnosti. Ako kažem da ja 
u sebi kao slobodno ljudsko biće nalazim, bez ičije zapovijesti, jedan svoj 
unutrašnji imperativni glas koji mi kaže: ne ukradi, ili ne ubij, ako ja to u 
sebi nalazim, ako to ne izvodim ni iz kakvog apsoluta - društvenog ili Bo- 
žanskog, onda ja ne vidim da je to degradiranje čovjeka... Znači, na osnovu 
uvida u vlastitu svijest i savjest'" (Beogradski dijalog ateista i teologa u 
maju 1971. godine - izlaganje prof. Vuka Pavičevića). 

Poznavajući stanje stvari, moramo se upitati: ko ovdje zamjenjuje poj- 
move? Zar su svijest i savjest dio realnog svijeta? Zar isticanje čovjeka um- 
jesto Boga nije jedna vrsta tautologije, i zar vjera u čovještvo nije samo niži 
oblik religije? - Pozivanje materijalista na moralno ponašanje uime čovjeka 
- umjesto uime Boga - utoliko je čudnije što je upravo Marx tvrdio da nada 
u apstraktno čovještvo čovjeka nije ništa manja iluzija od čiste religiozne il- 
uzije i, ukoliko se radi o priznavanju zavisnosti i povezanosti ovih dvaju fe- 
nomena, Marx je bio potpuno u pravu (po poznatoj formuli: ako nema 
Boga, nema ni čovjeka). Poznati su npr. Lenjinova tvrdnja da naučni soci- 
jalizam nema nikakve veze sa moralom i stav u Manifestu da radnici odba- 
cuju moral. Komunizam nastaje iz nužnosti historijskog razvoja, a ne iz 
moralnih ili humanih razloga. U klasičnim djelima marksizma - za razliku 
od onoga što pišu danas praktičari marksizma za svakodnevnu upotrebu - 
eksplicitno se tvrdi da zakon eksploatacije djeluje snagom prirodnog zako- 
na u odnosima ljudi, u društvu i da će svaki čovjek eksploatirati drugog 
čovjeka dok god to može, tj. dok silom ne bude spriječen. Tu nema nikak- 
vog prostora za savjest, obzire, uviđavnost, prirodni humanizam i Sl., a 
kada bi tog prostora bilo, bili bi dovedeni u pitanje neki kapitalni stavovi 
marksizma. Eksploatacija postoji sve dok izmjenom objektivnih odnosa ne 
bude uklonjena. Ona ne zavisi od volje ljudi, niti od njihovih moralnih ili 
sličnih subjektivnih kvaliteta (odgoja, naravi, filozofije ili dr.), niti od nji- 
hovih uzajamnih odnosa, rodbinskih, nacionalnih ili drugih. Kada Marx u 
Kapitalu (odjeljak Radni dan), među ostalim, navodi primjere eksploatacije 
djece ,,od strane njihovih gladnih matera"' i zalaže se za društvenu interven- 
ciju da se ovo zlo spriječi, onda navođenje baš ovog primjera koji - prizna- 
jemo - nije tipičan, mora biti namjerno. Ovim apsurdom Marx skreće paž- 
nju na apsolutno djelovanje zakona eksploatacije u ljudskom društvu. Otu- 

da je čudno da neki marksisti pokušavaju pred našim očima zasnovati tzv. 
laičku etiku pozivajući se na čovjeka i na apstraktno čovještvo.?"? Marx je 
uvijek isticao da pozivanje na čovjeka, humanizam, savjest i sl. predstavlja 
idealizam i da ide ruku pod ruku sa religijom. Ovdje se sa Marxom može- 
mo složiti, ali izgleda da se u ovoj tačci - iz sasvim praktičnih razloga - sa 
Marxom ne slažu današnji marksisti, koji, za razliku od svog učitelja, mora- 
ju odgovoriti na neka sasvim praktična pitanja koja pred njih postavljaju 
život i životna stvarnost. Marxu je iz kabineta ili iz Britanske biblioteke 
bilo lahko reći: moral ne postoji. Ali ljudi koji su pokušali ostvariti Marx- 
ove ideje i osnovati društvo ne mogu sa istom lahkoćom deklarirati tu inače 
materijalistički dosljednu misao. Da bi uspostavili to društvo, i još više da 
bi ga održali, oni moraju od ljudi često tražiti više idealizma i ličnog odri- 
canja, nego što je to bilo koji poslanik tražio uime neke religije. Stoga su 
oni dovedeni u situaciju da ponekad ,,zaboravljaju"" neke vrlo jasne mark- 
sističke postulate. Nije dakle riječ o tome da li ateist (materijalist) može 
hijeti, braniti, graditi moral i humanitet, nego o tome da li on to sve može 
činiti a da ostane što jest, tj. da ostane u granicama materijalizma. 


Poznata kontroverza u vezi sa Epikurovom filozofijom pokazuje kako 
se sloga između materijalizma i etike ne može dugo održavati. Poznati he- 
lenski filozof (341.-270. pr.Kr.), iako materijalist u tumačenju svijeta, u eti- 
ci je ostao neodlučan. Propovijedao je da je sreća u uživanju, ali je savjeto- 
vao uživanje u ataraksiji, nekoj vrsti duševnog mira i blaženstva, i sam je 
više cijenio duhovne radosti od čulnih. Ali već njegovi učenici otklonili su 
ovu nedosljednost i njegovu etiku preveli na čisto eudomonistički kolosi- 
jek, a epikureizam je danas - sasvim logično - sinonim za čulno uživanje 
kao životni ideal. Između Epikurovog materijalističkog učenja da je svemir 
i sva raznolikost pojava u svijetu samo proizvod mehaničkog kretanja ma- 
terijalnih čestica u praznom prostoru, i ecudomonizma, postoji logička veza 
ili unutarnja saglasnost. Takva saglasnost ne postoji između njegovog mate- 
rijalističkog učenja i ataraksije ili primata duhovnih vrijednosti. Zato je ne- 
osnovana optužba da su ,,Epikurovi učenici izopačili učiteljeva shvatanja". 
Ustvari, oni su ih samo doveli u sklad. Materijalizam je morao završiti ne- 
gacijom etike. 


20) Ni Engels ne gaji neko bolje mišljenje o etici ,,na osnovu uvida u vlastitu svijest i savjest":, Ustvari, 
svaka klasa, čak i svaka profesija ima svoj vlastiti moral pa i njega krši gdje god to može nekažnjeno. A 
ljubav, koja bi morala da sve ujedinjuje, ispoljava se u ratovima, sporovima, domaćim razmiricama, raz- 
vodima braka i što je moguće većem iskorištavanju jednih od strane drugih" (Engels, Ludvig Feuerbach 
i kraj njemačke klasične filozofije). 

Naše razmatranje može se konačno svesti na dva zaključka. Prvi; mo- 
rala kao principa, kao ideje, nema bez religije; praktične moralnosti ima. 
Ali ova praktična moralnost održava se kao inercija i sve je slabija što se 
više udaljava od izvora, koji joj daje polaznu snagu. I drugi, na ateizmu se 
ne može zasnovati nikakav moralni poredak, ali atcizam neposredno ne uki- 
da moralnost, u svakom slučaju ne njen niži oblik: društvenu disciplinu. 
Naprotiv, ako ateizam postane praksa i pokuša obrazovati društvo, on će 
biti čak zainteresiran da, koliko je to moguće, održava zatečene oblike dru- 
štvene moralnosti. Ove činjenice potvrđuje praksa socijalističkih država na- 
šeg vijeka. 

Međutim, ostaje činjenica da ateizam nema nikakvih sredstava da 
očuva ili zaštiti sam princip moralnosti čim ovaj princip jednom bude os- 
poren. Ateizam je potpuno nemoćan pred navalom čisto utilitarističkih, 
sebičnih, nemoralnih ili amoralnih zahtjeva. Ovim zahtjevima on se može 
suprotstaviti samo silom, ali ne i argumentima. Šta se može protiv logike 
čija je moć ubitačna: ako živim. samo danas i ako ću sutra umrijeti i biti 
zaboravljen, zašto da ne živim kako mi je ugodno i bez obaveza, ukoliko to 
mogu? - Talas pornografije i ,novog morala" seksualne slobode, odnosno 
seksualne neodgovornosti, na granicama socijalističkih zemalja zaustavljaju 
silom, cenzurom, dakle čisto vještački. Nikakav jasan moralni poredak ne 
suprotstavlja se ovom talasu moralne vrste, a ukoliko se kakvi argumenti 
potežu, oni su primjer nedosljednosti i mogu se održavati samo zahvalju- 
jući nepostojanju otvorene i slobodne kritike. Ustvari, to su samo stare, nas- 
lijeđene moralne norme koje se još uvijek održavaju u svijesti ljudi, ili ih 
vlast održava kao neophodne. Ali, strogo uzevši, taj naslijeđeni moralni 
poredak ili moralni argumenti nanovo proizvedeni po starom (ranijem) 
modelu protivurječe zvaničnoj filozofiji i logički im nema mjesta u sistemu. 

Dopuštajući sebi jednu mjeru pojednostavljenja, mogli bismo zak- 
ljučiti da je moral samo ,,drugo agregatno stanje"' religije. 


GLAVA V 
KULTURA I HISTORIJA 


Odjeljak 1 
PRVOBITNI HUMANIZAM 


Racionaliste i materijaliste karakterizira izvjesno pravolinijsko shva- 
tanje historije. Razvoj svijeta po njima počinje od nule, a historija je, bez 
obzira na izvjesno cik-cak kretanje i privremeno vraćanje, u cjelini uzeto, 
stalno kretanje naprijed. Sadašnjost je uvijek nešto više nego prošlost i ne- 
što manje nego budućnost. Ovakav stav ćemo razumjeti kada se podsjetimo 
da materijalisti pod historijom podrazumijevaju razvitak materijalne repro- 
dukcije čovjekovog života, dakle historiju stvari, a ne historiju samog 
čovjeka kao njihovog subjekta. To nije historija ljudske kulture, nego histo- 
rija civilizacije. 

Historija čovjeka i kulture ne počinje od nule niti teče pravolinijski. 
Za ovaj početni čin ona ima ,,prolog na nebu". Prvobitno ljudsko društvo 
bilo je u fazi početne emancipacije od prirode u nešto malo povoljnijem 
položaju od čopora njegovog životinjskog pretka, ali je istovremeno ispo- 
ljavalo izvjesne specifične ljudske oblike i etičke vrijednosti koje zbunjuju. 
Čovjek je stupio u historijsku eru sa ogromnim početnim moralnim kapita- 
lom, kojeg nije razvio niti ga je naslijedio od životinjskih predaka. Nauka je 
utvrdila i priznala, ali nije nikada objasnila, prirodu i porijeklo izvornog i 
jednostavnog humaniteta ljudskih zajednica u onim davnim vremenir n 
kada se ljudsko i zoološko još uvijek graničilo jedno s drugim. Odbacujuć 
a priori religiozne pretpostavke, nauka je zatvorila put razumijevanju ovog 
fenomena.'! 

Opisujući stare gensove, koji su - čini se - bili osnovne ćelije prethis- 
torijskog društva svugdje na Zemlji, Lewis Morgan (Ancient Society) navo- 
di sljedeće karakteristike društvenog i moralnog života ovih zajednica:? 


1. Mutno sjećanje na ovo doba prvobitne ljudskosti zadržalo se u legendama i bajkama skoro svih naro- 
da kao klasični mit o tzv. Zlatnom vijeku ili (u Bibliji) kao u Doba patrijarha. , Opšte ubjeđivanje da je 
prošlost bila rđava došlo je tek sa teorijom evolucije" - tvrdi Russel (B. Russel, Istorija zapadne filozo- 
fije, str. 601). 

2. Morganov opis odnosi se na gens Irokeza u Sjevernoj Americi, koji se smatra klasičnim oblikom 
prvobitnog gensa. 

- gens bira poglavicu i može ga smijeniti; smijenjeni je ponovo običan 
ratnik kao i svi drugi; 

- bračne veze i spolni odnosi zabranjeni su u okviru gensa; ova zabra- 
na održava se svjesno i skoro bez prekršaja; 

- zaštita i uzajamno pomaganje članova gensa koje ide do žrtvovanja; 

- junaštvo ratnika i viteški odnos prema zarobljenicima (ratni zarob- 
ljenici se ne ubijaju); 

- svi članovi gensa slobodni su ljudi, jednaki i povezani vezama bratst- 
Va; i 

- adopcija novih članova u gens je religiozna ceremenija; vjerski obre- 
di uglavnom u obliku plesova i igara; idoli nepoznati; 

- plemensko vijeće sastavljeno je od predstavnika gensova (sahema); o 
zajedničkim poslovima vijeća odlučuje javno, okruženo članovima pleme- 
na; odluka se donosi jednoglasno. 

Oduševljen ovim opisom, Fridrich Engels uzvikuje: ,,Divno li je to 
gentilno uređenje u svoj svojoj bezazlenosti i jednostavnosti! Bez vojnika, 
žandarma i policajaca, bez plemstva, kraljeva, prefekata ili sudaca, bez tam- 
nica, bez parnica, sve ide svojim urođenim tokom. Svaku svađu ili spor rje- 
šava zajednica onih kojih se tiče, gens ili pleme, ili pojedini gensovi među 
sobom... Siromašnih i oskudnih ne može biti. Komunističko društvo i gens 
znaju svoje obaveze prema starima, bolesnim i u ratu osakaćenim. Svi su 
jednaki i slobodni - uključujući i žene. Robova još nema, podjarmljivanja 
tuđih plemena također još nema... A kakve muškarce i žene stvara takvo 
društvo, potvrđuje divljenje svih bijelih ljudi koji su došli u dodir sa neisk- 
varenim Indijancima - zbog ličnog dostojanstva, iskrenosti, jačine karaktera 
i hrabrosti ovih barbara" (F. Engels, Porijeklo porodice, privatne svojine i 
države). 

Stanje koje nam je opisao Morgan u svojoj knjizi jedan njegov suna- 
rodnjak, J. Fenimor Cooper, prikazao nam je u svojim romanima u živim i 
upečatljivim slikama, a nema sumnje da je i treći Amerikanac. R.W. Emer- 
son, imao pred očima američke Indijance kada je rekao: ,, Vidio sam ljudsku 
prirodu u svim njenim oblicima. Ona je svugdje ista, samo - što je više div- 
lja, to je više vrline u njoj." 

Tolstoj je u svojim djelima društvenim idealom smatrao stanje koje se 
može vidjeti u još nepokvarenom životu primitivnih ruskih mužika. I ovdje, 
kao i drugdje, te su moralne i ljudske vrijednosti išle uporedo sa vrlo nis- 
kim stupnjem materijalnog i uopće društvenog razvoja. 

U Općoj historiji Afrike koju priprema UNESCO (za sada izašle prve 

dvije knjige od ukupno osam) nalazimo upečatljive činjenice o kulturi 
primitivnih afričkih naroda. Dokazano je, naprimjer, da su stranci, bijelci ili 
crnci, uživali gostoprimstvo u crnačkim kraljevstvima i imali jednaka prava 
kao i domaće stanovništvo. U isto vrijeme, stranac u starom Rimu ili 
Grčkoj postajao je rob. Ove i slične činjenice najvjerovatnije su navele Lea 
Frobeniusa, poznatog njemačkog etnologa i velikog poznavaoca Afrike, da 
napiše: ,Crnci su civilizirani do koštane srži, a ideja da su oni barbari ev- 
ropski je izum? 

Moramo se upitati kakve su prirode ove vrijednosti koje nalazimo 
naporedo kod američkih Indijanaca, kod urođeničkih plemena u Africi ili 
na Tahitiju ili kod primitivnih ruskih mužika, pa i kod najnižih društvenih 
slojeva u Indiji. Kakvo im je porijeklo? Otkuda one na samom početku his- 
torije i zašto ,kvantitativno'' opadaju, što historijski razvitak odmiče. Otku- 
da ideja zaštite starih i invalida koju susrećemo kod indijanskog plemena 
Irokeza? Da li je ona životinjskog porijekla? Različite oblike ,,brige" i 
staranja koje nalazimo kod nekih životinja uvijek se zasnivaju na korisnosti 
- nema dakle humanosti, u ljudskom smislu riječi, uime ideje ili principa? 

Svoju poznatu knjigu Morgan završava riječima: ,,Demokracija u up- 
ravi, bratstvo u društvu, ravnopravnost i opće obrazovanje uvest će sljedeći 
viši stupanj društva, kome neprekidno streme iskustvo, um i nauka. One će 
biti ponovno oživljavanje - ali u višem obliku - slobode, jednakosti i bratst- 
va starih gensova." 

Slobodu, jednakost i bratstvo budućih civiliziranih društava Morgan 
očekuje od tri sile; iskustva, uma i nauke. U ovom trenutku bar dvije stvari 
su izvjesne: (1) da sloboda, jednakost i bratstvo starih zajednica nisu potica- 
li od iskustva, uma i nauke, i (2) da vijek iskustva, uma i nauke koje je pro- 
tekao poslije Morganove knjige (Ancient Society, objavljena je 1877.) ni; 
niukoliko potvrdio njegovo predviđanje. 

Možda činjenici što civilizirani, a ne barbari, pišu historiju, trebamo 
zahvaliti za raširenu predrasudu da u barbarstvu i civilizaciji gledamo ne 
samo suprotne polove društvenog i tehničkog razvoja, nego i suprotnost 
između zla i dobra. Ako je neko uništio kulturna dobra ili izvršio genocid, 
mi smatramo da smo našli pravi izraz kada smo to nazvali barbarskim pos- 
tupkom. Obrnuto, ako zahtijevamo toleranciju i humanost, apelirat ćemo na 
određenu stranu da se ponese ,,kao civilizirana nacija". Čudno je da se ove 
predstave uporno održavaju uprkos tolikim činjenicama koje govore sasvim 


3, Naravno, lahko je prepoznati da Frobenius ovdje pod odrednicom ,civiliziran"" podrazumijeva 
,kulturan", 

suprotno. Upravo historija američkog kontinenta mogla nas je uputiti na 
obrnut zaključak. Zar civilizirani Španci (konkvistadori) nisu na najpodliji i 
najnečuveniji način uništili ne samo kulturu Maya i Azteka, nego i narode 
ovog kruga? Zar bijeli doseljenici (treba li pomenuti iz civiliziranih zema- 
lja) nisu sistematski uništili domaća indijanska plemena i upravo one divne 
gensove o kojima piše Morgan i to na način kojem skoro da nema primjera 
u novijoj historiji? Još polovinom devetnaestog vijeka (!) američka vlada je 
plaćala određenu cijenu za svaki indijanski skalp. Preko tri stotine godina, 
zajedno sa izrastanjem evropskoameričke civilizacije i kao njen sastavni 
dio, trajala je sramna atlantska trgovina crnim robljem, okončana tek 1865. 
godine, u toku koje je 13 do 15 miliona slobodnih ljudi (tačan broj nikada 
se neće znati) uzapćeno na osnovu doslovnog lova na ljude. I ovdje se civil- 
izirano zvjerstvo suočilo sa slobodnim, pitomim primitivnim čovjekom. 


Treba li da u ovom kontekstu spominjemo savremeni imperijalizam 
koji je svugdje značio susret evropske civilizacije i tzv. zaostalih, dakle 
neciviliziranih ili manje civiliziranih naroda, a, ustvari, svugdje se manifes- 
tirao kao nasilje, prijevara, licemjerstvo, podjarmljivanje i uništavanje ma- 
terijalnih, kulturnih i moralnih vrijednosti slabijih, primitivnih naroda. 

Naša predrasuda o srednjem vijeku uglavnom je iste vrste. Da li je 
srednji vijek uistinu bio vijek mraka i opće nesreće? To je pitanje stanovi- 
šta. Po mjerilima civilizacije svakako jeste. Za Helvetiusa, jednog od prvih 
materijalističkih filozofa Evrope, srednji vijek je doba u kojem su ,,/ljudi bili 
pretvoreni u životinje", a njegovi zakoni ,,remek djelo apsurdnosti"'. Neizb- 
ježno, kršćanin Berdjajev ili slikar J. Harp o tom istom dobu sude sasvim 
drugačije.? Mi o srednjem vijeku imamo obično prilično pojednostavljenu i 
jednostranu sliku. Iako je vladalo siromaštvo i nedostatak komfora i higi- 
jene, srednjovjekovna društva imala su nešto više od osjećaja unutrašnje 
povezanosti. To je bilo doba intenzivnog idejnog života, bez kojeg se ne bi 
mogle razumjeti energije i težnje zapadnog čovjeka. Srednji vijek je stvorio 
grandiozna djela u umjetnosti i ostvario sintezu jedne velike filozofije - 
grčke i jedne velike religije - kršćanstva. Gotika, jedno od najznačajnijih 
ljudskih ostvarenja"" (Clark) - djelo je srednjeg vijeka. U tom vijeku bez 
naučnog 1 tehničkog progresa ostvareno je nešto od onog što A.N. White- 
head naziva ,,kvalitativnim progresom" (A.N.W., Budućnost religije). Ako 
u zapadnom čovjeku ima uistinu nešto faustovskog, to je iskovano i pri- 
premljeno u velikim duhovnim i političkim sudarima srednjeg vijeka. Bez 
srednjeg vijeka ne bi bilo ni novog, barem ne onakvog kakvog ga mi poz- 
najemo. 


4. J.Harp: ,Ja sam protiv mehaniziranih stvari i hemijskih formula. Volim srednji vijek, njegove tapise- 
rije 1 njegova vajarska djela." 

Odjeljak 2 
UMJETNOST I HISTORIJA 


Kultura stoji na izvjestan način van vremena, van historije. Ona ima 
svoje uspone i padove, ali nema razvoja niti historije u običnom smislu 
riječi. U umjetnosti ne postoji - kao u nauci - gomilanje ,,Znanja" ili iskust- 
va.) U rasponu od paleolita do danas mi ne zapažamo povećanje izražajne 
snage umjetnosti, koje bi bilo funkcija razvoja. Civilizacija pozna svoje ka- 
meno i svoje atomsko doba. U kulturi takvog razvoja nema. Sa stanovišta 
civilizacije, neolit je progres. Sa stanovišta umjetnosti - opadanje. Paleolits- 
ka umjetnost, iako starija više hiljada godina, snažnija je i autentičnija od 
neolitske. Poezija je svugdje prethodila prozi. Ljudi su pjevali prije nego 
što će početi pripovijedati. Poezija nije trebala ni iskustvo ni uzor. Nešto 
dalje vidjet ćemo da sličnu nezavisnost od vremena nalazimo u glavnim 
moralnim zasadama, pa i u religioznim učenjima. Postoje dokazi da je sva- 
ka religija u svom početku bila čista i jednostavna, a da je tek kasnije u 
toku prakse deformirana (teorija pramonoteizma). Ovi zaključci izvedeni su 
iz istraživanja Andrewa Langa, W. Shimidta, Conrada Presussa, Coppersa i 
dr. Dolazimo do zaključka da bi historija kulture bila pojmovna protivur- 
ječnost. Može se govoriti samo o hronologiji kulturnih pojava. 

Jacgues Risler piše: ,Čim su nedavno otkriveni, odmah je priznata 
prava vrijednost staroegipatskim drevnim reljefima i skulpturama, pro- 
nađenim u dolini Nila i starim četiri do pet hiljada godina. Mnogi savreme- 
ni umjetnici nalaze inspiraciju za svoje stvaranje u prastarim reljefima ugra- 
viranim u zidove grobnica i nježnim figurama, koje su napravljene od 
gline, mermera, zlata i alabastera. Ova umjetnost je čas nježna i profinjena 
(vrijeme Tutmozisa II i Tutmozisa III), čas monumentalna i snažna (vri- 
jeme Keopsa), čas realistična i manje simbolična'(Aknaton).' 

U vrijeme svoga otkrića, Amerika je na časovniku civilizacije bila pet- 
šest hiljada godina iza Starog svijeta. Nije bila stigla ni do svog gvozdenog 
doba (H.G. Wels). To mjerenje vremena očevidno ne vrijedi i za američku 
umjetnost. U Bonampaku, hramu koji čuva najstarija slikarska djela ame- 
ričkog kontinenta, otkrivene su freske izvanredne ljepote. Velika izložba 
skulptura Maya, otvorena u Parizu 1966.godine, sjajno je ilustrirala feno- 


5. Sve što se tiče nauke - obrnuto je. Nauka je zasnovana na kontinuitetu. Gdje ovog kontinuiteta nema i 
gdje on nije osiguran putem predaje ili pisma - tu nema nauke. pa ni civilizacije. Progres se upravo 1 sas- 
toji u mogućnosti da se zapamti i nastavi. 

6. Jacgues Risler, La Civilisation Arabe. 

men jedne visoke kulture, koja nije ,,stigla'" da postane civilizacija. ,, Ova 
ozbiljna rafinirana umjetnost, čija se izražajna skala proteže od zadivljujuće 
jednostavnosti do najbaroknije ornamentike, i do danas je ostala tajanstve- 
na. Niko nije uspio objasniti kako je iznikla, negdje oko IV vijeka, u šuma- 
ma Petena i Chiapasa, već sasvim usavršena sa svojim centrima za religioz- 
ne obrede impozantne arhitekture, svojim hramovima na piramidama, 
svojom ornamentalnom skulpturom, svojim hijeroglifskim pismom i zbu- 
njujućom naukom o brojevima, koje to pismo otkriva. Pariška izložba 
skulpture Maya pruža nekoliko lijepih primjeraka: to su bareljefi, statue, od 
tvrdog kamena i maske od vještačkog mermera, koje se odlikuju bjelinom 
priviđenja i koje kao da žele prenijeti neku poruku davno prohujalih vijeko- 
va... Mogla bi se registrirati dva skoro suprotna smjera skulpture Maya: 
onaj u kome su rađeni bareljefi i stele i drugi u kome su rađene glave. U 
prvom slučaju radi se o ceremonijalnoj umjetnosti koja se zasniva na 
čitavom nizu konvencija... Ova ceremonijalna umjetnost oštro odudara od 
krajnje jednostavnosti glava, posebno onih koje su rađene u vještačkom 
mermeru. Jedna takva maska istovremeno prevazilazi realizam: izgleda, 
međutim, da se radi o portretu. Druge dvije glave sa više ekspresionističkih 
elemenata, izrađene u baroknom stilu ,,groteski'', unose živopisnu notu u 
ovu jedinstvenu kolekciju ljepote"! (Iz jednog izvještaja sa spomenute izlož- 
be u Parizu, objavljenog u Nouvele observateur). 

Za Nietzschea (Rođenje tragedije) helenska drama - tragedija pred- 
stavlja pravi vrhunac umjetnosti, a ljudska kultura može se u svom najvi- 
šem obliku sagledati samo u onome što se naziva helenskom kulturom." 
Nijedan od savremenih pjesnika ne dostiže veličinu jednog Homera ili 
grčkih tragičara" (Andre Maurois). Zagonetka je potpuna: u zori ljudske 
civilizacije umjetnost ostvaruje jedan od svojih najvećih dometa. Hegel 
antičku Grčku smatra ,,Zlatnim dobom filozofije'", a Roger Cailloit piše: 
Što se tiče filozofije često dolazim do zaključka, kao i mnogi drugi, da ona 
poslije Platona uopće nije napredovala. Možda stoga što je u prirodi umjet- 
nosti da ne napreduje: uvijek se čini kao da počinje iznova." Ciceronovi 
etički spisi (npr. De finibus bohnorum et malorum ili De Amititia) jednako 
su aktuelni i danas, dok su njegovi radovi o organizaciji rada ili uređenju 
države (tipične teme civilizacije) potpuni anahronizam. Knjiga anonimnog 
rimskog pisca De rebus bellicis ( O vojnim stvarima), koja je sadržavala, 
između ostalog, zanimljive crteže vojnih sprava, ima samo historijsku vri- 


7. Sličnu izjavu daje i Marx, kada kaže da djela antičke umjetnosti predstavljaju .,nedostižne norme i 
uzore". Ponesen oduševljenjem, Marx kao da ne shvata pravi domet svoje izjave. Zar kultura nije re- 
fleks civilizacije ili nadgradnja nad njom? - Ako jeste, otkud ,,nedostižni uzori" već u robovlasničkom 
poretku? 


KULTURA I HISTORIJA 155 


jednost. Ali to se ne može reći za Senekinu knjigu O blaženstvu ili za sti- 
hove Vergilija iz istog vremena. Harfa, odnosno neposredni preteča ovog 
instrumenta, potječe iz trećeg milenijuma prije naše ere. Maniošu, antologi- 
ja japanskih pjesama iz VII i VIII vijeka, koja sadrži preko 4.000 pretežno 
lirskih pjesama, ubraja se i danas među remek-djela svjetske poezije. Već u 
X vijeku (početna ili ,,najniža tačka evropske civilizacije!" - Russel) evrops- 
ka arhitektura je ,,preko noći"' postigla savršenstvo i stvorila djela nepreva- 
ziđene ljepote i sklada. ,,I ta silna, prava brda od kamena, izrasla su usred 
malene hrpe drvenih kuća" (K. Clark). Sofoklove i Eshilove tragedije mogu 
se smjestiti u svako doba, potrebno je samo promijeniti kostime. Euripid je 
napisao Trojanke. J.P. Sartre je napisao komad pod istim imenom. Tako u 
umjetnosti dva stvaraoca udaljena međusobno više od 20 vijekova mogu 
biti koautori istog djela. (Piše se: Euripid-Sartrove Trojanke.) U nauci to 
nije moguće. Šta je ostalo od Aristotelove fizike, Ptolomejeve astronomije 
ili Galenove medicine? Govoreći o dvije Aristotelove knjige iz oblasti 
nauke (Fizika i O nebu), Russel kaže da bi u svjetlu savremene nauke ,,te- 
ško mogla biti prihvaćena ma i jedna rečenica izložena u ove dvije knjige." 
(U knjizi O nebu, npr. Aristotel iznosi teoriju da stvari koje se nalaze ispod 
Mjeseca podliježu rađanju i propadanju, dok je sve iznad Mjeseca nerođeno 
i neuništivo. Ili sljedeće Aristotelovo objašnjenje gravitacije: svako tijelo 
ima ,, prirodno mjesto" i ,,pozajmljeno mjesto'". Kada kamen pada, on ustva- 
ri teži da zauzme prirodno mjesto svakog kamena, tj. površinu zemlje, itd. 
Kako se ova ,,teorija'' gravitacije odnosi prema Newtonovoj?) 


Umjetnost iz nerazvijenog teče u pravcu razvijenog svijeta. Ona se 
kreće od istoka prema zapadu, ili od juga prema sjeveru. Nauka obrnuto. 
Stvari se kreću iz pravca većeg u pravcu manjeg naboja. Istočnjački melos, 
indijska narodna muzika, crnačke pjesme i igre, umjetnost Okeanije, prodi- 
ru na Zapad. Egzotične skulpture u drvetu, čiji su autori nepismeni talenti- 
rani seljaci iz tanzanijskog plemena Makonde, osvajaju svijet.? 


8. Historičari obično drže X stoljeće gotovo jednako mračnim i barbarskim kao i sedmo. Razlog je u 
tome što ga oni posmatraju sa gledišta političke povijesti i pisane riječi. Ako pročitamo ono što je Rus- 
kim nazvao ,,knjigom umjetnosti" steći ćemo sasvim drugi utisak jer - nasuprot svim očekivanjima - de- 
seto stoljeće je stvorilo jednako sjajna i tehnički vješta, čak jednako lijepa djela kao i svako drugo sto- 
ljeće... Količina umjetničkih djela je začuđujuća"' (Kenneth Clark, Civilizacija, str.34). 

9, , Najpoznatije umjetničke galerije svijeta ubrajaju u novije vrijeme među svoje zapažene eksponate 
maštovite kompozicije izdubljene u drvetu ebonovine, koje spontano stvaraju mladići i starci 1z plemena 
Makonđde pod tršćanim krovovima svojih skromnih kućica duž drumova oko Dar es Salama... Sa 
neviđenom ingenioznošću ovi umjetnici u svojim figurama od ebanovine dočaravaju borbu dobra 1 zla, 
intimni odnos između rođenja 1 smrti, veselja i tuge, sukoba i sloge... Ostali Tanzanijanci tih veoma po- 
štuju i zbog njihove čudesne umjetnosti, a i zbog uvriježenog vjerovanja da ljudi iz plemena Makonde 
posjeduju stravičnu vještinu i moć drevnih vračeva" (iz jednog putopisa po cmoj Africi). 

Umjetnost Okeanije, područja koje spada u najzaostalije u svijetu, na- 
šla je mjesto u galerijama Evrope i Amerike ravnopravno sa sličnim djeli- 
ma tzv. kulturnih regiona svijeta. Zapadna civilizacija pokazuje se 
,heotporna'" prema naletu one izvorne umjetnosti. Otkriće crnačke umjet- 
nosti snažno utječe na pravac razvoja moderne evropsko američke umjet- 
nosti i unekoliko je izvor revolucionarnog pokreta u umjetnosti Zapada. (Is- 
tovremeno, jedna ozbiljnija komparacija između evropske i npr. afričke 
nauke, ekonomije, tehnike i društvene organizacije skoro da se ne bi mogla 
napraviti.) Elia Faure kaže da crnačka maska sa Obale Slonovače i freska sa 
tavanice u Sikstinskoj kapeli pružaju ,,senzibilno'" isto uzbuđenje (E.F. u 
djelu Duh oblika). Međunarodni festival crnačke umjetnosti u Dakaru 
1966. (učestvovali ansambli i grupe iz 39 zemalja) prvorazredni je događaj 
iz oblasti kulture. Istovremeno, jedan industrijski ili trgovački sajam zema- 
lja Crnog Kontinenta mogao bi proći sasvim neopaženo. Ako je crnački svi- 
jet nerazvijen sa stanovišta nauke i tehnike, sa stanovišta umjetnosti to nije, 
jer umjetnost ne pozna pojmove ,,razvijenog" i ,nerazvijenog". Crna Afrika 
prava je velesila u oblasti folklora, muzike, pjesme i igre, a naročito ovog 
posljednjeg. 

Unutrašnji,  prašumski. dijelovi Irijana predstavljaju možda 
najočuvaniji prirodni muzej prahistorije ljudske kulture. Civilizacija ovdje 
nije dospjela dalje od kamenog doba. A šta je sa kulturom?. Na ovo pitanje 
odgovor nam daje misionar Dipera, koji je ovdje proveo više od 20 godina: 
,Osjećaj za lijepo veoma je razvijen kod ovih primitivnih stanovnika, a nji- 
hovi umjetnički predmeti imaju zapanjujuće kvalitete. O tome postoji izv- 
jesna literatura koja ni iz daleka ne obuhvata sve varijante i bogatstvo ideja 
i formi. Ima izvanrednih skulptura u kamenu i drvetu, slika, gravira i statue- 
ta velike ljepote. Njihovi komplicirani koreografirani plesovi, gotovo bale- 
ti, u fantastičnim kostimima, predstavljaju nevjerovatne spektakle." 

Naučnici pripadaju samo svom, a pjesnici svim vremenima. 


Odjeljak 3 
ETIKA I HISTORIJA 


Kultura je statička tema o tome zašto živim; civilizacija je stalni pro- 
gres načina kako živim, kako zadovoljavam svoje potrebe. Jedno je pitanje 
smisla života, drugo načina života. Civilizacija ide uzlaznom linijom od 
pronalaska vatre, vodenice i željeza, pa preko pisma i mašine do atomske 
energije i kosmičkih letova. Kultura je sva u traganju, vraćanju natrag, 
počinjanju iznova. Čovjek kao subjekt kulture, njegove tipične mahane i 


KULTURA I HISTORIJA 157 


aaa O nn ii PE 1 i SP = VEPROVA po mene SA PO Pa ova b sjenke 


vrline, sumnje i zablude, sve ono što čini njegovo unutrašnje biće, pokazuje 
izvanrednu trajnost i skoro nepromjenljivost. 

Sve svoje današnje dileme i pitanja etika je poznavala prije više od 
2.000 godina. Konfucije, Sokrat, Isus Krist, Muhammed, Kant, Tolstoj, 
Gandhi i Martin Buber, u vremenskom rasponu od VI vijeka prije Krista pa 
do današnjih dana (Martin Buber je umro 1965.), svi ovi veliki odgajatelji 
čovječanstva propovijedali su u suštini isti moral. Za razliku od pravila 
uređenja društva ili načina proizvodnje, moralne istine su vječne.!" To je 
stoga što je zagonetka ovdje postavljena još u samom Stvaranju, u ,,prologu 
na nebu", u ovom činu koji prethodi čitavoj ljudskoj povijesti. Inteligencija, 
obrazovanost, iskustvo sami po sebi ne pomažu da im se približimo ili da ih 
bolje razumijemo. Isus je svoje istine govorio kao novorođenče, a kada je 
osuđen, imao je jedva nešto više od 30 godina. Za velike, kapitalne istine O 
Bogu i čovjeku nije mu trebalo ni znanje ni iskustvo, jer se te istine zna- 
njem i iskustvom ne bi ni mogle dostići. Zar one nisu ,,skrivene od mudrih i 
učenih, a otkrivene malenima'' (Evanđelje po Luki, 10/21)? 

Suštinski moralni zahtjevi ne stoje pod uplivom vremena, mjesta i 
društvenih prilika, Nasuprot golemim razlikama društvenih i političkih 
uređenja, stepena razvoja, pa i šarenilu vjerovanja i vjerskih simbola, stoji 
širom svijeta začudna saglasnost i jedinstvenost moralnih zasada. "! Epiktet i 
Marko Aurelije, od kojih je prvi bio rob, a drugi kralj, propovijedali su istu 
moralnu nauku i čak skoro istim riječima. Ako se malo pomnije razmotri 
pitanje, utvrdit će se da razlike u shvatanju dobra i zla, dopuštenog i za- 
branjenog, nalazimo samo u manje važnim pitanjima. Primjeri koji se na- 
vode da bi se pokazalo variranje moralnih normi u zavisnosti od historijs- 
kih i drugih prilika, ustvari nikada se ne odnose na kapitalne moralne 
principe, nego na stvari koje se tiču formalnog morala ili ponašanja. U naj- 
važnijim pitanjima, naprotiv, uočljiva je izvanredna podudarnost i neprom- 
jenljivost.!? 

Da  provjerimo ovo razmatranje na čuvenom  Kantovom 
10. U ,,realnom" svijetu sve je obmuto: ,,Promjena je zakon privrednog života" (J.K.Galbraith). | 
11. ,,Mada ljudi ponekad različito govore o tome šta je Bog, ipak oni uvijek jednako razumiju šta Bog 
zahtijeva od njih" (Tolstoj). 

12. Evo nekoliko takvih stavova: govori istinu; savlađuj mržnju; budi jednostavan i skroman čovjek; 
gledaj na druge ljude kao jednake sebi; budi solidaran; teži slobodi; brani svoje pravo i pravo drugih; 
zaslužuj sam svoj kruh; poštuj tuđi trud; poštuj roditelje i starije; izvršavaj obećanja i obaveze; štiti 
slabe; druži se sa ljudima; ne raduj se nesreći i neuspjehu drugih; ne zavidi im na sreći i uspjehu; ne 
budi uobražen i ne hodaj oholo; budi strpljiv u podnošenju bolova; ne ulizuj se jačima, ne tlaći slabije; 
ne razlikuj ljude po boji kože, bogatstvu i porijeklu; imaj samostalno mišljenje; budi umjeren u uži- 
vanjima; ne budi sebičan, itd. 

Može li se reći da su ovi stavovi relativni i da se mijenjaju ,,zavisno od prilika ili ekonomske strukture"? 

,kategoričkom imperativu''. Ovo načelo, čiju je prvu formulaciju Kant dao 
u spisu Osnivanje metafizike morala u sljedećem obliku: ,Radi samo po 
onoj maksimi za koju u isto doba možeš htjeti da postane općim zakonom"', 
odnosno u Kritici praktičnog uma, riječima: ,Radi tako da maksima tvoje 
volje u svako doba može važiti kao načelo općeg zakonodavstva", može se 
naći kod najstarijih mislilaca. Tales, jedan od sedmerice mudraca (rođen 
624.g.prije Krista), na pitanje kako se najpravednije može živjeti, odgovo- 
rio je: ,,Kad sami ne činimo ono što kod drugih kudimo"' (Diogen Leartije, 
I, 36). Pitak Miletinjanin, također jedan od sedmerice mudraca, iznio je isto 
načelo: ,,Ne čini sam ono zbog čega koriš bližnjega"", a Marko Tulije Cice- 
ron: ,,Sve što kudiš na drugome, ti sam treba veoma da izbjegavaš." Jevrej- 
ski mudrac Hilel, koji je živio, približno, u Kristovo vrijeme u Palestini, na 
traženje jednog mnogobošca da mu u najkraćem iznese suštinu vjere, od- 
govorio je:, što ne želiš sebi, ne čini ni bližnjemu. U ovome je cijela Tora, 
sve drugo je samo objašnjenje"! (Vavilonski Talmud, traktat Sabat). Istu mu- 
drost uči i Konfucije u Kini, savremenik Bude i Pitagore: ,,Ono što ne želim 
sebi da učinim, to ne činim ni drugome" (Lun-ju, Misli i razgovori Konfuci- 
ja). Naravno, ovo načelo najjasnije je izrazio Isus Krist svojim poznatim 
riječima: ,,Sve što hoćete da ljudi čine vama, činite i vi njima'" (Matej, 7/2, 
Luka, 6/31). 

Ova mala historija kategoričkog imperativa pokazuje da ovo temeljno 
etičko načelo ustvari nema historije. Postoje varijacije u obliku, ali suština 
je neizmijenjena. 

Indija, zemlja ,,visoke kulture i niske civilizacije'', izgleda kao da je 
živjela van vremena, Van historije. Spomenici koje vidimo na svakom kora- 
ku svjedoče o intenzivnom životu, ali unutrašnjem, dakle statičkom i be- 
zhistorijskom. Meditacijom se ,,saznaju" tajne, ali se ne stječe moć nad pri- 
rodom niti se mijenja svijet. Hinduizam i nije društveni, nego etički sistem, 
a on pozna samo lično, unutrašnje, moralno uzdizanje. Od vremena Upani- 
šada Indija je bila zaokupljena samo jednim jedinim problemom: 
čovjekovim položajem u kosmosu" (Mirce Eliade). Indijski sistem kasta, 
okamenjen poput nekog od njenih piramiđalnih hramova u svojoj čudovi- 
šnoj veličini i trajnosti, sadrži negaciju vremena, društva, homogenosti, his- 
torije. Svaki historijski i društveni napor ubrzo bi srušio ovu čudovišnu 
strukturu, koja se mogla održavati samo u jednom svijetu okrenutom unutra 
ili ka nebu, ne mareći za ono što se samo po sebi stvara napolju u 
realnom" (ovdje to znači: himeričnom) svijetu. 

Odjeljak 4 
UMJETNIK I ISKUSTVO 


Kako. nema evolucije u životu umjetnosti, tako je nema ni u životu 
umjetnika. Svaki umjetnik počinje iznova i radi kao da nijedan čovjek prije 
njega nije stvarao. On se jednostavno ne koristi tuđim, nego samo svojim 
iskustvom. Korišćenje tuđim iskustvom, kontinuitet iskustva, kumuliranje 
iskustva uvjet je i pretpostavka nauke. Korišćenje tuđim iskustvom u umjet- 
nosti je imitacija, ponavljanje, akademizam, dakle smrt umjetnosti. 

Picasso je slikao 70 godina i u ovom vremenu prešao svoju kubis- 
tičku, neokubističku, impresionističku, nadrealističku i neorealističku epo- 
hu, ali to nije nikakva evolucija, nikakav razvoj od lošijeg ka boljem, od 
manje savršenog ka savršenijem. Kao i sva kultura, bila je to samo drama 
neprekidnog traganja i traženja. 

U odnosu na ovaj stvaralački, vaniskustveni (ili vanhistorijski), čisto 
ljudski karakter umjetnosti, stoje i neke druge vrlo zanimljive činjenice. 
Postoji npr. nauka za odrasle i nauka za djecu. Razumijevanje nauke, a Za- 
tim njeno reproduciranje, korišćenje i izvođenje zaključka za praksu, zavisi, 
pored ostalog, od izobrazbe, uzrasta, iskustva. Međutim, ne postoji muzika 
za odrasle i muzika za djecu. Testovi vršeni izvođenjem djela Bacha, Mo- 
zarta, Beethovena, Debussya i Chopina, pokazali su da djeca jednako kao i 
odrasli razumiju ili ne razumiju ozbiljnu muziku. Slavni Beethovenov cik- 
lus od 32 sonate, najbolji ove vrste u historiji muzike, istovremeno je kon- 
certna pedagoška literatura za mlade učenike i djelo za najzrelije pijaniste. 
Picasso je slikao u drugoj godini, dok još nije znao da govori. Ovidije je 
počeo govoriti u heksametrima u doba kada druga djeca tek progovaraju. 
Mozart je priređivao koncerte sa šest godina. Umjetnost nije znanje iako 
jeste saznavanje, ali ne umom i naobrazbom, nego srcem, ljubavlju i jed- 
nostavnošću duše. ,Mnogi seljak, kada završi posao, uzme komad drveta i 
radi skulpturu. Za to mu nije potrebno 10 godina akademije! Želim samo 
reći da je umjetnost dostupna svima, da nije potreban neki poseban talenat 
ni školovanje. Svako je umjetnik"! (Jean Dubuffet, francuski slikar). Ovo 
nas sjeća na Tolstoja i njegovu jasnopoljansku školu, gdje je on isključivo 
sa djecom razmatrao najdublje vjerske i etičke istine. '? Razumijevanje um- 
13. , Sa gomilom jasnopoljanske djece, Lav Nikolajevič je raspravljao najvažnija pitanja čovječijeg ži- 
vota, koja su poslije prerade sa ovim mladim saradnicima postajala neobično jasna Za sve... Svaka mis- 


ao se zajednički ispitivala, razvijala, objašnjavala, uprošćavala u izrazu, i u takvom obliku Lav Nikolaje- 
vič bi je zapisivao. Takva, ona je bila pristupačna umu svakog čovjeka" (Petrov, Tolstoj). 

jetnosti, religije i etike nije intelektualno i logičko, nego unutarnje. Tu ne 
stoji um prema umu, nego srce i duša prema jednom istom takvom srcu i 
duši. U 

Iznesene činjenice ruše naša ustaljena shvatanja o ,Tazvoju"" ljudske 
kulture. Kultura nema historije, a čovjek je konstanta svjetskog razvoja. 


NI 


GLAVA VI 
DRAMA I UTOPIJA 


Odjeljak 1 
IDEALNO DRUŠTVO 


Da li zlo potječe iznutra, iz tamnih dubina ljudske duše, ili spolja, iz 
objektivnih uvjeta ljudskog života - to je pitanje na kojem se svi ljudi mogu 
podijeliti u dva velika tabora: vjernike i materijaliste. Za vjernike sve zlo i 
dobro jeste u čovjeku. Otuda odricanje nasilja, jer je nasilje prema vani bor- 
ba sa izmišljenim, nepostojećim zlom. Nasilje ima mjesta samo prema sebi, 
prema unutra, u vidu pokore i askeze. Tvrditi da je zlo vani, da je čovjek 
zao samo zato jer su nakazne prilike u kojima živi, da će izmjenom tih prili- 
ka nastati i izmjena čovjeka, jednom riječju da je čovjek rezultat vanjske 
sredine, sa stanovišta religije najbezbožnija je i istovremeno naj- 
nečovječnija misao koja se ikada pojavila u ljudskom umu. Ova misao de- 
gradira čovjeka na stvar, na nemoćnog provodnika vanjskih, mehaničkih, 
nesvjesnih sila. Zlo je u čovjeku - zlo je u društvenoj sredini; ovo su dvije 
oprečne istine koje se logički isključuju. Njima odgovaraju dva isto tako 
oprečna i nepomirljiva fenomena: drama i utopija.' 

Drama je doživljaj u ljudskoj duši kao što je utopija događaj u ljuds- 
kom društvu. Drama je najviši oblik egzistencija koji je moguć u našem 
svemiru. Utopija je san ili vizija raja na zemlji. U drami nema utopije kao 
što u utopiji nema drame. To je suprotnost između čovjeka i svijeta, ili 
ličnosti i društva. 


U Platonovoj Državi - prvom spisu ove vrste - čitamo: ,,)Postavimo u 
mislima temelje države. Ti temelji će biti naše potrebe... Ali kako će država 
zadovoljiti sve te potrebe? Zar ne treba da neko bude zemljoradnik, drugi - 
građevinar, treći - tkač?... Svaki od njih treba da vrši za drugog posao koji 
samo on zna da vrši?... Ratnici moraju biti strogi prema neprijateljima, a 
blagi prema prijateljima. Da bi mogli imati ove dvije osobine, i žestinu i 
blagost, oni moraju biti i filozofi, jer moraju znati razlikovati prijatelja od 
neprijatelja. Da bi takvi ratnici bili i dobri čuvari države, oni se moraju od- 
gajati... U odgoju najvažniji je početak. On počinje pričanjem bajki i zato 
država treba da cenzuriše pisce koji ih pišu... Upravljači smiju lagati u in- 


1. Pojam utopije upotrijebljen je ovdje u njegovom izvomom značenju: kao vizija idealnog uređenja 
ljudskog društva po uzoru na savršene životinjske kolektive: košnicu, roj, mravinjak. 

teresu države, ali drugi to ne smiju... Pošto potčinjeni moraju slušati svoje 
pretpostavljene, to se moraju izbrisati sva suprotna mjesta u knjigama, a bo- 
govi i heroji se moraju predstavljati plemenitim... Treba zabraniti tužne 
mehke 1 lijene melodije, a dopustiti muške i borbene... Pijanstvo je zabra- 
njeno... Građanin ne smije provoditi život u bolesti i liječenju, jer time 
škodi državi. On mora da radi svoj posao ili da umre... Zato je bolje da se 
usmrti onaj koji treba dugo da boluje ili rodi bolesno potomstvo... Odgaja- 
njem treba da se odaberu upravljači i ratnici, a njihovi sinovi, ukoliko ne 
pokažu sposobnost za taj posao, da se vrate u klasu proizvođača. Održa- 
vanjem takvog sistema odgajanja, svaka buduća generacija bit će bolja od 
prethodne, kao što se to postiže odgajanjem biljnih i životinjskih rasa... itd. 
Mehanizam utopije nehuman je ali savršen. Ako suštinu drame čini 
sloboda, suštinu utopije čine dvije suprotne činjenice: red i uniformnost. 


Početkom XVI vijeka Thomas More objavljuje svoju malu ali epohal- 
drugi dio ove knjige, pa ćemo ga prepričati u najkraćim crtama. Otok Uto- 
pija polumjesečnog je oblika sa 54 velika grada koji su do najveće mjere 
jednaki i po izgledu i po načinu života. Oko gradova je poljoprivredno 
zemljište sa kućama i poljoprivrednim alatom. Stanovnici polja su organizi- 
rani u zadruge od po 40 članova, sa domaćicom i domaćinom na čelu. Sva- 
kih 30 zadruga imaju svoga starješinu - filarha. Svakoj zadruzi dodjeljuju 
se dva roba. Dvadeset članova zadruge, pošto su proveli dvije godine na 
selu, vraćaju se natrag u grad, a iz grada dolazi 20 novih članova, koji će 
također provesti dvije godine. Stalnih zemljoradnika, dakle, nema. Piliće 
proizvode bez kokošaka jednom vrstom inkubatora. Truđe se da proizvedu 
više nego što je potrebno njihovom gradu, kako bi višak podijelili drugim 
gradovima. U žetvi učestvuje i veći broj građana, kako bi se ova što prije 
obavila... Glavni grad Amaurot leži na rijeci blizu mora, ima vodovod i 
utvrđen je. Kuće su savršeno čiste i poređane su s dvije strane ulica, koje su 
sve podjednako široke - trideset stopa. Vrata se ne zaključavaju, jer nema 
privatne svojine, a kuće se mijenjaju svakih deset godina, izvlačenjem 
kocke. Građani brižljivo obrađuju bašče, i u tome se takmiče pojedini ulični 
blokovi. Svi, i muškarci i žene, uče po jedan zanat. Glavni su: Zidarski, 
kovački, drvodjeljski i prerada vune i lana. Svaka porodica izrađuje za sebe 
odjeću koja je ista na cijelom otoku, a razlikuje se samo po uzrastu i dobu 
godine, odnosno spolu i bračnom stanju. Svaki stanovnik Utopije nas- 
ljeđuje zanat svoga oca. Radi se šest sati: tri sata prije podne, pa ručak i od- 
mor od dva sata, a zatim tri sata popodne. U osam sati uvečer liježe se i 
spava osam sati. Na radu se nosi kožno odijelo koje traje sedam godina... 

Svaki grad ima 600 porodica, a svaka porodica 10-16 članova, na čelu sa 
starješinom, obično najstarijjm članom. Porodice vode brigu da se ne 
povećaju ili smanje ispod svoje mjere. Viškovi brojnijih porodica dodjelju- 
ju se porodicama sa manjim brojem članova. Svakih trideset porodica ima- 
ju po jedan prostran dom, gdje stanuje filarh i gdje svi na znak trube dolaze 
na zajednički objed. Dopušteno je objedovati i kod kuće, ali to se smatra 
nečasnim, a predstavlja i gubitak vremena oko spremanja hrane. Građani 
Utopije mogu putovati po Utopiji samo uz dozvolu vlasti. Itd.,itd. 

Asocijacije na tendencije i pojave u nekim društvima današnjice 
nameću se same od sebe: ograničenje slobode ,,u interesu društva", kult 
vođa, društvena disciplina, ukidanje porodice i roditeljskog odnosa, umjet- 
nost u službi države, darvinovska selekcija, eutanazija, društveni (a ne po- 
rodični) odgoj, primat države nad pojedincem, otvorenost tehničkom pro- 
gresu, jednakost spolova u društvenoj podjeli rada, imovinska nivelacija, 
radne akcije, takmičenja, kolektivizam, uniformnost, cenzura i sl. _ 

Drama se bavi čovjekom, a utopija svijetom. Ogromni unutrašnji svi- 
jet čovjeka sveden je u utopiji na zamišljenu pomoćnu tačku. Pošto ljudi 
nemaju duše - to je pretpostavka svake utopije - u utopiji nema ljudskih, a 
to znači ni moralnih problema. U utopiji ljudi funkcioniraju, ne žive. Ne Ži- 
ve, jer nemaju slobode. Čovjek tu nema lika. Umjesto toga on ima 
,psihologiju!" koja zavisi od njegove funkcije u društvenoj podjeli rada, u 
reprodukciji vlastitog života. ,,Dobar" ili ,1o0š"% ovdje jednostavno nemaju 
nikakvog smisla. Ni u jednoj utopiji, uključujući tzv. naučni socijalizam, 
nema vrijednosnih sudova. Sve je shema. Svaka je utopija načelno s one 
strane dobra i zla. 

Po Marxu, konačan je rezultat historije stanje komunizma, obilje pro- 
izvoda za sve - potpuno materijalno zadovoljenje. Po Hegelu, smisao je his- 
torije trijumf ideje slobode - dakle drama. Socijalizam je projekcija zakona 
materijalnog svijeta na ljudski i društveni život. U komunističkim vizijama 
vječnog mira (ili besklasnog društva) na kraju razvoja ponavlja se slika ma- 
terijalnog svijeta, njegove daleke budućnosti u stanju entropije. Besklasno 
društvo - to je Clausiusov zakon entropije projektiran na društveni Život. 
Umjesto entropije (ili vječnog mira), morala je religija na kraju svega vidje- 
ti samo Strašni sud, umjesto svekolikog ujednačavanja i sveopće ravnoteže 
- dramu. 

Zato je drama i načelno i historijski nastavak religije, kao što je svaka 
utopija jedna vrsta nauke. Ouetelet je napisao djelo iz sociologije i dao mu 
sasvim logičan naziv: Društvena fizika. Svako učenje o društvu produženje 
je fizike ili zoologije. 

Postoje političke utopije, počev od Platonove, preko Thomasa Mora, 
Campanelle, Fouriera, Saint-Simona, Roberta Owena, pa do Marxa. Ali 
ovdje treba ubrojiti i tehničke, science fiction, koje počinju sa Baconovom - 
Nova Atlantis. 

Tehnika i tzv. progres iz dana u dan sve više izgrađuju gorostasni 
naučno-tehnički mehanizam, u kojem čovjek neizbježno gubi svoju individ- 
ualnost. On postaje dio ovog mehanizma. A. Huxley vidi čovjeka 
budućnosti kao vještačkog čovjeka, proizvod tehnike koju je sam stvorio. U 
ogromnim laboratorijama čovječiji zametak će se, zahvaljujući dostig- 
nućima genetike (,genetičkog inžinjeringa"), obrađivati u skladu sa 
određenim planom - receptom. Tu će se uz pomoć nauke proizvoditi potpu- 
no jednaka ljudska bića, živa bića ,,u kopiji"". Ona neće imati ličnosti, um- 
jesto toga imat će ,,optimalne osobine''. Dr. David Klein, direktor Instituta 
za medicinsku genetiku Ženevskog univerziteta, vrši eksperimente u koji- 
ma se iz ćelije žabljeg jajeta odstranjuje jezgro, a ovo zamjenjuje drugim 
jezgrom iz ćelije neke druge žabe, čime se dobivaju jedinke sa željenim ge- 
netskim osobinama. Kada ovaj proces bude usavršen, za što će trebati 40- 
50 godina, bit će moguće, po mišljenju dr. Kleina, proizvoditi životinje, pa 
prema tome i ljude, sa planiranim svojstvima. Ovi idealni primjerci mogu 
čak biti svi nalik jedan na drugog, kao jaje jajetu. Aldous Huxley dovodi do 
apsurda ovu perspektivu tehničke utopije: ,,Dvije hiljade petstote godine - 
ironično primjećuje on - na zemlji će zavladati novi divan svijet, čiji će 
princip biti: Jednakost, Istovjetnost i Stabilnost. Glavna nauka u tom svijetu 
postat će biologija, čijim sredstvima će se iz inkubatora dobivati podjedna- 
ki standafdni ljudi, hiljade blizanaca, koji će raditi na podjednakim mašina- 
ma, obavljajući podjednake funkcije... itd. itd. 

U tom ,,divnom svijetu" neće biti grešnih ljudi, bit će defektnih pojed- 
inaca, koji neće biti odgovorni i kažnjeni, nego jednostavno demontirani iz 
mehanizma. U njemu neće biti dobra i zla, pa ni težnji, dilema, sumnji i po- 
bune. Drama je eliminirana. Uspostavljena je utopija. 


Odjeljak 2 
UTOPIJA I MORAL 
Suprotno skoro općem mišljenju, čovjek ne teži funkcionalnom, nego 


obrnuto, nefunkcionalnom svijetu. Vrlo sumnjivu vrijednost ima ona defini- 
cija po kojoj je čovjek društvena životinja. Socijalnost - ako pod njom razu- 

mijevamo smisao za život u čoporu, roju, jatu, košnici - više je životinjska, 
zoološka, biološka, nego ljudska osobina. Šta se može uporediti sa društve- 
nim životom pčele ili mrava, ili ,socijalnošću" ćelije u organizmu koja u 
savršenoj harmoniji istovremeno živi za sebe i za druge? ,,Čovjek je po pri- 
rodi antisocijalan"! - sa gorčinom konstatira materijalist Hobbes. Ustvari, 
čovjek je u izvjesnom smislu nepopravljivi individualist i pokazuje odvrat- 
nost, pa i nesposobnost za život u čoporu. Samo oni koji su manje ljudi 
među ljudima, samo manje uspjeli ljudski uzorci zagovaraju funkciju, red, 
pravilnost, uniformnost, prioritet društva nad pojedincem. Pošto je ova 
vrsta ljudi upravo zbog toga i najefikasnija, ona uspijeva svoja shvatanja 
nametati kao vladajuća. Kaplari su uvijek efikasniji od pjesnika - i ovo je 
jedna tragična činjenica, koja govori o moći i nemoći svega ljudskog i hu- 
manog. 

U kasarni vojnik ima osigurane sve osnovne potrebe: stan, hranu, 
odjeću, posao. Tu su i red, sigurnost, disciplina, higijena, pa i neka vrsta 
jednakosti (ili ujednačavanja). Ali najveći broj ljudi će se prilično lahko 
složiti da kasarna, i pored tih svojih ,,blagodati"', predstavlja najgori proto- 
tip društva koji je moguće zamisliti. Neka društva koja se danas stvaraju 
samo su velike kasarne (ili su na putu da to postanu). Lijepe parole kojima 
ih dekoriraju ništa ne mijenjanju na njihovoj suštini, ili sasvim malo. 

Humanizam i moral vezani su za ime čovjeka, za ljudski poziv. Član 
društva ili stanovnik utopije nije čovjek u autentičnom smislu riječi, to je 
,društvena životinja" ili , životinja obdarena umom". Čovjek ima moral (ili 
nemoral), član društva ima samo funkciju. 

Moral je uvijek norma. Ako naše djelanje nije svjesno, voljno dje- 
lanje, ako mi radimo kako moramo raditi, kao što je to u utopiji, onda je 
svaka norma, pa prema tome i moral, bespredmetan. Čak i ,najhumanije" 
ponašanje čovjeka u komunizmu nije moralno. Ovo je smisao tvrđenje 
marksista da morala u komunizmu nema, odnosno da moral u komunizmu 
nije moguć. U komunizmu se moral ukida, jer se ljudi jedan prema drugom 
odnose neposredno, bez posredstva norme. To što u mravinjaku svaki mrav 
savršeno izvršava svoj zadatak, nije stvar nikakvog morala. Mrav jednos- 
tavno ne može drugačije postupati. Ili kada pčele iz košnice izbacuju obo- 
ljelu ili iznemoglu radilicu, one ne čine nešto nemoralno, kao što ni ,,Žžr- 
tvovanje"'' pčele za roj, njen ,,savjestan rad" nije nikakav moral. To je jed- 
nostavno funkcioniranje društvenog mehanizma. Ovo je pravi smisao Le- 
njinove izjave da u čitavom naučnom socijalizmu ,,nema ni zrno morala", 
izjava koja je izazvala toliko nerazumijevanja i zbunjenosti, ali koja 

predstavlja i najdalekosežnije priznanje o vezi između komunizma i uto- 
pije.? 

Marksizam je utopija baš zato što je naučan i u dijelu u kome je 
naučan. Svaka je utopija to upravo zato što smatra da je ljudski život isk- 
ljučivo vanjska pojava (ili da je pitanje proizvodnje, potrošnje i raspodjele) 
i da se može urediti pomoću nauke i primjenom njenih metoda: shema, od- 
nosa, ravnoteže, pritisaka, otpora, faktora, prosjeka, ustanova, zakona, zat- 
vora i mjera, i što vjeruje da se u ovome problem iscrpljuje.? 

Materijalistički zaključci primijenjeni na društvo vode jednoj vrsti so- 
cijalizma ili komunizma. Isti ovi zaključci dosljedno provedeni u životu 
pojedinca vode onome što obično nazivamo epikurejstvom. Epikurejac je 
praktični materijalist. Jer, čovjek je samo uvjetno i teoretski član društva, a 
u stvarnom životu on je nezavisan pojedinac, individualno stvorenje, više 
sklono ličnom nego društvenom životu, pa je epikureizam praktični, a soci- 
jalizam teorijski rezultat materijalističke filozofije. ,,Ako imam samo jedan 
život, onda on pripada samo meni"" - ovo je logičnije od bilo kakvog žr-- 
tvovanja za sadašnje ili buduće generacije. Čovjek u društvu stalno teži da 
živi, misli i postupa kao izdvojen pojedinac. Štaviše, on ispoljava sklonost 
da stalno krši društvene norme i zakone. Svaki sistem koji ne uzima u obzir 
indiviđualnost čovjeka, koji nasilu i uprkos ovim suprotnim činjenicama 
hoće da u njemu vidi isključivo člana društva, polazi od pogrešne pretpos- 
tavke. Uzalud je čovjeku navoditi primjer pčela i mrava. Kada bi pčela mo- 
gla misliti, kada ne bi bila pod vlašću instinkta, ona bi izbjegavala raditi i 
nastojala bi pojesti med koji su sakupile njene drugarice. Ne baca se termit 
dobrovoljno u smrt da bi osigurao život kolektiva. Kada bi mogao birati, 
gotovo je sigurno da bi izabrao život, a izbjegao smrt. Što se tiče čovjeka, 
najčešće se događa da on govori, agituje za društveni interes; mnoge prak- 
tičke teškoće socijalističkih sistema svode se na ovaj problem (poznato pi- 
tanje odgovornosti odnosno neodgovornosti u svim sistemima ove vrste). 
Ova deformacija nije moguća u životinjskim kolektivima koje mi poznaje- 
mo, jer životinja nema izbora da u kritičnom trenutku postupi u ličnom in- 
teresu, a zanemari kolektivni. Čovjek ima takav izbor i ova se činjenica ni 


2. Uporedi sljedeći tekst poznatog sovjetskog pravnog teoretičara J. Pašukanisa: ,,Ako je veza jedinke sa 
klasom odista tako živa i jaka da se granice 'Ja' takoreći brišu, a prednost klase postaje uistinu identična 
sa ličnom prednošću, onda nema više nikakvog smisla govoriti o ispunjenju moralne dužnosti, onda ne 
postoji uopće fenomen morala"! (Jevgenij Pašukanis, Algemeine Rechtslehre und Marzismus, 1929, str. 
141). 

3. Vrhunska deviza i socijalizma i komunizma data je u funkciji proizvodnje i potrošnje: ,, Proizvodi pre- 
ma sposobnostima, troši prema radu (prema potrebama)". Ili poznata Lenjinova formula: Komunizam = 
Marx + elektrifikacija. 

na koji način ne može zanemariti. Ljudi se stoga nalaze u situaciji da ili 
pronađu društveni sistem za bića koja imaju mogućnost izbora ili da nasi- 
ljem (ili dresurom) tu mogućnost izbora unište i upravo se upućuju jednim 
od ova dva smjera. Socijalistički mislioci su uvijek osjećali da je psihologi- 
ja pojedinca, famozna individualistička psihologija - ustvari urođena 
čovjekova težnja individualnosti i slobodi - najveća smetnja ostvarenju nji- 
hovog koncepta društvenog, kolektivnog raja. Zato oni uvijek govore o 
društvu, proizvodnji i raspodjeli, narodnim masama, klasi, itd., a izbjegava- 
ju probleme čovjeka kao ličnosti. Pravima čovjeka oni suprotstavljaju 
,prava naroda"', ljudskim pravima - socijalna prava. 

U čovjekovim uvjetima i za čovjeka, svako opredjeljivanje za nepo- 
voljniju alternativu, svako podvrgavanje ličnog interesa društvenim interes- 
ima, vrši se kroz unutrašnju borbu motiva, dobiva, dakle, oblik morala. 
Suočeni sa ovom činjenicom, materijalisti počinju sve više spominjati svij- 
est, objašnjavajući da pod tim izrazom razumiju društvenu svijest, tj. 
osjećanje pojedinca da pripada nekom kolektivu i da sav svoj Život ostva- 
ruje kao član tog kolektiva. Ali, svijest je samo drugo ime za moral i tako 
materijalisti završavaju uvođenjem u igru jednog potpuno stranog elemen- 
ta, koji se ni na koji način ne nalazi u inventaru materijalizma. Kada bi 
čovjek uistinu bio ili mogao biti samo član društva, socijalizam bi bio 
moguć, ali to je jednostrana i, prema tome, neistinita slika o čovjeku. Obr- 
nuto, pošto je čovjek nezavisan pojedinac, pošto je biće izbora, pošto je 
moralno biće koje može raditi dobro i zlo, jednom riječju pošto je čovjek, 
socijalizam u jednom dosljednom obliku nije moguć. 


Odjeljak 3 
PODANICI I HERETICI 


Postoji jedna vrsta ljudi koji se dive jakoj vlasti, vole biti pod stegom, 
obožavaju red, onaj vanjski, kakav vlada u vojsci, ,,gdje se zna ko naređuje, 
a ko sluša". Njihov je ukus na strani novoizgrađenih dijelova grada, gdje su 
sve kuće jednake, u pravim redovima i sa jednakim fasadama. Oni vole 
bleh-muziku, uniformu, spektakle, parade i druge laži koje ,,uljepšavaju" 
život i čine ga lakšim. Naročito vole da je ,sve po zakonu", To su ljudi sa 
podaničkim mentalitetom. Oni jednostavno vole biti podanici, oni vole si- 

gurnost, red, establišment, vole biti pohvaljivani od svojih starješina, vole 
biti ,,u milosti". Oni su časni, mirni, lojalni, štaviše ispravni građani. Podan- 
ici vole imati vlast, a vlast voli imati podanike. Oni idu zajedno kao dijelo- 
vi jedne cjeline. Ako autoriteta nema, podanici ga izmisle. 

Na drugoj strani stoji jedna nesretna, prokleta ili ukleta vrsta ljudi koja 
se uvijek nešto buni, koja uvijek hoće nešto novo. Ona manje govori o hlje- 
bu, a više o slobodi, manje o redu i miru, a više o ljudskoj ličnosti. Ona ne 
priznaje da joj car daje plaću, ona naprotiv tvrdi da ona i cara hrani (,,vlast 
ne izdržava nas, nego mi izdržavamo vlast"). Ovi vječni heretici obično ne 
vole vlast, niti vlast voli njih. Ako su religiozni, podanici obožavaju ljude, 
autoritete, idole, kumire; slobodari i buntovnici slave jednog jedinog Boga. 
Jer, dok idolopoklonstvo ne smeta ropstvu i potčinjavaju, prava vjera ne 
smeta slobodi. 


Odjeljak 4 
DRUŠTVO I ZAJEDNICA 


Treba povući razliku između društv a kao vanjske sume jedinki na 
osnovu interesa, i zajednice kao skupine ljudi iznutra povezane 
osjećanjem pripadnosti. 

Društvo je zasnovano na materijalnoj potrebi, na interesu. Zajednica je 
zasnovana na duhovnoj potrebi, na težnji. U društvu ljudi su anonimni 
članovi, vezani interesom ili razdvajani interesom. U zajednici ljudi su 
braća, vezani zajedničkom mišlju, povjerenjem ili jednostavnim osjećanjem 
da su jedno. Društvo postoji zato što živeći u njemu lakše stječemo dobra 
ili osiguravamo opstanak. Dijete ne može preživjeti bez pomoći drugih, a 
odrasli ne mogu dobro živjeti bez udruživanja sa drugim ljudima - ovdje je 
izvor društva u vanjskom smislu (izvor društvenosti, izvor društvene ideje). 
Čovjekova težnja za životom u društvu ne proizlazi dakle iz njegovog pra- 
vog bića, nego iz nužde. Ne traži se društvenost kao takva, nego koristi 
koje iz nje proizlaze - konstatuje Hobbes. U društvu vladaju zakoni jačega, 
pokoravanja, esploatacije ili, u najboljem slučaju, ravnoteže interesa. Samo 
zajednica zna za pravdu, uzajamno pomaganje, solidarnost i bratstvo. Mno- 
gi nesporazumi potječu iz miješanja ova dva pojma.! 


4. Kao ilustracija suprotnosti o kojoj ovdje govorim (društvo - zajednica), skrenuo bih pažnju čitaoca na 
jedan interesantan fenomen u Sjedinjenim Američkim Državama, koji je novijeg datuma i stoga nedo- 

Isus govori o ljubavi među ljudima i ima pravo. Hobbes govori o ratu 
svih protiv svih (ili Marx o vječnoj esploataciji) - i ima pravo. Ali Isus misli 
na zajednicu ljudi, a Hobbes i Marx na društvo. Adam Smith otkrio je sim- 
patiju i nagon za odmazdom kao sile koje reguliraju odnose među ljudima. 
Ali su simpatija i nagon za odmazdom sile koje vladaju u zajednici, a ne u 
društvu. 

Stvarajući društvo, civilizacija uništava i kida unutrašnje, lične, nepos- 
redne veze među ljudima, i uspostavlja izvanjske, anonimne, posredne od- 
nose između njih. Prve su bile oličene u porodičnim i rodbinskim vezama, 
zajedničkim svetkovinama o rođenju, ženidbi i smrti, ili u neposrednom 
uzajamnom pomaganju i brizi čovjeka za čovjeka. Umjesto ovih veza koje 
čovjeka najočiglednije čine čovjekom, civilizacija stvara ustanove za sta- 
ranje i brigu povjerava činovnicima. Nasuprot porodici i duhovnoj zajedni- 
ci (islamskom džemaatu), stoje proizvodni kolektivi i država, odnosno 
njene institucije, kao izraz objektivnih interesa njenih članova. Govori se o 
tzv. kolektivnom duhu. Ali kolektivni duh ne postoji. Civilizacija ne može 
dati kolektivu ono što sama nema. Kolektiv je, ustvari, prosta suma njego- 
vih članova, koji se u pravilu međusobno ne poznaju i uvijek su tuđi jedni 
drugima. Njih u jednu cjelinu veže proizvodni proces, tvornička zgrada ili 
parcela poljoprivrednog zemljišta na kojoj rade, dakle jedan vanjski faktor. 
Tu ne postojimo Ja i Ti, tu smo svi Oni. Ova činjenica može objasniti para- 
doks da se u velikim, mnogoljudnim gradovima ljudi osjećaju usamljeni. 
Blizina čovjeka čovjeku duhovna je, a ne prostorna kategorija - to svojom 
surovom jasnoćom govori savremeni soliter. U soliteru se ljudi osjećaju 
sami kao u pustinji, iako žive čak pod istim krovom. Postoji kolektiv, ali 
nema zajednice, nema komunitasa. Ako su vjerske svetkovine, na kojima se 
molilo ili igralo, približavale ljude, politički i proizvodni sastanci, ,,sastanci 


voljno poznat i proučen. Radi se o snažnom talasu etničnosti i kullurnog pluralizma koji je zahvatio sav- 
remenu Ameriku. Najdublja je pobuda ovog talasa, kako objašnjava Victor Turner, poiraga za zajedni- 
com i potreba za spontanim zajedništvom - communitasom. Communitas je - kaže Tumer - spontana i 
samonastajuća zajednica. Ona je ,,antistruktura" i suštinski se suprotstavlja društvenom sklopu ,,kao što 
se hipotetična antirnaterija suprotstavlja materiji". , Zajedništvo je u središtu religije, literature, drame, 
likovnih umjetnosti, a njegovi tragovi, duboko utisnuti, mogu se naći u zakonima, etici, pa čak i u ekon- 
omiji'" (Tumer). A Dillon Riply, sekretar Srnitsonijanskog instituta, objašnjava: ,,Nerna uspješnog pro- 
tivsredstva standardizaciji masovne kulture, ali festivali narodnog života pomažu da se održava sklop 
kulturnog pluralizma i blistave različitosti. Oni otkrivaju i oživljuju zajednice koje su moćan branik što 
štiti pojedince od svijeta mega-države i mega-korporacija." Čini se da je bilo potrebno da se društvo raz- 
vije do američkog stepena, da bi ljudi shvatili neke bitne razlike između društva i zajednice, a posebno 
da razvoj društva ne vodi zajednici, nego udaljava od nje. Ovaj rnasovni pokret ka istraživanju korijena 
(Halley, ,,Korijeni") i oživljavanju tradicije, koji je nastao sasvim spontano u šezdesetim godinama u 
Americi, dobio je snažan podsticaj kada su njegovi protagonisti uspjeli da isposluju donošenje posebnog 
zakona o podsticanju etničnosti (,,Ethnic Encouragernent Act"). 

kolektiva", kako ih zovu, čini se da još više razdvajaju ljude. Prema podaci- 
ma iz sudske hronike u jednom velikom gradu (Beograd - 1972.), jedna 
trećina svih krivičnih procesa zbog uvrede i klevete začinje se na takvim 
sastancima. 

Prava zajednica može se među ljudima zasnivati samo na osnovu sim- 
patije, ljubavi, saučešća, nesebičnosti, dakle na osnovu nekih osjećanja koja 
poznaje samo religija. Strogo gledajući, pravda nije neophodna za opstanak 
društva, ali je neophodan uvjet održanja zajednice, ona je, ustvari, pretpos- 
tavka jedne zajednice. Moguće je zamisliti snažno i uređeno društvo zasno- 
vano na potpunoj nejednakosti, dakle na potpunoj nepravdi (sjetimo se Plat- 
onove Države). Nezavisnost društva od moralne ideje očituje se i u 
činjenici da su sva društva nemoralna u svom vlastitom ponašanju. Jer dru- 
štvo je struktura i ne podliježe moralnim, nego prije svega fizičkim uvjeti- 
ma stabilnosti. Ovaj zakon apsolutno vrijedi ukoliko je čovjek životinja, 
čak i najsavršenija. Ovaj zakon vrijedi sve manje što je čovjek manje ži- 
votinja, što je više čovjek. Konačno, društvo nestaje sa svim njegovim zZa- 
konima na tačci na kojoj čovjek postaje ličnost, praktično u trenutku 
očovječenja jedne skupine, grupe ili društva. Na ovoj tačci počinje 1 nas- 
tavlja da postoji zajednica. 

Zakon o kome govorimo, međutim, izražava samo teorijski izgled 
stvari. Čisto društvo i čista zajednica postoje samo u principu. U stvarnom 
životu svako društvo - jer je sastavljeno od ljudi i tim prije što je više sas- 
tavljeno od pravih ljudi - dobiva karakteristike zajednice. Ono ne postaje 
golo društvo, utopija, ono počinje ispoljavati jednu ljudsku dimenziju, post- 
aje u izvjesnoj mjeri zajednica. Vrijedi i obrnuto. Prve kršćanske zajednice 
možda su najbolji primjer duhovnih zajednica, ali i u njima su se počeli 
pripremati zajednički objedi ,agape'", što im je davalo izvjesnu socijalnu 
notu. Ove i slične činjenice dale su povoda nekima da u prvobitnom kr- 
šćanstvu vide socijalni pokret, a u kršćanskoj jednakosti jednu vrstu komu- 
nizma, što je naravno pogrešno i znak nerazumijevanja suštine pojava. 


Odjeljak 5 
LIČNOST I, DRUŠTVENA JEDINKA"' 


Tragedija kršćanstva kao historijske pojave očituje se u dvjema 
činjenicama: inkviziciji i tome da je prva utopija u Evropi kršćanskog pori- 
jekla" 


5. Monah Tornrnaso Campanella, Civitas solis (Sunčano carstvo). 

Sunčano carstvo monaha Campanelle tipična je antikristovska Vizija, 
jer se umjesto za nebesko zalaže za zemaljsko carstvo i jer, dosljedno tome, 
govori o društvu, a ne o čovjeku. Sunčano carstvo jeste odricanje od su- 
štinskih ciljeva kršćanstva i obilježava početak epohe ekonomsko- 
socijalnih teorija u Evropi i svijetu. 

Cilj religije nije da uređuje vanjski svijet. Ona je težnja i obaveza, a ne 
komfor i način da se bolje i ugodnije živi. Krist nije socijalni reformator, a 
Francuska revolucija i naučni progres nisu putevi za ostvarenje kršćanskih 
ideala ljubavi i mira, kao što je to naivno vjerovao i pisao Ernest Renan. 
Isus je bio zabavljen sudbinom ljudske duše i spasenja, a utopija je naivan 
ljudski san o idealnom društvu vječne harmonije i mira. Nema ništa zajed- 
ničkog između religije kao historije ljudskog mučeništva i naivne i iluzorne 
,uspješnosti"" utopija. Jedno je Nebesko, a drugo Sunčano carstvo - ,,Civitas 
Dei" i ,Civitas solis'". Ta dva carstva ne pripadaju istom redu stvari. 

Drama ne poznaje pojam ,,socijalne sigurnosti", kao što utopija ne 
poznaje pojam ljudskog dostojanstva. Zato Marx govori o eksploatiranima, 
a Dostojevski o poniženima i uvrijeđenima. ,,Socijalna utopija je tražila 
ljudsku sreću, a prirodno pravo ljudsko dostojanstvo. 

Socijalna utopija je slikala odnose u kojima ljudi prestaju biti mučeni i 
tlačeni, prirodno pravo je konstruiralo odnose u kojima nema više poniž- 
enih i uvrijeđenih.""_. 

Kada je Campanella pisao svoju viziju idealnog društva, on je ne- 
sumnjivo bio inspiriran kršćanskom ljubavi prema bližnjem. Ali u svom 
saučešću siroti monah nije primijetio da u njegovoj viziji i nema više nikak- 
vog bližnjeg ni daljnjeg. On je nestao, izgubio se u odnosima proizvodnje, 
potrošnje, podjele rada. Njegov bližnji ne voli i ne mrzi; nije ni dobar ni 
zao; on nema duše; on je anonimna, ali savršena jedinka, koja ima svoje 
određeno mjesto u shemi Sunčanog carstva, i koja od rođenja do smrti nep- 
ogrešivo vrši svoju funkciju. 

Ovako posmatrana, utopija se pokazuje kao slika jedne strane stvar- 
nosti, isto onako kao što je drama priča o drugoj strani. Shakespeare ili 
Dostojevski mogu poslužiti za ilustraciju ovog drugog gledanja, viđenja 
svijeta kao drame. U romanima Dostojevskog pred našim očima iskrsava 
ljudska duša u svojoj stravičnoj veličini, a unutrašnji problem, unutrašnja 
zbivanja tako su velika da nam sav vanjski svijet sa svojim bogatstvom i 
siromaštvom, svojim državama i sudovima, uspjesima i porazima, izgleda 


6. Emst Bloch, Prirodno pravo i ljudsko dostojanstvo, Beograd, 1977, str.1. 

nestvaran i irelevantan. Slike svijeta gledane iz perspektive jedne drame i 
jedne utopije suštinski nemaju ničeg zajedničkog. One se nalaze na dva pot- 
puno suprotna pola i odnose se kao kvalitet i kvantitet, čovjek i društvo, 
sloboda i nužnost. U utopiji vidite svijet, a čovjek je samo pomoćna tačka 
koja vam pomaže da opažate nacrt, shemu. U drami čovjek je svojom 
veličinom zakrilio čitav svijet, koji je sada privid, kulisa, gotovo iluzija." 

Utopija je istina onoliko koliko je istina da je čovjek životinja obdare- 
na umom. Utopija je upravo proizvod ovih dviju činjenica, obiju ,,od ovog 
svijeta": ljudskih potreba i njegove inteligencije, odnosno težnji da čovjek 
svoje potrebe (to su uvijek prirodne potrebe) zadovoljava kao inteligentno 
biće. Pošto ima potrebe, čovjek mora težiti da živi u društvu, ali pošto je in- 
teligentno biće, on će težiti najbolje uređenom društvu, tj. društvu u kojem 
je , rat svih protiv svih" okončan. A idealno društvo kao svoj princip nema 
slobodu i individualnost, nego red i uniformnost." 

Ovo izgleda pokazuje direktnu vezu između utopije i evolucionis- 
tičkih teorija o porijeklu čovjeka. (Na ovu činjenicu izričito je ukazivao 
poznati prirodnjak Rudolf Wirchof.) Darwin je u izvjesnom smislu uvjet 
kasnijih socijalističkih pokreta. Da bi čovjek bio podoban za različite soci- 
jalističke eksperimente ili da bi bio dobar stanovnik bilo koje utopije, on bi 
morao biti ,,skrojen'' po Darwinu. Istinski stvarni čovjek isuviše je individ- 
ualist i nepopravljivi romantik da bi se mogao uklopiti u funkciju jedne uto- 
pije ili postati dobar član društva. Eliminiranje svega specifično ljudskog, 
posebno individualnosti i slobode, pokazuje se tako kao bitan uvjet utopije. 

Utopija je stoga vjera ateista, a ne vjernika. Ali ta je vjera iluzija uko- 
liko je čovjek ličnost, a ne ,, savršena životinja''. Može se reći da je alterna- 
tiva tzv. idealnom društvu postala nemoguća od pračinjenice Stvaranja, od 
trenutka ,,očovječenja čovjeka". Od ovog trenutka pred čovjekom stoji 
vječno nezadovoljstvo, nemir, vječni sukob, drama. (,,Odlazite neprijatelji 
jedni drugima dovijeka"' - Kur'an, 2/36.) Idealno je društvo jednolik i besk- 
rajni slijed obezličenih generacija koje rađaju, proizvode, troše i umiru, i 
tako do u ,,hrđavu'" beskonačnost. Činjenica Stvaranja, uplitanje Boga u 
čovjekovo bitisanje, učinila je ovu ,,mehaniku'" nemogućom, iluzijom, i 
otuda ono fanatično protivljenje svih utopija Bogu i religiji. Ali dok su pro- 
roci idealnog uređenja društva proklamirali društvo i njegove interese za 
vrhovni zakon, Bog je htio da to bude čovjek. On je dopustio slobodu da bi 


7. Sve su religije zadržale onu astronomiju koja je Zemlju (i čovjeka) priznavala centrom svijeta. Otuda 
onako ogorčen otpor Crkve prema Kopemiku. 
8. Podsjetimo se kako Epikurov društveni ideal nije bila sloboda nego sigumost. 

svijet bio iskušenje, da bi se afirmirali čovjek i njegova duša kao najviše 
vrijednosti. 

Vjerovati u mogućnost utopije stoga znači gajiti jednu vrstu naivnog 
optimizma, zasnovanog na negaciji ljudske duše. Samo onaj ko ne vjeruje u 
ljudsku dušu, u ljudsku ličnost, može povjerovati da je moguće čovjeka 
, umiriti", ,,ukrotiti'" i napraviti od njega člana društva, koji će pristati da 
postane dio mehanizma.? Obrnuto, vjerovati u ljudsku dušu znači praktično 
vjerovati u nesavladivo more nepokornosti, sumnje, straha, bunta; Znači 
vjerovati da je čovjek nepopravljivi individualist, da se ne da uniforimirati, 
upokoriti, , umiriti", da će, kada mu osigurate komfor i obilje, jednog dana 
odgurnuti sve to sa prezirom i zatražiti natrag svoju slobodu, svoje ljudsko 
pravo. Jer, ,čovjek je životinja koja odbija to biti". U ovome je izravna 
veza između ateizma i svih ideja o idealnom uređenju ljudskog društva. 
Ateizam je uvjet vjere da je takvo društvo u svom dosljednom obliku uopće 

"moguće. , 


Odjeljak 6 
UTOPIJA I PORODICA 


Porodica nije osnovna ćelija društva kao što u nekim starijim ustavima 
piše!". Porodica i društvo su disparatni, uzajamno suprotstavljeni pojmovi. 
Povezujući princip u porodici jeste simpatija ili osjećanje, a u društvu je to 
interes ili intelekt, ili to dvoje zajedno. 

Svaki razvoj društva znači u istoj mjeri ukidanje porodice. Društveni 
princip proveden do posljednjih konsekvenci, do stanja utopije, ne pozna 
više porodicu. Porodica kao ognjište unutrašnjih, romantičnih ličnih veza i 
odnosa nalazi se u koliziji sa svim pretpostavkama utopije. Engels na svoj 
način i imajući u vidu druge ciljeve priznaje ovu činjenicu: ,,Razvoj poro- 
dice u historiji sastoji se, dakle, u stalnom sužavanju kruga što prvobitno 
obuhvata čitavo pleme; kruga unutar kojeg vlada bračna zajednica između 
oba spola. 

Stalnim isključivanjem isprva bližih, a zatim sve daljih rođaka, naj- 
poslije i samo priženjenih, postaje konačno svaka vrsta grupnog braka prak- 


9. Inače će se u praksi pokazati da su društva koja nisu prošla školu monoteizma podobnija za utopiju. 
U njima je lakše nameinuti standarde pokoravanja, uniformiranja, manipulacije, kulta vođe i dresure, 
bez kojih je ljudska utopija nemoguća. 

10. U novom Ustavu SSSR (1977.) sada je to ,,radni kolektiv". 

tično nemoguća; na koncu preostaje u prvi mah još labavo povezan par 
molekula, čijim razrješavanjem brak uopće prestaje. !! 

Kao i sve u utopiji, i rađanje djece lišeno je svega sentimentalnog. 
Ono je jedna vrsta funkcije ili jedan oblik proizvodnje. U Platonovoj Drž- 
avi nalazimo ove redove: , Žene između 20 i 40 godina treba zatvarati u po- 
sebne prostorije sa ljudima između 25 i 55 godina. Tako rođenu djecu treba 
odgajati u državnim institutima, a da ne znaju za oca i majku. Ženama is- 
pod dvadesete i ljudima iznad pedesetpete godine dozvoljeni su odnosi, ali 
plod takve ljubavi treba odstraniti, ili rođeno dijete staviti na posebno 
mjesto gdje će umrijeti od gladi. Porodični život i ljubav ne dolaze u ob- 
zir,!? 

Engels je još jasniji: , Prema materijalističkom shvatanju, u historiji je 
u posljednjoj instanciji odlučujući momenat produkcija i reprodukcija ne- 
posrednog života. No proizvodnja je sama opet dvostrana. S jedne strane 
proizvodnja sredstava za život, predmeta prehrane, odjeće, stana i za to po- 
trebnog oruđa; s druge strane proizvodnja samih ljudi, nastavljanje vrste. 
I dalje: ,,Pokazat će se da je za oslobođenje žene prvi uvjet uvođenje cijelog 
ženskog roda u javnu radinost, a da ovo opet iziskuje ukidanje inokosne 
porodice kao društvene privredne jedinice... Prelaskom sredstava Za proiz- 
vodnju u zajedničko vlasništvo, inokosna porodica prestaje biti privredna 
jedinica društva. Privatno domaćnistvo prestaje biti privredna jedinica dru- 
štva. Privatno domaćnistvo pretvara se u društvenu industriju. Njega i od- 
goj djece postaju javni posao; društvo se brine za svu djecu podjednako, 
bila ona bračna ili vanbračna"? 

Po Marxu nestajanje (,,odumiranje'') porodice predstavlja podru- 
štvljenje čovjeka, njegovo prerastanje u ,totalno društveno biće". Sve 0s- 
nove njegove egzistencije - socijalne, materijalne i moralne - prelaze sa 
porodice na društvo. 


11. F. Engels, Porijeklo porodice, privatne svojine i države, New York, 1942. , str.41. 


12. Utopije odbacuju ljubav, jer je to lični, a ne , društveni" odnos među ljudima. Među ciljevima ki- 
neske kulturne revolucije, dosada najdalekosežnijem praktičnom pokušaju da se ostvari utopija, nalazilo 
se odgajanje mladih u smislu odbacivanja ljubavi kao ,buržoaske sklonosti". Ljubav može postojati 
samo kao ljubav prema domovini, socijalizmu i predsjedniku Maou, a u svom prirodnom značenju ona 
je ,otrovni korov" starog društva koji treba čistiti. I u literaturi ljubav muškarca i žene dugo je bila tabu 
tema, pa su knjige koje su o njoj govorile bile iščezle ne samo iz prodaje nego i iz biblioteka. Međutim, 
kada se poslije smrti Mao Ce Tunga u prodaji pojavila Tolstojeva Ana Karenjina, kupci su obrazovali 
redove duge na momente i preko 100 metara. 

13. F. Engels, Isto, Predgovor izdanju 1884. 


14. F. Engels, Isto, str. 67. 

Francuska spisateljka Simone de Bovoire, istaknuti aktivista feminis- 
tičkog pokreta u Francuskoj i svijetu, kategorična je: ,,Sve dok mit o porod- 
ici, mit o materinstvu i majčinskom instiktu ne bude uništen, žene će i dalje 
biti potlačene. 


Civilizacija ne ukida samo načelno porodicu. Ona to čini i praktički. 
, Prvo je iz porodice izašao muškarac, a zatim žena i konačno djeca." Raza- 
ranje porodice pojavljuje se u više vidova: sve manji broj zaključenih bra- 
kova, sve veći procenat razvedenih brakova, stalno povećavanje broja za- 
poslenih žena, porast broja djece rođene van braka, sve više samačkih 
domaćinstava.!$ Ovome treba dodati i veliki broj udovičkih domaćinstava 
relativno mladih ljudi zbog učestalosti saobraćajnih udesa i velikog porasta 
srčanih 1 malignih oboljenja koji su također u uskoj vezi Sa nekim 
činjenicama civilizacije. 

U 1960. godini u Kaliforniji na svaki sklopljeni brak dolazi po jedan 
razvedeni. Ovoj ,,kalifornijskoj proporciji'" ubrzano se približavaju drugi 
centri visoko civiliziranog svijeta. Broj razvedenih prema broju zaključenih 
brakova svugdje je u stalnom naglom porastu. U USA na 100 zaključenih 
brakova, 1960. bilo je 26 razvedenih, a 1975. taj broj već iznosi 48. U 
SSSR-u 1960. broj razvedenih prema broju zaključenih brakova iznosio je 
nešto preko 10%, a 1973. popeo se na 27%. Broj razvoda u Švajcarskoj u 
posljednjih 10 godina udvostručio se, '7 a u Poljskoj je u posljednjih 20 go- 
dina četiri puta veći. Za tri decenije (1945.-1975.) broj razvedenih brakova 
u Čehoslovačkoj utrostručio se. U Pragu se danas razvodi svaki treći brak. 
U jednoj anketi provedenoj kod francuskih srednjoškolki u prvi plan je do- 
šla želja za nezavisnošću i ugodnim životom, a na posljednje mjesto porodi- 
ca (iz referata B.Jazzoa na Međunarodnom kongresu u Bonu 1960. ). Insti- 
tut za sociološka istraživanja u Stockholmu objavio je rezultate jedne an- 
kete (1972.) prema kojoj su žene koje se bave prostitucijom najčešće dobro 
situirane, a odaju se prostiticiji iz želje za ,,Slatkim životom". 

Prema podacima Ekonomsko-socijalnog vijeća OUN (ECOSOC)), stu- 
panje žena u aktivan ekonomski život odvijao se u posljednjih 25 godina 
dvostruko brže nego što se predviđalo. Danas (1975.) žene čine 35 % ukup- 
ne radne snage u svijetu. Relativno najveći broj zaposlenih žena ima SSSR 
(82 od 100 radno sposobnih žena), zatim Istočna Njemačka (80%), Bugars- 
15. U jednom intervjuu njujorškom časopisu Saturday Rewiev, septembra 1975. godine., 

16. Po broju zaključenih brakova (oko S zaključenih brakova na 1.000 stanovnika), Švajcarska i 


Švedska nalaze se na dnu svjetske ljestvice. 


17. Sa 14,1 razvoda na deset hiljada stanovnika Švajcarska se nalazi pri vrhu evropske liste razvoda 
(podaci Vladinog statističkog ureda za 1976.). 

ka (74%). Mađarska (73%), Rumunija (73%) i Poljska (63%). Iza ovih ze- 
malja slijede Francuska, Švedska, Čehoslovačka, Danska i Japan. U skupini 
zemalja u kojoj se nalazi Engleska, Švajcarska, Austrija, Sjedinjene Države 
1 SR Njemačka zaposleno je približno polovina od ukupnog broja žena 
(između 49 i 52%). Primat socijalističkih zemalja, koje nisu i najrazvijenije 
među nabrojanim zemljama, jasno ukazuje na utjecaj ideološkog faktora. U 
pitanju je idejni stav prema porodici i zapošljavanju žene. Još jedna slična 
činjenica ne može se objasniti samo tehničkim razvojem: SSSR i Sjedi- 
njene Države imaju isti (i najviši) procenat djece rođene van braka (10%). 
SSSR je u ovom pogledu ,,stigao"' najrazvijeniju zemlju u svijetu jer je opći 
civilizacijski trend ovdje bio pojačan i negativnim idejnim stavom prema 
braku i porodici. : 

I fenomen razdvojenih porodica u Kini, Koreji i sada u Kambodži ima 
u osnovi iste uzroke. Milioni porodica u Kini žive razdvojeno: otac na jed- 
noj strani zemlje, a majka i djeca na drugoj, viđajući se samo jednom godi- 
šnje. Kao razlog navode se potrebe državne ekonomije, dakle tzv. opći in- 
teres. Porodica ne predstavlja ovaj interes. Naprotiv! 

Prema podacima jedne ankete, broj odbjegle djece u Americi udvos- 
tručio se u posljednjih pet godina, i u 1976. dostigao je dva miliona. 

U ovakvoj situaciji najteže prolaze stari. Ustvari, svijet pripada i mlad- 
ima i starima, ali ga civilizacija, lišena moralno-religioznih obzira i pozna- 
jući samo racionalne motive, praktično sve više kroji po mjeri i ukusu mla- 
dih. ,,Na hedonističkoj bini ima najviše mjesta za one koji su najaktivniji - a 
to su mladi i jedri'" - kaže jedan jugoslavenski psihijatar. Ustvari, jedno gle- 
danje koje je seks stavilo u sami vrh vrijednosti moralo je sve komplimente 
rezervirati za mladost, a narugati se starosti. Ono je poštivanje prema sije- 
dim vlasima moralo proglasiti najvećom od naših predrasuda. Svugdje na 
svijetu religija (i kultura) učila je sasvim suprotno. Ako ljudski duh ne post- 
oji, starac je najizlišniji stvor na svijetu. Niti religija niti civilizacija ne 
mogu imati drugačiji stav. Radi se o skali vrijednosti. 

Sve religije zagovarat će i uzdizati porodicu kao gnijezdo čovjekovo i 
majku kao prvog i nezamjenjivog odgajača. Sve utopije, naprotiv, sa odu- 
ševljenjem će govoriti o društvenom odgoju, o obdaništima, jaslicama, do- 
movima. Bez obzira kako se sve ove ustanove zovu, zajedničko im je od- 
sustvo majke i predavanje djece u ruke najamnika. Platon koji je prvi izlož- 
io utopiju (Državu), prvi je sistematski izložio i ideju društvenog odgoja. 
Ova ideja kulminirat će, naravno, u socijalističkim spisima XIX i XX vije- 
ka. Ovaj fenomen je potpuno zakonit. Ako je čovjek ,,društvena životinja" 

(što on jednom stranom svoga bića i jeste), onda je dresura, društveni od- 
goj, obdanište i tzv. idealno društvo, pravo rješenje, a roditeljska ljubav, po- 
rodica, umjetnički i religiozni odgoj, individualnost i sloboda, suvišni ro- 
mantizam, koji nema nikakvog osnova u bilo kojoj istini o čovjeku. U 
idealnom društvu svi nepogrešivo i savršeno vrše svoju funkciju, dakle 
savršeno i nepogrešivo funkcioniraju. Majka i porodica samo bi mogli pok- 
variti ovaj savršeni red i ovu ,,idilu'! zasnovanu na potpunoj nivelaciji i ho- 
mogenosti. 

Majka rađa i podiže čovjeka, obdanište podiže člana društva, budućeg 
stanovnika utopije. Obdanište je tvornica, odgojna mašina. Sovjetski akade- 
mik i dugogodišnji funkcioner sovjetske vlasti, Stanislav Gustavovič Stru- 
milin (1887.-1974.) pisao je šezdesetih godina: ,,Dajući društvenim oblici- 
ma odgajanja apsolutnu prednost pred svim ostalim, mi ćemo morati u 
najbližem vremenu uporno širiti oblike i to takvim tempom da ih za 15 do 
20 godina učinimo dostupnim svim građanima od kolijevke do ispita zre- 
losti", A zatim učeni akademik, ne bez ponosa, razvija stravičnu Viziju: 
,Svaki sovjetski građanin, izlazeći iz porodilišta, bit će upućivan u dječije 
jaslice, iz njih u dječiji vrtić sa cjelodnevnim boravkom ili u dječiji dom, 
zatim u školu sa internatom, a odatle sa propusnicom u samostalan Život - 
proizvodnju ili dalje školovanje ." Ovdje nigdje ne vidimo majku i porodi- 
cu, niti ih možemo vidjeti, jer ih nema. Umjestio odgajanja, podizanja 
čovjeka, pred nama je jedan tehnološki proces, kao da se radi o proizvodnji 
pilića. Vrhunac ovog ,,civilizacijskog'! odnosa prema porodici možda se na- 
lazi u onoj poznatoj Marxovoj rečenici u Kapitalu:"...Djecu oba spola ni od 
koga ne treba toliko zaštititi koliko od njihovih roditelja." 

Ima mnogo znakova da u SSSR-u revidiraju ovaj stav prema porodici 
kao neživotan, ali to je devijacija. Sa načelnog stanovišta, suština pitanja 
nije u tome da li je Engelsova (ili Strumilinova) anatema porodice ispravna 
ili pogrešna, nego prije svega da li je Engels uopće mogao imati drugi stav 
prema porodici. Engels je otkrivao posljednje zaključke jedne dosljedne 
civilizacije (ili utopije, što je isto), a civilizacija se nikada neće moći u pot- 
punosti ostvariti dok ne uništi čovjeka kao ličnost. Jer taj čovjek ne može se 
uklopiti u njene mehanizme, strukture, ustanove, kolektive, tzv. opće inter- 
ese, državnu pravdu, disciplinu itd. Između čovjeka i ovog ,,programiranog 
zvjerstva'" (A. Voznesenski) uvijek će se voditi tajni ili javni rat. 

Mi zauzimamo stav o braku, porodici, odgoju, roditeljima i starijima 
zavisno od toga šta vidimo u čovjeku, zavisno od naše filozofije čovjeka. 
Na jednom polu stoji brak kao ugovor (novi švedski brak), na drugom brak 

kao sakrament, sveta tajna (katolički brak). Ostavljajući zasada po strani pi- 
tanje koji je od ova dva koncepta ispravan, mi insistiramo na tome da je ra- 
cionalistička filozofija morala u braku gledati ugovor, a kršćanska morala 
vidjeti sakrament. Nije, dakle, Engels pogriješio kada je najavio 
,Odumiranje"' porodice, griješe - sa stanovišta zvanične filozofije - oni sov- 
jetski sociolozi koji hoće ponovo uspostaviti ,,staru dobru porodicu" (npr. 
dr. Urlanis i dr.) Jer ako je čovjek samo savršena životinja, tada je recept 
akademika Strumilina jedino pravo rješenje. 

Ne znamo kakva je unutrašnja vrijednost ljudskih jedinki proizvede- 
nih u ovoj svojevrsnoj industriji, ali se danas pouzdano zna da j je kvantitet u 
stalnom opadanju i da je poprimio zabrinjavajuće razmjere. Žena neće da 
rađa dijete da bi ga odmah izgubila. U svim zemljama civilizacije, nešto 
zbog položaja majke, nešto kao rezultat želje za lagodnim životom bez oba- 
veza (što je opet izravni rezultat rušenja religioznih i kulturnih vrijednosti), 
došlo je do stagnacije ili opadanja nataliteta. 

Pierre Soni, profesor na Sorboni, tvrdi da bijeloj rasi prijeti opasnost 
od izumiranja. Po njemu, kao posljedica opadanja nataliteta, njemački nar- 
od bi mogao u toku sljedećeg stoljeća praktično nestati. Demografski pro- 
računi pokazuju da će Francuska polovinom XXI vijeka spasti sa sadašnjih 
52 na 17 miliona stanovnika. Ove prognoze mogu izgledati pretjerane, ali 
podaci upućuju na takve i slične zaključke. U nizu evropskih zemalja već 
niz godina zabilježena je negativna stopa demografskog rasta. Broj stanov- 
nika u SR Njemačkoj opao je u 1976. prema 1975. za 0,33% (za preko 
200.000 ljudi), a u 1975. prema 1974. 0,56%. U Zapadnom Berlinu ovaj 
pad iznosio je čitavih 1,7% (podaci Saveznog zavoda za statistiku u Wies- 
badenu). 

U Švedskoj je parlament bio prinuđen na dnevni red staviti problem 
naglog porasta mentalno oboljelih lica. To je slučaj u zemlji u kojoj je stopa 
smrtnosti djece najmanja, prosječni ljudski vijek najduži, gdje je školovanje 
u svim stupnjevima besplatno, gdje već preko 150 godina traje mir, gdje 
nema problema prenaseljenosti, gdje je zabilježena najveća produktivnost 
rada u svijetu i jedan od najviših nacionalnih dohodaka po glavi. Dr. Hans 
Loman, poznati psihijatar, kome je švedski parlament povjerio ispitivanje 
uzroka ove pojave, zasad se ograničio na konstataciju da je u Švedskoj 
većina udatih žena zaposlena i da ova činjenica ozbiljno poremećuje jednu 
tako vitalnu oblast života kao što je porodica. (U Švedskoj je zaposleno 
preko 50% majki sa djecom do 3 godine i oko 70% majki sa djecom do 17 
godina.) ,,Mi smo uspjeli za svoju djecu konstruirati jedno izuzetno hladno, 

protiv-djetinje društvo"', kaže se u jednom Lomanovom izvještaju. 

U statističkom godišnjaku za 1976. godinu zabilježeno je da je skoro 
svako drugo dijete u Švedskoj jedinac (slična je situacija u Čehoslovačkoj). 
Bračni parovi u ovoj zemlji smatraju ,luksuznim" i ,neracionalnim"' poro- 
dice sa troje i više djece. Kod ovakvog stanja stvari, demografi ocjenjuju da 
Švedska već od 1990.godine neće biti u stanju osiguravati ni ,,prostu repro- 
dukciju"' stanovništva. 

Civilizacija je od žene napravila objekat divljenja ili upotrebe, ali je 
ženi oduzela ličnost koja jedina može biti nosilac vrijednosti i poštovanja. 
Ovu situaciju susrećemo sve češće, ali ona je najočiglednija u izborima raz- 
nih ,,mis'' i u specifičnim ženskim pozivima manekenki i fotomodela. Ovd- 
je žena nije više ličnost, da ne kažemo čovjek. U najboljem slučaju ona je 
nešto malo više od ,,lijepe životinje". 

Civilizacija je posebno unizila majčinstvo. Ona je bez dvoumljenja 
majčinskom pozivu pretpostavila poziv prodavačice, manekenke, odgaja- 
teljke (tuđe djece), sekretarice, čistačice ili garderoberke. Civilizacija je 
majčinstvo proglasila ropstvom i obećala ženi oslobođenje od njega. Ona 
hvalisavo iznosi podatke o tome koliko je žena odvojila (ona kaže - oslobo- 
dila) od porodice i djece i učinila ih namještenicima. Nasuprot tome, sva je 
kultura od pamtivijeka do danas u znaku slavljenja majke. Ona je od majke 
učinila simbol, tajnu, svetinju. Ona joj je posvetila svoje najljepše stihove, 
najpotresnije tonove i najljupkije slike i skulpture. Dok u svijetu civilizacije 
traje agonija majke, Piccaso slika svoju veličanstvenu sliku Materinstvo - i 
ovom divnom himnom majci objavljuje da za kulturu Majka još živi. Uz 
obdaništa idu starački domovi. Oni pripadaju istom redu stvari i u osnovi su 
dvije etape jednog istog rješenja. Obdaništa i starački domovi asociraju na 
vještačko rađanje i vještačko umiranje. Za oba je karakteristično prisustvo 
komfora, a odsustvo ljubavi i topline. Oba se nalaze u opoziciji prema po- 
rodici i rezultat su izmijenjene uloge žene u ljudskom životu. Njihova Za- 
jednička pretpostavka je postepeno eliminiraje roditeljskog odnosa: u obda- 
ništu su djeca bez roditelja; u staračkim domovima roditelji bez djece. 
Oboje su ,,divne"' tvorevine civilizacije i ideal svake utopije. 

Porodica sa majkom pripada religioznom viđenju stvari, kao što obda- 
nište sa svojim činovnicima pripada onom drugom. 


DIO II 


ISLAM - BIPOLARNO JEDINSTVO 


— GLAVAVII 
MOJSIJE - ISUS - MUHAMMED 


Odjeljak 1 
OVDJE I SADA 


Postoje dvije Historije islama: ona prije i ona poslije Muhammeda, 
a.s. Historija islama poslije Muhammeda (historija islama u užem smislu), 
ne može se potpuno razumjeti bez prethistorije islama, a naročito bez nje- 
nog posljednjeg dijela koji obuhvata period jevrejstva i kršćanstva. 

Uloga ove tri velike objavljene religije ogromna je. Kroz njih čovjek 
je postao središte historije i naučio je posmatrati svijet, odnosno 
čovječanstvo, kao cjelinu. Kroz njih on je spoznao veličinu vanjskog i unu- 
trašnjeg življenja, vanjskog i unutrašnjeg progresa, njihov uzajamni odnos i 
njihove granice. Historijski uspjeh i neuspjeh jevrejstva i kršćanstva pred- 
stavlja odlučujuće islamsko iskustvo čovječanstva. Mojsije, Isus i Mu- 
hammed oličavaju tri iskonske težnje od kojih je u posljednjoj instanci sas- 
tavljeno sve ljudsko. 

Jevrejstvo među religijama predstavlja ovosvjetsku, , lijevu tendenci- 
ju". Iz ove tendencije potiču sve one kasnije teorije jevrejskog duha koje 
propovijedaju perspektivu zemaljskog raja. Knjiga o Jovu jeste san o pravdi 
koja bi se morala ostvariti već ovdje na zemlji. Ne u vječnosti nego ovdje i 
sada. 

Učenje o besmrtnosti nije nikada bilo potpuno prihvaćeno kod Jevreja. 
Sadukeji!" su ga u doba Krista još uvijek odbacivali. Majmonides, najveć 
jevrejski mislilac srednjeg vijeka, tvrdi da je besmrtnost bezlična (što je 
malo manje od negacije samo ideje o besmrtnosti). Drugi veliki Jevrej, Ba- 
ruh Spinoza, ide dalje i tvrdi da Stari zavjet ništa ne kaže o besmrtnosti. Re- 
nan, a Za njim i Berdjajev, ispravno su primijetili da Jevreji nisu mogli prih- 
vatiti ideju besmrtnosti, jer je bila iznutra nespojiva sa njihovom slikom 
svijeta, koja je uvijek obostrana slika. Hasdaj Kreskas uči da je materija ti- 
jelo Božije. ,Jevrejskom narodu bila je nepoznata ideja individualne slo- 
bode i individualne krivice'" - piše Berdjajev. Na Spinozinom primjeru mo- 
že se lijepo pratiti rađanje nove materijalističke filozofije u krilu jevrejstva 
1. Jevrejska polituičko-religiozna stranka iz posljednjeg razdoblja jevrejske državne samostalnost (IL i I 


vijek prije Krista), koja se isključivo oslanjala na Mojsijev zakon. Činili su jezgru svećeničke aristokra- 
tije. 

ili na izvorima jevrejske tradicije, u kojoj religiozna suština ostaje vrlo ta- 
nahna i plitka u odnosu na nacionalni, politički i svjetski sadržaj - situacija 
potpuno obrnuta kršćanstvu. Spinoza utvrđuje neprikosnovenu nužnost u 
svijetu. I u njegovim teološkim spisima svugdje se umjesto pojma ,,Bog" 
može staviti pojam ,,Priroda"', o čemu on sam daje izričite upute. Izbacujući 
sve lično, individualno, voljno, čak svjesno iz pojma Boga, on ova dva poj- 
ma približava jedno drugome. I pored ekskomunikacije, Spinoza je auten- 
tični Jevrej.? 

Carstvo Božije, koje su Jevreji najavljivali pred pojavu Krista, oni su 
očekivali na zemlji, a ne na nebu kao kršćani. U apokaliptičkoj jevrejskoj 
literaturi slavi se Mesija - osvetnik, izvršilac pravde. U Mesiji Jevreji su 
očekivali ne proroka koji pati i strada, nego nacionalnog junaka, zemaljs- 
kog kralja, koji će uspostaviti vlast odabranog naroda. Svijet u kojem su 
pravedni nesretni - besmislen je. To je osnovni stav jevrejske pravde i 
svake ,,socijalne"' pravde. Ideja raja ovdje, na zemlji, u biti je jevrejska mis- 
ao i ona je to ne samo po prirodi, nego 1 po porijeklu. ,, Jevrejski kalup Za is- 
toriju, prošlu i buduću, sastoji se u snažnom pozivu ugnjetenima i nes- 
rećnima svih vremena Sv. Augustin je ovaj kalup saobrazio hrišćanstvu, 
Marx socijalizmu" (B. Russel, /storija zapadne filozofije). Sve revolcije, 
utopije, socijalizmi i druge ideje koje zagovaraju ,,raj na zemlji"" - u svojoj 
su suštini starozavjetne, jevrejske. 

Slobodnozidarska ideja etičkog preporoda čovječanstva na naučnoj 0s- 
novi je pozitivistička i - jevrejska. Zanimljivo bi bilo istražiti unutrašnje i 
vanjske veze između pozitivizma, slobodnog zidarstva i jevrejstva. Našle bi 
se ne samo duhovne, nego i sasvim konkretne veze i utjecaji. 

Historija jevrejstva jeste historija svjetskog privrednog (trgovačkog) 
razvitka. Sombart je ovom posvetio značajnu knjigu? Atomsku nauku u 
njenim počecima nazivali su ,jevrejskom naukom". Sa isto toliko prava 
mogli bismo ovim imenom nazvati političku ekonomiju. U svakom slučaju, 
činjenica da su najveća imena atomske fizike, političke ekonomije i socija- 
lističkih ideja bili skoro listom Jevreji nije nikako slučajna. 

Jevreji ne učestvuju uvijek u kulturi, ali uvijek učestvuju u civilizaciji. 
Njihova se pojava može pratiti kao seljenje iz civilizacije koja zalazi u civ- 
ilizaciju koja se rađa. To se ponavlja u historiji Zapada. ,,Kroz cijeli srednji 
vijek Jevreji nisu praktično imali nikakvog utjecaja na kulturu hrišćanskih 
zemalja" - konstatuje Russel.! Onoga časa kada u jednoj kulturi grad 


2. Amsterdamski magistrat protjeruje Spinozu pod optužbom da je njegova nauka suprotna kršćanstvu. 
Ova anatema je razumljiva. 

3. V. Sombart, Les Juifs dans la vie economigue. 

4. B. Russel, fstorija zapadne filozofije, Beograd, str. 320. 

konačno savlada selo, pojavljuju se Jevreji. Oni mogu živjeti i misliti samo 
u pojmovima grada. Svaki važniji grad poznavao je jevrejske kolonije. Tir, 
Sidon, Antiohija, Jerusalim, Aleksandrija, Kartagina i Rim u starom vijeku; 
Kordova, Granada, Toledo i Sevilja u muslimanskoj Španiji; Amsterdam, 
Venecija i Marsej na početku novog vijeka, a danas svi veliki svjetski centri 
naročito američki - to je historija jevrejstva. Ima nešto od simbolike u tome 
što su baš Jevreji finansirali Kolumbov poduhvat i čak uzeli neposrednog 
učešća u otkriću jednog svijeta, koji je počeo živjeti civilizaciju Od svog 
početka (postoji čak jako podupirana tvrdnja da je sam Kolumbo bio Jev- 
rej), a rodonačelnik najnovijeg ,,atomskog doba"! također je jedan Jevrej - 
Einstein. Jevreji su u svim slučajevima bili nosioci vanjskog progresa, kao 
što su kršćani nosioci unutrašnjeg progresa. 


Odjeljak 2 
ČISTA RELIGIJA 


Jevrejski materijalizam (ili pozitivizam) okrenuo je čovjekovu svijest 
u pravcu svijeta i u toku čitave historije poticao je njegov interes za vanjsku 
realnost. Kršćanstvo je ljudski duh okrenulo samome sebi. Naglašeni reali- 
zam Starog zavjeta mogao je biti prevladan jednim isto tako naglašenim 
idealizmom Novog zavjeta. Spajanje ova dva zahtjeva u jedan izvršit će is- 
lam sa Muhammedom. Ali to će se dogoditi nešto kasnije. 

Po kršćanstvu, ljudske težnje i energija ne treba da se razbijaju na dva 
suprotna smjera: prema nebu i prema zemlji. ,Niko ne može služiti dva 
gospodara: ili će jednog mrziti a drugog voljeti, ili će jednom ugađati a dru- 
gog zanemarivati. Ne može da se služi i Bogu i Mamonu"' (Evanđelje po 
Mateju, VI, 24). Tolstoj nastavlja obrazlagati ovu misao: ,,Ne može se u isti 
mah starati i o duši svojoj i o svjetskim dobrima. Ako želiš svjetska dobra, 
odreci se duše; ako želiš sačuvati svoju dušu, odreci se svjetskih dobara. 
Inače, samo ćeš se rastrzati i nećeš imati ni jedno ni drugo". I dalje: ,,Ljudi 
hoće da dođu do slobode na taj način što obezbjeđuju sebe i svoje tijelo od 
svega što može da sputa tijelo i smeta mu da radi što mu se prohtije. To 
čime ljudi obezbjeđuju svoje tijelo - bogatstvo, visok položaj, dobar glas - 
ne daje željene slobode, nego, naprotiv, još više sputava. Da bi dobili veću 
slobodu, ljudi grade od svojithr grijeha, sablazni i praznovjerica tamnicu i 
zatvaraju se u nju..." 

Svi veliki autoriteti Crkve uočavali su i isticali bitnu razliku između 
duha Starog i Novog zavjeta. 

I Pe em i re O RA am te Pita i ih RA 


Po nekim autorima, Marcionitsko evanđelje (evanđelje po Marcionu), 
koje je Marku služilo kao uzor, smatralo je da je Isus dokinuo Mojsijev 
zakon i da je on Jehovi, Bogu pravde i spasitelju vidljivog svijeta, suprot- 
stavljao Boga ljubavi, koji je stvorio nevidljivi svijet. Prema mišljenju Cou- 
chouda, ovo evanđelje je još jasnije od drugih sadržavalo načela asketiz- 
ma, nenasilja i neprotivljenja zlu. 

Religija se, dakle, unaprijed odriče da uređuje ili usavršava vanjski 
svijet. U svakom ljudskom uvjerenju da se spoljnim uređenjem i mijenjan- 
jem svijeta može pomoći uvećavanju istinskog dobra, religija prirodno gle- 
da jedan oblik sablazni (samozavaravanja). Jer, religija je odgovor na pi- 
tanje kako da živim u samom sebi i pred sobom a ne kako da živim u 
svijetu i pred ljudima. Ona je hram na vrhu planine, utočište kojem se treba 
peti, da bi se iza sebe ostavila sva ispraznost jednog nepopravljivog svijeta 
u kojem vlast drži Lucifer. To je čista religija. 

,Ne brinite se za svoje tijelo, šta ćete jesti i šta ćete piti." ,,Ako te 
tvoje oko sablažnjuje, iščupaj ga, ako te desna ruka na grijeh navodi, odsij- 
eci je"... ,Ko hoće da dobije život, neka ga izgubi"... ,,A ja vam kažem: 
svaki koji sa željom pogleda ženu, već je učinio preljubu u srcu svome" 
(svi citati iz Evanđelja). ,,Jer je pisano: pogubit ću mudrost mudrih i razum 
razumnih odbacit ću. Gdje je premudri? Gdje je književnik? Gdje je prepi- 
rač ovoga vijeka?" (Sv. Pavle, I, Cor.,I 19.) 

,I pitalo ga je mnoštvo svijeta: šta da činimo? - On im odgovori: tko 
ima dvije haljine, neka da onome tko nema; a tko ima hrane neka čini isto 
tako" (Lukino evanđelje, 3/10-11). Sličnost sa nekim socijalističkim zasada- 
ma sasvim je prividna, jer se ne radi o društvu i njegovim odnosima, nego o 
čovjeku i njegovoj duši. Religija poziva na davanje, a revolucija na uzi- 
manje. Vanjski rezultat može u pojedinom slučaju biti isti, ali unutrašnji je 
potpuno različit. 

Ali taj put je isuviše težak i samo je za posvećene. Kada je Allah u 
Kur'anu rekao: Bog ne zadužuje nikoga teretom koga ne može nositi 
(Kur'an, 2/286), očigledno je ciljao na kršćanstvo. Sve čiste religije pozna- 
vale su stoga dva pravca, dva programa. U budizmu postoji ,Mahajana"' - 
veliki put'', strog i težak, za elitu, i ,,Hinajana"" - ,mali put", lakši i manje 
strog, za narod. Ali ovo su pojmovi moralnog, a ne društvenog reda, jer se 
ne radi o privilegijama nego o obavezama. Slična moralna podjela nalazi se 
u kršćanstvu: svećenstvo, redovi. Npr. celibat za svećenstvo, a brak za 
obične ljude. Celibat je pravo rješenje. Brak je očevidno kompromis. 

Ovaj snažni unutrašnji dinamizam praćen nečuvenim odricanjem, pot- 
puno je lični i uvijek povezan sa ignoriranjem svake društvene akcije. Pošto 

se a priori protive upotrebi sile, kršćanstvo i religija uopće pokazuju se 
nemoćni da direktno učine bilo što u izmjeni društvenog položaja ljudi. 
Društvene promjene ne pokreću se molitvama i etikom nego silom u službi 
ideje ili interesa. Odavde potiče optužba - objektivno opravdana, moralno 
neopravdana - da religija doprinosi konzerviranju postojećeg društvenog 
stanja - situacija koja bez obzira na svu ,,psihološku opoziciju"" ide naruku 
vlastodršcima. 

Kršćanstvo i nije praksa u pravom smislu riječi i ne treba ga sa tog sta- 
novišta procjenjivati. Ono je ,,vijest'" (Kur'an ga tako naziva, a Evanđelje - 
Blaga vijest), vijest o najdubljim istinama ljudskog života. , Ljubi bližnjeg 
kao samog sebe"', ,,Ljubi neprijatelja i čini dobro onome ko te mrzi", ,,Ne 
protivi se zlu'" - ove devize se toliko protive praktičnoj logici ljudskog ži- 
vota da upućuju na traženje drugog značenja, koje je njihov pravi smisao. 
One doista donose vijest o jednom drugom svijetu. (,,Moje carstvo nije od 
ovoga svijeta"" - Isus.) 

Objavljivanje kristalno jasnih i radikalnih stavova Evanđelja označilo 
je prijelomni trenutak u historiji. Sa njima je čovječanstvo prvi put došlo do 
pune svijesti o vrijednosti čovjeka i time ostvarilo ne prvenstveno historij- 
ski, nego ,,kvalitativni'! progres. Pojava Isusa Krista označava stoga kamen 
međaš svjetske historije (,znak svijetovima"" - Kur'an, 21/91), a vizije i 
nade koje je on objavio ugradile su se u sva kasnija ljudska nastojanja. 
Čitava zapadna civilizacija, bez obzira na sva skretanja, zablude i dvojbe, 
nosi pečat Kristove nauke. U općem i iskonskom sukobu:društvo ili čovjek, 
hljeb ili sloboda, civilizacija ili kultura - Zapad je,suštinski vezan za kr- 
šćansku tradiciju, ostao na strani druge teze. 


Odjeljak 3 
PRIHVATANJE I ODBACIVANJE KRISTA 


Ali religija može postići utjecaj na svijet samo ako i sama postane 
,svjetska"", svjetovna, od ovoga svijeta, ako postane politika u najširem 
smislu te riječi. Islam je posvjetovljeno, prema svijetu skrenuto kršćanstvo. 
Tu se nalazi definicija sličnosti i različitosti islama i kršćanstva. 

Islam sadrži jednu čisto jevrejsku komponentu, ali isto toliko tipično 
nejevrejskih rečenica. U svojoj klasifikaciji religija, Hegel je Muhammedov 
islam vidio kao direktan nastavak jevrejstva, što treba pripisati njegovoj kr 
šćanskoj poziciji. Slično tome, Spengler je Knjigu o Jovu nazvao islams- 
kom knjigom. 

U svojoj /storiji vjerovanja i religioznih ideja Mirce Eliada stavlja 
Muhammeda na granicu između II i III (posljednjeg) perioda u duhovnom 
razvoju čovječanstva. Treći period, koji traje do danas, počinje sa Mu- 
hammedom. Historija ljudskog duha po Eliadi je proces opće laicizacije i 
sekularizacije. U ovoj viziji Muhammed stoji na granici između trijumfa re- 
ligije (kršćanstva) i novog sekularnog doba. On se, dakle, nalazi u tačci his- 
torijske ravnoteže. 

Ostavljajući po strani izvjesnu jednodimenzionalnost Eliadine histo- 
rijske vizije koja je sa stanovišta ove knjige neprihvatljiva, karakteristična 
je u ovom viđenju: neizbježna ,,srednja'"" pozicija islama i Muhammeda. 
Ovaj utisak se ponavlja bez obzira na različitost pristupa i obrazloženje. 

Isus je izbjegavao Jerusalim jer, kao i svaki drugi, i On je grad fariseja, 
učenjaka, književnika, nevjernika ili prividnih vjernika. Socijalizam se ne 
obraća seljacima, nego stanovnicima velikog grada. Muhammed odlaži u 
pećinu Hira, ali se svaki put vraća u bezbožni grad Meku da bi nastavio 
misiju. 

Ali ni ovo u Meki još nije bio islam. Islam je počeo u Medini. U 
pećini Hira Muhammed je isposnik, asketa, mistik, hanif. U Meki on je 
vjesnik religiozne misli. U Medini on postaje vjesnik islamske misli. Poru- 
ka koju je Muhammed, a.s., nosio dovršena je i došla je do svoje pune svi- 
jesti u Medini." Ovdje je - a ne u Meki ,,zametak i izvorište čitavog islams- 
kog društvenog i pravnog poretka''.$ 

Muhammed, a.s., se morao vratiti iz pećine. Da ovog povratka nije 
bilo, on bi ostao hanif. Budući se vratio, on je postao propovjednik islama. 
To je bio susret unutrašnjeg i ,,realnog" svijeta, mistike i razuma, medita- 
cije i djelatnosti. Islam je počeo kao mistika, a završio kao politička i drž- 
avna misao. Religija je prihvatila svijet činjenica i postala islam. 

Čovjek i njegova duša - to je odnos između Muhammeda i Isusa. 
,Između Svetog pisma i duše postoji jedna istovjetnost prirode... Oni u svo- 
joj suštini kriju istu misteriju... Duša i Sv. pismo, koji se uzajamno simbo- 
lički predstavljaju, uzajamno se dakle osvjetljuju...'" A islam je ponavljanje 
čovjeka. On - kao i čovjek - ima svoju ,,Božansku iskru", ali on je i učenje 
o sjenkama i prozi života. On ima izvjesne aspekte koji se mogu ne sviđati 
pjesnicima i romantičarima. Kur'an je realistična, skoro antiherojska knji- 


5. ,, Danas sam vam usavršio vašu vjeru i upotpunio svoju blagodat i zadovoljan sam da vaša vjera bude 
islam" - kaže u posljednjem objavljenom ajetu iz medinskog perioda (Kur'an, 5/4). 

6. Stefano Bianco, Polivalencija i fleksibilnost u strukturi islamskog grada, Werk, Švajcarska, broj 
9/1976. 

7. Henry de Lubac, /ntroduction a Origene. 

ga. Bez čovjeka koji ga primjenjuje islam je nerazumljiv, čak u pravom 
smislu riječi i nepostojeći. 

Platonove ideje, Leibnizove monadđe i kršćanski anđeli u suštini 
označavaju isto: carstvo vanvremenog, savršenog, apsolutnog i nepo- 
mičnog svijeta. Islam ne idealizira mnogo ovaj svijet. U anđeoskom poklo- 
nu čovjeku, kog je ,Bog naučio da zna imena svih stvari"! (Kur'an, 2/30- 
34), nalazi se potvrda prevalencije života, čovjeka i drame nad ovim nepo- 
mičnim i zauvijek uređenim savršenstvom. 

Kršćanstvo nije nikada dostiglo punu svijest o jednom jedinom Bogu. 
Ustvari, u kršćanstvu, strogo uzevši, postoji samo veoma živa ideja o bož- 
anstvu, a ne i jasna misao o Bogu. Misija Muhammedova bila je da 
evanđeosku svijest o Bogu kao ličnosti učini jasnijom i bližom ljudskom 
umu i umovanju. 

U Evanđelju Bog je otac, u Kur'anu Bog je gospodar. U Evanđelju 
Bog se ljubi. U Kur'anu Bog se prije svega štuje, boji Ga se. Ova osobe- 
nost u kršćanskom poimanju Boga izokrenula se kasnije u niz konfuznih 
predstava koje su kompromitirale prvobitni monoteizam kršćanstva (trojst- 
vo, štovanje Bogorodice, svetaca i sl.). Ovakav razvoj u islamu nije moguć. 
Bez obzira na sve historijske krize kroz koje je prošao, islam je do danas 
ostao ,,najjasnija monoteistička religija"! (Le Bon). Jer, čovjekova duša 
spoznaje samo božanstvo. Uz pomoć uma ovo božanstvo u čovjekovoj svi- 
jesti postaje jedan jedini Bog - Allah. 

Kršćanstvo je propovijedalo Boga koji je samo gospodar individual- 
nog svijeta (ljudi i duša), dok nad materijalnim svijetom vlast drži Lucifer 
(nekoliko kršćanskih legendi obavještavaju nas o svemoći Lucifera). Zato 
je kršćanska vjera u Boga uvjet unutrašnje slobode, a islamska vjera u Alla- 
ha uključuje i zahtjev za vanjskom slobodom. Dvije osnovne dogme islama 
,Allahu ekber'"(Bog je najveći) i čuvena ,,Al-akida - La ilahe illalah" 
(Nema božanstva osim Boga) istovremeno su i dvije najrevolucionarnije 
devize islama. Seyyid Outb s pravom primjećuje da one predstavljaju 
,Revoluciju protiv svjetovne vlasti koja prisvaja osnovne prerogative bož- 
anstva'', i da znače... ,lišavanje svećenstva, poglavica plemena, prinčeva i 
ljudi na položajima sve vlasti koju bi mogli imati i njeno pripisivanje samo 
Bogu". Zato je - zaključuje Outb - Al-akida ,,Nema drugog božanstva osim 
Boga"', poziv koji svi vlastodršci svih vremena najviše mrze." 

Na isti način kršćanstvo nije moglo prihvatiti pretpostavku savršenog 
8. Čudesna moć ovog poziva doživjela je nedavno svoju provjeru u islamskoj revoluciji u Iranu, kada je 


nenaoružani narod srušio sa vlasti do zuba naoružani režim šaha Reze Pahlevija. Najmoćnije oružje u 
ovoj borbi bila je deviza Allahu-ekber (,,Samo je Bog velik"). 

čovjeka, koji je ostao čovjek. Kršćani su iz duha Isusove nauke morali iz- 
vesti zaključak o bogočovjeku, o Isusu kao sinu Božijem. Obrnuto, Mu- 
hammed je morao ostati samo čovjek, jer bi inače bio izlišan. Dok Mu- 
hammed djeluje muški i ratnički, Isus ostavlja utisak anđela. Ista stvar je sa 
ženama koje se u Kur'anu - za razliku od evanđeoske Marte i Marije - po- 
javljuju isključivo kao supruge i majke, dakle u svojoj prirodnoj funkciji. 
Stoga je kršćanski napad na Muhammedovu ,,odveć ljudsku prirodu" ustva- 
ri nesporazum. Sam Kur'an je izričito naglasio da je Muhammed samo 
čovjek (Kur'an, 17/93, 18/111, 40/6 itd.) i parafrazirao buduće napade na 
njega: ,,Šta je ovom poslaniku? Jede hranu i hoda po trgovima..." (Kur'an, 
257/7). 

Pa i puko upoređenje rječnika Evanđelja i Kur'ana omogućuje veoma 
poučne zaključke. U Evanđelju su vrlo česte riječi: blažen, svet, anđeo, 
vječni život, nebo, farizej, grijeh, ljubav, bližnji, pokajanje, oprost, tajna, ti- 
jelo (kao nosilac grijeha), duša očišćenje, spasenje itd. I u Kur'anu se sus- 
reću isti izrazi, kao osnova jedne slike svijeta, na kojoj se sada u prednjem 
planu, u punom svjetlu ocrtavaju sasvim određeni realni pojmovi kao: ra- 
zum, zdravlje, čistoća, snaga, kupovina, ugovor, zalog, pismo, oružje, bojni 
položaj, sila, borba, trgovina, plod, odlučnost, oprez, kazna, pravda, korist, 
odmazda, lov, lijek, kamata itd. 

Islamu je nepoznata nekakva posebna ,,crkvena književnost" u evrops- 
kom smislu riječi, kao što, uostalom, ne postoji ni čisto svjetovna. Svaki je 
islamski mislilac teolog" kao što je i svaki istinski islamski pokret politički 
pokret. 

Na slične zaključke navodi komparacija između džamije i crkve. Dža- 
mija je mjesto za ljude, a crkva je ,/hram Božiji". U džamiji dominira at- 
mosfera racionalnosti, u crkvi atmosfera mistike. Džamija je uvijek u cen- 
tru zbivanja, pored trgovišta i usred naselja." Crkva traži ,uzvišenija" 
mjesta. Arhitektura crkve teži da naglasi svečanu tišinu, tamu, visinu, OnOs- 
tranost. ,,Istina je da ljudi, ulazeći u gotsku katedralu, ostavljaju vani sve 
zemaljske brige, kao da ulaze u drugi različiti svijet" - kaže Keneth Clark. 
A u džamiji ljudi treba poslije molitve da rasprave neke baš ,,zemaljske" 
brige. To je ta razlika. 

Uporedite kršćanski princip nepogrešivosti pape i nepogrešivost is- 
lamske idžme (,Moj narod se ne može složiti u zabludi" - Muhammed). 


9. A Ernst Bloch dodaje karakterističnu opasku kako su ,,gotovo svi arapski teolozi bili i liječnici"! (E. 
B., Prirodno pravo i ljudsko dostojanstvo, Beograd, 1977, str. 58). Naslućuje se linija filozofija- 
teologija-pravo-medicina. 

10. Sv. Bernard zahtijevao je da se crkve i sarnostani grade što dalje od naselja. 

armade ipeverR GEN PEPEO PI PREPREKE SEF ZA ORANGE PRE EN Pi PT "I O i rt 


Evanđelje se obraća čovjeku, Kur'an ljudima (u množini). Pojavljuje se 
princip naroda, cjeline, zajednice. Ovdje nema ničeg slučajnog. Prvo je pot- 
puno u duhu kršćanskog elitizma, hijerarhijskog, svetačkog, kaluđerskog 
načela (slično je u budizmu). Drugo ima izvjestan sekularni prizvuk i Znači 
kvalificiranje naroda kao izraza jednog višeg, zajedničkog razuma, što je 
osnova svake demokratije. Islam ne poznaje elitu u vidu kaluđera, monaha, 
svetaca, niti dva programa: za odabrane 1 za običan narod. To je nagovještaj 
demokratskog principa.!! 

Evanđelje i Kur'an - za razliku od Starog zavjeta (jevrejstvo je nacija) 
- deklariraju princip duhovne zajednice.'? Ali dok Evanđelje ostaje katego- 
rično, islam priznaje narodnosti, a sam se konstituira kao nova dimenzija 
iznad njih - kao nadnacionalnost muslimana (ummet)? Štaviše, Kur'an 
obazrivo reafirmira princip rodbinstva i krvi, koji je Isus bio potpuno odba- 
cio, 

Prilike u kojima se pojavio islam mogu također pomoći da ga lakše ra- 
zumijemo kao nauku jedinstva vjere i politike. Arapi su u to doba bili jedan 
neistrošen i snažan narod, ispunjen podjednako trgovačko-borbenim i reli- 
gijsko-metafizičkim tradicijama. Njihova Ka'ba bila je vijekovima ne samo 
religijski, nego i trgovački centar. Priroda u kojoj su živjeli nije im dopu- 
štala da potcijene važnost ekonomskog faktora u borbi za opstanak. Nije to 
bila bogata Galileja, kolijevka kršćanstva, gdje je čovjek mogao izdržavati 
se sa malim trudom. Život se tu mogao održavati samo krajnjim naporom 
(duga trgovačka putovanja, borba za svaki pedalj plodne zemlje ili litar 
vode). Istovremeno, pustinja je podsticala i podržavala snažnu i duboku re- 
ligioznost. Ove dvije suprotne činjenice, pod čijim trajnim uplivom se obra- 
zovao duh i instinkt arapskog naroda, činile su ovaj narod predodređenim 
za islam kao nauku neba i zemlje. Evanđelje je moglo reći: ,,Živite kao kri- 
novi u polju", ali Kur'an je morao reći: ,Bog vam je dao dan da se raziđete 
tražeći sebi hranu i Božije darove." 

Po Kur'anu - ne i po Evanđelju - Bog je stvorio čovjeka da bude nam- 
jesnik na Zemlji (Kur'an, 2/30). A vlast nad prirodom i svijetom čovjek je 
mogao postići samo znanjem i radom, dakle naukom i akcijom. Ovom 
činjenicom, kao i obraćanjem pažnje na pravo i zakone, islam je pokazao 
11. Poznato je kako je propao prijedlog podnesen na II vatikanskom koncilu da se u katoličanstvo um- 


jesto inokosne ustanove papstva uvede kolektivno rukovođenje - jedna ideja koja je suprotna samoj pri- 
rodi kršćanstva. 


12. Uporedi Kur'an 49/10 i Evanđelje (Matej) 12/47, 48,49. 
13. Kur'an, 49/13. 
14. Kur'an, 4/1 1 33/6. 

da hoće ne samo kulturu nego i civilizaciju." 


Odnos islama prema civilizaciji očituje se u njegovom odnosu prema 
pismu, kao jednoj od najmoćnijih poluga civilizacije. U historijski prvom 
kur'anskom suretu spominje se vještina pisanja (Kur'an, 96/1). Načelno 
uzevši, pismo je religiji iznutra strano. Evanđelje je dugo ostalo u stanju us- 
menog predanja i - koliko znamo - napisano je čitav vijek poslije Isusa. 
Muhammed je običavao dijelove Kur'ana odmah diktirati svome pisaru, 
jedna praksa koja bi Isusu bila potpuno strana i koja bi više pripadala 
običaju omraženih ,,književnika".'$ 

Pa i kur'ansko priznavanje prđva na borbu protiv zla i na otpor nasilju 
(Kur'an, 42/39) nije religiozno u strogom smislu riječi. Sa religioznog sta- 
novišta logičniji je princip nenasilja, neprotivljenja. Ovaj princip pojavljuje 
se skoro u istovjetnom obliku u Kristovoj nauci i u indijskoj religioznoj 
misli. (Direktan nastavak indijske varijante jeste Gandhieva satijagraha, 
metod borbe putem nenasilja i građanske rrleposlušnosti.) Kada Kur'an um- 
jesto trpljenja i pokoravanja i ponovnog trpljenja i pokoravanja odobrava ili 
čak propisuje borbu (Kur'an, 2/216, 22/39, 60/2, 60/8-9, 61/10-11, itd.), on 
nije vjersko-moralni, nego društveno-politički kođeks. Muhammed, a.s., je 
bio borac. Pedantni hroničar je zabilježio da je imao 9 mačeva, 3 koplja, 3 
luka, 7 oklopa, 3 štita itd. 


Po ovome Muhammed, a.s., nas snažno podsjeća na Mojsija, 
,borbenog proroka". 

Zabrana alkohola u islamu u suštini je društvena zabrana jer alkohol je 
prvenstveno ,,društveno zlo". Nijedna religija ne može načelno imati ništa 
protiv alkohola (neke religije su čak u manjoj ili većoj mjeri koristile vje- 
štačke stimulanse, koji doprinose ekstazi: mrak katedrala i miris tamjana 
spadaju ovdje). Poznato je da neki društveni redovi (islamska verzija 
monaštva), nisu odbacivali alkoholna pića. Ali derviš je degrađacija musli- 
mana. Islam znači napredak od Isusa ka Muhammedu, a.s. Derviš je 
vraćanje od Muhammeda ka Isusu. U derviško-kršćanskom osjećanju i 
viđenju svijeta zabrana alkohola i droga nema osobitog smisla. Kršćani 
nisu Osjećali ništa neprihvatljivo u tome da je ,vino krv Isusova" (euharisti- 


15. Islam je jedini od religija stvorio svoje vlastito integralno pravo. 

16. I Mojsije je pisao, što potpuno odgovara njegovom mjestu i zadatku u historiji (Brojevi,33/2, Pos- 
lanica Rimljanima, 10/5). 

17. Naći ćemo mnogo paralela između Mojsija i Muhammeda i jevrejstva i islama. Takvih paralela 
između jevrejstva i kršćanstva nema. U izvjesnom smislu ova dva učenja se nalaze u odnosu teze i anti - 
teze. Ova okolnost bi mogla objasniti fenomen antisemitizma, koji je čisto kršćanska pojava, potpuno 
nepoznata kod muslimanskih naroda. 

ja). Ovdje se ne nalazi ni u tragu ništa od budućeg islamskog odbacivanja 
vina kao harama, kao teškog grijeha. Kada zabranjuje alkohol, islam ne 
funkcionira kao religija, nego kao nauka. 

Ali ovaj spoj koji nazivamo islamom nije ,,stabilno jedinjenje". Na- 
glašenost religiozne komponente u njemu stvara latentnu mogućnost unu- 
trašnjeg razdvajanja: islam prirodno teži da se degradira u religiju i mistiku. 
Čim oslabi svijest i aktivnost, čim protivno kur'anskoj naredbi zaboravimo 
,Svoj udio na ovom svijetu"" i prestanemo raditi u skladu s tim, islamska dr- 
žava postaje država kao i svaka druga, a religija u islamu počinje djelovati 
kao i svaka druga religija: država postaje gola vlast koja služi samoj sebi, a 
religija počinje vući društvo pasivizaciji i zaostalosti. Nasljedni hilafet, 
carevi, emiri, bezbožni naučnici, svećenstvo, derviški redovi, mistični prav- 
ci, pijani pjesnici - sve je to samo vanjski izraz unutrašnjeg rascjepa po 
onoj kršćanskoj: Bogu Božije, caru carevo - ove devize koja jeste kr 
šćanska, ali nije islamska. Derviški redovi i mistična filozofija koja se nala- 
zi u njihovoj osnovi svakako je najkarakterističnija forma ovog skretanja, 
koje bi se moglo nazvati kristijanizacijom islama, vraćanjem islama od Mu- 
hammeda, a.s., natrag Ka Isusu. 

Postoji i ona druga, suprotna opasnost, ali opći je utisak da 
,materijalizam"' islama, ustvari sadržaj prirodnih i društvenih elemenata u 
njemu, čini islamski svijet otpornim prema ekstremno materijalističkim 
učenjima, koja neprekidno dopiru iz Evrope. U predrevolucionarnoj Rusiji 
donkihotsko kršćanstvo nije moglo predstavljati nikakvu branu realizmu lij- 
evih učenja. Odsustvo ili neuspjeh marksističkih revolucija u muslimans- 
kim zemljama nije slučajnost. Islam ima svoj vlastiti marksizam. Kur'an je 
zadržao nešto od oporog realizma Starog zavjeta, a marksizam u Evropi 
jeste naknada ili zamjena za jevrejsku, starozavjetnu komponentu, koju je 
katoličko i ortodoksno kršćanstvo bilo potpuno istislo.!Š Racionalistički 
protestantizam pokazuje se znatno otporniji prema revolucionarnom i72a70- 
vu. Sa ovog stanovišta islamu je bliži protestantski nego katolički oblik kr 
šćanstva. 

Često se kao posljedica historijskih razloga i političke konfrontacije 
među kršćanstvom i islamom potpuno previđa njihovo srodstvo. Zanema- 
ruje se kapitalna činjenica da islam priznaje Bibliju za svetu knjigu, a Isusa 
za Božijeg poslanika, fakt koji bi, ako bi se iz njega izveli svi potrebni zak- 


18. Najviše dodimih tačaka između Starog zavjeta i Kur'ana naći ćemo u onim britkim rečenicama pro- 
tiv nedostojnih držalaca vlasti i bogatstva, tako čestim u objema knjigama. Kur'an grmi protiv ,,oholih 
glavešina" (7/74), ,griješnih velikaša"! (6/123), ,uglednika" (7/59), ,bezbožnih velikana" (11/27), 
,rasipnih bogataša" (34/34) itd. Ovo je svakako izraz društvene angažiranosti jevrejstva i islama. 

ljučci, mogao odnose između dvije velike svjetske religije u budućnosti up- 
utiti sasvim drugim pravcem. "? 


19. ,,I recite: Mi vjerujemo ono što je objavljeno nama i što je objavljeno vama. Naš Bog i vaš Bog je je- 
dan isti Bog i mi mu se pokoravamo"' (Kur' an, 29/46). Ili: , Reci: O sljedbenici Knjige, dođite da se ok- 
upimo oko jedne riječi koja nam je zajednička..." itd. (Kur'an, 3/64). 


GLAVA VII 
ISLAM I RELIGIJA 


Odjeljak 1 
DUALIZAM PET TEMELJNIH PROPISA 


Namaz - islamska molitva - jeste ne samo izraz islamskog shvatanja 
svijeta, nego i načina na koji ga islam želi urediti. Namaz objavljuje dvije 
stvari: (1) ne postoji jedna nego dvije iskonske ljudske težnje i (2) te težnje, 
iako logički odvojene, mogu se ujediniti u ljudskom životu: niti molitva bez 
čistoće, niti duhovna nastojanja bez istovremenih fizičkih i društvenih nas- 
tojanja. Namaz je najsavršeniji izraz onoga što nazivamo ,,bipolarnim je- 
dinstvom"' islama. Svojom jednostavnošću, namaz ovaj odnos svodi na ap- 
strakciju, te postaje formula, skoro simbol. 


Namaz ne može bez abdesta, bez čišćenja, a čista molitva može ići 
naporedo sa ,zavjetom nečistoće", zavjetom koji susrećemo kod nekih 
monaških redova u kršćanstvu i hinduizmu. Po osjećanju ovih redova - 
osjećanju koje je autentično religiozno - zapuštanje, aktivno zanemarivanje 
tijela, čak naglašava duhovnu komponentu u molitvi. Smatralo se da će pra- 
va molitva, s obzirom na princip na kojem je zasnovana, biti utoliko istiniti- 
ja što više bude ,,očišćena"' od fizičkih ,,natruha". Što god u njoj bude više 
naglašen antitjelesni stav, samim tim će više biti naglašen duhovni stav.! 

U pranju (abdestu) i pokretima nalaze se racionalni elementi namaza. 
Po njima namaz nije samo molitva, nego i disciplina (ili higijena), nije 
samo mistika nego i trezvenost. Nečeg uistinu vojničkog ima u onom ju- 
tarnjem osvježavanju hladnom vodom, a zatim u klanjanju u zajedničkim 
zbijenim redovima. Kada je perzijski izvidnik uoči bitke na Kađesiji u dalji- 
ni vidio muslimanske ratnike na zajedničkom jutarnjem namazu, javio je 
svojem zapovjedniku: ,Eno muslimanske vojske na času vojne vježbe. ? 
Pokreti u namazu su jednostavni i kruti i spolja liče na gimnastiku. Pet na- 


1. Među crkvenirn autoritetirna, koji su posebno isticali ovaj aspekt rnolitve, svakako je najodlučniji bio 
Apostol Jakov. Dokle je ovo narnjerno tjelesno zapuštanje išlo, može se razabrati iz sljedećih redova: 
,Na čistoću se gledalo sa užasorn... Sveci i muški i ženski hvalili su se da njihova stopala voda nije ni- 
kada dodirnula, osim kada su rnorali da prelaze rijeke" (B. Russel, /storija zapadne filozofije, str. 370). 


2. Navodi J. Risler u La Civilisation Arabe, str. 35. 


SJAJA 

maza u toku dana sa pranjem najizloženijih dijelova tijela (ili kupanjem), 
od kojih se prvi obavlja prije izlaska sunca, a posljednji duboko u noć, 
predstavljaju snažan, skoro surov zahvat protiv ugodnosti i opuštenosti. 

Ako sada pod lupu stavimo ovu ,racionalnu'" stranu namaza, naći 
ćemo da ni ona nije jednoznačna. Dvojstvo se ponavlja: abdest jeste higije- 
na, ali higijena ,,nije samo znanje, nego i vrlina"! (Rousseau, Emile). Islam 
je u higijeni morao prepoznati nešto što njemu iznutra pripada, što je 
, metodološki" islamsko. Rezultat: islam higijenu podiže na rang ideje, i or- 
ganski je veže sa molitvom, a Kur'an neočekivano - neočekivano sa stano- 
višta čiste religije - izjavljuje: ,Bogu su najdraži oni koji se duhovno i tje- 
lesno (!) čiste,, (Kur'an, 2/222). Da je čistoća jedan vid vjere - ta izreka se 
mogla pojaviti samo u islamu. Inače, u svakoj poznatoj religiji tijelo je ,,u 
nemilosti".? 

Jedna molitva, vezana za ramazanski post (,teravih"), ima jasnu 
zdravstvenu, medicinsku svrhu. Ovo je moguće samo u islamu. 

Time što je namaz vezan za određeno doba dana i za određen geograf- 
ski pravac (prema Ka'bi), molitva je - suprotno religioznoj logici - dovede- 
na u vezu sa prirodom i njenim kretanjem. Vrijeme namaza, uostalom kao i 
posta i hadža, dato je u funkciji nekih astronomskih činjenica. Možda je 
mnogo religioznije bilo ono: ,, Nije pobožnost u tome da vi okrećete vaša 
lica istoku ili zapadu..." (Kur'an, 2/177), ali u islamu je ipak na kraju pobij- 
edio islamski koncept molitve, tj. koncept koji ravnopravno uključuje i 
fizičke (prirodne) elemente. Namaz je tako fenomen ovog našeg prostor- 
vrijeme svijeta. 

Potreba da se ova orijentacija u vremenu i prostoru odredi dovoljno 
tačno snažno je utjecala, na brzi razvoj astronomije u prvim vijekovima is- 
lama, ako ga nije i uvjetovala. Imamo mnogo razloga da vjerujemo da je to 
bio njen cilj. 

Ovaj smisao namaza, nazovimo ga ovozemaljski, praktični, prirodni, 
dobiva kroz zajednički namaz - inače najtoplije preporučen - još jednu di- 
menziju: društvenu. Džamijom, džemaatom, mi smo uvučeni u javnost. Za- 
jednički namaz je okupljanje ljudi radi zajedničke molitve, ali i radi ličnog, 
neposrednog kontakta, i kao takav on je u izričitoj opoziciji sa negativnom 
individiualnošću i izdvajanjem. Život segregira ljude. Džamija ih uvijek po- 
novo okuplja i miješa. Ona je svakodnevna škola sloge, jednakosti, zajedni- 
štva i dobre volje. 


3. Primijetimo kako javna kupatila i terme koje je podigla rimska civilizacija sa usponom kršćanstva 
nestaju. I ne samo to. Crkva će zatvarati kupatila, a podizati samostane. Ništa od ovoga nije slučajno. 

Ovu ,društvenu"" tendenciju namaza (ovaj proces podruštvljavanja 
molitve) završava džuma. Ona je već izričito gradski, ,,politički" namaz. 
Obavlja se praznikom u centralnoj džamiji, a vodi je državni funkcioner. 
Njen bitni dio je ,,/hutba"'', uglavnom politička poruka. Kršćani bi rekli da je 
ovim molitva dovedena do svoje negacije, jedan zaključak razumljiv sa 
stanovišta kršćanstva, ali neopravdan sa stanovišta islama. 


Ova metamorfoza religije u islam može se jednako jasno praviti na 
primjeru zekata. Zekat je u početku (u mekanskom periodu) Muhammedo- 
vog propovijedanja bio dobrovoljni oblik davanja za siromašne, bio je, da- 
kle, milostinja. Kako se obrazovala medinska zajednica - a ovo je historij- 
ski trenutak prerastanja jedne dotle čisto duhovne zajednice u državu - tako 
je Muhammed, a.s., počeo zekat tretirati kao zakonsku obavezu, kao porez 
koji se naplaćuje od bogatih u korist siromašnih (koliko je poznato prvi u 
historiji poznati porez u korist siromašnih). Stavljajući pred kršćanski insti- 
tut milostinje predznak prisile, islam je stvorio zekat, ,obaveznu milosti- 
nju'', kako ga je duhovito nazvao J. Risler u La civilisation Arabe. Ista ona 
protivurječna logika koja je od molitve napravila namaz sada je od milos- 
tinje stvorila zekat, odnosno u konačnom rezultatu od religije - islam. 

Proglašenjem zekata islam je istupio kao socijalni pokret, ne prije sve- 
ga kao religija. Zekat je svoj pravi značaj dobio tek stvaranjem medinske 
zajednice. Izvjesna indikacija o ovakvom karakteru ove ustanove jeste 
činjenica da je naredba zekata u Kur'anu spomenuta osam puta u poglavlji- 
ma koja su objavljena u Meki i 22 puta u poglavljima koja su objavljena :' 
Medini. 

Zekat je odgovor na jednu pojavu koja i sama nije jednoznačna. Jer bi- 
jeda nije samo socijalno pitanje. Njen uzrok nije samo oskudica, nego i Zlo. 
Oskudica je njena vanjska, a grijeh njena unutrašnja strana. Kako bismo 
inače mogli objasniti činjenicu bijede u zemljama obilja? U drugoj polovini 
XX vijeka jedna trećina čovječanstva hronično je neishranjena. Da li je to 
nedostatak dobara ili osjećanja? 

Svako rješenje problema siromaštva mora uključivati i priznanje kri- 
vice, mora u suštini biti i pokajanje. Svako socijalno rješenje mora uk- 
ljučivati i Ijudsko rješenje. Ono mora, dakle, mijenjati ne samo odnose u 
društvu, nego mijenjati i odnose između čovjeka i čovjeka. Ono mora isto 

toliko biti pitanje pravične raspodjele dobara koliko i odgoja ljudi, isto toli- 
ko društveno-politička mjera koliko i odgoj, ljubav, saosjećanje. 

Bijeda je problem, ali ona je i grijeh. Ona se rješava promjenom vlas- 
ništva nad dobrima, ali i ličnim nastojanjem, težnjom, dobrom voljom. Jer, 
ništa nije postignuto niti u pravom smislu učinjeno ako se izmijene vlasnici 
nad dobrima ovoga svijeta, a mržnja i težnja za iskorišćavanjem i podjarm- 
ljivanjem ostanu u dušama ljudi. U ovome je suština neuspjeha i kršćanskih 
vjerskih prevrata i socijalističkih revolucija. ,,Već dvije hiljade godina 
količina zla u svijetu nije se smanjila. Nijedno carstvo, ni božansko ni re- 
volucionarno, nije se ispunilo'! (A. Camus). Vjerski prevrati su bili odveć 
vjerski, a socijalni odveć socijalni. Religija je smatrala da će utoliko više 
biti religija što više odriče politiku i silu, a socijalizam smatrao svojim naj- 
većim zadatkom da nas uvjeri kako je nasilje jedini put, a milosrđe obmana. 
A naš socijalizam mora biti i religija. Čovjek treba religiju koja je politika i 
politiku koja je etika, ili milostinju koja može postati društvena obaveza, 
porez. Time smo došli do definicije zekata. 

U zekatu se ogledaju ljudi. Od njih zavisi hoće li on više biti porez ili 
dobrovoljna činidba od čovjeka čovjeku. Jer, zekat traži da se otvaraju 
kovčezi, ali i srca sa njima. Zekat je ogromna rijeka dobara koja se kreću 
odozgo naniže, ali istovremeno i duh saučešća i solidarnosti koji se spušta 
od srca srcima, od čovjeka čovjeku. Zekat uklanja bijedu siromašnih, ali i 
ravnodušnost bogatih. On ublažava materijalne razlike među ljudima, ali on 
ih i duševno zbližava.! 

Cilj islama nije da ukine bogatstvo, nego da ukine siromaštvo. 

A šta je siromaštvo? - To je oskuđica stvari neophodnih za normalan 
život. Ili: to je imati manje od neophodnog životnog minimuma. Životni 
minimum je prirodna (i historijska) kategorija i predstavlja sumu dobara 
dovoljnu da čovjeku i njegovoj porodici osigura zadovoljavanje fizičkih i 
kulturnih potreba u skladu sa stepenom razvoja društva i društvenog bo- 
gatstva. Slijedi da zadatak društva nije da izvrši niveliranje, nego prije Ssve- 
ga da svakome osigura taj neophodni minimum. Socijalne mjere islama 
ograničavaju se stoga na uklanjanje siromaštva, čija su moralna i ekonoms- 
ka opravdanja sumnjive vrijednosti. 

Svako uređeno društvo osim moralnih i humanih imperativa stoji i 
pod uplivom imperativa održanja. Islamsko društvo, da bi bilo to, mora biti 


4. Naravno, direktna društvena intervencija (dakle, ne od čovjeka čovjeku", nego posredstvom društva 
ili države) može izgledau kao efikasniji put do socijalne pravde. Ali društvene institucije svojim bez- 
ličnim odnosom 1 širenjem opće ravnodušnosti potkopavaju i same temelje na kojima počiva jedna zdra- 
va zajednica. 

istovremeno maksimalno humano i maksimalno efikasno. Ono nije islams- 
ko ako obziri humanosti ugrožavaju njegovu stabilnost i, obrnuto, ako pret- 
jerano uvažavanje razloga efikasnosti i moći dovodi do narušavanja bitnih 
principa slobode, prava i humanizma. Ideologija islamskog društva 
određena je sjecištem ovih dviju po prirodi suprotnih tendencija i zahtjeva. 

Teološke rasprave o zekatu obično se ograničavaju na pitanje koliko 
tačno treba davati i od čega. Ali je za ustanovu zekata važnije od procenata 
i brojeva samo načelo solidarnosti, koje je ona uspostavila. Bitan je princip 
po kojoj bogatiji dio društva stoji u obavezi prema siromašnijem dijelu. Ne 
treba sumnjati da će istinski islamski poredak, kada se ostvari jednoga 
dana, nastojati ispuniti samu svrhu ovog principa, ne mareći mnogo za pro- 
cente, koje tako pedantno raspravljaju naši učeni teolozi. A svrha ovog 
principa biće postignuta samo ako hogatiji dio društva bude davao za siro- 
mašne u skladu sa potrebama ovih posljednjih. Ukoliko je zekat pravo siro- 
mašnih (Kur'an, 70/24,25), ono će se, kao i svako drugo pravo, po potrebi 
osiguravati silom.?. 

Zahvaljujući odgojnoj navici davanja koju islam propovijeda i prakti- 
cira (prema nekim autorima u Kur'anu je na 82 mjesta spomenuta obaveza 
ili preporuka davanja), u muslimanskom društvu se izvršila tiha revolucija 
u vidu ustanove vakufa. Ova ustanova po svojoj raširenosti i značaju nema 
upoređenja u društvima drugih civilizacija. Skoro da nema muslimanske 
zemlje u kojoj ogromna dobra nisu predata vakufima, da bi služila ne više 
ličnoj, nego općoj dobrobiti. Vakuf nije izričito spomenut u Kur'anu, ali ni- 
kako nije slučajan. On je nastao spontano kao plod jednog duha uzajamnog 
pomaganja, i kao rezultat odgojne uloge zekata. Ova humana ustanova daje 
nade da se neki važni društveni ciljevi postignu bez nasilja. Kao materijal- 
no dobro u službi etičkog cilja, vakuf pokazuje da se značajne promjene ;. 
oblasti eckonomike događaju bez posredovanja materijalnog interesa. Utoli- 
ko je ustanova vakufa suprotna tzv. ,prirodnim zakonima ekonomike"'. Ona 
je anomalija sa stanovišta političke ekonomije, ali je upravo svojom dvoj- 
nošću (,,ekonomska kategorija sa dušom") tipična islamska ustanova. 


Hoće li zekat negativno utjecati na interes ljudi da svoj položaj po- 
prave ličnim nastojanjem, kao što neki prigovaraju? - prije svega, ima toli- 


5. Spomenimo ovdje - radi upoređenja - zanimljivu ideju o , negativnom porezu" američkog ekonomiste 
Mittona Friedmana, dobitnika Nobelove nagrade za ekonomske nauke za 1976. Po ovoj ideji, finansijs- 
ka odjeljenja bi isplaćivala , negativni porez" svima koji nedovoljno zarađuju. ,,Siromaštvo u Americi bi 
odavno iščezlo ako bi društveni novac dobijali samo oni kojima je on stvamo potreban, umjesto da se 
troši na neefikasne i strahovito skupe socijalne službe"', izjavio je Friedman. Zekat ostaje ono što je, ali 
nas Friedmanov negativni porez neodoljivo podsjeća na zekat. 

ko nevolja koje se ne mogu otkloniti nikakvim ličnim trudom (prirodni ne- 
dostaci, invalidnost, elementarne nepogode i sl.). Uostalom, zekat se u 
ovom pogledu ništa ne razlikuje od svih drugih vrsta subvencija i pomoći 
koje poznaju sva civilizirana, a u nekoj formi i necivilizirana društva. U 
USA, npr., u budžetu za 1965. godinu bila je predviđena stavka od jedne 
milijarde dolara ,,za pomoć siromašnim Amerikancima" Niko se ne boji da 
će ova značajna suma negativno utjecati na preduzimljivost ljudi u najpred- 
uzetnijoj naciji na svijetu." 


Ova pojedinačna analiza namaza i zekata, najpoznatijih islamskih pro- 
pisa, pokazala je njihovu unutrašnju dvojnost, ali ako se oni sada posmatra- 
ju spolja, viđi se njihovo različito mjesto u građi islama. Tada se namaz po- 
javljuje kao duhovna, a zekat kao društvena komponenta. Namaz je 
upravljen prema čovjeku, zekat prema svijetu; namaz ima lični, zekat dru- 
štveni karakter; namaz ima subjektivni, zekat objektivni cilj; namaz je in- 
strument odgoja, zekat je sastavni dio poretka itd. Skoro svi islamski autori- 
teti saglasni su o izvjesnom jedinstvu namaza kao lične molitve i zekata 
kao društvenog ponašanja u sklađu sa namazom - jednog stava koji je po 
saglasnom mišljenju većine naučnika išao do tvrdnje da je namaz, koji nije 
praćen striktnim izvršenjem zekata, bezvrijedan. 


Jedinstvo namaza i zekata utvrđivao je Kur'an, stalno ponavljajući nji- 
hovu povezanost. Abdullah ibn Mes'ud tvrdi da je Muhammed rekao: 
Naređeno vam je da klanjate namaz i dijelite zekat; ko od vas zataji sa 
zekatom, taj nema ništa ni od namaza". Ovaj stav može se tumačiti samo 
kao zabrana razdvajanja vjere od djela, čovjeka od svijeta, zabrana po svo- 
joj suštini izričito islamska. Istim razlozima rukovodio se i Ebu Bekr, prvi 
halifa, kada je odlučio upotrijebiti silu protiv plemena koje je otkazalo da- 
vanje zekata. Tvrđi se da je tada rekao: ,Tako mi Boga, borit ću se protiv 
svakoga onoga koji pravi razliku između namaza i zekata." 


6. Kategorija američkih građana sa prihodom ispod 2.000 dolara godišnje. Računa se da je tih godina 
ova kategorija brojala oko 35 miliona Amerikanaca. 

7. Profesor Lester Turow sa Instituta za tehnologiju u Massachusettsu dokazuje čak suprotno. Ovaj 
ugledni ekonomista tvrdi da nema konflikata između socijalnih davanja i ekonomske efikasnosti i da so- 
cijalni programi mogu biti ekonomski produktivni koliko i društveno pravedni. Odbacujući tezu da bi 
izdašna socijalna davanja ugrozila ekonomske tokove zemlje, jer bi ,,ulijenila i razmazila narod", profe- 
sor Turow čak tvrdi da zemlje koje smanjuju jaz između najbogatijih i najsiromašnijih i donose pro- 
grame sa snažnom socijalnom notom, jedna po jedna pretiču Sjedinjene Države: Švedska, Švajcarska, 
Danska, Norveška i uskoro Zapadna Menstka. I ovdje se ,treći'", kombinirani put pokazuje kao najbli- 
ži čovjeku 1 stoga najuspješniji. 

Ova formula ,,Klanjajte namaz i dijelite zekat'" samo je specifičan 
oblik jedne druge, fundamentalnije i općije ,,bipolarne"" formule - vjerujte i 
činite dobro, koja se može smatrati temeljnim oblikom kur'anske religiozne 
moralne i društvene zapovijedi.? Ona imenuje ona dva nezamjenljiva stuba 
na kojima se temelji čitav islam. Bilo bi pravo da je smatramo prvim i naj- 
višim zakonom islama. 

Sav je islam pod znakom ovog ,,bipolarnog" jedinstva. 

Šehadet - izjava pristupanja islamu - čini se pred svjedocima, što je 
posljedica dvojnog značenja ovog akta. Tom izjavom stupa se u duhovnu 
zajednicu, za što nisu potrebni svjedoci, ali i u jednu društveno-političku 
zajednicu, što ima pravni, a ne samo moralni značaj. Za prihvatanje jedne 
religije - jer to je odnos između čovjeka i Boga - ne trebaju nikakvi svjedo- 
ci. I ne samo to: u ovom slučaju bila bi dovoljna samo namjera, unutrašnja 
odluka. Očitovanje pred drugim licima element je javnosti, suvišan sa sta- 
novišta svake čiste religije. 

Sličnu komponentu nalazimo bez sumnje u islamskom postu. Musli- 
manske mase uvijek su ga smatrale kao manifestaciju zajedništva, čime tre- 
ba tumačiti oštre reakcije naroda u slučajevima javnog kršenja ove obaveze. 
Smatralo se (ustvari, osjećalo se) da se ovim narušava unutrašnja društvena 
kohezija. Postiti nije, dakle, u islamu isključivo vjersko pitanje i kao takvo 
lična stvar pojedinca, nego društvena obaveza. Ovakav tretman jedne vjers- 
ke norme nezamisliv je u bilo kojoj drugoj religiji. Islamski post, koji je je- 
dinstvo askeze i radosti, a u nekim slučajevima i uživanja, najprirodnija je i 
najradikalnija odgojna mjera koja je ikada u svijetu praktično provedena. 
Naći ćete ga na kraljevskom dvoru i u seljačkoj kolibi, i u kući filozofa 1 u 
domu radnika. Njegova je najveća prednost što se prakticira. 

Hadždž - hodočašće Ka'be u Meki - poznat i kao peta islamska temelj- 
na dužnost, šta je to: vjerski obred, trgovački sajam, politički skup, ili sve 
zajedno? Očigledno je to vjerski obred, ali ,,na islamski način", dakle - sve 
zajedno. 

Dualizam islama očituje se na bezbroj drugih načina. Poslušajmo ovaj 
ajet Kur'ana: ,, Vaše ispaštanje za krivu zakletvu biće: ili da nahranite dese- 
toricu siromaha običnom hranom kakvom se hranite vi i vaši ukućani, ili da 
ih odjenete jednostavnim odijelom, ili da oslobodite jednog roba. Ko nije u 
stanju nijedno od toga (jer nema sredstava), neka otposti tri dana"! (Kur'an, 


8. Jedna poznata rečenica Kur'ana upućuje na ovu povezanost: ,,Zaista, oni koji vjeruju i čine dobra dje- 
la, klanjaju namaz i dijele zekat dobiće nagradu od svoga Gospodara. Za njih nema straha i tuge" 
(Kur'an, 2/277). 

5/92).? Daje se prednost korisnim, socijalnim djelima u vanjskom svijetu, a 
tek u nemogućnosti toga, kao zamjena, čisto duhovni akt. (Ovdje je post ta- 
kav duhovni akt pokajanja, ispaštanja, molitve.) 

Ili: Stari zavjet propisuje odmazdu, Novi zavjet praštanje. Pogledajte 
kako iz ovih ,,atoma'" Kur'an stvara spoj, ,molekulu"'; ,Nepravda se može 
uzvratiti istom mjerom, a onoga koji oprosti i izmiri se Allah će nagraditi" 
(42/40). Na drugom mjestu sinteza je skoro bukvalno mehanička: ,,Mi smo 
u Tevratu propisali: glava za glavu, oko za oko, nos za nos, uho za uho i 
zub za zub, a da rane treba uzvratiti. A onom ko od odmazde odustane 
(oprosti), to mu je otkup za njegov drugi grijeh" (Kur'an, 5/45). 

Ili: ,,O vjernici, ne zabranjujte sebi lijepe i čiste stvari koje vam je Bog 
dopustio, ali ne pretjerujte u tome; Bog ne voli one koji pretjeruju" 
(Kur'an, 5/90). Islam nije, dakle, ona religija koja čovjeku zabranjuje 
,zemaljske plodove", ili koja ,uvijek uči da ima sve više zabranjenih stva- 
ri", Islam ne anatemizira zemlju. Naprotiv, ako nemaš vođe, zemlja te može 
očistiti. Simbolika ,tejemmuma"', simboličnog čišćenja tako što se rukama 
dodirne čista zemlja, a potom potaru lice i ruke do iza lakta, može imati 
samo ovo značenje. 

Neke islamske ustanove vjerske su samo po nazivu, formi ili porijek- 
lu. Ustvari, naći će se da su one islamske u najboljem smislu te riječi. 

Takvi su npr. imperativ čistoće ili zabrana alkohola. Ovakve i slične 
naredbe nemaju svoj izvor ili osnov u religiji iz jednostavnog razloga jer 
potiču iz brige za vanjski, fizički ili društveni život. One nisu čak ni sastav- 
ni dio kulture. 

Svoj potpuni značaj one dobivaju tek u civilizaciji. Veliki mnogoljud- 
ni gradovi današnjeg doba nezamislivi su bez određenog stupnja lične i jav- 
ne higijene, a alkoholizam će se pokazati kao najveći problem baš u vijeku 
tehnike i urbanizacije. 

Logika ovih razmatranja uputit će nas na sasvim osnovan zaključak da 
islam prirodno teži integraciji umjetnosti i tehnike. A ova sinteza najdos- 
ljednije se ostvaruje u arhitekturi. I ustinu, od velikih umjetnosti islam sa 
najviše blagonaklonosti gleda na arhitekturu, jer ona je najmanje , čista um- 
jetnost', ili jer je ona ,,općenita umjetnost'" (Kenneth Clark).'"? Umjetnost 
suviše naglašava individualno, duhovno, onostrano u čovjeku, što je u su- 
protnosti sa konceptom ravnoteže na kojem islam insistira. Arhitektura je 


9. Muhammedu, a.s., se pripisuje ova izreka: ,,Ako vidiš neko zlo, ukloni ga rukom; ako ne možeš, osu- 
di ga riječju ili barem mišlju, ali ovo posljednje je najmanji islam." - Ne znam kolika je autentićnost ove 
izreke, ali njena podudamost sa citiranom rečenicom Kur'ana očevidna je. 

10. Kenneth Clark na jednom mjestu čak je naziva ,,socijalnom umjetnošću... koja omogućuje ljudima 
da žive punijim životom" (K. Clark, Civilizacija, str. 242). 

,zainteresirana", funkcionalna i odgovor je na ljudske potrebe. (Na drugom 
polu je svakako muzika, ,,najbestjelesnija od svih umjetnosti" - Schopen- 
hauer.) 

Upravo ovaj ,,dvostruki"" karakter arhitekture predodredio ju je kao 
tipično islamsku umjetnost. Kao i islam, i ona ima dušu i tijelo.!! Izvanred- 
na ostvarenja islama u arhitekturi nisu stoga slučajnost. Ona su jedna vrsta 
zakonitosti. 

I izvori islama obilježeni su ovom neizbježnom dvojnošću. To su prije 
svega dva temeljna izvora: Kur'an i Hadis, od kojih svaki za sebe reprezen- 
tira nadahnuće i iskustvo, vječnost i vrijeme, misao i praksu ili ideju i Život. 
Islam je manje način mišljenja, više način življenja. Sva tumačenja Kur'ana 
pokazuju da je on bez Hadisa, dakle bez jednog života, nerazumljiv. Samo 
u interpretaciji jednog života, Muhammedovog, a.s., života, islam se iska- 
zao kao jedna praktična filozofija, jedan obuhvatan životni pravac. Uk- 
ljučimo li u posmatranje treći izvor islama - idžmu, ostajemo na istoj pozi- 
ciji. Idžma je saglasno mišljenje učenjaka (po Imamu Šafiji svih, po Tabari- 
ju i Al-Raziju većine njih) o nekom šerijatsko-pravnom pitanju. Islam ne bi 
bio to kada u jedan elitistički princip ne bi unio broj, kvantifikaciju. U idž- 
mau se nalazi istovremeno jedno kvalitativno (aristokratsko, elitističko) i 
jedno kvantitativno (demokratsko) načelo. 

U ovom redu ,dvojstva'" naći će se i grad Meka i pećina Hira, repre- 
zentirajući u nastanku islama suprotnost između stvarnog i unutrašnjeg svi- 
jeta, između djelatnosti i meditacije. U drugoj fazi razvoja islama, to će biti 
Meka i Medina, ustvari dva perioda čiji različiti duh i značenje registrira 
svaka historija islama. U pitanju je ista suprotnost (i jedinstvo), ali sada u 
vidu vjere i politike, vjerske općine i političke zajednice. 

Konačno, najviši tragički lik islama je šehid, a šehid je ,,borac na 
Božijem putu"', svetac i borac u jednoj ličnosti. Ono što je za evropsko kr- 
šćanstvo bilo razbijeno na monaško i viteško načelo, ovdje je ujedinjeno u 
liku šehida. Radi se o jedinstvu duha i krvi, o dva načela koja inače pripa- 
daju dvama različitim redovima stvari. 


11. Dvojnost se ogleda i u nazivu: arhi-tektura znači nešto više od tekture, obične građevine za Čisto 
praktične potrebe, bilo po dimenzijama, stilu ili uzvišenosti namjene. Zato nije moguća apsolutno funk- 
cionalna arhitektura - to bi bila protivurječnost u definiciji, jer arhitektura ne može biti svedena na golu 
funkciju, a da ne prestane to biti. Sa druge strane, tzv. ,,Čista arhitektura", arhitektura bez funkcije, ne 
postoji. 

U ovom pogledu indikativna je činjenica da su skoro svi veliki arhitekti Renesanse bili umjetnici (slikari 
ili vajari), a da je na drugoj strani, naprimjer, veliki engleski arhitekta Ch. Wren prvobitno bio matema- 
tičar i astronom. ,,Wrenove građevine nam pokazuju da matematika, mjerenje, posmatranje - sve ono što 
čini nauku - nije se neprijateljski suprotstavljalo arhitekturi" (Kenneth Clark, /sto, str. 212). 

Odjeljak 2 
RELIGIJA OKRENUTA PRIRODI 


Svoj dvojni zahtjev Kur'an nastavlja ponavljati, dajući mu sve nove i 
nove oblike: sada je to zahtjev da se meditaciji pridruži posmatranje. Prvo 
je religija, drugo nauka, ili bolje: početak ili obećanje jedne nauke. 

Kur'an ne sadrži - niti treba da sadrži - gotove naučne istine. Umjesto 
toga on sadrži jednu bitno naučnu poziciju, jedan za religiju neuobičajen 
odnos prema vanjskom svijetu. Kur'an ukazuje na toliko činjenica iz pri- 
rode i poziva čovjeka da na njih odgovori. Zahtjev za naukom (za 
,čitanjem"" - Kur'an) sada se pojavljuje ne protiv Boga, nego uime Boga 
(,, Čitaj, u ime tvoga Gospodara...'', Kur'an, 96/1); čovjek ovdje posmatra i 
proučava ne samostvarujuću prirodu, nego svijet koji je Božije remek- 
djelo. Stoga ovo posmatranje nije objektivno, indiferentno, ,,lišeno želje". 
Ono je mješavina naučne radoznalosti i religioznog divljenja. Raspjevani 
opisi prirode, kojima se Kur'an stalno vraća, najbolje ilustriraju ovu tenden- 
ciju. Poslušajmo neke od njih: 

A zašto oni ne pogledaju nebo iznad sebe kako smo ga sazdali i kako 
u njemu nema nereda. A zemlju smo razastrli i po njoj nepomična brda 
pobacali i dali da iz nje niče raznovrsno bilje, da bi razmislio i opomenuo 
se svaki onaj koji se Gospodaru svome obraća. Mi s neba spuštamo vodu 
kao blagoslov i dajemo da pomoću nje niču vrtovi i žito koje se žanje i vi- 
soke palme u kojima su zameci nagomilani jedni iznad drugih, kao hrana 
ljudima" (Kur'an, 50/6-11). 

, On je onaj koji je spustio s neba vodu. Od te vode vi pijete, a od nje 
je i bilje od kojeg vi napasate svoju stoku. Tom vodom On zalijeva usjeve, 
masline, palme, grožđe i svakovrsne plodove. Zaista u tome ima znakova 
za ljude koji razmišljaju... I On je onaj koji je potčinio more da iz njega je- 
dete svježe meso i vadite ukrase... Bog je spustio s neba kišu, pa je njom 0- 
živio zemlju nakon njene obamrlosti... Vi imate pouke u životinjama; mi 
vas napajamo hranom iz utroba 1 krvi njihove, mlijekom čistim i pitkim za 
one koji ga piju. Od plodova palmi i grožđa vi uzimate prijatno piće i lijepu 
hranu... I nadahnuo je tvoj Gospodar pčelu: 'Pravi košnice u brdima i na 
drveću, i u onome što ljudi grade, zatim jedi iz svih plodova i slijedi poslu- 
šne puteve Tvoga Gospodara! 'Iz njihovih utroba izlazi napitak raznih boja 
u kojima je lijek ljudima. Zaista u tome ima znak ljudima koji razmišljaju" 
(Kur'an, sure En-Nahl). 

Zaista je Bog onaj koji daje da zrno i košpica raspuknu radi klijanja. 
On izvodi živo iz mrtvog i mrtvo iz živog. To vam je ALLAH, pa kuda se 
vi okrećete - On je tvorac dnevnog svjetla. I učinio je noć radi odmora, a 
stvorio je sunce i mjesec radi računanja vremena. To je odredba Moćnog 
Sveznajućeg Boga. On je onaj koji vam je dao zvijezde da se po njima 
upućujete u tminama kopna i mora. Mi smo već objasnili znakove ljudima 
koji znaju. On je onaj koji vas je stvorio od jednog čovjeka, pa vam je dao 
smještaj u majčinoj utrobi i na Zemlji i mjesto gdje ćete se nastaniti. Mi 
smo objasnili znakove narodu koji razumije. On je onaj koji je spustio vodu 
sa nebe. Pa smo iz nje izveli rastinje svega, a iz toga zelenilo i zrnje u kla- 
sovima. A od palme njene čahure, grozdove na dohvat ruke i vrtove sa gro- 
žđem, datule i šipke, koji su slični stablom i bojom, a različiti ukusom. Pos- 
matrajte plodove svakog od njih kada cvatu i kada sazrijevaju. Zaista, u 
tome se nalaze znakovi za ljude koji vjeruju"! (Kur'an, 6/95-99),. 

Zar oni ne vide koliko smo vrsta rastinja proizveli na Zemlji?" 
(Kur'an, 26/7). 

,1 noć i dan njegovo su djelo; i Sunce i Mjesec i svi oni nebeskim svo- 
dom plove" (Kur'an, 21/33). 

, U stvaranju nebesa i Zemlje; u smjeni noći i dana; u lađi koja plovi 
morem sa korisnim tovarom za ljude; u kiši koju Bog spušta sa neba pa 
tako u život vraća zemlju nakon njene obamrlosti i po kojoj je rasijao svak- 
ojaka živa bića; u promjeni vjetrova; u oblacima koji lebde između neba i 
Zemlje - doista ima dokaza za one koji imaju pameti"" (Kur'an, 2/164) 

,1 koliko je napuštenih bunareva i opustjelih zidanih dvorova! Zašto 
oni ne putuju po svijetu pa da srca njihova shvate ono što treba da shvate i 
da uši njihove čuju ono što treba da čuju? Ali, oči nisu slijepe, već srca u 
grudima" (Kur'an, 22/45,46). 

,Zašto oni ne putuju po svijetu i vide kakav je bio kraj onih prije njih? 
Oni su bili od njih jači i zemlju su orali i obrađivali je više nego što je 
obrađuju ovi i poslanici su im donosili jasne dokaze. Bog im nije učinio ne- 
pravdu, sami su sebi nepravdu nanijeli" (Kur'an, 30/9). 


,Zar oni neće pogledati kamilu kako je stvorena, 

i nebo kako je uzdignuto, 

i planine kako su postavljene, 

i zemlju kako je prostrta?"' (Kur'an, 88/17-20). 

,Jeste li gledali sjeme koje sijete? (Kur'an, 56/63),... vodu koju pi- 
jete... (56/68),...vatru koju palite...?"" (56/71). Itd.itd. 

U ovim rečenicama, potpuno okrenutim prirodi, jasno se osjeća prih- 
vatanje svijeta, odsustvo bilo kakvog sukoba sa prirodom. U islamu materi- 
ja pozajmljuje sebe za mnoge lijepe i plemenite stvari (kao što je slučaj sa 
tijelom u namazu, imetkom u zekatu). Materijalni svijet nije carstvo satane, 
tijelo nije sjedište grijeha. Čak i budući svijet, predmet najvećeg nadanja 
čovjekovog, Kur'an ne zazire slikati u zemaljskim bojama. Kršćani će ga 
zbog ovoga optužiti za čulnost nedostojnu jedne religije. Ustvari, ovo samo 
otkriva da islamu materijalni svijet nije sam po sebi stran i da u njemu ne 
živi kršćanski instinkt odbacivanja ovoga svijeta. 

Neke rečenice Kur'ana bude intelektualnu radoznalost, podstiču ispiti- 
vački duh. ,,Sve živo izveli smo iz vode" (Kur'an, 21/30)), ili: , Ista ih voda 
zalijeva (voćke), a razlikuju se po okusu. U ovome ima znakova za ljude 
koji imaju razum" (Kur'an, 5/4). 

Ova posljednja rečenica posebno je intelektualno ,,razdražljiva"", Ona 
postavlja problem koji se nalazi u osnovi čitave hemije. Rezultat: upravo 
muslimani okončavaju beskrajne rasprave o supstancijalnim pitanjima koji- 
ma je bilo opsjednuto kršćanstvo i okreću se hemiji (,,alhemija"'). Bio je to 
prijelaz od mistične filozofije ka racionalnoj nauci. 

Zajednički element svih citiranih rečenica Kur'ana jeste zahtijev za 
ovom čovjekovom aktivnošću kojom počinje svaka njegova moć nad svije- 
tom (prirodom). 

Istražujući uzroke moći Zapada, naći će se da ona nije u snazi njego- 
vih armija ili ekonomike. To je vanjski izgled stvari. U osnovi ove moći na- 
lazi se eksperimentalna metoda mišljenja koju zapadna civilizacija baštini 
još od Bacona.'? Jean Fourastie piše: ,Posmatranje prirode, društva, ljudi je 
prva etapa osnovnog obrazovanja što ga dobivaju sva djeca zapadnog svije- 
ta... Zainteresovanost za vanjski svijet suprotna je interesu bramanskog i 
budističkog filozofa koji se od vanjskog svijeta okreće prema unutra- 
šnjem... Uzalud je zanositi se mišlju da bi nekom narodu uspjelo uklopiti se 
u put napretka ako nije usvojio principe eksperimentalnog mišljenja Galile- 
ja, Pascala, Newtona i Claudea Bernarda. Uvjet je svakog ekonomskog i so- 
cijalnog napretka promjena intelektualnog stava, prijelaz od apstraktnog na 
konkretno, od racionalnog na eksperimentalno, od stagnacije na inovaciju.? 

Provoditi islam na primitivnom stupnju svijesti nije moguće. Da bi se 
ispravno izvršio namaz, mora se imati ispravna orijentacija u vremenu i 


12. A Bacon od Arapa - vidi glavu XI ove knjige. 
13. Jean Fourastie, Civilizacija sutrašnjice, Zagreb, str. 47-48. 

prostoru. U namazu ljudi se okreću prema Meki, dakle, prostorno se orijen- 
tiraju. Molitva se obavlja u određeno vrijeme, koje je definirano astronoms- 
kim činjenicama. Post se obavlja u tačno određenom dobu godine, što znači 
u nekom određenom položaju Zemlje na njenoj putanji oko Sunca. Zekat 
zahtijeva statistiku, evidenciju i proračun. Hodočašće (hadždž) povezano je 
sa putovanjem i upoznavanjem tolikih činjenica koje samo jedno dugo pu- 
tovanje može nametnuti i pružiti. Jednom riječju, ostavljajući po strani sve 
druge stvari, muslimanska zajednica, već na osnovu poštivanja četiri osnov- 
na islamska propisa mora ostvariti jedan minimalan stepen civilizacije. Ona 
ne može istovremeno biti islamska i ostati u stanju barbarstva. 

Ova tendencija nije slučajna ni nenamjema. Jedna argumentirana his- 
torija islamske nauke pokazala bi kako je razvoj gotovo svih naučnih oblas- 
ti u prvom stoljeću islama svoju polaznu tačku imao u nastojanju da se što 
striktnije i dosljednije primijene propisi islama. Tek kasnije bavljenje nau- 
kom odvojilo se od vjere, ali nikada u potpunosti. 

Ovo se svakako prvo i najsnažnije očitovalo u astronomiji. U Gunther- 
ovoj /storiji prirodnih znanosti naći ćemo činjenice koje potvrđuju vrlo ži- 
vu astronomsku svijest islamskog kulturnog kruga, svijest koja kod Grka 
nije postojala, jer se gasila uslijed neizmjenjivosti jedne jedine slike. 

U dolini Eufrata islam je zatekao razvijenu astrologiju, staru skoro 
3.000 godina, koja je bila sakupila značajna znanja o nebeskim pojavama. 
Ali islamu je bilo strano vjerovanje u vezu zvijezda i ljudske sudbine. Nje- 
gov monoteizam i racionalizam morao je ovu astrologiju pretvoriti u astro- 
nomiju. Govoreći o tzv. Bagdadskoj astronomskoj školi, koja se formirala 
oko čuvene istoimene opservatorije, Sedillot ovo potvrđuje: ,,Ono što je 
Bagdadsku astronomsku školu karakteriziralo od samog početka, to je njen 
naučni duh: ići od poznatog ka nepoznatom i nikada ne prihvatati kao doka- 
zano ono što ne bi bilo potvrđeno i neposrednim posmatranjem (provje- 
rom)." Abdul Vaf otkrio je treću mjesečevu mijenu 600 godina prije Tycho 
Brachea. Hajjamov kalendar tačniji je od gregorijanskog kojim se mi danas 
služimo. Teološke tablice, čiji je autor vjerovatno Ibrahim Ez-Zarkali, koje 
se odnose na kretanje planeta, ostale su dugo osnova evropske astronomije. 
Al-Biruni je iznio hipotezu da se Zemlja, a ne nebo, okreće oko svoje OSi. 
Ibn Badždže je čak ukazivao na mogućnost da su putanje planeta eliptične, 
a ne kružne itd. 

Astronomija je zatim snažno povukla Kagricu ostale oblasti nauke 
(,,Sva nauka je kći astronomije" - Bergson). Ovo je bio direktan rezultat 
Kur'ana. Religija okrenuta prirodi otvorila je novo veliko poglavlje u raz- 
voju nauke, jedno od najblistavijih u historiji. 

Ova tendencija integracije religije i nauke, tendencija islamska u naj- 
boljem smislu te riječi, našla je u praktičnom životu svoj izraz u istovreme- 
nom građenju džamija i škola.!+ Ova tendencija dobila je doslovan izraz u 
jednom fenomenu koji poznaje samo islamski kulturni krug: u tzv. džamiji 
-Školi, jedinstvenoj građevinskoj tvorevini sa dvojnom funkcijom, koja u 
evropskim jezicima ne može biti jednostavno imenovana (u francuskom je- 
ziku nalazimo je u vidu mehaničke kovanice'" mosgueeecole"'). Ova karak- 
teristična građevina materijalizacija je ili tehnički ekvivalent onog izvornog 
islamskog zahtjeva za ujedinjenjem vjere i nauke, postuliranog u prvim 
riječima Kur'ana: ,,Čitaj, u ime Boga... '(Kur'an,96/1)? 

Isti koncept ogledao se i u programima škola, počev od onih Za sti- 
canje osnovnih znanja, pa do najviših. Poznata bagdadska ,,Nizamija" bila 
je u ovom pogledu dugo prototip islamske škole. Za Evropljane ona je 
visoka vjerska škola". Ustvari, na njoj se ravnopravno i paralelno 
izučavalo ono što bismo mi danas nazvali teologijom: tefsir, hadis, ahlak i 
akaid, a zatim kao sastavni dio integralnog i nedjeljivog programa: pravo, 
filozofija, književnost, matematika, astronomija, muzika i osnovna Znanja 
iz medicine (vidi: J.Risler, isto). Služeći kao uzor za mnoge slične visoke 
škole, ,Nizamija'" je postala preovlađujući tip škole u svim većim gradovi- 
ma islamskog svijeta. 

Skoro je opća pojava da se škole u muslimanskom svijetu ne mogu 
klasificirati po evropskom mjerilu svjetovno - duhovno. Od posebnog 
značaja je svakako to što je ovo za svakoga bilo prirodno stanje ili spontano 
shvatanje, proisteklo iz duha islama kao vodećeg osjećanja svijeta. Ovo 
shvatanje održalo se i danas, i gdje god je drugačije, naći će se da je u pi- 
tanju strani utjecaj. Izvorno stanje uvijek odgovara temeljnom islamskom 
konceptu jedinstva vjere i nauke. Najveće i jedno od najstarijih islamskih 
učilišta, El-Azhar u Kairu, jedni nazivaju džamijom, drugi univerzitetom; 
od početka je bilo učilište općeg tipa i samo je u danima najdublje dekaden- 


14. O istom pitanju piše Stefano Bianco u časopisu Werk, Švajcarska, br. 9/1976. Fenomen o kojem je 
riječ autor naziva polivalencijom islamskih prostora (naslov članka: Polivalencija i fleksiblnost u struk- 
turi islamskog grada). 

15. Postoje historijski dokazi da je prva džamija - Mesdžid-al-Nebi, koju je podigao sam Muhammed, 
a.s., bila istovremeno i škola (zvala se Suffah). 

cije postalo čisto teološko.'8 Reformom od 1961.godine El-Azharu je 
vraćen prvobitni integralni karakter, osnivanjem u njegovom sastavu medi- 
cinskog i tehničkog fakulteta. U Pakistanu država je imamima u džamijama 
povjerila masovno opismenjavanje stanovništva - jedan put u suštini sasvim 
ispravan, ali nedosljedno i nedovoljno energično vođen. Sličnu pojavu nala- 
zimo u Iranu, gdje školovani vojni obveznici svoju vojnu obavezu izvršava- 
ju opismenjavanjem ljudi na selu. Kao škole služe džamije. Džamija-škola 
jedan je od onih simbola kome se nema šta dodati niti šta oduzeti. 


3. 


Ova okrenutost vanjskom svijetu imala je za rezultat jedan poseban re- 
alizam islama u shvatanju čovjeka. Prihvatanje prirode uopće značilo je i 
prihvatanje ljudske prirode. 


Odbacivanje ovoga svijeta (a to znači i tijela) samo se sebi nameće za 
svaku religiju. Prihvatiti ovaj svijet za religiju znači savladati, nadmašiti 
samu sebe. Islam predstavlja ostvaren nemoguć podvig da se jedno kr- 
šćanstvo privoli na prihvatanje realnosti svijeta. Neke rečenice Kur'ana 
zvuče skoro nevjerovatno (npr. one o prihvatanju uživanja, spolne ljubavi, 
borbe, higijene). Ova činjenica predstavlja najodsudniji fakat u historiji re- 
ligije, pa i historiji ljudske svijesti uopće. Ona je označila pojavu religije 
,dva svijeta'', sveobuhvatnog sistema ljudskog života, saznanja da čovjek 
uime nauke ne mora odbaciti religiju i uime religije borbu za bolji Život. 
Pračinjenicu bola i borbe protiv bola, koja na svaki način predstavlja sadr- 
žaj ljudske historije, islam nije previdio i u tome je njegov epohalan značaj. 

Dok utvrđuje veličinu i dostojanstvo čovjeka uopće, o pitanju konkret- 
nog čovjeka islam je veoma realističan, skoro ,,antiherojski". 

Islam ne teži odnjegovati u čovjeku svojstva koja nisu zasnovana u 
njegovoj prirodi. On ne teži da nas učini svecima ili anđelima jer je takav 
zahtjev iluzoran. On hoće da nas učini onim što smo - ljudima. Iako poz- 
naje jednu vrstu askeze, islam nikako ne ide za tim da uništi život, zdravlje, 
intelekt, društvenost, težnju za srećom i uživanjem. Ova je askeza prije tu 
da bi učinila protutežu nagonima, da bi omogućila održavanje ravnoteže 
između krvi i duha, između animalnih i etičkih težnji. Kroz abdest, molitvu, 
post, džemaat, aktivnost, posmatranje i meditaciju, islam produžuje rad pri- 


16. Učilište je staro preko 1.000 godina (osnovano 972.god.). 

rode na oblikovanju čovjeka. Nigdje nema suprotstavljanja prirodi. Čak i 
kada ciljevi nisu isti, kontinuitet je svugdje zadržan. 

Upravo ovakav stav jedne religije bio je uzrokom nesporazuma koji i 
danas traju. 

Islam su napadali zbog navodne čulnosti, citirajući neka mjesta iz 
Kur'ana i navodeći primjere iz Muhammedova života. Ne trebamo se mno- 
go braniti od ovih optužbi. Trebamo jasno i otvoreno reći: da, islam je za 
prirodan život, a protiv asketizma,'? za bogatstvo, a protiv siromaštva, za 
čovjekovu moć nad prirodom ne samo na ovoj planeti, nego, ako je 
moguće, i posred zvijezda. Ali istinski razumjeti islam - znači te pojmove 
prirode, bogatstva, politike, nauke, moći, znanja, radosti, shvatiti na nešto 
drugačiji način od onoga što u tim izrazima čuju ljudi zapadne civilizacije. 

Islam je uistinu tražio od čovjeka da preuzme svu odgovornost i nije 
postavio ideal siromaštva i mučeničkog asketizma. On mu nije zabranio da 
okuša ,,so zemlje i so velikog slanog mora" (Andre Gide). Za čovjeka on je 
tražio čitav, pun život." A ovaj život leži na koordinatama, od kojih je jed- 
na prirodna težnja za srećom i moći, a druga unutrašnje moralno usavr- 
šavanje, ,,neprekidno stvaranje sebe''. Ove težnje samo u logici protivurječe 
i uzajamno se isključuju; u stvarnom životu one se spajaju i njihovo uza- 
jamno prožimanje svakodnevno se na bezbroj načina ostvaruje u našem 
vlastitom životu ili pred našim očima. Takva je mogućnost data samo 
čovjeku i njome bi se ovo kontroverzno stvorenje moglo definirati. 


Evanđelje je anatemiziralo nagone i govorilo samo o duši. Kur'an ih 
ponovo uvodi na scenu, jer, iako nisu tako blagorodni, oni su istiniti i stvar- 
ni. O njima Kur'an govori sa razumijevanjem i bez znakova osude. U 
anđeoskom poklonu pred čovjekom (Kur'an, 2/34), nalazi se stav da je 
ljudsko superiornije od anđeoskog, kao što je drama dublja i istinitija od 
sumnjive uzvišenosti jedne idile. Ljudi nisu blaga, dražesna, samo na dobro 
programirana stvorenja. Oni su tjelesni, grubi, protivurječni, razapeti 
između težnji i iskušenja. U neprirodnoj želji da od tih ljudi napravimo 
bezgrešna i nepogrešiva bića, mi najednom vidimo da smo dobili beskrvne, 
sentimentalne i patvorene tipove, nesposobne za zlo koliko i za dobro. Od- 
vajajući ih od majke zemlje, mi ih odvajamo od života, a gdje nema života i 
snage - nema ni vrline. 

Freud je dokazivao da se seksualnost ne može uništiti, nego samo po- 


17. ,Nema monaštva u islamu." (Muhammed, a.s.) 
18. ,O vjemici, ne zabranjujte sebi lijepe i čiste stvari koje vam je Bog dozvolio, ali ne prekoračujte 
granice. Bog ne voli one koji pretjeruju" (Kur'an, 5/90). 

tisnuti, a da potisnuti seksualni nagon dovodi do još težih nevolja. Ma koli- 
ko se kršćanski zahtjev čednosti i suzdržavanja pokazivao uzvišenim, is- 
lamski koncept kontroliranog i umjerenog seksualnog života više odgovara 
čovjeku i uzima u obzir realnu, ovosvjetsku stranu pitanja. U ovoj stvari is- 
lam ne istupa kao religija, nego kao istina potpunog života. Svi razlozi koji 
govore u korist seksualnog života racionalne su, ovosvjetske, praktične na- 
ravi, ne religiozne i ne etičke, jer religioznije je i moralnije potpuno uzdrž- 
avanje. | 

Pitanje koje razmatramo tiče se problema saglasnosti čovjeka sa sa- 
mim sobom, ustvari saglasnosti njegovih ideala sa prirodnim ljudskim tež- 
njama, fizičkim, društvenim i intelektualnim. Sukob u ovom temeljnom od- 
nosu prvi je značajan izvor neuroza. Drugi takav izvor jeste sukob između 
čovjeka i njegove sredine. 


Kur'an se rjeđe obraća čovjeku, češće ljudima, a nerijetko njima samo 
kao građanima. Čovjek kao član društva dijete je ovoga svijeta, samo kao 
ličnost on je i stanovnik nekog neba. On je društveno biće samo po nečemu 
što ima zajedničkog sa drugim ljudima, ne dakle po onome što ima individ- 
ualnog i ličnog. Ako se pojedinac s jedne, i društvo s druge strane, formira- 
ju po različitim, nezavisnim uzorima i idealima, nesklad je neizbježan i mi 
imamo sukob pojedinca sa sredinom sa svim njegovim posljedicama. 
Ističući pravednost - umjesto evanđeoske ljubavi - kao vrhovnu zapovijest 
(Kur'an: 4/135, 5/9, 5/45, 6/152, 7/28, 7/84, itd.), islam je očevidno htio i 
postigao da odgoj muslimana kao čovjeka i kao građanina bude identičan. 
Jer pravednost je istovremeno lična i društvena vrlina (Aristotel je čak nazi- 
va ,političkom vrlinom").'? Realno je stoga očekivati da će se musliman, 
budući izraz ravnoteže fizičkih i moralnih zahtjeva, nalaziti u skladu sa 
sredinom i imperativima održanja, više nego ma koji drugi ideal čovjeka. 
Kršćanska i uopće idealistička učenja zbog očevidne protivurječnosti 
između onoga što nas uče da su ljudi i onog što u stvarnom životu sus- 
rećemo, utječu na pojavu razočarenja i nesigurnosti.?? Neuroze i deforma- 
cije kakve poznaje zapadni svijet nastaju dijelom i kao posljedica unutra- 
šnjeg razdiranja između kršćanskog ideala čovjeka i političkih obrazaca 
društva koji se samostalno i od kršćanskih ideala nezavisno formiraju. To je 
situacija u kojoj crkva odgaja duše, a država vlada tijelima, prema obrascu: 
Bogu Božije, caru carevo. Zapadnog čovjeka su učili da privatno može biti 


19. A Toma Akvinski smatra pravednost ,vrlinom zemaljskom", a ljubav , vrhovnom nebeskom vrlin- 
om" (Summa Theologie TI, 191). Ljubav očigledno nije sasvim ,,po mjeri" ovoga svijeta. 
: 20. Vidi, npr.:Karen Homey, Les Voies nouvells de la Psychoanalyse, Paris, 1951. 

kršćanin, a da kao javni ili poslovni čovjek može biti i makijavelista. Oni 
koji su upoznali muslimanski svijet jednođušni su u utisku o vanrednoj har- 
moniji između čovjeka i sredine, o uklopljenosti pojedinca u društveno tki- 
vo, o jednoj koheziji koja uopće nije vještačka, spoljna, politička, pravna, 
nego unutrašnja, organska. Ova činjenica je prisutna čak i uprkos siroma- 
štvu i zaostalosti koje vladaju. 

Smisao mnogih Muhammedovih, a.s., izreka bio je osuda ekstremnih 
rješenja. ,,Na dvije stvari se grozim: na neznalicu koji je pobožan i na 
učenjaka koji ne vjeruje" (navodi R.W. Emerson u knjizi Upravljanje ži- 
votom). Muhammed, a.s., se bez sumnje grozio i na mnoge druge ,,dvije 
stvari": na vjernike koji su nemoćni i na moćne koji su bezbožni; na čiste 
dušom, a prvljave tijelom; na pravdu bez sile, i na vlast bez pravde. On nije 
bio protiv bogatstva i obilja, ali je odlučno bio za bogatstvo u vrlini i skoro 
sigurno protiv gole vrline bez moći i zaštite. U isti red sa moralnim vrijed- 
nostima stavlja on borbu za bolji život, a protiv neznanja, bolesti, bijede i 
prljavštine. Jer muslimani kada klanjaju i poste nisu sveci. Oni su obični 
ljudi, muževi i žene koji sanjaju o ljubavi i čarima života. Ako ih namaz i 
post vuku u pravcu nebeskog, oni su ipak do srži ljudi, učesnici stvarnog Ži- 
vota i vraćaju mu se uvijek ponovo. Oni se ne povlače u pećine izvan dru- 
štva, niti se zapuštaju, oni se ne predaju na milost i nemilost neprijateljima, 
niti se odriču ,Jijepih i čistih stvari koje je Bog dozvolio"! (Kur'an, 5/90),. 
Njima nije dovoljno da su samo iznutra slobodni (jer svako je iznutra slobo- 
dan ko vjeruje u Boga); oni hoće da budu i fizički slobodni i ne pristaju biti 
robovi. Oni vjeruju da ovo na zemlji nije jedini život, ali neće da ga se 
odreknu i da ga izgube. Kur'an se obraća istinskoj djeci zemlje ,,koja vedro 
i radosno hodaju po njoj, ne čine nasilje, ali traže Božje blagodati i užitke". 

Definirajući tako islam kao zahtjev da se istovremeno živi tjelesni i 
duhovni život, vanjski i unutrašnji svijet, ili, kako kaže Kur'an, da se živi 
za vječni život ''ne zaboravivši svoj udio u ovom vremenitom svijetu" 
(Kur'an, 28/77), može se reći da su svi ljudi, ili najveći dio njih, svjesno ili 
nesvjesno muslimani.?! To je vjerovatni smisao one tvrdnje (pripisuje se 
Muhammedu, a.s.) da se svako dijete rodi kao musliman, a zatim ga njego- 
vi roditelji ili prilike učine nečim drugim. Čovjek ne može biti kršćanin, jer 
,Bog ne zadužuje nikoga teretom koji ne može nositi" (Kur'an, 2/286). Ali, 
čovjek ne može egzistirati ni samo kao biološka činjenica, kao proizvođač i 
potrošač, kao građanin države, kao subjekt pravnog posla, kao član društva 


21. ,,Ako je to islam, onda mi živimo u islamu" (J.W. Goethe). 

- ne može dakle živjeti ni antikristovski. Čovjek ne može živjeti ni po Kris- 
tu, ni protiv njega. On ga mora prihvatiti i odbaciti. Između ove dvije 
oprečne činjenice razvija se sve ono što nazivamo čovjekovom sudbinom 
na Zemlji. Islam odgovara čovjeku jer je sagrađen po liku njegovom 
(Kur'an, 30/30); ustvari, jer zadovoljava dvojnost njegove prirode. Svaki 
drugi odgovor zanemaruje ili daje prevagu samo jednoj strani čovjekove 
egzistencije i na taj način onemogućuje puni razmah ljudskih sila ili dovodi 
do njihovog unutrašnjeg sukoba. Čovjek ostaje najočigledniji argument is- 
lama. 


Odjeljak 3 
ISLAM I ŽIVOT 


1. 


Dualizam nije najviša ljudska filozofija, ali dualizam je najviši oblik 
života. Pjesma je u načelu stvar srca, ali najveći pjesnici - Homer, Firdusi, 
Dante, Shakespeare, Goethe u pjesmi su ujedinili razum i osjećanje, nauku i 
ljepotu. Pjesme se tiču čovjeka, a ne društva; ali poeme Homera doprinijele 
su formiranju grčke nacije, a gnjevne pjesme J.G. Whittiera ukinuću ropst- 
va u Americi. Matematika je stvar uma, ali ,dobar matematičar mora unek- 
oliko biti i pjesnik"! (Weierstrass). Svi vrhunski fizičari i astronomi bili su i 
mistici (Kopernik, Newton, Kepler, Einstein, Oppenheimer). Kazna - iako 
represija - može biti snažan moralni činilac. ako je pravična, ona ima odgoj- 
ni utjecaj, kako na krivca tako i na druge ljude. Za čovjeka strah je početak 
morala, kao što je bogobojaznost početak ljubavi prema Bogu. Sport, iako 
čisto fizička aktivnost, ima očevidno snažnu odgojnu funkciju. Jedan o. 
najvećih duhova svih vremena, Platon, dobio je svoje ime po širini svojih 
pleća. U snažnom tijelu njegovao se najplemenitiji duh, itd., itd. U tačci 
koja označuje vrhunske domete života spajaju se tijelo i duh, um i srce, 
nauka i religija, fizika i indijska filozofija. Goli ratio ili čisto nadahnuće 
uvijek su siguran znak degeneracije i opadanja. Sekularni princip može, 
dakle, pomagati sakralni, čistoća tijela može služiti čistoti duše, a namaz 
biti najviši oblik ljudske molitve. 

Razmotrimo još neke fenomene iz ove perspektive. 

Šta je cilj tzv. prirodnog odgoja? - Na ovo pitanje Rousseau daje ka- 
rakterističan odgovor: ,,Cilj je da se jednog dana stekne ono što se drži za 
nespojivo, ali što su svi veliki ljudi udružili, naime, tjelesnu i duševnu 

jačinu, razum jednog mudraca i snagu jednog atlete" (J.J. Rousseau, 
Emile). 

Govoreći o odgoju djeteta Montaigne piše: ,,Da bismo ojačali njegov 
duh, moramo ojačati njegove mišice'', a Rousseau konstatira da se, pored 
tolikih razlika, u ovoj tačci slažu Lock, Fleury, De Kruza, dok se sam Uuvi- 
jek ponovo vraća na ovu tvrdnju u svom Emilu. ,,Tijelo mora da ima snage 
ako hoće da se pokorava duši: dobar sluga mora da bude snažan. Znam da 
neumjerenost budi strasti; ona vremenom slabi i tijelo. Ali obratno, 
mučenje tijela i post često izazivaju istu posljedicu suprotnim uzrokom. Što 
je tijelo slabije, tim više zapovijeda. Što je jače, tim je poslušnije. Sve čulne 
strasti stanuju u raznježenim tijelima: što manje mogu da ih zadovolje, tim 
više pate pod njihovim uplivom." 

U principu, sila nema nikakve veze sa moralom. Ali u stvarnom životu 
nema pravde bez sile. Ona je jedinstvo ideje pravičnosti i sile. Zar politički 
pokreti nisu otklonili toliko nepravde, koju su crkva i religija trpjeli vije- 
kovima? - Egalite, Liberte, Fraternite - po ideji su vjerski, a kao stvarnost 
(ukoliko su stvarnost) one su rezultat revolucije, dakle, politike i nasilja. 
Nemoć religije da u praktičnom životu ostvari nešto od velikih ideja koje je 
propovijedala, kompromitirala je njene zahtjeve u očima ugnjetenih i poni- 
ženih. Obrnuto, nasilje i politika dobivale su izvjesno opravdanje, jer su 
donosile sredstva za ostvarenje ideja koje su religije otkrile i nadđahnule, ali 
o kojima su samo govorile i sanjale. 

Ili uzmimo ljudski rad. U radu se, već na prvi pogled, zapažaju nje- 
gove dvije strane: sama aktivnost, ljudska i neutilitarna; i rezultat rada, pro- 
izvod koji je motiviran korisnošću i potrebom. Prvu stranu ima u vidu reli- 
gija, drugu civilizacija. 

Religija je čovjekovu sudbinu na zemlji odredila devizom. ,,U znoju 
lica svoga jest ćeš kruh svoj", a nauka i materijalizam obećavaju carstvo 
bez rađa, u kojem će mehanički rad sve više zamjenjivati čovjeka, i gdje će 
se radni dan neprekidno smanjivati. To je stoga što religija zahtijeva rad 
radi samog rada, rad kao moralno sredstvo protiv grijeha, jer ,mozak be- 
sposlenog čovjeka omiljeno je prebivalište satane" i jer joj nije cilj 
Produkcija i reprođukcija materijalnog života". Civilizacija, obrnuto, ima 
u vidu upravo rezultat rađa ili čak samo proizvodnju. Govoreći o ovoj temi, 
poznati marksistički pisac Henri Lefebvre nalazi za potrebno da izričito na- 
glasi da u marksističkom smislu nije riječ o rađu kao moralnom, nego Oo 
radu kao proizvodnom faktoru (u predavanju na Ženevskim međunarodnim 
susretima). Kult rada u Evropi izvorno je protestantski, a ne socijalistički, 

kako se to obično misli. Religija traži da sam čovjek - ja, ti, on - radi, ne in- 
teresirajući se nimalo za rezultat. Obrnuto, civilizacija, imajući u vidu samo 
efekt, teži da sam rad preskoči koliko god je to moguće radom drugih, ro- 
bova u starom vijeku, mašina u novom. 

U ovom razmatranju rad je razložen, razvijen. Uzet kao cjelina, kao 
korisna aktivnost, kao jedinstvo, rad ima isto toliko moralnu kao i eko- 
nomsku funkciju. On je isto toliko faktor borbe protiv loših misli i strasti, 
koliko i protiv siromaštva. Utoliko je rad tipičan islamski fenomen. 


Ovaj paralelizam korisnog i moralnog može se veoma jasno pratiti na 
jednoj pojavi, koja podjednako pripada čovjekovom prirodnom koliko i 
društvenom životu. To je sprečavanje incesta (rodoskrvnuća), ili stalno suž- 
avanje incesta u toku evolucije čovjekove porodice. Radi se o zahtjevu koji 
je istovremeno i medicinski i moralno indiciran. Zahtjevi nauke i Zahtjevi 
etike ovdje su se na čudesan način podudarili. 

Zabrana koja se odnosi na nedopuštenost bračnih veza između rođaka 
- fenomen koji ima skoro univerzalan značaj jer ga susrećemo u Svim kra- 
jevima svijeta i u svim vremenima - primjer je onoga što bismo mogli naz- 
vati , prirodnim"! islamom. Sam život kao da je nalazio svoj islamski put.?? 


Da li je zabrana incesta isključivo moralne prirode ili je motivisana bi- 
ološkim razlozima? Jednostavan odgovor, ukoliko se radi o isključenju jed- 
nog od ovih razloga (bilo kojeg), skoro se ne može dati. Biološki su razlozi 
van sumnje. Poznati ruski biolog Timirjazev piše: ,, Postoji zaista mnogo 
činjenica koje dokazuju da se blisko srodstvo između roditelja štetno odraž- 
ava na zdravlje djece. Danas mi skoro nemamo potrebe za sličnim dokazi- 
vanjem jer cijeli niz istraživanja dokazuje da taj zakon ima primjenu, da se 
on tiče ne samo čovjeka, ne samo životinjskog carstva, nego isto tako i bilj- 
nog, da je to opći zakon za cijeli organski svijet, i nigdje se u to ne uvjera 
vamo tako očigledno kao kod biljaka"! (Timirjazev, Zivot biljke, str. 134). 
Sa druge strane, starost ove zabrane upućivala bi nas prije na zaključak da 
je u pitanju zabrana motivirana moralnim obzirima. Opravdano se pitamo 
da li su ljudi u tim davnim vremenima mogli imati jasna shvatanja O 
značaju biološkog naslijeđa, pa smo skloniji da se opredijelimo za moralni 
karakter zabrane, kao što je i danas većina ljudi smatra prije svega ili isk- 
ljučivo moralnom zabranom. Prijestup protiv nje izaziva kod javnog mi 


22. Zanimljivo je kako su primitivni narodi našli jednostavne, a vrlo efikasne postupke protiv neho- 
tičnog kršenja ove zabrane. Tako npr. kod Pigmeja u Africi i kod starosjedilaca Australije, svaka porod- 
ica pripada određenoj totem grupi, koja se sastoji iz više povezanih porodica. Više blisko povezanih to- 
tem grupa pripada određenoj bračnoj klasi, čiji je simbol neka biljka ih životinja. Kad se mladić želi o- 
ženiti, može ući u brak samo sa djevojkom iz druge bračne klase. Kršenje zabrane skoro je nepoznato. 

šljenja osudu moralne prirode. U svakom slučaju radi se o savršenom prim- 
jeru saglasnosti morala i nauke, principu koji čini suštinu onoga što naziva- 
mo islamskim pristupom. 

Pa i neke interesantne pojave koje su u toku historijskog razvoja pra- 
tile medicinu, ukazuju na njenu ,,dvojnu"' prirodu. Ni u prošlosti, a ni danas, 
ona nikada nije bila čista nauka. Ona je bila i mudrost i etika i duševna dis- 
ciplina. A kada to nije bila, ona je liječila samo tijelo, ali ne i duh i snagu. 
U novije vrijeme zapažena su oboljenja kod kojih se ni najtemeljitijim ispit- 
ivanjima nisu mogle ustanoviti nikakve organske promjene u građi obolje- 
lih organa. Smetnje koje bolesnik osjeća čini se da su direktno vezane za 
njegov psihički život. Psihosomatska medicina, mlada grana medicine koja 
proučava uzajamno djelovanje tijela i psihe, smatra da su npr. čir na želucu, 
reumatične pojave, neki oblici alergije, bronhijalna astma, gojaznost, dija- 
betes, migrena, primarno psihička oboljenja. Ispitivanja su pokazala da se u 
osnovi ovih i nekih drugih oboljenja nalaze psihički konflikti ili potresi, a 
da su organske promjene sekundarne prirode. Ove promjene mogu čak i 
potpuno izostati. 

Istinsko liječenje ljudi ne može se svesti na fizičko-hemijsku terapiju 
ili hirurgiju, dakle na čisto mehaničke zahvate i operacije. U savremenu 
medicinu postepeno prodire shvatanje o apsolutnoj nedovoljnosti 
,industrijalizirane medicine"! i anonimne terapije, jer ,,ne postoje bolesti, 
postoje samo bolesnici". Ono čime se medicina bavi nisu pojave, nego lju- 
di, čak ličnosti u izvjesnom smislu. Isti uzrok ovdje ne povlači uvijek istu 
posljedicu, niti su ,,ista'" bolest, pa i liječenje, kod dva različita čovjeka, jed- 
naki. Stoga, moramo vjerovati da u pričama iz prošlosti o liječenju ljudi 
pomoću relikvija, molitava, žrtava, postova i uvjerenja, postoje zrnca istine. 
Svi proroci starih vremena bili su i čudotvorci-liječnici. Ova tendencija 
traje sve do danas. U nekim bolnicama u Parizu primjenjuje se tzv. muziko- 
terapija - liječenje muzikom.? Jer bolest nije samo jedno fizičko stanje, je- 
dan fizičko-hemijski ili fiziološki poremećaj. Za razliku od alhemije i astro- 
logije, koje će se u svom progresivnom razvoju pretvoriti u hemiju i 
astronomiju, dakle postati nauke, medicina će se, ukoliko su u pitanju njene 
najbolje tendencije,uvijek kolebati između dva pola. Jer dok hemija i astro- 
nomija operiraju na materiji, medicina za svoj ,,predmet"" ima život, ili još 
više, ljudski život. Kao i sve ljudsko, i medicina mora otuda ostati u znaku 
integracije nauke i religije. 


23. Počasni predsjednik Komiteta za liječenje muzikom koji ima sjedište u Parizu jeste violinista svjets- 
kog glasa Jehudi Menjuhin. 

Ako nastavimo razmatranje iz ovog ugla, zapazit ćemo kako je svaka 
umjetnost istovremeno i zanat. Niko ne može sporiti razliku između zanata 
i umjetnosti, ali ni jasne zajedničke tačke među njima. Mnogi veliki umjet- 
nici smatrali su sebe samo velikim majstorima zanata. Iz pravila jednog es- 
nafa slikara i vajara u Parizu iz 1391. godine, koja su dospjela do nas, može 
se vidjeti kako se ona ni u čemu ne razlikuju od sličnih pravila drugih tada- 
šnjih zanata. Tu nalazimo odredbe o učenju zanata, o stažu pomoćnika, o 
pravu na otvaranje radnje, i dr. Uvijek uočavamo dvije oprečne pojave: 
prvo, došlo je i moralo je doći do odvajanja umjetnosti od zanata, i drugo, 
ovo odvajanje nikada nije potpuno: umjetnost i zanat zadržavaju neke Za- 
jedničke crte. Ono što čovjek radi nikada nije potpuno mehanički akt, i obr- 
nuto, ono što čovjek radi nikada nije čisto stvaralački akt. Nema zanata koji 
nije istovremeno i stvaranje, niti umjetnosti koja nije istovremeno i tehnika. 
Dva suprotna pola mogu se vidjeti i u drugoj ravni: na jednoj strani postoje 
slikari, a na drugoj trgovci slikama - stalan dokaz da je slika istovremeno i 
proizvod, ekonomsko dobro koje ima svoju cijenu. Na isti način prema pis- 
cu stoji izdavač, prema arhitekti investitor (naručilac), prema filmskom re- 
ditelju - producent, itd. 

Historija muzike pruža nam opet upečatljive primjere ovisnosti 
između tehnike i ideje. Problemima muzičke tehnike i organizacije orkestra 
bavili su se takvi velikani muzike kao Beethoven, Bach, Mozart. Simfonije 
Beethovena, koje označavaju same vrhove zapadne muzike, ne daju se za- 
misliti bez unapređenja muzičke tehnike, koje im je prethodilo: bitno je 
povećan broj instrumenata, izvršena je njihova individualizacija i grupi- 
ranje u skupine unutar orkestra, koji sada broji i po 150 muzičara. Simfoni- 
jaje bila nezamisliva bez orkestra kao vanjske, tehničke osnove. 


2. 


Stvarni život je dakle svugdje rezultat međusobnog preplitanja dva 
nezavisna činioca. U biologiji će to biti jedinstvo fizičko-hemijske podloge 
i nekog, nazovimo ga ,,entelehijskog"', principa: u historiji će to biti zajed- 
ničko djelovanje materijalne osnove i stvaralačkog utjecaja ljudskog, svjes- 
nog faktora (snažne ličnosti, vladajuće ideje i ideali). Historijska situacija u 
svakom trenutku je rezultanta ovih dviju u osnovi nezavisnih sila. 

Utjecaj čovjeka na tok historije različit je i zavisan o stepenu Volje i 
svijesti. Što je duhovna snaga ljudi učesnika u historijskom zbivanju veća, 
veća je i njihova nezavisnost od zakona vanjskog svijeta. Uvjetovanost je 

ovdje u obrnutoj srazmjeri sa sviješću i aktivnošću subjekta. Principijelno, 
čovjek je potpuno slobodan i vanjski zakoni nemaju moći nad njim. Snag- 
om volje ljudi su uspijevali oduprijeti se bolestima i opasnostima. Čovjek 
koji bi se sam našao među nekoliko lavova bio bi izgubljen. Ali taj sasvim 
razumljiv zakon ne vrijedi za ukorititelja. Historija je neprekidna pripovij- 
est o tome kako su male skupine odlučnih, hrabrih i pametnih ljudi ostav- 
ljale neizbrisive tragove i mijenjale tok događaja.% Tzv. objektivne okol- 
nosti imaju toliko veću moć što je subjektivni faktor manje subjektivan, što 
je više inertan, jednom riječju, što je sam subjekt manje čovjek, a više stvar 
među stvarima. Mi imamo moć nad prirodom - pa i nad historijom - ako 
imamo moć nad samima sobom. To je približno stav islama o pitanju histo- 
rije. 

Ovakvo, u suštini islamsko, gledanje na historijska kretanja može ne 
samo uspješno objasniti tok događaja, nego i odrediti realan utjecaj ljudi na 
historijska zbivanja, podrazumijevajući pod tim njihovu moć i njihovu 
nemoć, njihovu vlast nad tim događajima i granice te vlasti, razlikovanje 
između onoga što čovjek hoće i može i onoga što čovjek mora raditi kao 
akter historijskih događaja. Ovakvo shvatanje objašnjava mogućnost stvara- 
lačkog djelovanja ideja u historijskoj stvarnosti i mogućnosti mijenjanja te 
stvarnosti voljom i energijom ljudi. Sa druge strane, ono nam objašnjava 
ulogu objektivnih faktora, neophodnost oslanjanja na činjenice. Ono odba- 
cuje historijski determinizam podjednako kao 1 isprazan idealizam lišen 
veze sa stvarnošću. Činjenice i ideje, stvarnost i čovjek, imaju u ovakvom 
posmatranju svoje realno mjesto. 


24. Kur'an, 2/249 1 65. 


Glava IX 
ISLAMSKA PRIRODA SVAKOG PRAVA 


Odjeljak 1 
DUALIZAM PRAVA 


Ako je pravni sistem, čovjekov interes zaštićen kao pravo, kao što ga 
obično definiramo, tada su i religija i socijalizam nepodobni za pravo kao 
pravni sistem. Religija ne razumije interes. socijalizam ne razumije pravo. 

Na samom razlogu interesa ne može se zasnovati nikakvo pravo. Ono 
se ne može uspostaviti ni na izv. ,općem interesu" (ili famoznom ,,drž- 
avnom razlogu")), jer se razlozi općeg interesa i neotuđiva prava pojedinca 
prirodno isključuju. Ako čovjek nije ličnost (ako je samo član društva kao u 
socijalizmu), on nema nikakvo apsolutno, apriorno, prirodno pravo. On 
može imati samo ,,pravo'' koje mu priznaje država. Izvan toga član društva 
nema nikakvog drugog prava. 

Prava su neotuđiva samo ako su samonikla, ako nisu volja monarha, 
parlamenta ili klase, ako su dar prirode ili dar Božiji, jednom riječju, ako su 
rođena i nastala sa čovjekom. Ona su jedan aspekt ljudskog dostojanstva i, 
kao takva, ona prevazilaze vrijeme, uvjete i historiju, i sežu do akta Stva- 
ranja. U tome je veza između prirodnih prava i religije i razlaz između pri- 
rodnih prava i materijalizma. 

U Jevrejskom pitanju (1884.) Marx piše: ,, Takozvana ljudska prava, 
droits de  homme, za razliku od droits du citoyen, nisu ništa drugo nego 
prava člana građanskog društva, tj. egoističkog čovjeka, čovjeka odvojenog 
od čovjeka i zajednice. "A jedan drugi materijalistički pisac, Jeremy Bent- 
ham, sa prezirom govori o ljudskim pravima: ,,Prava čovjeka čista su be- 
smislica, a neotuđiva prava besmislica na kvadrat.'"" U jednom spisu, Bent- 
ham francusku deklaraciju o pravima čovjeka naziva ,metafizičkom 
tvorevinom"', što ona u izvjesnom smislu i jeste. Jellinek tvrdi da je 
,Deklaracija o pravima čovjeka djelo Reformacije, a ne revolucije. '! a tra- 
ganje za porijeklom trobojnice: Sloboda - Jednakost - Bratstvo u Evropi 
upućuje nas na J.J. Rousseaua i na američku Deklaraciju o nezavisnosti iz 
1776. koja je za svog prethodnika imala religioznu slobodu savjesti. Ernst 


1. Jellinek, Die Erklarung der Menschenrechte, 1904. 

Bloch, koji pokušava izmiriti marksizam i prirodno pravo, prinuđen je zak- 
ljučiti: , Nije održivo da je čovjek od rođenja slobodan i jednak. Nema ni- 
kakvih urođenih prava, ona su sva stečena ili se još moraju u borbi steći. ? 


Zato, sa ovog stanovišta, smisao historije nije sukob prava nego sukob 
interesa. To je sadržaj ,,klasne borbe"'. Onaj ko u ovoj borbi pobijedi, ogla- 
šava svoj interes pravom, iskazuje svoju volju kao pravo. Zato marksisti 
kažu: pravo je volja vladajuće klase pretvorena u zakon. Nema tu, dakle, 
prava i neprava, pravde i nepravde, moralnog i nemoralnog. U pitanju je 
samo interes koji se u ovom odmjeravanju snaga pokazao jačim.? 


Ali, to je sada ono prav o jače ga. A svako pravo je nešto suprot- 
no tome: pravo slabijega, jer jačem i ne treba nikakvo pravo. Pravo je odu- 
vijek bio način da se slabiji odupre jačem, kao što je sloboda mišljenja i uv- 
jerenja prvenstveno, pravo da se suprotno misli i vjeruje. Zakon koji bi 
građanima garantirao ,,pravo'' da u svako doba aplaudiraju vladajućoj kliki 
i da je slave predstavljao bi cinično ruganje, a ne pravo. Probni kamen 
pravnosti svakog društvenog poretka upravo je njegov odnos prema protiv- 
nicima i manjinama. Vlast jačeg je činjenica, a ne pravo. Pravo počinje tada 
i tamo kada i gdje počinje bilo kakvo ogrartičavanje te vlasti, naravno ne u 
korist jačega, nego u korist slabijega. ,,Svaka diktatura je suspenzija prava" 
(Bloch). To vrijedi i za diktaturu proletarijata. Zar diktatura proletarijata 
nije ,zakonom neograničena i na nasilje oslonjena vladavina"! (Lenjin). 
Praksa pokazuje da se diktatura proletarijata svugdje pretvorila u diktaturu 
sekretarijata.! Tvrđenje da je pravo volja vladajuće klase stoga je negacija 
prava kao takvog. Isti značaj ima i definicija da je ,,pravo mjera politike" 
(Lenjin), ili da je ,svaka pravna svijest dio političke svijesti" (Višinski). 
Nema sumnje da je ova negacija prava u vezi sa negacijom religije, dakle, 
neposredan zaključak materijalističke filozofije. Jer na čemu bi se moglo 


2. E. Bloch, Prirodno pravo i ljudsko dostojanstvo, Beograd 1977, str. 178. 

3. Evo jedne takve definicije ,prava": ,, Pravo je ukupnost pravila ponašanja koja izražavaju volju vlada- 
juće klase... Primjenu tih pravila vrši državna prinudna vlast u svrhu sigumosti, učvršćenja i razvitka 
društvenih odnosa i stanja koja su po volji i od koristi vladajućoj klasi" (A Višinski u knjizi ,,Glavni 
zadaci nauke o sovjetskom socijalističkom pravu", 1938.). Autoru ove definicije, kao vrhovnom drž- 
avnom tužiocu SSSR-a u razdoblju ,,čistki"! 1936.-1939. pružila se prilika da u praksi pokaže čemu ona 
vodi. 

4. U jednoj od ,,Šest teza o narednim zadacima sovjetske vlasti" iz 1920. Lenjin piše: ,,Potčinjavanje, i 
to bez pogovora, za vrijeme rada ličnim naredbama sovjetskih rukovodilaca, diktatora izabranih ili ime- 
novanih od sovjetskih ustanova, snabdjevenih diktatorskim ovlašćenjima, osigurano je još uvijek veoma 
nedovoljno" (Lenjin, Sočinenija, IV_izdanje, Moskva 1955., tom 29, str. 162). A u junu 1979. najveći 
kineski dnevnik Ženmin Žibao čini koliko neočekivano toliko hrabro priznanje: , Ono što se pod diktatu- 
rom proleterijata podrazumijevalo posljednjih deset i više godina, bila je ustvari feudalna, fašistička dik- 
tatura". Da Mao Ce Tung nije umro, to bi još uvijek bila ,autentična vlast radnog naroda". 

zasnivati bilo kakvo ograničavanje jačeg osim na predstavama koje je us- 
postavila religija? Zbog čega i uime čega bi jedan narod trebao trpjeti ma- 
njinu koju bi mogao sa lahkoćom uništiti i prisvojiti njenu imovinu? Kakve 
i koje principe su pogazili bijeli doseljenici potiskujući i uništavajući domo- 
rodačko stanovništvo u Americi? Ako je pravo volja vladajuće klase, oni su 
to činili sa pravom, jer su bili i jači i historijski progresivniji, jer su dakle 
predstavljali ,,vladajuću klasu". Koje i kakve principe su gazili kapitalisti u 
dobu koje Marx opisuje kao period prvobitne akumulacije kapitala? - Ako 
je pravo volja vladajuće klase, kapitalisti - jer su bili vladajuća klasa i jer je 
iskorišćavanje radne snage bila njihova volja - nisu vršili nasilje nego su 
vršili pravo. Proizilazilo bi da su radnici koji su se opirali eksploataciji vr- 
šili nepravo, jer su postupali suprotno toj famoznoj ,,volji vladajuće klase". 
Ovaj ,,reductio ad absurdum"' objelodanjuje da pravo - tamo gdje ono post- 
oji - nije volja vladajuće klase, nego jedan ograničavajući princip ove volje, 
dakle, jedan nezavisan princip." 

Ispitivanje prirode ovog načela stavlja nas pred iste teškoće pred koje 
nas stavlja ispitivanje prirode života, umjetnosti ili slobode. Pravi zakoni u 
ljudskom društvu su samo oni koji pored straha od sankcija obavezuju i 
svijest građana. Svaki pravni poredak je ili takav ili se takvim prikazuje. 
Čak i tamo gdje je u teoriji vlast ili pravo oslobođeno svih moralnih kom- 
ponenti, u praksi se nastoji zaogrnuti moralnim humanim atributima. Dikta- 
tura proletarijata u praksi teži da se prikaže demokratijom. Pravo, koje je 
, Volja vladajuće klase pretvorena u zakon", prestaje biti samo ,,volja"', nego 
se prikazuje kao pravda, pravičnost, dakle pravo. Ovo ,,podvostručenje"' ne 
da se izbjeći, i ustvari je samo izraz ili imitacija prirodnog, izvornog dualiz- 
ma svakoga prava." 

Uništenjem ovog dualizma pravo bi prestalo postojati. U jednom 
slučaju ono se degradira na svoj predmet, dakle na interes, silu, politiku, na 
rimski ,,utilitas''; u drugom slučaju ono se sublimira u ideju apstraktne pra- 
vičnosti ili u moralni apel. U oba slučaja, ono prestaje biti pravo. 


5. Jedan upečatljiv dokaz za ovo je činjenica da je čak i robovlasničko rimsko pravo moralo deklarirati 
načelo čovjekove slobode: ,Ab initio omnes homines liberi nascebantur"" (Od početka svi su se ljudi 
rađali slobodni). Bez toga ono ne bi bilo pravo nego ,mjera politike". 

6. Svako pravo počelo je kao običajno pravo. Između običaja i morala nije bilo razlike, što je ostavilo 
traga i u jeziku (npr. u francuskom: les moevrs - običaj). Kada je sudac sudio po običajnom pravu, on je 
praktično primjenjivao važeća moralna shvatanja. Ova situacija bila je uzrokom kasnijih beskrajnih pol- 
emika da bi se dokazalo odvajanje prava od morala. Sada je - kako vidimo - potrebno dokazivati potpu- 
no suprotnu tezu: razliku između prava i interesa. Ova kontroverzija u vezi sa pravom moguća je samo 
zato što je pravo istovremeno i moral i interes, što je isto toliko , matematika etike" (Hermann Cohen), 
koliko i ,,mjera politike" (Lenjin). 

2. 


Upravo stoga ni kršćanstvo ni materijalizam ne mogu stvoriti pravo. 
Jer pravo ne počiva na jedn o m principu. Kršćanstvo mora u pravu vid- 
jeti sami iluzorni pokušaj uređenja ovoga svijeta, pokušaj koji se neizbjež- 
no završava neuspjehom. Jer Krist dolazi da umjesto starozavjetne praved- 
nosti uspostavi ljubav, a ljubav nije zemaljska nego vrhovna nebeska vrlina 
(Toma Akvinski, Summa theologie II, 1, 91). Krist odbacuje sudačku služ- 
bu (Luka, 12, 13-15), a Hugo Grotius kida raniju vezu prirodnog prava sa 
Pripovijedi na Gori zbog - kako objašnjava ,,njene više svetosti'', Materijal- 
izam, obrnuto, u pravu vidi nešto idealističko, statično, čak ,,reakcionarno"'. 
Sa jedne strane, pravo je zainteresirano, društveno, političko, objektivno, 
svo okrenuto ovom svijetu; sa druge strane, ono je normativno, etičko. Ono 
pokušava u odnose ovoga svijeta unijeti princip pravičnosti, princip moral- 
nog reda, dakle nešto što nije ,,od ovoga svijeta". Posmatrano tako, pravo je 
,bipolarno jedinstvo'', poput čovjeka, poput islama. 

Pravo ne može, dakle, biti uspostavljeno pomoću religije ili materija- 
lizma. Ali ne može ni protiv njih. 

Bez kršćanskog utvrđenja vrijednosti ljudske ličnosti, namjere pra- 
vičnosti, neotuđivih prava čovjeka, bez svega što je kršćanstvo utvrdilo i 
postavilo, nema prava. Sa druge strane, bez priznanja vrijednosti i važnosti 
ovoga vanjskog svijeta, bez interesa i sile, bez svega što je utvrdilo i potvr- 
dilo jevrejstvo, pravo ne bi imalo smisla. Bez kršćanskog pristupa pravo ne 
bi bilo moguće, bez jevrejskog ne bi bilo potrebno. Iz ove dvije premise 
proizlazi da je svako pravo po svojoj prirodi islamsko. Zato ni kršćanstvo 
ni jevrejstvo nisu stvorili svoje vlastito, autentično pravo. Takvo pravo 
stvorio je islam. 

Historijski posmatrano, pravo je fenomen zrelog doba u životu kul- 
ture. Ono nastaje u vrijeme ravnoteže religioznih i društveno-političkih tež- 
nji u svijesti ljudi. To je trenutak kada su religiozne predstave još uvijek 
snažne i utječu na gledanje i ponašanje ljudi, ali su već u velikoj mjeri ogra- 
ničene racionalističkim i utilitarističkim obzirima civiliziranog doba koje 
dolazi. Uz čovjeka čiju je vrijednost afirmirala religija pojavljuje se društvo 
kao samostalna vrijednost. U ovom trenutku to su dvije ravnopravne vrijed- 
nosti, čija ravnoteža (,,islamska""' ravnoteža) omogućuje nastanak i puni raz- 
voj prava. 

Ova mijena može se posmatrati u nastanku tri najpoznatija pravna sis- 
: tema u historiji: rimskog, islamskog i evropskog. 

Prva, izvorna, faza rimskog prava, u historiji poznata kao razdoblje 
civilnog prava (doba kraljevstva i tri prva vijeka republike) karakterizirana 
je potpunim jedinstvom prava i religije, iusa i fa s a. Pravno pravilo, 
i u s, ima prirodu religiozne norme, f a s, i obrnuto. Kasnije dolazi do pri- 
rodnog razdvajanja ova dva načela, ali rimska civilizacija i rimska politička 
(državna) misao morala je biti oplođena stoičkom moralno - religioznom 
filozofijom, da bi se nastavio razvoj rimskog prava. Rimskom empirijskom 
principu ,,utilitas'' pridružio se stoički idealistički pojam ,1ex universalis"" 
Niti sama rimska civilizacija, niti sama stoička filozofija nisu mogle, jedna 
bez druge, proizvesti rimsko pravo." 

U slučaju islama imamo jednu vrstu ,,personalne unije"', kada se radi o 
pravu i teologiji. Skoro svi veliki ,,vjerski" autoriteti islama pisali su pravna 
djela.? U većini slučajeva Evropljaninu je nemoguće u tim djelima razdvoji- 
ti pravo od teologije. (Islam ovo razdvajanje i ne priznaje.) U izvjesnom 
smislu, pravo je prirodna tvorevina islama. Alfred V. Kremer piše: ,, Arapi 
su jedini narod ranijeg srednjeg vijeka koji je u razvijanju i naučnoj obradi 
pravne misli postigao značajne uspjehe. Njihovi rezultati po svojoj 
veličanstvenosti stoje odmah uz djelo Rimljana, tih zakonodavaca svijeta." 

U evropskoj historiji razvoj prava počinje savladavanjem supremacije 
crkve i traje do pojave socijalističkih učenja i socijalizma na evropskoj sce- 
ni. Ovaj period od nekoliko vijekova, dok naporedo koegzistiraju elementi i 
evropske kulture i evropske civilizacije, doba je velikih evropskih povelja i 
zakonika. Ovo dvojstvo - u suštini islamsko dvojstvo - vrlo plastično izraž- 
ava veliki pravni opus Huga Grotiusa, centralne figure evropske pravne 
misli. Potkraj perioda Reformacije on sumira učenja katoličkih i protes- 
tantskih pravnih pisaca i pokazuje koliko je pravo istovremeno i zavisno i 
nezavisno od etike i religije. Zahvaljujući ovom dualizmu jedan broj pisaca 
će kasnije (npr. K. Werner i Ahrens) dokazivati odvajanje prava i morala 
kao veliku Grotiusovu zaslugu, dok će drugi (npr. Kirchmann) tvrditi su- 
protno. Ali tvrdnjom da je Bog posljednji izvor prava (De /ure Belli, knj.I, 
parl.10.2), Grotius će još jednom nedvosmisleno potvrditi zavisnost svakog 
prava od religije. 


7. Svakako utjecaju stoe možemo zahvaliti za ona uzvišena mjesta gdje se rimsko pravo uzdiže na is- 
tinske visine prava. Npr.: ,,iuris praecepta sunt haec: honeste vivere, alterum non laedre, suum cuigue 
tribuere"" (,,ovo su propisi prava: pošteno živjeti, drugoga ne vrijeđati, svakome njegovo dati"). 

8. Rimski pravnici došli su u doticaj sa stoičkim prirodnim pravom oko 150 g.pr. Kr., kada je Panetije, 
jedan od najznačajnijih stoičara toga vremena, boravio u Rimu. Najplodotvomiji rezultat ove sinteze 
svakako su djela Cicerona. O utjecaju stoicizma na rimsko pravo vidi: P. Barth, Die Stoa, str.120 1 dalje. 
9. Tako je npr. poznati imam Ebu Jusuf napisao djelo o finansijama (Kitabu-l-haradž), a drugi veliki 
,vjerski" pisac, Es-Sejbani, knjigu o ratnom pravu (Kitabu-s-sijeri). 

Nezavisnost prava ne da se potpuno uništiti čak ni u najekstremnijem 
obliku marksističke države. I kod vrlo jasnih teoretskih stavova, u praksi se 
pokazuje nemogućim pravo poistovjetiti sa voljom vlasti, i tu ostaje uvijek 
nesavladan razmak, veći ili manji. Pokazalo se da se socijalizam i jedan 
razvijen, nezavisan i slobodan pravni sistem ne trpe.!? Svako pravo zahtije- 
va razmak, distancu, normu. Socijalizmu odgovara neposrednost, objektiv- 
nost, ,,action direct''. U socijalizmu, koji prenosi shvatanje fizike (ili biolo- 
gije) na društveni život, nema mjesta pravu, jer pravo je upravo suprotno 
fizici koja ne poznaje ,,treba", u kojoj sve , jeste'!!!. 

Nizak ugled sudova u zemljama tzv. ,,narodne demokratije"' posljedica 
je ideološkog odnosa prema pravu, koje i pored svih pritisaka ostaje u izv- 
jesnoj mjeri prirodno pravo, a ne volja vladajuće klase. Sud kao neposredni 
izvršilac i realizator prava mora dijeliti sudbinu prava uopće i, kao takav, 
biti u ,nemilosti". (Kao što se može lahko zapaziti, isti je slučaj sa društve- 
nim ugledom advokature.) Svaka vlast ove vrste teži reducirati pravo na 
rang politike, a sud na rang sekretarijata, ali pošto u tome nikada ne uspije- 
va u potpunosti, ona zaobilazi sud i u slučaju potrebe pribjegava izravnom 
gonjenju putem policije, administrativnih ustanova i koncentracionih logo- 
ra, dakle vansudskim, vanpravnim sredstvima. Država i vlast izraz su 
fizičke, a sud i pravo moralne sile. Priznati da moralna sila suda (prava) 
može držati ravnotežu fizičkoj sili države, to u najvećoj mjeri znači priznati 
nadmoć ideje nad materijom, duha nad stvarima. Nezavisnost suda, ako ona 
treba da znači ravnopravnost ili čak nadmoć nad fizičkom silom vlasti, nel- 
ogičan je princip, koji se priznaje u svakoj kulturi i, naravno, u svakoj reli- 
giji, ali ne i u sistemu ateističke države, jer je suprotan samom principu na 
kojem ovaj sistem počiva. !? 


10. Još 1978., 30 godina nakon što je uspostavljena, NR Kina nema ni građanski ni krivični zakonik. 
Rad na izradi zakona dugo je smatran ,,zabranjenom zonom" (prema izjavi poznatog kineskog pravnika 
Han Ji Tunga na jednom savjetovanju 1978. godine) 

11. ,Jevgenij Pašukanis, najpoznatiji sovjetski pravni teoretičar između dva rata (nestao u Staljinovim 
čistkama) sasvim konsekventno tvrdi da ne postoji nikakvo proletersko pravo, ne treba postojati više ni - 
kakvo socijalističko pravo" (J.P., Allgemeine Rechtslehre und Marxismus, 1929. , str.33). Ovaj stav treba 
uporediti sa obmutom ali ,,istovrsnom" kršćanskom negacijom prava Rudolfa Sohma: Crkveno pravo 
stoji u protivurječnosti sa samom suštinom Crkve" (Rudolf Sohm, Crkveno pravo). 

12. Treba zapaziti kako je u ovim zemljama svugdje princip stalnosti sudija - garancija nezavisnosti su- 
dija i prava građana - zamijenjen suprotnim principom - reizbornošću. Sistem reizbornosti stavlja sudije 
u odnos potpune zavisnosti od vlasti. Sudije se moraju stalno starati da budu ,,u milosti" onih koji 
odlučuju o njihovom ponovnom izboru. Suvišno je isticati koliko je ova situacija degradirala sudijski 


poziv. 

Na istoj je liniji i puki formalizam i nepoštivanje vlastitih zakona kao i 
prekomjerna proizvodnja, inflacija podzakonskih akata.'? To je posljedica 
, action direct", odnosno težnje da se zakoni zamijene političkom akcijom 
ili čisto političkim aktima, pismima, porukama ili čak govorima rukovodi- 
laca, koji zatim postaju važnijim od ustava i zakona (sjetimo se citata Mao 
Ce Tunga). U svim državama ovog tipa primjećuje se nedovoljan, više for- 
malan autoritet predstavničkih organa, a velika moć izvršne vlasti i organa 
gonjenja na račun sudova i advokature. Pokušaj svake ovakve države da 
sud svede na rang poslušne adminstracije i njena nemoć da taj pokušaj 
dovrši sa potpunim uspjehom - ove dvije stvari, svaka za sebe, govore upra- 
vo O prirodi prava i relaciji religija - pravo - ateizam. 


4. 


Svi ljudi, skoro bez razlike, u činu pravde prešutno vjeruju u dušu i 
postupaju tako. Ako neki čovjek priznaje da je izvršio ubojstvo, ali tvrdi da 
je djelo učinio nehotično, oko čega su tada angažirane sve strane u sporu, 
tužilac i branilac, svjedoci, vještaci i sud? Oko čega se oni, ustvari, svi 
bave, trude, drže učene govore, vrše najpedantnije analize, kada je izvršenje 
djela utvrđeno priznanjem, a njegove posljedice u vanjskom svijetu poznate 
i nesporne? - Sve njihovo nastojanje ne tiče se niukoliko objektivnih, vanjs- 
kih činjenica, nego jednog unutrašnjeg problema: pitanja namjere, ne, da- 
kle, nečega što se tiče vanjskog svijeta, što se dogodilo vani, nego nečega 
što se dogodilo unutra. Pa i kada su predmet dokazivanja fakti, oni su to 
samo ukoliko pomažu da doznamo namjeru. Ustvari, ispitujemo fakte samo 
kao način da saznamo ono što je suštinsko, a to je stanje duše. I ne samo to: 
svaki od aktera u ovom činu pravde spontano smatra da je ono što se tiče 
namjere, htijenja, volje, u ovom času neuporedivo važnije od djela i njego- 
vih posljedica u vanjskom svijetu. Prema tome, svi oni, a da toga nisu ni 
svjesni, daju prednost duši pred stvarnošću. Radnik koji nepažnjom izazove 
nesreću u rudniku i prouzrokuje smrt stotinu rudara bit će manje odgovo- 
ran, pa i manje kažnjen, nego čovjek koji iz koristoljublja ubije staricu, 
koja je inače već jednom nogom u grobu. Zar ovakva ,,nelogična" presuda, 
koja će nam uvijek biti sasvim razumljiva dok smo ljudi, ne znači priznanje 
da duša postoji i da mi, ustvari, sudimo ne onome što se dogodilo u stvar- 


13. Tako je npr. u SSSR-u, u periodu 1937.-1974., doneseno oko 370 zakona. U istom vremenu egzeku- 
tiva (ministarski savjet, pojedina ministarstva i slične izvršne institucije) donijele su preko 700.000 (f) 
podzakonskih akata. 

nom svijetu, nego onome što se dogodilo u duši počinioca? 

Ljudski sud, ljudska pravda teže, pokušavaju imitirati Božiji sud, Bož- 
iju pravdu. A ljudska pravda je utoliko bliža Božanskoj pravdi što više uva- 
žava namjeru, težnju, motiv. ,I nema vam grijeha u onome što pogriješite i 
nehotice učinite. Ali je grijeh u onome što ste hotimično učinili i što su 
odlučila vaša srca" (Kur'an, 33/5). Uvažavanje namjere ma i u najmanjoj 
mjeri uključuje priznanje Boga i, prema tome, odricanje od materijalizma. 
Odmah ćemo vidjeti kako je ova logika obrnutim zaključivanjem morala 
dovesti materijalističku filozofiju do negacije pojma odgovornosti, dakle 
pravde i krivice, i do afirmacije jednog suprotnog, objektivnog principa: 
društvene zaštite. Ovaj razvoj bio je potpuno zakonit. 


Odjeljak 2 
KAZNA I DRUŠTVENA ZAŠTITA 


1. 


Problem o kojem je riječ odnosi se na pitanje opravdanosti sankcije 
prema prijestupniku, i svakako stoji u vezi sa klasičnim pitanjem da li je 
djelo slobodno ili je uvjetovano (bilo konstiticijom počinioca ili prilikama u 
kojima živi, ili i jednim i drugim). Na jednoj strani stoje oni koji primjenu 
sankcije opravdavaju slobodom izbora koju svaki čovjek ima; na drugoj 
strani su oni koji tvrde da kazna nema svrhe, jer je počinilac determiniran 
(uvjetovan) u svom ponašanju. On postupa kako mora postupati, pa je kaz- 
na jednako neefikasna (neopravdana) kao i prema bolesniku. Po njima, 
nema mjesta kazni, ali ima mjesta ,društvenoj zaštiti", defense sociale, 
mjerama da se društvo zaštiti od nekrivog počinioca djela. Prvi, dakle, po- 
laze od slobode, drugi od determinizma, ili od ličnosti i od društva. 

Dilema kazna - društvena zaštita stara je koliko i krivično zakono- 
davstvo, a njeno razmatranje omogućuje da se iz novog ugla sagledaju neka 
pitanja kojima se bavi ova knjiga. 

Pojam krivice (dolusa) i kazne nalazimo još u Hamurabijevom kodek- 
su, najstarijoj poznatoj pravnoj knjizi, a R. van der Made je pokazao da se 
ideje društvene zaštite mogu naći još kod starih Grka.'? 

Individualisti vjeruju da je za delikt kriv čovjek. Pozitivisti vjeruju da 


14. R. van der Made: ,,Constribution a 1'Etude de I'historie de la defensessociale", Revue de Criminolo- 
gle et de Droit penal, 1949.- 1950., str. 944. 

je krivica na strani društva, prilika, jednom riječju, u nečemu što je izvan 
čovjeka. Niti prvo uvjerenje znači da je čovjek, a priori zao, niti drugo da je 
dobar. Naprotiv, može se samo reći da prvo znači da je čovjek subjekt, slo- 
bodna i odgovoma ličnost, a drugo da je stvar među stvarima, biološka 
činjenica podvrgnuta neizbježnim zakonima prirode i nemoćna da izbori 
slobodu. Ustvari, prvo stanovište počiva na vjeri da je čovjeku dato da bude 
dobar i zao, da je neizbježno uvjek jedno ili drugo, dok drugo u sebi sadrži 
stav da on sam nije dobar ni zao, da su to prilike koje određuju njegovo 
ponašanje, koje mi onda po nekom moralnom kodeksu kvalificiramo kao 
dobro ili zlo. Pozitivist ne vjeruje da postoji slobodna ličnost koja je samos- 
talni nosilac izbora pa, prema tome, ni samostalni nosilac odgovornosti. 

Pogrešno je pretpostaviti da se kasnije u samom kaznenom pravu je- 
dan od dva pravca pokazao surovijim ili blažim od drugoga. Kao što ćemo 
vidjeti, to zavisi od mnogih drugih okolnosti. 

Polazeći od principa društvene zaštite, moguće je u pogledu mjere pre- 
ma učiniocu doći do različitih, čak oprečnih zaključaka. 

Moguć je zaključak da surovost nema opravdanja jer je djelo rezultat 
datih okolnosti pa je svaka kazna besmislena. Ali je isto tako moguć zak- 
ljučak da je za visinu kazne mjerodavna objektivna opasnost ili obziri pre- 
vencije, što može dovesti do vrlo surovih i potpuno nepravičnih mjera i 
kazni. 

Na isti način historija kaznenog prava pokazuje da je ideja individu- 
alne krivice rezultirala u vrlo surovim kaznama (npr.inkvizicija), kao i u 
vrlo humanim shvatanjima kažnjavanja. Pa i u raspravama o opravdanosti 
smrtne kazne primjećujemo da pristalica najteže kazne ima među protago- 
nistima obje strane.!? Smrtna kazna može se i braniti i napadati sa pozicije i 
jednih i drugih. Samo što će ona kod individualista biti sankcija prema slo- 
bodnoj ličnosti zbog krajnje teškog ispoljavanja zle volje, a kod pristalica 
društvene zaštite predstavljati ,demontiranje'"' jednog iskvarenog, defektnog 
dijela društvenog mehanizma. U prvom slučaju će dakle dobiti jedno huma- 
nije obrazloženje, a u drugom nehumano, mehanicističko. U ovim obrazlo- 
ženjima već se jasno naziru daleki filozofski ili metafizički osnovi, koji u 
prvom slučaju asociraju na ,,prolog na nebu", a u drugom slučaju na Darwi- 
na i evolucionizam. Jedno je, pak, sasvim sigurno: svako individualističko 
stanovište uvijek će uključivati institut kazne kao odmazde, dok će materij- 
alističko gledište uvijek pretpostavljati neke mjere, možda i vrlo surove i 


15. Npr. švajcarski pravnik M. Graven, aktivni predstavnik pokreta društvene zaštite, zalaže se za po- 
novno uvođenje smrtne kazne u Švajcarskoj. 

teške, ali uvijek u principu izvan-kaznene prirođe, čiji je cilj, kako kaže M. 
Ancel, ,da neutraliziraju delinkventa"' (obratiti pažnju na izraz posuđen iz 
fizike) bilo njegovom eliminacijom ili odvajanjem, bilo primjenom metoda 
čiji je cilj njegovo liječenje ili preodgajanje.'" 

Uopće uzeto, razlika između kazne i mjere zaštite u tome je što prva 
ima u vidu pravdu, druga interes; prva ličnost, druga društvo. Težina kazne 
u omjeru je sa krivicom; vrsta mjera zaštite u zavisnosti je od objektivne 
(društvene) opasnosti počinioca. Pošto se i kazna i mjera zaštite obično sas- 
toje u oduzimanju ili ograničavanju prava počinioca djela, moguće je kod 
mjera zaštite pretpostaviti velika ograničenja prava bez ikakve krivice lica 
prema kome se mjere preduzimaju. Ovo naročito može uzeti surove i nepra- 
vične forme kod mjera koje se preduzimaju iz razloga sigurnosti ili opće 
prevencije, kada se primjernim kaznama žele zastrašiti potencijalni izvr- 
šioci djela - mjera često upotrebljavana, ustvari, zloupotrebljavana, da se 
suzbiju politički delikti. Drastičan su primjer Staljinove ,,čistke"', u kojima 
je prema nekim podacima , očišćeno"' iz društva oko 10 miliona ljudi. Zapa- 
zimo kako ,,čistka"" nije kažnjavanje, nego čišćenje društva od elemenata 
koji nekome ili nečemu smetaju. I_,,neutralizacija" i ,,Čistka"" mehanički su 
postupci, mehanički termini. Obrnuto, kazna je moralni pojam i prvi put se 
pojavljuje u vjerskim knjigama kada govore o Božijim kaznama, što uka- 
zuje kako na terminološku tako i na historijsku vezu između religije i teo- 
rije kazne. Iza zakonodavstva koje više ističe princip kazne stoji idealis- 
tička filozofija, a iza onih koji zastupaju princip zaštite nalazi se 
pozitivizam. 

Uz kaznu ide suđenje, kao što uz mjere društvene zaštite ide tretman. 
A suđenje je drama koja se odvija pod zakonom uzbudljivih i uzvišenih pi- 
tanja slobode, odgovornosti, pravde i nepravde. Suđenje je uvijek bilo veza- 
no za određeni ceremonijal koji nas podsjeća na dramu ili obred.!? Obrnuto, 
" mjera zaštite je pitanje cjelishodnosti, i nju određuje ljekar, psiholog, soci- 
olog ili vlast, u svakom slučaju ne sudija. Načelno uzeto, bez nedosljednos- 
ti koje uvijek prate praksu, mjere zaštite sastavni su dio sveopće manipula- 
cije ljudskim jedinkama u utopiji. A u utopiji nema suda ni suđenja, jer 
nema slobođe ni odgovornosti, kao što nema ni etike i prava. 


16. U ovom pogledu u teoriji skoro nema izuzetka. Idealista Kant (i Hegel) zastupa skoro doslovno 
,LZub za zub..."a matenjalista Holbach potpuno odbacuje princip odmazde u kaznenom pravu (Holbach, 
Systeme de la Nature). 

17. E. Bloch je pokazao kako drama ima dvostruko ponjeklo: sudsko i misterijsko (E. Bloch, ibid, str. 
238), a Benjamin kako i njena čuvena tri jedinstva: mjesta, vremena i radnje, potiču od sudskog porijek- 
la tragedije (Benjamin, Ursprung des deutsche Tranerspiels, 1928., sir.111). 

Zato kažemo: slobodnog čovjeka proglašavamo odgovornim i 
osuđujemo, a od člana društva se branimo, štitimo. Član društva nema kri- 
vice ni odgovornosti. On može biti samo štetan ili koristan, a to nije stvar 
izbora, nego fakta, činjenice, a činjenice su besmislene. Humanizam nije 
obavezno isto što i milosrđe. ,Ti imaš sažaljenje prema hromima i slijepi- 
ma; zašto da nemaš sažaljenja i prema hrđavima? Oni su hrđavi protiv 
svoje volje"! - u ovoj Epiktetovoj rečenici ima milosrđa, ali nema humaniz- 
ma, kao što nema ni religije. Humanizam je afirmacija čovjeka kao slobod- 
nog bića, a ovo znači čovjeka kao odgovornog bića. Ništa više ne degradira 
čovjeka od proklamacije neodgovornosti. Čovjek je odgovoran; samo ži- 
votinja i stvar to nisu. Ovdje je i razlika između stoicizma (stoe) i religije. 
Stoicizam u prvi plan stavlja samilost i praštanje; religija - odgovornost. !? 
Religija je najdosljednija proklamacija čovjekove odgovornosti, prema 
tome i njegove vrijednosti kao čovjeka. Defense sociale u osnovi je nehu- 
mana teorija, čak i kada oslobađa čovjeka ili primjenjuje blage mjere, jer je 
oglasila čovjeka neodgovornim za njegove čine. Obrnuto, teorija krivice 
humana je, ljudska, i kada izriče surove kazne. Kazna je ljudsko pravo kriv- 
ca i njena negacija stoji u vezi sa negacijom drugih ljudskih prava. Hegel 
sasvim konsekventno tvrdi da je samo kazna kao odmazda u skladu sa 
ljudskim dostojanstvom zločinca, i da ona ne smije imati nikakav drugi 
praktičan cilj (zastrašivanje ili preodgajanje). Odgovornost je najviši oblik 
ispoljavanja ljudske vrijednosti i dostojanstva i ima svoj moralni, dakle 
onostrani značaj. Odgovornost čovjeka na zemlji, pred ljudima, postoji 
samo zato jer postoji njegova odgovornost u apsolutnom smislu, njegova 
odgovornost u vječnosti, pred Bogom. Ustvari, ova vječna odgovornost slo- 
bodne ličnosti za njegova djela ili, bolje, za njegov izbor, uvjet je 
čovjekove odgovornosti u svijetu, pred ljudima. Sva zakonodavstva blijedi 
su pokušaj Božijeg suda na zemlji. 

U ovoj argumentaciji leži objašnjenje zašto će materijalizam uvijek 
težiti drugim argumentima, kao što su društvena korisnost ili društvena štet- 
nost, a ne i odgovornost subjekta. Kategorija odgovornosti, pa ni kazne i 
suđenja, ne spadaju u inventar materijalizma. 


18. Kur'an, 15138, 23/16 i dr. 

Cilj kazne nije ni sprečavanje, ni zaštita, ni naknada, ni prevencija, pa 
čak ni popravljanje počionica, dakle nijedan praktični ovozemaljski cilj. 
Njen je cilj uspostavljanje ravnoteže u moralnom poretku koja je izvrše- 
njem zabranjene radnje poremećena. Kazna je negacija pristupa koji je neg- 
acija prava. Ona je, dakle, ,,negacija negacije"! (Hegel), remedium peccati. 
Iako ova definicija zvuči suviše načelno i neživotno, ona je nezaobilazna, 
jer, bez obzira na sav kasniji razvoj koji je kažnjavanje povezao sa nizom 
drugih činjenica, naročito onih koji se tiču prevencije i zaštite, kazna će, 
gdje god takva postoji, uvijek zadržati ovaj svoj izvorni smisao: ostat će od- 
mazda, moralni odgovor na nemoralan akt, često nekorisna pa i praktički 
štetna. Obrnuto, mjera zaštite uvijek je motivirana korisnošću, zaštitom 
većeg interesa žrtvovanjem manjeg, podređivanjem interesa pojedinca in- 
teresima društva. Kazna cilja na moralni efekt, a mjera zaštite uvijek na 
društvenu korist. 

Ideja odmazde, kazne, potiče iz vjerskih predodžaba da zločin izaziva 
srdžbu Božanstva. Bez obzira na sva kasnija ograničenja i korekcije, ova 
ideja neće nikada biti potupno istisnuta iz shvatanja krivične pravde. Negd- 
je će se umjesto Božanstva, Božije srdžbe, pozivati na povrijeđeni moralni 
poredak, što i ne predstavlja nikakvu suštinsku, nego terminološku izmjenu, 
jer Bog je tvorac i zaštitnik moralnog poretka. 

Sve izloženo je, naravno, samo teorijski izgled stvari. Za predmet koji 
razmatra ova knjiga karakteristične su dvije činjenice: prva, da se nasuprot 
načela krivice morala pojavila teorija društvene odbrane kao njen obrnuti 
ekvivalent, i druga, da u stvarnoj životnoj praksi, u donošenju zakona, pozi- 
tivna zakonodavstva, bez obzira na filozofiju na koju se pozivaju, nikada ne 
donose ,,čiste'" zakone. U svakom od pozitivnih zakona osjeća se prisustvo i 
onog drugog principa koji se inače u teoriji odbacuje. Tako, koliko znamo, 
u praksi nema krivičnog zakonodavstva koje se u potpunosti Zasniva na 
principu krivice, niti drugoga u kojem bi bile dosljedno sprovedene ideje 
društvene zaštite. Može se govoriti samo o većoj ili manjoj prevalenciji jed- 
nog od dva načela. ? 


I sam pokret defense sociale, nastao u XIX vijeku, koji je isprva zastu- 
pao ekstremne stavove, doživio je neizbježnu evoluciju. Jedan od istaknutih 
protagonista ovog pokreta, Marc Ancel, piše: ,Između dva velika rata, u 


19. Kao primjer prevalencije principa krivice može poslužiti italijanski krivični zakonik. Suprotan prim- 
jer mogli bi biti krivični zakonici skandinavskih zemalja i, posebno, novi krivični zakonik Islanda. 

pozitivnom zakonodavstvu je konačno trijumfovalo stanovište o srednjem 
putu (media via) između klasičnih doktrina krivice - odmazde i doktrine 
društvene zaštite. 2?" I dalje: , Slijedi li, međutim, da koncepcija društvene 
zaštite nužno uključuje u sebi odbacivanje svakog prisilnog postupka i na 
kraju odbacivanje kazne uopće? Da li se ovdje treba konačno opredijeliti za 
krivično pravo ili za društvenu zaštitu? Mnogo odlučnih pristalica dru- 
štvene zaštite, naprotiv, shvataju da treba izvršiti ujedinjavanje krivičnog 
prava i društvene zaštite u jednoj novoj perspektivi.''?! O nužnosti sinteze 
jasno govori i evolucija Internacionalne unije krivičnog prava (L'Union in- 
ternationale de droit penal), koja je po svom osnutku 1889. godine bila izra- 
ziti protagonist ideja društvene zaštite. Prihvatajući u kasnijem razvoju 
postepeno ideje moalne odgovornosti, ova institucija je 1914., prilikom pro- 
slave 25-godišnjice postojanja, mogla u zvaničnom dokumentu konstatirati 
da ,sada reprezentira obje doktrine"'. Rezultat je u pravnoj teoriji bila tzv. 
relativna teorija kazne, a u praktičnom zakonodavstvu pojavila se formula 
zaštitne kazne"! (zaštita + kazna), jedan oblik ,,bipolarnog jedinstva" u do- 
menu pravde. U životu je pobijedio ,,treći put". 

Što se tiče islama, on, kao religija, polazi od principa odmazde, ali kao 
islamizirana religija on prihvata elemente društvene zaštite. To je u biti isti 
onaj razvoj - u skladu sa ,dugom prema ovom svijetu" - koji je od molitve 
stvorio namaz, od milostinje zekat, od čisto duhovne zajednice ummet, du- 
hovno-političku zajednicu. Islamsko krivično pravo poznavalo je poseban 
sistem preodgajanja za maloljetnike, sasvim blizak današnjem shvatanju, 
zatim princip slobodne sudske ocjene dokaza i u izvjesnoj mjeri sociološko 
shvatanje delikta i delinkventa. 

Već spomenuti Marc Ancel piše: , Islamsko pravo iz XIV vijeka, koje 
je prihvatilo neodgovornost djece ispod 7 godina, a koje je za maloljetr""-e 
iznad 7 godina do puberteta predviđalo samo mjere odgajanja, koje n;. 
imale karakter kazni, organiziralo je za punoljetne prijestupnike jedan sis- 
tem koji se već u izvjesnoj mjeri može smatrati sistemom društvene zaštite: 
sa izuzetkom pet ključnih zločina utvrđenih i predviđenih u Kur'anu, jedan 
broj delikata prepušten je slobodnoj ocjeni suda, koji je bio obavezan voditi 
računa istovremeno o učinjenom prijestupu, uvjetima pod kojima je prijest- 
up učinjen i o ličnosti delinkventa.'"?? 


20. M. Ancel, La defense sociale nouvelle. Paris, 1954. 
21. M. Ancel, /sto. 


22. O ovome vidi više u: Said Mustapha El Said Bey, ,,La notion de responsabilite penal", Travaux de la 
Semaine internationale de droit musulman, Paris, 1951. i L. Miliot, /ntroduction a I' Etude du droit mu- 
sulman, Pans,1953. 


GLAVA X 
O NEMOGUĆNOSTI ČISTE RELIGIJE 
I ČISTOG MATERIJALIZMA 


Odjeljak 1 
IDEJE I STVARNOST 


I religija i utopija deformiraju se kada ulaze u život, kada i ako postaju 
životna praksa. Njihovi čisti i dosljedni oblici nalaze se samo u knjigama. 
U čovjekovoj primjeni u stvarnoj ljudskoj praksi religija se ,,naturalizira", 
prihvata nešto od niže, animalne prirode ljudske, a utopija se ,/alumanizira", 
dobiva neke moralne crte. Deformacija i kršćanstva i materijalizma uvijek 
je približavanje čovjeku, njegovom pravom, animalno-humanom liku. U 
prvom slučaju to je spuštanje od Božanskog; u drugom slučaju to je uzdi- 
zanje od animalnog; u oba slučaja to je kretanje ka ljudskom. 

Neke poznate pojave iz historije kršćanstva samo su različiti vidovi 
neizbježne deformacije ove religije u sudaru sa životom. To su prije svega: 
institucionalizacija religije (stvaranje crkve), priznanje braka (umjesto 
spolne čistote), priznanje rada (Sv. Augustin), izmijenjen odnos prema vlas- 
ništvu, vlasti, obrazovanju, nauci (suprotno evanđeoskoj rečenici: ,,Blago 
siromašnima znanjem...''), prihvatanje sile i nasilja (inkvizicija) itd. Ovdje 
spada i pomirljivi odnos prema marksizmu u najnovije vrijeme, o čemu će 
kasnije biti više riječi. 

Slična odstupanja, ali suprotnog smjera, zapažamo i u praksi marksiz- 
ma, dakle materijalizma: preuzimanje (makar deklarativno) izvjesnih huma- 
nističkih načela koje je objavila Francuska revolucija (prava čovjeka i 
građanina) i nekih ,,predrasuda" iz kulturnog naslijeđa ranijih epoha (slobo- 
da ličnosti, sloboda mišljenja, nepovredivost pisama, stana i sl.); tzv. 
,moralni"" stimulansi kao nagrada za rad (suprotno principu da se čovjek 
motivira isključivo interesom); odlučujuća uloga političke partije kao sub- 
jektivnog i svjesnog faktora; kult ličnosti, prikazivanje vlastitog suda i za- 
konodavstva kao ,,objektivnih"', pravednih, općedruštvenih (nasuprot defin- 
icajama o pravu kao ,,volji vladajuće klase"'); prihvatanje braka i porodice, 
svojine i države (suprotno stavovima klasika marksizma), zadržavanje u 
pravu načela krivice, proglašavanje heroja, zadržavanje pojmova bratstva i 
otadžbinstva (,,bratska'" pomoć, ,,bratske"" partije), otadžbinski rat (zar 
bratstvo i otadžbina nisu buržoaske obmane?); insistiranje u praksi na ne- 
kim normama javnog morala (kritika pornografije, razgoličavanja i seksu- 

alne raspuštenosti); apeli da se živi i radi za slavu ,,socijalističke otadž- 
bine"', usvajanje tzv. herojske književnosti, ideološki i teorijski dogmatizam 
(zar postoje ,,vječne istine""?) itd. 

Bez obzira što je vjera u svojoj suštini uvijek i samo poziv da se živi 
za budući svijet, ljudi su uvijek sa vjerom povezivali i svoje svakodnevne 
nade i težnje - htjeli su, dakle, islam. Historijski je dokazano da su na 
obraćenja u kršćanstvo u prvim danima ove religije značajnu ulogu odigrali 
i zajednički objedi, zvani ,,agape'". Ima također dokaza da se molitva za 
,Oprost grijeha'" vrlo lahko pretvarala u zahtjev za ,,oprost dugova", paje i 
jedan od otaca Crkve, Tertulijan, morao svojim autoritetom intervenirati u 
korist autentičnog značenja - oprosta grijehova. Mnogi pokreti u srednjem 
vijeku imali su istovremeno i vjerski i socijalni karakter, pa je njihovu pri- 
rodu teško jednoznačno tumačiti, a neki današnji socijalistički pokreti pozi- 
vaju se na tekstove iz Sv. pisma. Ove činjenice potvrđuju opći stav islama 
da čista religija i čista politika postoje samo u ideji, dok u životu postoji 
smo njihova mješavina, čije je različite komponente u nekim slučajevima 
skoro nemoguće izolirati! 


Odjeljak 2 
ISUS IKRŠĆANSTVO 


Kada govorimo o nemogućnosti ostvarenja čiste religije u svijetu, je- 
dan kapitalni primjer ne može se mimoići: to je historijski neuspjeh kr 
šćanstva. 

U fenomenu kršćanstva za pravilno razumijevanje daljnjih zbivanja 
treba razlikovati historiju Krista i historiju kršćanstva. Na jednoj strani stoji 
Isus, a na drugoj sve kršćanstvo. U toku vremena ta se razlika u ljudskoj 
svijesti pretvorila u razliku između Božanskog i čovječijeg, što ona u izv- 
jesnom smislu i jeste. Ona je dala povoda i kasnije utjecala na održavanje 
dogme o Isusu kao sinu Božijem. U kršćanskom mitu o bogočovjeku leži 
prikriveno priznanje o nemogućnosti kršćanstva u realnom Životu. 
, Posljednji kršćanin umro je na krstu" (Nietzsche). 

Ima autora koji smatraju da je neostvarivost kršćanstva skrivena ideja 
slavne Servantesove knjige. Don Kihot je karikirani Krist. Neki su tu knji- 
gu nazvali ,Crno evanđelje'". Već svom prvom nasljedniku Petru Isus je 
prigovorio da ,,ne misli na Božije nego na čovječije". A Petar je ,,ugaoni 
kamen na kojem je podignuta Crkva""'. Ovom izjavom Isus je prije svih os- 
talih označio smisao historije sveg kasnijeg kršćanstva, kršćanstva kao 
crkve: otuđenost od Krista. 

Historijski proces kojim se kršćanstvo od Isusove nauke, čiste religije, 
pretvaralo u ideologiju, crkvu, organizaciju, jedan je od najdramatičnijih i 
najznačajnijih događaja u ljudskoj povijesti. Poslije progona koji su trajali 
skoro tri vijeka i koji predstavljaju u historiji najupornije hrvanje između 
religije i bezboštva, grčko-rimska država se počela miriti sa ovim stanjem 
stvari. Ovo je moralo značiti njenu propast, što je izgleda jedini Dioklecijan 
sasvim jasno vidio i predviđao. Rimska država i politička vlast silazila je 
niz onu istu strmu ravan uz koju se pobjednička vjera pela naviše. Godine 
311. donesen je Edikt o toleranciji kršćanstva (car Galerije), a odmah za- 
tim, 313., Konstantin donosi i Edikt o priznanju kršćanstva. Stvarajući od 
duhovne zajednice čvrstu organizaciju, od crkve političku silu, car Kon- 
stantin čini odlučujući korak u historijskoj deformaciji kršćanstva. U IV vi- 
jeku sinodi utvrđuju učenje, a liturgija se obogaćuje ceremonijama i kultov- 
ima, koji su u nekim slučajevima paganskog porijekla. Pojavljuje se kult 
svetaca i kult Djevice. Početkom V vijeka car Teodosije II proglašava kr 
šćanstvo državnom religijom, a 435. slijedi Edikt protiv pagana. Počinje 
stvaranje klera, pojavljuje se zvanje mitropolita. ,,Kršćanstvo je izvršilo sin- 
tezu dva velika tipa svećenika koji su bili poznati u antičkom društvu: he- 
lenski i orijentalni tip svećenika - prvi je izabrani magistrat i poslužitelj bo- 
gova, drugi - posvećen u misterije, pravi posrednik"! (Lucien Henri, 
Porijeklo religije). Novi zavjet uglavnom je kodificiran krajem II stoljeća, a 
križ kao simbol vjere konačno je utvrđen u Nikeji 325. godine. Uvodi se 
stroga disciplina shvatanja i tumačenja vjere i vjerskih tekstova, umjesto 
slobodnog, ličnog interpretiranja. Biskup preuzima duhovne funkcije i post- 
aje apsolutni autoritet u pitanjima vjere. On je već plaćen iz crkvene blagaj- 
ne. Članom crkve postaje se ceremonijom krštenja i euharistije. Dogme i 
pravila učenja utvrđuju regionalne sinode biskupa, koje su se sastajale po 
uzoru na skupštinu, itd. Proces obrazovanja Crkve ovim je bio uglavnom 
završen. 

Svi veliki i istinski kršćani - bez obzira na vrijeme u kojem su se po- 
javljivali - osjećali su da Kristovo učenje ne može postati nauka u pravom 
smislu riječi, koliko to ne može ni jedna drama ili umjetnička slika.! Jer 
lična vjera proističe iz ekstaze, teologija iz matematike..." (Russel), a 


1) U ovom pogledu nalazimo vrlo jasne i izričite redove u jednom savremenom djelu Romana Gardini- 
ja: ,Ne postoji sistem moralnih vrijednosti, niti postoji religiozni stav ili program života, koji bi se mo- 
gao odvojiti od ličnosti Kristove i za koji bi se moglo reći: evo, to je kršćanstvo. Kršćansivo je On 
sam... Jedna doktrinama sadržina jeste kršćanska u mjeri u kojoj ona izlazi iz Njegovih usta... Ličnost 
Isusa Krista u svom istorijskom jedinstvu i vječitom sjaju jeste sama kategorija koja određuje biće, dje- 
latnost i učenje kršćanstva" (R.G., Suština kršćanstva). 

crkva je od kršćanstva napravila jedno sistematizirano učenje, poput ma- 
tematike ili biologije.? 

Savremeni katolički teolog Barth (u djelu Dogmatika) piše: 
,Dogmatika je nauka kojom Crkva, na nivou znanja koje posjeduje, obja- 
šnjava samoj sebi sadržinu svoga propovijedanja. To je jedna kritička disci- 
plina...itd.'" Kao da ideja ljubavi ili sveopćeg bratstva može postati predmet 
naučne analize a da ne prestane biti ono što je bila.Tako je počelo duhovno 
lutanje kršćanstva: beskonačne raspre o dogmama i svetim tajnama koje su 
zatim slijedile, pomjerile su težište sa moralne jezgre na sholastičku stranu 
Isusovog učenja. Na podlozi teologije, kao nauke, dakle jednog procesa ob- 
jektivizacije i obezličenja, nastale su od Kristova učenja crkvene organiZza- 
cije sa svojom učenošću, formama, hijerarhijom, bogatstvom i svim onim 
tragičnim zabludama i greškama. Ali zato će se naći da je, naprimjer, 
monaški pokret koji je izraz autentičnog religioznog nadahnuća, nastajao 
svugdje izvan crkvene organizacije.) Kristova nauka je živi izvor, Crkva je 
mirujuće jezero; prva se doimlje kao umjetnička slika divlje ljepote, druga 
kao fotografija u zlatnom luksuznom okviru. 

Suprotnost o kojoj je riječ više je nego razlika između vizije i realnos- 
ti. Njeni različiti aspekti tiču se samo suštine. Rodonačelnik kršćanstva je 
Isus; rodonačelnik Crkve je Pavle (ili Augustin). Od prvog potiče kršćanska 
etika, od drugog kršćanska teologija. Pa i ono kolebanje Crkve između Pla- 
tona i Aristotela, kojim je obilježena crkvena misao srednjeg vijeka, pos- 
ljedica je iste protivurječnosti. Opet je Kristova nauka kao religija bliža Pla- 
tonu, a kršćanska teologija Aristotelu. Russel iznosi mišljenje da je ova 
zamjena Platona Aristotelom bila greška," sa čime se svakako možemo slo- 
žiti. Jodl u /storiji etike piše: ,,U odnosu na praktično životno raspoloženje 
razlikuje se učenje prvobitnog kršćanstva, ukoliko dolazi do izražaja u 
evanđeljima, kako od kasnijeg crkvenog učenja (već od Pavlove teologije), 
tako i od okolnog svijeta, pa bio on jevrejski ili paganski" (str.80). I dalje: 
,Kršćanstvo kao etička religija u svim vremenima je tražena i nalažena u 
evanđeljima; kršćanstvo kao misterija, kao religija i spasenje - u apostols- 
kim spisima." Crkva se uvijek pozivala na Pavla i njegova pisma; vjera i 
moral uvijek na Isusa i Evanđelje. Sa Pavlom se završava uzvišena i jed- 
nostavna historija o Kristu, a počinje historija svećeničke religije, crkve. Za 


2. B. Russe! tvrdi da je teologija imala svoj uzor u matematici podjednako u staroj Grčkoj, srednjem vi- 
jeku i Evropi sve do Kanta (B.R., /storija zapadne filozofije, str.56). 

3. Sv, Franjo Asiški, osnivač franjevačkog reda, bio je laik bez teološkog obrazovanja. A njegov glavni 
zavjet - zavjet siromaštva - Crkva je kasnije i zvanično odbacila. 

4. B. Russel, /sto, str.464. 

razliku od Evanđelja, Pavle potvrđuje svojinu, rad, privređivanje, staleže, 
brak, pokoravanje vlasti, nejednakost, pa i ropstvo. Na jednoj strani stoji 
Evanđelje i Krist, a na drugoj teologija i Crkva. Prvo je ideja, drugo real- 
NnOst. 


Odjeljak 3 
MARX I MARKSIZAM 


Marksizam je uglavnom dosljedan u teoriji i nužno nedosljedan u 
praksi. Marksizam konsekventno tvrdi: čovjek je proizvod vanjske sredine i 
kao biološko i kao društveno biće; biće određuje svijest a ne obrnuto; naša 
mišljenja, naša vjerovanja i naša psihologija odraz su našeg socijalnog 
položaja; historijska zbivanja nisu rezultat ideja i svjesnog djelovanja ljudi, 
nego objektivnih, od čovjekove volje nezavisnih faktora; ona su podvrgnuta 
neumoljivom determinizmu. 

Feudalizam nije srušen zato što je to neko htio i težio, ma koliko da je 
htio i težio. On je nestao kao posljedica promjene (razvoja) proizvodnih 
snaga, dakle materijalnih, nesvjesnih, objektivnih faktora, koji su izvan 
ljudske moći i htijenja. Razvoj kapitalizma kao društvenog sistema stoji 
potpuno izvan utjecaja teorija koje o njemu pišu samouvjereni mislioci, 
ekonomisti, pravnici i etičari. Taj razvoj isključiva je funkcija ekonomske 
osnove, proizvodnih snaga itd. 

Bilo bi sada logično pretpostaviti da i uspostavljanje socijalističkog 
poretka, socijalistički prevrat, niukoliko ne zavisi od utjecaja političkih par- 
tija, literature, policije, državnih i političkih mjera, nego prije svega, ili još 
tačnije, isključivo od razvoja proizvodnih snaga. Jer socijalistički prevrat 
nastaje kada razvoj tehnike i armija industrijskih radnika toliko prerasta 
postojeći produkcioni odnos da dolazi do poremećaja ravnoteže i time do 
neminovnog rušenja. Upravo tako se i tvrdi u svim marksističkim udž- 
benicima, dakle samo U - teoriji. 

U realnom životu - kao što se ni vjernici ne pouzdaju mnogo u Božiju 
intervenciju, tako ni ateisti ne vjeruju suviše u svoj ,prirodni tok stvari". 
Oni malo šta prepuštaju ovim ,,objektivnim faktorima"', već nastoje svjes- 
nom akcijom upravljati ljudima i tokom događaja. Oni ne čekaju da ideolo- 
gija ponikne spontano i kao odraz ,,materijalnih uvjeta proizvodnje". Tamo 

gdje nema dovoljno ovakve samonikle ideologije, oni je uvoze, tako da 
komunističke ideologije, pa i vlasti, ima i tamo gdje nema njoj odgovara- 
juće bazične klase - radničke klase. Oni koji tvrde da ličnosti ne stvaraju 
historiju, od običnih, često poročnih smrtnika stvaraju nepogrešive, premu- 
dre, ,,za glavu više od drugih ljudi"! vođe-bogove, čijoj mudrosti zahvaljuje- 
mo za sve, počev od pobjeda na bojnom polju, pa do revolucionarnog raz- 
voja lingvističke nauke. Po marksističkoj shemi trebalo bi očekivati 
redoslijed: razvijena industrija - radnička klasa - politička partija. Ustvari, 
ovaj redoslijed je obično obrnut, pa među odlukama komunističkih vlada u 
nerazvijenim i polurazvijenim zemljama nalazimo i takve gdje partija 
odlučuje da podigne industriju i s njom radničku klasu. Stvari se dakle 
obrću: svijest stvara biće, politika historiju, a nadgradnja bazu. Od Marx- 
ove sheme nije ostalo ništa osim političke vlasti komunističke partije, a ova 
u takvoj situaciji najčešće 1 nije sastavljena od radnika, nego od socijalno 
heterogenih, ali vlasti odanih elemenata. 

Po Marxu razvoj ide postupno i nužno, i ne može se ni spriječiti ni pri- 
siljavati. Pa ipak marksisti svugdje u svijetu nameću jedan te isti recept 
društvenog i ekonomskog poretka, ne obazirući se mnogo na činjenicu da je 
postojeći ekonomski i društveni razvoj na sasvim različitim stupnjevima. 
Program komunističke partije u SAD ne razlikuje se bitno od programa 
komunističke partije u Kostariki ili Indoneziji. Danas u svijetu postoji pre- 
ko 80 komunističkih partija koje djeluju u veoma različitim uvjetima dru- 
štvenog i ekonomskog razvoja, od plemenskog uređenja u nekoj zemlji 
Afrike do najrazvijenijih oblika kapitalizma u Evropi, ali sve one propovij- 
edaju skoro isti ekonomski i društveno-politički model. Ako je učenje o 
bazi i nadgradnji tačno, kako onda različitim bazama može odgovarati uvi- 
jek i svugdje jedna ista komunistička nadgradnja: društveno vlasništvo nad 
sredstvima za proizvodnju, kolektivizacija u poljoprivredi, jednopartijski 
sistem političke vlasti, idejni i politički monopolizam, itd? Kako se na bilo 
koju društveno-ekonomsku strukturu može nakalemiti socijalizam, narav- 
no, ako su premise historijskog materijalizma tačne? 

Nedovoljnost materijalističkog objašnjenja historijskih događaja može 
se ispitati uzimajući kao predmet ispitivanja bilo koji period historije. Ipak 
ima nešto od historijske ironije u činjenici da najočigledniji demanti postav- 
ki historijskog materijalizma predstavljaju pojave vezane za stupanje na 
historijsku scenu komunističkih pokreta i država u prvoj polovini ovoga vi- 
jeka. Komunistički prevrati i, u vezi s njima, komunističke vlasti, ne pojav- 
ljuju se tamo gdje bi ih po teorijama historijskog materijalizma (konkretno: 
teoriji kapitalizma 1 socijalističke revolucije) trebalo očekivati. Naprotiv, 

događa se sve suprotno. Historija komunističkih prevrata jeste niz neobja- 
šnjivih anomalija sa stanovišta historijskog materijalizma. Komunistički 
pokreti uspijevali su ne tamo gdje su se ostvarili tzv. objektivni, materijalni 
uvjeti socijalističke revolucije, nego prije svega tamo gdje su se stekli po- 
trebni subjektivni uvjeti: snažna politička partija ili vanjska, dakle svjesna 
intervencija. 

Radi se o tome da je marksizam kao teorija morao prihvatiti ideju his- 
torijskog determinizma a da se kao praksa mora odricati te ideje. I ovo prih- 
vatanje i ovo odricanje podjednako su simptomatični za predmet koji raz- 
matramo. Ovu pojavu pravilno razumije samo onaj ko shvata da je ona bila 
neizbježna. 

Engels je priznavao da su zbog odviše dosljedne primjene marksis- 
tičke teorije o uvjetovanosti ideja ekonomskom stranom života ,, ponekad 
nastajale začuđujuće besmislice"! (pismo Konradu Smitu od 5.VIII 1890.). 
On polemizira protiv knjige Paula Bartha Filozofija historije Hegela i hege- 
lijanaca do Marxa i Hartmanna, u kojoj autor tvrdi da marksizam odbacuje 
svaki utjecaj svijesti na ekonomiku. Engels se zalaže za ,,ne odveć dosljed- 
nu primjenu teorije uvjetovanosti" i govori o tzv. , povratnom utjecaju ideja 
na bazu", da bi ovo odmah poništio dodatkom ,,ali samo u granicama nji- 
hove opće zavisnosti od ekonomskih uvjeta". Od nekog nezavisnog djelo- 
vanja svijesti na biće nije ostalo ništa, ali je ostalo karakteristično kole- 
banje, odstupanje materijalizma pred jasnim činjenicama života. Mnoge od 
ovih činjenica marksizam je morao prihvatiti na račun svoje unutrašnje 
dosljednosti. Pozitivistički mislioci odricali su marskizmu karakter nauke 
jer je sadržavao mnogo idejnih, političkih, etičkih, pa čak i mitskih elemen- 
ata. Ali, pozitivizam je ostalo literatura, a marksizam je krenuo u osvajanje 
svijeta. On je to mogao jer nikad nije bio - ili nije ostao - čista nauka. 


2. 


Učenje o alijenaciji, koje pripada ranim radovima Karla Marxa, u su- 
štini je idealističko. Njegovo porijeklo treba tražiti u snažnom utjecaju 
hegelovske filozofije čiji je utisak u Marxovoj duši bio još uvijek veoma 
snažan. Najvjerovatnije su i sam Marx i njegovi sljedbenici uočavali ovaj 
neodređeni karakter teorije otuđenja, pa je nisu mnogo spominjali. To je 
najvjerovatniji razlog što su Marxovi Ekonomsko-filozofski manuskripti u 
kojima je Marx razmatrao ovo pitanje, inače pisani još 1844. objavljeni tek 
tridesetih godina ovoga vijeka (80 godina nakon Manifesta i preko 60 godi- 

na nakon prve sveske Kapitala). Drugo djelo u kome se osjeća sličan duh, 
Teze o Feuerbachu, iz istog su doba kao i Manuskripti. Oba ova djela, kod 
kojih se osjeća snažna humanistička nota, faza Marxovog nedosljednog 
materijalizma, pripadaju mladom Marxu. Pod marksizmom, međutim, treba 
podrazumijevati djela iz Marxove zrele faze. To su prije svega Kapital i 
Prilog kritici političke ekonomije, posebno predgovor ovoj Kritici, u kome 
je Marx dao rezime materijalističkog shvatanja historije. 

Proces unošenja tuđih, nematerijalističkih elemenata u marksizam nas- 
tavljen je naročito, i neizbježno, pošto je marksizam pokušao da se iz nacrta 
pretvori u životnu praksu. U nekim aspektima sam Marx bi danas teško pre- 
poznao svoje učenje u nizu društvenih sistema koji se pozivaju na njegovo 
ime. U ovom pogledu postoji jedna simptomatična činjenica: protestantske 
zemlje, zemlje koje su se kroz proces reformacije oslobodile katoličkog ro- 
mantizma i mistike, ostale su imune na marksizam. Obrnuto, među romans- 
kim narodima, koji su uvijek bili više narodi srca nego razuma, kao i u ne- 
razvijenim zemljama, komunističke ideje imale su ogromnog uspjeha. 
Protestantski narodi odbacili su komunizam iz istih razloga iz kojih su od- 
bacili i katoličanstvo. Dolazimo do paradoksalnog zaključka, da je komuni- 
zam svoju snagu crpio iz istih onih sila iz kojih je crpe religija i mistika. 
Gdje nema uvjeta religija. nema ih ni komunizam. 


3. 


Sa stanovišta historijskog materijalizma ne može se, strogo uzevši, 
govoriti o pravednim i nepravednim društvenim odnosima (to se može 
samo praktički). Ne postoje pravedni i nepravedni odnosi, postoje samo 
održivi, historijski opravdani, i neodrživi, historijski neopravdani odnosi 
(neka se obrati pažnja kako je pravednost moralni, a održivost fizički, me- 
hanički pojam). Kapitalistički odnosi, dok su u skladu sa tehničkom bazom 
- proizvodnim snagama, u marksističkom rječniku - održivi su, pa bismo 
mogli zaključiti da su i pravedni odnosi. Oni će postati nepravedni kada vi- 
še ne budu ,,po mjeri"! proizvodnih snaga, dakle, ne kada postanu suprotni 
nekim moralnim obzirima, nego određenim objektivnim, od morala potpu- 
no neovisnim mjerilima. Proističe da je sve njihovo nasilje prije tog trenut- 
ka nužno, dakle nije nepravedno, pa prema tome ni nemoralno. Jer, kako to 
izričito kaže Marx, ,,ukoliko je dati sistem proizvodnje nužan, nužna je i ek- 
sploatacija čovjeka po čovjeku". 

Ali sami marksisti ne drže mnogo do ove definicije koja jeste briljant- 

na, ali i beživotna, jer svaku ljudsku akciju čini bespredmetnom. Sjajnim i 
logičnim definicijama mjesto je u udžbeniku, a u praksi se svi služe shva- 
tanjima koja su manje konsekventna, ali su bliže čovjeku i životu. U svojim 
praktičnim istupanjima klasici marksizma, a još više političari i državnici, 
termin eksploatacije upotrebljavaju isključivo u njegovom moralnom, ljuds- 
kom značenju. Eskploatacija prestaje biti samo prisvajanje tuđeg rada, jed- 
na ekonomsko-tehnička operacija u procesu proizvodnje. U djelima samog 
Marxa (pogledajte npr. odjeljak ,, Radni dan" u Kapitalu) eksploatacija do- 
biva jasnu ljudsku, moralnu dimenziju. To nije više tehnički (goli ekonom- 
ski odnos), to je odnos između dobra i zla. Esploatatori postaju oličenje zla, 
a njihove žrtve oličenje dobra i pravde (sjetimo se ,, Saveza pravednika", 
koji je prethodio Marxovom ,,Savezu komunista" - trag je ostao u nazivu). 
Iznoseći primjere eksploatacije radnika, Marks je pun neprikrivene osude, 
iste one kojom starozavjetni proroci grme protiv zla i nepravde. Ali stav 
vjerskih reformatora i moralnih propovjednika razumljiv je i konsekventan, 
jer sa stanovišta religije zlo nije neizbježno. Osuda zla pretpostavlja da je 
zlo pitanje čovjekovog izbora, njegove zle i dobre volje, inače bi ova osuda 
bila bespredmetna, kao što bi bila bespredmetna osuda zemljotresa ili epi- 
demije. Osuđivati nužnu eksploataciju protivurječnost je u sebi. Ali upravo 
činjenica da mi osuđujemo eksploataciju, da moralno reagiramo na nju, još 
više da to čak i Marx čini, pokazuje da se jedan odnos među ijudima ne 
može svesti na goli ekonomski odnos kako to marksizam tvrdi, i da je mo- 
ralni aspekt ovog odnosa realnost na svoj način.? U osudi eksploatacije na- 
lazi se jedna od protivurječnih tačaka Marxova učenja. U ovoj osudi Marx 
jeste istinit, ali nije konsekventan. Najslavniji materijalistički mislilac nije, 
dakle, bio dosljedan materijalista, a težište problema u tome je što on to nije 
mogao ni biti." Možemo se upitati i koliko je bio čist materijalizam ili atei- 
zam samog Lenjina, ako je njegov najomiljeniji pisac - po vlastitom priz- 
nanju - bio jedan Tolstoj. Čini se da životna snaga marksizma potiče dije- 
lom od tih nedosljednosti, ustvari, od prisustva moralnih i idealističkih 
elemenata, kojih se Marx nije mogao osloboditi. Jer, marksizam je htio biti 


5. Ženi svoga prijatelja Kugelmana, koja se žalila na teško razumijevanje Kapitala, Marx je preporučio 
da čitanje knjige počne od Osme glave - ,Radni dan". Ovaj dio Marxovog glavnog djela u mnogim 
zemljama je štampan kao separat, jer je bio bliži ljudima, pošto je sadržavao moralni, a ne historijski ili 
uopće objektivni pristup. Svakom čovjeku će uvijek biti bliža moralna osuda eksploatacije od filozofije 
koja tu eksploataciju objašnjava historijskom nuždom ili je svodi na jedan ekonomsko-tehnički aspekt 
proizvodnje. , Iskopčavanje" iz moralnog gledanja na stvari čovjeku nije moguće. Načelno, svaka drama 
je neuporedivo složenija od bilo koje matematičke apstrakcije. Ali svaki čovjek će dramu lakše 
razumjeti" nego neki zakon fizike ili hemije. To je slučaj i sa , Radnim danom". 

6. Slično zapaža i Russel; , Marks je sebe proglasio za ateistu, ali je zadržao jedan kosmički optimizam, 
koji se može opravdati samo teizmom" (B. Russel, Istorija zapadne filozofije, str. 754). 

nauka, a više je značio mesijanstvo (starozavjetno po svom porijeklu), apel, 
nadu, historijsku pravdu i humanost u izvjesnom smislu. Suprotno htijenju i 
namjerama, kod Marxa kapitalista i radnik nisu samo funkcije, nazivi za 
slučajni položaj subjekata u procesu rada, nego moralni likovi, suprotnost 
između zla i dobra. Jedan je ugnjetač, drugi je ugnjeteni, a ova klasifikacija 
moralno angažira ljude. U suprotnosti između radnika i kapitaliste Evrope- 
jac ponovo doživljava izvorni jevrejski antagonizam između pravednog i 
nepravednog. 

Zanimljivo je da se u socijalizmu pojavila osuda tzv. ekonomizma, 
koji hoće da ekonomiju zasnuje na zakonima ekonomije, tj. interesa. Su- 
protno ekonomizmu, traži se odricanje sadašnje generacije za dobro 
budućih. Priznavanje određenih moralnih principa u praksi marksizma (nas- 
uprot vrlo jasnim stavovima klasika marksizma o ovom pitanju), ustvari je 
priznanje nemogućnosti ostvarenja dosljednog materijalizma u životnoj 
praksi. Poznato je da je već II internacionala odstupila od marksističke neg- 
acije morala i reafirmirala princip pravičnosti nasuprot devizi da cilj oprav- 
dava sredstvo. Kasnije nalazimo pozive za žrtvovanje i odricanje svega 
ličnog u korist partije kao kolektiva. U Kini za vrijeme tzv. kulturne revolu- 
cije napada se stav (koji se pripisuje Liu Sao Čiju) da je ,,svako prije svega 
najvažniji samome sebi". U političkoj i društvenoj praksi SSSR-a i Kine 
nalazimo pojavu tzv. ,moralnih'!? umjesto materijalnih stimulansa u na- 
građivanju rada, što je za jednu komunističku zemlju, zasnovanu na mate- 
rijalističkoj filozofiji, moralo predstavljati neobjašnjiv paradoks. Ne mož- 
emo biti dosljedni ateisti i materijalisti i kada to svim srcem hoćemo. 


Odjeljak 4 
BRAK 


Odabrali smo ovu staru ustanovu (staru koliko i čovječanstvo) jer se u 
njoj sa vanrednom jasnošću može pratiti sukob čistih ideja i životne real- 
nosti, ili, što je isto, čistih ideja i islama. 

Čista religija zahtijeva čednost, materijalizam načelno dopušta potpu- 
nu seksualnu slobodu, ali spuštajući se sa visina teorije u život i suočivši se 
sa mnogim teškoćama u praksi, oba učenja evoluiraju ka ustanovi braka 
kao srednjem rješenju. 

U izvornom kršćanskom učenju nema nikakvog osnova za ustanovu 

braka. Krist je tražio potpunu čednost. ,,Rečeno vam je: ne čini preljube. A 
ja vama kažem: svako ko pogleda ženu sa željom, već je počinio preljubu u 
srcu svome" (Mat.,V, 27-28). Te riječi ne mogu značiti ništa drugo nego da 
čovjek po Kristovoj nauci uopće treba težiti potpunoj čednosti - veli Tol- 
stoj, pa zaključuje: ,,Veoma se varaju oni koji misle da ih ceremonija braka 
oslobađa obaveze spolnog uzdržavanja da bi postigli što veću čistotu." A 
Sv. Pavle u jednoj od svojih poslanica poručuje: ,,Neoženjeni se brine o 
Božijem, o tome kako da ugodi Bogu, oženjeni brine o svjetovnom, o tome 
kako da ugodi ženi" (I Kor.,V1I,38). Uopće, na brak se gleda kao na nužno 
zlo, na neizbježnu degradaciju savršenog: ,,Dobro je da se čovjek ne dotiče 
žene ali da bi se izbjegao blud, neka svaki čovjek ima ženu, a svaka žena 
muža" (I,Kor.,1-2). U posljednjoj Pavlovoj poruci počinje se osjećati slab- 
ljenje jasnog kršćanskog načela, kompromis, skretanje prvobitnog kr- 
šćanstva ka realnosti života i prakse. Sa kršćanskog stanovišta, brak nije 
načelno, nego praktično rješenje (,,da bi se izbjegao blud" - Sv. Pavle). 

Na drugom polu nalazimo jednako, odbacivanje braka, ali iz sasvim 
suprotnih razloga. ,Individualni brak javlja se kao podjarmljivanje jednog 
spola po drugom..."; , Prva klasna suprotnost podudara se sa razvojem an- 
tagonizma između muža i žene u pojedinačnom braku... Prelazom sredstava 

- proizvodnje u kolektivno vlasništvo prestaje pojedinačna porodica da bude 
ekonomska jedinica društva. Privatno kućanstvo se pretvara u društvenu in- 
dustriju... Društvo se podjednako brine za svu djecu, bila ona bračna ili 
vanbračna. Time otpada briga radi ,,posljedica'', koje danas predstavljaju 
najbitniji društveni, moralni i ekonomski momenat, što sprečava da se neka 
djevojka poda bez ikakvih obzira ljubljenom muškarcu. Neće li to biti do- 
voljan uzrok da se postepeno ostvari slobodan spolni život, a time i široko- 
grudnije javno mišljenje u pogledu djevičanske časti i ženske sramote?" (F. 
Engels, Porijeklo porodice, privatnog vlasništva i države). 

Naći će se jasna veza između kršćanskog pogleda na svijet i zahtjeva 
za spolnim uzdržavanjem.! Na Zapadu neki pisci materijalitičke orijentacije 
ovu vezu vide kao zavisnost između potiskivanja seksualnosti i nazadnih 
društvenih sistema. Ovdje spadaju teorije Wilhelma Reicha, Trockog i tzv. 
,frankfurtske škole"'. Herbert Marcuse iznosi ideju da kapitalizam guši sek- 
sualnu slobodu da bi esploatirao energiju seksa na drugom planu, itd. 


7. Ovaj zahtjev dobivao je u nekim slučajevima ekstremnije forme. U kršćanstvu je uvijek bila živa i 
jaka tendencija ka kastriranju. Origen je izvršio samokastriranje radi očišćenja tijela. Pripadnici kr 
šćanske sekte Valerijana u Arabiji primjenjivali su uškopljavanje i čak ga nametali putnicima koji su 
prolazili kroz njihove zemlje. Kastriranje je bilo poznato i nekim drugim religijama. Tek krajem XIX vi- 
jeka Crkva je zabranila uškopljavanje. 

Celibat, ,,zavjet nevinosti"', ne zasniva se izravno ni na Božijoj zapovi- 
jesti, ni na prvobitnoj crkvenoj tradiciji (uveden je tek koncilskim dekretom 
1139.). Ali, bez obzira na to, celibat je logičan zahtjev kršćanstva, kao što 
je sloboda spolnih odnosa prirodan zahtjev materijalizma. Na posljednjem 
Vatikanskom koncilu bilo je pokušaja da se pokrene rasprava o ukidanju 
celibata, ali je ova polemika glatko otklonjena. Svakako, posebno je pitanje 
što u životnoj praksi nijedno od ovih načela neće moći biti dosljedno prove- 
deno i potpuno potisnuto ono drugo. Tako je celibat ostao praksa samo mal- 
og broja odabranih, a u SSSR-u je nedugo iza revolucije i poslije vrlo nega- 
tivnih iskustava sa potpunom ,,slobodom"" došlo do vraćanja ustanovi 
braka. 


Ustanova braka nema, dakle, osnova ni u strogo religioznom, ni u 
strogo materijalističkom viđenju stvari. Ona nije ,po mjeri" ni kršćanstvu, 
ni komunizmu. Ali suočeni sa stvarnim čovjekom i tjerani željom da od lit- 
erature postanu praksa, oba se učenja počinju kretati ka ustanovi braka, ali 
sa potpuno različitih polaznih pozicija: kršćanstvo od zahtjeva potpune 
spolne čednosti, a komunizam sa suprotnog pola: od neograničene spolne 
slobode. Pri tome kršćanstvo dolazi do tačke koja označava brak kao sakra- 
ment, a materijalizam do braka kao ugovora, pa čak i do svečanog, strogo 
formalnog ugovora (za ovo posljednje vrlo je indikativan razvoj sovjetskog 
bračnog prava). Razmak između katoličkog i građanskog braka ostaje ne- 
savladan, zbog nerješivog pitanja razvoda braka. Sveta bračna veza neraski- 
diva je, jer bi inače bila običan ugovor, i obrnuto: apsolutno neraskidiv brak 
izgubio bi karakter ugovora i pretvorio bi se u fetiš, što svaki pozitivizam. 
mora odbaciti. 

Ova dva tipa braka spojio je u jedan tip islamski brak. Za evropski 
način gledanja, islamski brak je vjerski i ,građanski". Sa jednako osnova 
tvrde jedni da je on ugovor, kao što drugi dokazuju da je svečani vjerski 
čin. Zaključuje se pred ,svećenikom"'' i pred državnim funkcionerom, ali to 
je - jedno isto lice. To je ,, registracija"! i vjerska ceremonija, ali istovremeno 
i u istom činu. Islamski brak je raskidiv - jer je ugovor, ali je razvod braka 
na granici dozvoljenog (,,najpokuđenija od svih dozvoljenih stvari"! - Mu- 
hammed, a.s.) - što je izraz vjersko-moralnog pristupa. Ustvari, brak je 
tipična islamska ustanova. Kao i čitav islam, brak je rješenje koje cilja na to 
da se pomire duhovne težnje i tjelesne potrebe, da se spasi čednost bez od- 
bacivanja ljubavi, da se uspostavi seksualni život životinje, koja može post- 
ati čovjek, ali ne može postati anđeo. Ovaj cilj u svojoj biti je islamski. 

Brak spada u isti red sa pravdom; to su one ideje grubljeg sastava koje 
će spasiti više čednosti i dobra na ovom svijetu nego njihovi kršćanski ek- 

vivalenti: čednost i sveopća ljubav. Što je to tako, spada u posebne zagonet- 
ke ljudskog postojanja. Tolstoj uočava ovu činjenicu, iako iz nje ne izvodi 
pravi zaključak: ,,Pošto u pravom kršćanskom učenju nema nikakva osnova 
za ustanovu braka, to ljudi našeg kršćanskog svijeta, koji osjećaju da ta us- 
tanova nema osnova u kršćanskom učenju, a ne vide pred sobom Kristov 
ideal - spolnu čistotu, jer ga skriva učenje koje sada vlada, ne znaju kako da 
se upravljaju u pogledu braka. Otuda i dolazi pojava koja u prvi mah izgle- 
da čudnovata, da su kod naroda koji priznaju religiozna učenja mnogo niža 
od kršćanskog, ali koji imaju jasna spoljna opredjeljenja, porodična načela i 
supružanska vjernost neuporedivo tvrđa nego u takozvanih kršćana. Kod 
naroda koji priznaju učenja niža od kršćanskog postoje određena suložni- 
štva, poligamija, poliandrija, utvrđeni izvjesnim granicama, ali nema one 
spone raspuštenosti što se javlja u suložništvu, poligamiji i poliandriji, koji 
caruju među ljudima kršćanskog svijeta pod vidom tobožnje monogamije" 
(Lav Tolstoj, Put u život). 


Odjeljak 5 
DVIJE VRSTE PRAZNOVJERJA 


Ako su naša razmatranja tačna, tada postoje dvije vrste 
,praznovjerja': prva, kada nauka pokušava objašnjavati čovjekov unutra- 
šnji svijet; druga, kada religija pokušava objašnjavati prirodne pojave. 

Tumačeći duhovni svijet, nauka ga je objektivizirala (tako je od duše 
stvorila ,,psihu"', a od Boga - prauzrok), a religija je prirodu neumorno per- 
sonalizirala, dakle, pretvarala u ne-prirodu. Radi se o zabludama iste vrste, 
ali ,recipročnim"', u obrnutom odnosu. 

Primitivne religije sa svojim čarobnjacima, tabuima, vjerovanjima u 
čudesne moći nekih čina i stvari, bliske su praznovjerju, jedva se mogu raz- 
likovati od njega. Ustvari, ove religije još jednom, na svoj način, izražavaju 
čovjekov unutrašnji nesklad, njegovo dvojstvo. One izrastaju iz dviju os- 
novnih preokupacija ranog čovjeka i ranog čovječanstva. Prve, duhovne, u 
kojoj čovjek biva svjestan sebe kao bića različitog od prirode u koju je dos- 
pio, u koju je ,,bačen"; i druge, fizičke, nagona za održanjem u tom neprija- 
teljskom svijetu punom opasnosti. Primitivne religije rezultat su ovih dviju 
oprečnih težnji, obiju snažnih i živih, ali suprotnog smjera. Religiozna svij- 
est pod pritiskom potreba (nagona za održanjem) biva skrenuta na ovaj svi- 
jet, pa je cilj prirodan, ovosvjetski (uspjeh u lovu, porod, dobra žetva, za- 

štita od prirodnih sila, bolesti i sl.), a način ostaje neadekvatan, religijski: 
čini, vradžbine, obredi, igre, duhovne pjesme, simboli, slike. Primitivna re- 
ligija jeste religiozna svijest pogrešno orijentirana: umjesto prema unutra, 
prema čovjeku, ona je upravljena prema vani, prema Svijetu i prirodi. Pošto 
ne može ništa postići na ovom realnom (prirodnom) planu, primitivna reli- 
gija ostavlja na kritički um utisak čovjekove nemoći ili čovjekove zablude, 
što ona i jeste. | 

Ustvari, religija koja hoće da buđe zamjena za um, nauku i aktivnost, 
nalazi se u prirodnom sukobu sa razumom. Ovaj sukob se ne da izbjeći ako 
religija pretendira svojim dogmama zamijeniti naučne istine, svojim misti- 
cizmom slobodno rezoniranje i svojim obredima ličnu i društvenu akciju. 
Obrnuto, istinska religija može ići zajedno sa naukom - jedan oblik reli- 
gioznosti ili teizma poznat kod niza slavnih astronoma, matematičara i 
fizičara. Štaviše, nauka može podržavati religiju proširujući stalno hori- 
zonte svijeta ili uklanjajući korov praznovjerja, koji se oko religije prirodno 
stvara. Ako su razdvojene, religija vuče u zaostalost, a nauka u ateizam. 

Na sličan način, i nauka ima svoje oblike praznovjerja. Naučne praz- 
novjerice nastaju, nauka ih stvara, kada napusti oblast prirođe koja joj zako- 
nito pripada. Nepogrešiva u anorganskom svijetu (fizici, mehanici, astrono- 
miji), nauka se ponaša nesigurno i nespretno na terenu života (u biologiji i 
psihologiji, npr.), a pokazuje se potpuno nesposobna kada treba da definira 
tzv. životnu filozofiju. Slijedeći svoje metođe analize i kvantifikacije u 
oblasti ljudskog, nauka je stigla do negacije nekih važnih životnih i duhov- 
nih fenomena i do njihovog reduciranja na forme vanjske manifestacije. So- 
ciologiji religije izmakla je sama suština religije, biologiji život, psihologiji 
duša, a historiji njen unutrašnji ljudski smisao." Pozvana da objasni svijet i 
zbivanja u njemu, nauka će uvijek rekonstruirati jedno gledište potpuno 
mehanicističko. 

Tzv. dijalektički i historijski materijalizam pružaju izrazite primjere 
promašaja naučnog metoda u oblasti života i historije. Tako npr. ,,religija je 
opijum naroda", pravo je ,volja vladajuće klase", ukinuće ropstva je 
, ekonomski interes kapitalizma u razvoju", Kant i Goethe su ,,filistri koji 
su branili kapitalistički sistem", filozofija apsurda je izraz unutrašnje krize i 
bezizlaznosti kapitalističkog poretka. Jedan marksistički pisac objašnjava 


8. Razvoj psihologije kao nauke vrlo je indikativan u ovom pogledu. Biheviorizam, koji predstavlja 
posljednji zaključak ovog razvoja, objavljuje ,istjerivanje duše iz biologije", odnosno uspostavljanje 
,psihologije bez duše''. Logičan je rezultat ovoga viđenje čovjeka ,,s one strane slobode i dostojanstva". 
Upravo pod ovim naslovom izašla je nedavno knjiga jednog psihologa ovoga pravca (P.F. Skinner, Be- 
yond Freedom and Dignity, New York, 1971.). 

da Sartreova filozofija sa njenim temama granice, strepnje i smrti, odražava 
ustvari samo krizu kapitalizma, krizu jednog načina proizvodnje.? Službeno 
je ,,utvrđeno" da je socijalistički realizam jedini pravilni metod u umjetnos- 
ti, isto onako kako je nekada jedan crkveni koncil utvrdio da je Zemlja cen- 
tar svemira,itd. 

I veliki poznavalac ,Ijudskog materijala'", Balzac, dao je svoj doprinos 
zabludama ove vrste, kada je svojim slavnim romanima napisao manje sla- 
van predgovor i pokušao na pitanja koja se tiču čovjekove ličnosti primije- 
niti scijentističke i pozitivističke metode. U ovom pogledu Balzacov je 
Predgovor upečatljiv primjer neuspjeha naučnog metoda u humanoj oblas- 
ti. Istina o ljudskim stvorenjima, koju je autor ,,ljudske komedije" tako živo 
i istinito opisao u svojim romanima, ima malo veze sa intelektualnim obja- 
šnjenjima njihovih sudbina iz ,,Predgovora"'. 

Kada nauka objašnjava umjetničko djelo, ona ga reducira na ,,psiholo- 
ški fenomen". Za nauku umjetnik je žrtva psihoze. Psihoanalitičar Stekal je 
tvrdio da su ga njegova istraživanja dovela do neoborivog uvjerenja da ne 
postoji razlika između pjesnika i neurotičara. Sa stanovišta nauke fenomen 
umjetničkog stvaranja najbolje bi mogla istražiti opet jedna nauka - psihoa- 
naliza. Rezultat ovog istraživanja završit će se paradoksalnim zaključkom o 
podudarnosti stvaralaštva i neuroze. '? 

Ako se prilazi samo racionalistički, ne može se imati ništa protiv um- 
jetnih gradova, niti je moguć ikakav argument protiv kasarni a Za auten- 
tičnu arhitekturu. ,,Ako pošteno gradimo, katedrala se ne može razlikovati 
od tvornice", izvodi koliko konsekventan toliko apsurdan zaključak Mies 
van der Rohe, ideolog funkcionalizma. 

U biologiji nauka je završila konstatacijom da čovjek nije čovjek nego 
životinja, da životinja nije životinja nego stvar, da je život u krajnjoj liniji 
mehanika, tj. neživot. U etici se dogodio sličan obrt: um je zaključio da je 
moral samo suptilan, ,,prosvijećeni" oblik sebičnosti, tj. da je moral negaci- 
ja morala. Psihoanaliza je stavila znak jednakosti između stvaralaštva i bo- 
lesti. Itd. Tako se aktivnost nauke u ovoj humanoj (vanprirodnoj) oblasti 
zaključila jednim nizom negacija. Inteligencija je prvo zanijekala Boga, a 
onda, po jednom sistemu silazne gradacije, osporila čovjeka, pa zatim Život 
i konačno utvrdila da je sve mehanizam, igra i uzajamna interakcija molek- 
ularnih sila. Inteligencija nije mogla u svijetu otkriti ništa više od same 
sebe: mehanizam i kauzalitet. 


9. Lucien Goldman u jednoj anketi časopisa Ar! o pitanjima egzistencijalizma. 
10. O ovome vidjeti veoma interesantnu knjigu dr. Vladete Jerotića Bolest i stvaranje, Beograd, 1976. 


GLAVA XI 
TREĆI PUT IZVAN ISLAMA 


Odjeljak 1 
DUALIZAM ANGLOSAKSONSKOG SVIJETA 


Svoje temeljne predstave Evropa je formirala kroz surovu školu sred- 
njeg vijeka. Kao doživljaj djetinjstva, one nikada nisu mogle izbrisati se iz 
evropskog duha i postale su način na koji Evropa misli. Bez obzira da li je 
Evropa religiozna ili ne, ona će uvijek misliti u kategorijama kršćanstva: 
duša ili ovaj svijet, Carstvo Božije ili carstvo zemaljsko. Evropa će ili 
ogorčeno, nepomirljivo odbacivati nauku ili isto tako ogorčeno i nepomir- 
ljivo odbacivati religiju. Nijedan vjerski pravac u Evropi neće moći imati i 
socijalni program. I religija Evropljana i njihov ateizam imali su radikalni, 
isključivi karakter. 

Ipak, jedan dio zapadnog svijeta, zahvaljujući geografiji i historiji, 0s- 
tao je izvan direktnog upliva srednjovjekovnog kršćanstva, pa i izvan kom- 
pleksa ovog snažnog vijeka. Taj dio svijeta pronalazio je i pronašao jedan 
srednji put, koji spolja mnogo podsjeća na islamski srednji put. Riječ je, na- 
ravno, o Engleskoj, a zatim, u izvjesnoj mjeri, o anglosaksonskom svijetu 
uopće.! 

Engleska je jedan poseban odsjek evropske historije koji se mora pos- 
matrati odvojeno. Bez Engleske Evropa ima samo dva doba: doba crkve i 
doba države. Srednje, islamsko doba u historiji Evrope postoji samo kao 
doba Engleske.? Demokratija, ova mješavina sekularnih i metafizičkih prin- 
cipa, u Evropi je engleski izum. Historija Engleske jeste historija evropske 
demokratije. Nietzsche, čovjek koji je Evropi pripadao kao rijetko ko drugi, 
odlično je osjećao ovu razliku između engleskog i evropskog duha, o čemu 
svjedoči njegova poznata rečenica: ,,Ko će spasiti Evropu od Engleske, i 
Englesku od demokratije!...'" Sa gledišta jedne filozofije historije, pojava 
Engleske i uopće angloameričkog duha u historiji Zapada odgovara pojavi 
islama u historiji Istoka. ovo je smisao Spenglerove paralele Muhammed - 


1. Nešto dalje ćemo vidjeti kako se razblaženi oblici ovog fenomena susreću u većini zemalja reformira- 
nog kršćanstva. 

2. Kršćanstvo je historiju zapadnog svijeta moralo rascijepiti na dva potpuno odvojena i suprotna peri - 
oda: srednji i novi vijek, koji se odnose kao religija i nauka, crkva i država. Ova historijska shema ne 
vrijedi za Englesku, ili barem ne u onom smislu kao na Kontinentu. 

Cromwell (Propast Zapada), kao ličnosti koje su , istovremene"! u njegovoj 
svjetsko-historijskoj viziji. Sa Cromvellom počinje historija jedinstvene 
engleske crkve i države i engleska svjetska država. Sa Muhammedom, a.S., 
počinje historija jedinstvene islamske vjere i države i islamska svjetska drž- 
ava. Obojica su bili čvrsti, puritanski vjernici i osnivači svjetskih imperija. 
Za islamski i za anglosaksonski duh to je prirodno, isto onako kako je za 
evropski duh strano. Ljudevit ,, Pobožni"! upropastio je franačku državu, a u 
islamu je svaki politički i društveni napredak počinjao vjerskom obnovom. 
Čim se evropska država osnažila, ona je postavila zahtjev za primat - jedna- 
ko kao i Crkva nekoliko vijekova ranije. To je druga Canossa u Evropi 
(prva je ona iz 1077.godine, kada se Henrik IV pokorio pred papom Grgu- 
rom VII). Inkvizicija, koja je harala po Evropi, nikada nije prodrla u Eng- 
lesku. Engleska ne poznaje ni Canossu ni inkviziciju kao što ih ne poznaje 
ni islam. Engleskom reformacijom - po nekoj unutrašnjoj logici - uništene 
su istovremeno dvije krajnosti: papinska i carska dominacija. Za Evropu 
XV i XVI vijeka Engleska je bila revolucionarna. Za današnju Evropu Eng- 
leska je konzervativna. Za razliku od Evrope, u Engleskoj riječ konzervati- 
zam ima pozitivan prizvuk. Ovdje ona znači zahtjev da se sačuva 
(,conserve") autentični engleski duh, a ovaj znači srednju poziciju u naj- 
širem smislu riječi. ' 

Već predgovor zvaničnom engleskom prijevodu Biblije počinje 
riječima: ,Mudrost Anglikanske crkve, još od prvog stvaranja njene javne 
liturgije, bila je da se drži srednjeg puta između dvije krajnosti." Čini se da 
je ovaj zavjet postao ,,druga priroda" Engleza. 

Ovaj dualizam engleskog načina mišljenja bit će nam razumljiviji ako 
se podsjetimo da je upravo Roger Bacon bio osnivač i preteča čitavog kas- 
nije umnog razvoja u Engleskoj. Zgradu engleske misli, koja je kasnije 
samo dograđivana, on je od početka zasnovao na dva odvojena temelja: un- 
utrašnjem iskustvu, kojim se dolazi do mistične iluminacije ili religije, i 
posmatranju, kojim se dolazi do prave nauke (scientia experimentalis). Iako 
je, kao i u islamu, religiozna komponenta čak naglašena, Bacon ostaje dos- 
ljedan dualista, i nikada ne pokušava naučni i religiozni način posmatranja 
svesti jedan na drugi. On ih ostavlja u ravnoteži. Ovog i ovakvog Bacona 
većina Engleza smatra najboljim i najautentičnijim izrazom engleskog duha 
1 osjećanja, a mnogi svu kasniju englesku filozofiju smatraju samo razvija- 
njem bekonskih principa mišljenja. Njegov ogromni utjecaj na razvoj i pu- 
teve engleske filozofije i nauke može se protumačiti samo ovim, na prvi po- 
gled kontroverznim pristupom. 

Ipak, jedna značajna činjenica vezana za Bacona nije dovoljno pozna- 

ta ni priznata, a to je da je otac engleske filozofije i nauke bio, ustvari, arap- 
ski đak. Na Bacona su ogroman utjecaj izvršili upravo islamski mislioci, a 
naročito Ibn Sina, koga Bacon smatra najvećim filozofom poslije Aristote- 
la? Ova činjenica bi možda mogla objasniti ne samo karakter Baconove 
misli, nego preko ovoga i porijeklo dualizma kojim je obilježena engleska 
misao uopće.' 

Da se u ovom pogledu malo šta izmijenilo i da Engleska ostaje vjerna 
svom duhu, može, kao dokaz, poslužiti ličnost jednog drugog, također veli- 
kog Engleza, koji je bio naš savremenik - Bernarda Shawa. Shaw je bio 
pjesnik i političar koji istovremeno propovijeda socijalističke ideje i anar- 
hoindividualizam. Neko ga je nazvao ,,neponovljivo jedinstvo protuslovlja" 
ciljajući, svakako, na to da je bio istovremeno satirik i mistik, oštar kritičar 
društva i nepopravljivi idealist. 

Ili: Na Kontinentu empiričar će redovno biti ateista. U Engleskoj ideo- 
log empirizma John Lock pojam Boga stavlja u središte svoje etičke teorije, 
a važnost onosvjetske sankcije (nagrade i kazne) za zasnivanje moralnog 
načela zastupa sa žarom jednog svećenika.,, Ako se čovjekova nada stavi 
samo u ovaj život, ako se samo ovdje može život uživati, tada nije ni čudno 
ni nerazumno ako se sreća traži u izbjegavanju svega što je ovdje neugod- 
no, i u slijeđenju svega što ovdje uveseljava... Ako nema izgleda iza groba, 
tad je zaključak opravdan: pijmo i jedimo; uživajmo u onome što uveselja- 
va, jer sutra smo mrtvi." Ovaj poznati empirista čak je iscrpno izložio 
svoje dokaze za postojanje Boga," a Hobbes, inače pozitivista i materijalis- 
ta, preduzeo je pokušaj da dokaže saglasnost svoga pojma prirodnog prava 
sa Biblijom (,Ouod lex naturalis est lex divina").! Ovo je tipično engleski 
način mišljenja. Kasnije će evropski mislioci složno i sasvim logično kon- 
statirati da je ,Iokovska pozicija neodrživa''. Međutim, činjenica je da je 
njegova, kao i Baconova i Hobbesova, protivurječna filozofija bila polazna 
tačka ne samo misaonog nego i sveg društvenog razvoja u Engleskoj. 


3. O ovome vidi: B. Russell, /storija zapadne filozofije, str. 452-453. Slično tvrđenje iznosi i autor na- 
jopsežnije historije logike, Karl Prant!: , Roger Bacon je sve rezultate koji mu se pripisuju na polju pri- 
rodnih znanosti preuzeo od Arapa" (K.P. Geschichte der Logik, III, Leipzig, 1972., str.121). 

4. Kada pokušavamo objasniti ovaj fenomen, zanimljivo je čuti i Russellovo objašnjenje. Po njemu, od- 
bojnost Engleza prema uopćavajućim teorijama posljedica je njihovog negativnog iskustva iz 
građanskog rata: ,, Sukob između kralja i parlamenta u građanskom ratu usadio je Englezima, jednom 
sazvagda, ljubav prema kompromisu i umjerenosti, i strah da se bilo koja teorija tjera do njenih logičnih 
konsekvenci, strah koji ih drži još i danas" (B. Russel, nav. djelo, str. 578). 

S.J. Lock, Essay on Human Understanding, sv.II, poglavlje 28, par. 10 i dalje. 

6. Isto, poglavlje X ,,Naše znanje o Božijem postojanju". 

7. Hobbes, De Cive, poglavlje IV. 

Oštro suprotstavljanje prirodnog i moralnog, karakteristično za shva- 
tanje kršćanstva, kod niza engleskih mislilaca ustupilo je mjesto  približ- 
avanju, a kod Shaftsburya čak potpunom izjednačavanju, Shaftsburyeva je 
moralnost ravnoteža sebičnih i nesebičnih osjećanja i ona može biti naru- 
šena ne samo prodiranjem sebičnih sklonosti, nego i suviše isključivim isti- 
canjem altruističkih osjećanja (ovo podsjeća na Aristotelovo ,,razumno 
etičko samoljublje'" i na neke poruke Kur'ana). Ovdje spada i engleska tzv. 
,Common-sense" filozofija - filozofija zdravog razuma, kao J.S. Millova 
formula izmirenja jedinke i društva. 

Cilj poznate kembridžske škole može se u najkraćem definirati kao 
,racionaliziranje teologije". Govoreći o značajnom predstavniku ove škole, 
R. Cudworthu, F. Jodil piše: ,Intimna povezanost između filozofije i reli- 
gije, između spekulacije i vjere, karakteristična je za cijelu kembridžsku 
školu, i tako postaje shvatljivo da isti čovjek, koji je kao filozof tako oštro 
naglašavao čisto racionalnu suštinu moralnog, koje na sebi samom počiva, 
kao propovjednik isto tako snažno ukazuje na neophodnost religioznog 
uzvišenja. Dakle, filozofija koja religioznoj potrebi pribavlja dovoljno sred- 
stava za zadovoljenje i religija koja se usklađuje sa umom i čije saznanje 
prožima toplinom oživljujućeg osjećanja. U tome su se slagali ljudi iz Cam- 
bridga. % 

Stvarajući teoriju tzv. morala korisnosti, veoma značajne etičke škole 
u 18. vijeku, engleski duh je nadmašio samoga sebe. Ova kvadratura kruga 
tipična je tvorevina engleskog eklektičkog duha. U literaturi je nazivaju i 
,engleski moral korisnosti". Posebno je karakteristično da se ova teorija u 
kasnijem razvoju u Engleskoj pojavljuje teološki obojena, pravac poznat 
pod nazivom ,teološki utilitarizam'". Ovdje spađaju Butler, sa svojim 
tvrđenjem da ,,savjest i samoljublje, ako našu sreću pravilno shvatimo, 
vode istim putem"; Hartly sa , miroljubivim uporednim postojanjem nje- 
gove materijalističke psihologije sa pojmom Boga i vjerom u besmrtnost" 
(Jodi); Worbarton, Pali i, konačno, u izvjesnom smislu i Richard Price. 

Palijevo izlaganje o usmjerenosti Božije volje na dobro stvorenja na 
osnovu posmatranja prirode, čisto je islamski metod i podsjeća na neka 
mjesta iz Kur'ana (vidi: Pali, Natura Theology). 

U ovoj plejadi mislilaca (,, srednje linije"') ističe se posebno ime Ada- 
ma Smitha. Ova tendencija se skoro doslovno izražava u činjenici da je on 
napisao dvije knjige prividno suprotnog sadržaja a, ustvari, veoma bliske: 
Teoriju moralnih osjećanja i Istraživanja o suštini i uzrocima narodnog 


8. F. Jodl, fstorija etike, str. 145. 

blagostanja, spadaju među najutjecajnija djela XVIII vijeka. Prva knjiga, 
koja je zasnivala etiku, polazila je od principa simpatije; druga, odnoseći se 
na društvenu ekonomiju, imala je rukovodnu ideju u principu sebičnosti, i 
činilo se da ove dvije knjige protivurječe jedna dugoj. Ali, Smith je kao 
nastavnik Glazgovskog univerziteta predavao etiku, ekonomiju i politiku, 
kao dijelove povezanog jedinstvenog kursa praktične filozofije. I ne samo 
to: Smith je, kako u spomenutim knjigama, tako i u svojim daljnjim spisi- 
ma, izričito ukazivao na vezu između etike i nauke o narodnom blagosta- 
nju. U Theory of moral sentiments čitamo sljedeće redove: ,,Kao što je ego- 
izam jedna činjenica, tako isto su i etička osjećanja. U općoj ekonomiji Bo- 
žijeg plana i s njima se računalo. Čovjek je jedinstvo; on ne može u priv- 
rednom životu biti nešto drugo nego što jeste inače." Totomianc nam čak 
iznosi neke svoje, uostalom sasvim logične, dojmove o protivurječnosti po- 
jedinih dijelova Smithovog opusa, utisak koji Evropljani uvijek imaju O 
Kur'anu i islamu. Pa i njegova - kao i Humeova - antipatija prema klerika- 
lizmu, svećeničkoj religiji i crkvenoj organizaciji, nameće neizbježne as0- 
cijacije na slične pojave u islamu. 

Spencerov Odgoj mogao je mirne duše napisati jedan musliman, a 
njegovo učenje da je moralno u suštini usklađenje između pojedinca i dru- 
štva (Principles of Ethics) i da razvoj teče tako da je istovremeno individua- 
lizacija sve savršenija, a uzajamna zavisnost sve veća - bilo tačno ili ne - 
tipično je englesko. 

Dok u katoličkoj Francuskoj nastavlja vladati nepomirljiva suprotnost 
spiritualističke i pozitivističke škole, u engleskoj etici će preovladati shva- 
tanje o izravnanju principa dobrobiti i principa savjesti. Misli J.S. Milla o 
ekonomiji, njegovo insistiranje na pomirenju individualnog i društvenog 
principa, kao i njegovo pridavanje izvjesnog moralnog značaja bogatstvu, 
imaju u sebi nečeg istinski zekatskog, kur'anskog. Ovdje treba spomenuti i 
pojavu pravca poznatog pod imenom engleskog neoidealizma u drugoj pol- 
ovini XIX vijeka (J.Martin, F.H. Bradley, P.H. Green i dr.), nakon perioda 
snažnog empirizma, svakako po već spomenutom engleskom obrascu." 

Ne mogu izbjeći a da ovdje ne citiram jedan duži pasus o engleskom 
političkom životu, iz pera R.H.S. Crossmana, savremenog engleskog pisca 
socijalističke orijentacije. Pošto je naglasio da je svaka jednostavna izreka o 
engleskom političkom životu skoro sigurno netačna i varava, Crossman 
nastavlja: ,,Viktorijanski poslodavac temeljio je, protivno od utilitarističkog 
9. Da , srednja" rješenja ne daju ,,srednje" rezultate upravo Engleska može poslužiti kao dokaz. Ova 


zemlja dala je svijetu Shakespearea, pjesnika ,,koji je o čovjeku znao sve," i Newtona, koji je definirao 
temeljni zakon koji vlada našim svemirom. 

teoretičara, svoju politiku na vjerskim temeljima. Mrzio je oligarhiju ne 
samo zato što je branila veleposjednike, nego i stoga što je očevidno kršila 
moralna načela... Gledajući u novom industrijalizmu golemo potencijalno 
oruđe za društveno dobro, osjećao je razvitak svoga posla kao Božanski po- 
ziv... To teološko insceniranje kapitalističke privrede dalo joj je neodoljivu 
snagu u engleskom životu... Intelektualna energija viktorijanskog doba nije 
bila upućena na kritiku utilitarističke ekonomije nego na teološku spekula- 
ciju. Gladstone je iskreno osjećao da je bilo isto tako dobro postati političar 
kao i svećenik... Veličajna moralna postojanost i samopouzdanje u XIX vi- 
jeku može se razumjeti samo ako se uzme dovoljno u obzir to religiozno 
uvjerenje... Tako je sva snaga evanđeoske gorljivosti bila usmjerena na un- 
apređivanje dobrih djela, a okrutna kapitalistička privreda ublažena je nov- 
om čovjekoljubivom filozofijom, koja je vjerovala da bi kršćanska ljubav i 
velikodušnost mogle same preokrenuti kapitalizam u kraljevstvo Božije. 
Ukinuće ropstva, oživljenje misionarskih pohoda, žigosanje dječijeg rada, 
proširenje javne nastave i mnoštvo ostalih pokreta, nisu potekli iz poli- 
tičkog uvjerenja,nego iz kršćanske svijesti o zajednici... Velika većina re- 
formatorskih pokreta XIX vijeka potekla je iz tog vrela, i tek pošto su ras- 
palili maštu naroda, postali su dio programa političara. Većinom je tada 
bilo pitanje slučaja i oportuniteta, koja će ih od dvije stranke sprovesti... 
Samo se u perspektivi tog vjerskog uvjerenja može dobiti prava slika eng- 
leskih političkih ideja." I dalje: ,Britanska demokratija stajala je u uskoj 
vezi sa borbom za vjersku slobodu... Tako se mogao i vjerski motiv, u 
svom primitivnom kršćanskom obliku, upregnuti u službu demokratije, a 
trijumf liberalizma doveo je do vjerske obnove u viktorijanskoj Engleskoj. 
Nigdje to još nije bilo moguće osim u Americi... Ali za njemačke i italijans- 
ke liberale napredak, narod i demokratija bili su predmet svjetovnog kulta... 
Odani katolik je osjećao da nerazdjeljivi jaz dijeli vjeru u Krista od vjere u 
progres, a odani liberalac, da je klerikalna dominacija nad duhom nespojiva 
sa demokratijom i slobodom.""!9 

I engleski socijalizam je specifičan. Na Kontinentu socijalizam je 
usko vezan za materijalističku ili ateističku filozofiju, a ,,na laburističkim 
govornicama u Engleskoj čuje se isto toliko citata iz Biblije koliko i sa 
crkvenih propovjedaonica u toj zemlji", piše iznenađeni reporter jednog 
francuskog lista. 

Isto tako, Bertrand Russell npr. izražava, bez sumnje, jedno autentično = 


10. R.H.S. Crossman, The Government and the Governed, kod nas u prijevodu: Između anarhije i dikta- 
ture, Zagreb,1940. 

englesko shvatanje kada kaže da se ,problem jednog društvenog poretka 
koji bi trajno zadovoljio, može riješiti jedino spajanjem čvrstine Rimskog 
carstva sa idealizmom Augustinove Božije države"', ili kada o pitanju da li 
ideje stvaraju svijet ili obrnuto piše: ,,Što se mene tiče, ja vjerujem da istina 
leži između ove dvije krajnosti. Između ideja i praktičnog života, kao i 
svugdje, postoji uzajamno djejstvo."!! 

U ovim i ovakvim gledanjima nije teško prepoznati duhovne izvore 
američkog pragmatizma. Sa svojim dualizmom, prihvatanjem i religije i 
nauke, ,ukoliko dokažu svoju praktičnu vrijednost"', sa svojim postulira- 
njem životne prakse kao mjerila istine, pragmatizam je tipična anglosak- 
sonska filozofija, istovremeno potpuno neevropska. Suštinu ovog pravca 
izložio je William James u svom glavnom djelu Pragmatizam. Neophodno 
je da iz ovog izvanrednog djela naveđemo bar tri karakteristična mjesta: 
, Većina nas priželjkuje dobre stvari sa obje strane linije. Činjenice su do- 
bre, naravno, dajte nam dosta činjenica; principi su dobri, dajte nam obilje 
principa. Svijet je nesumnjivo jedan, ako se posmatra na jedan način, ali 
isto tako je mnoštven, ako ga gledate na drugi način. On je u isti mah jedan 
i mnoštvo, usvojimo dakle jednu vrstu pluralističkog monizma. Sve je na- 
ravno nužno određeno, pa ipak, naravno naša je volja slobodna: neka vrsta 
determinizma slobodne volje bila bi najtačnija filozofija. Zlo dijelova je ne- 
porecivo, ali cjelina ne može biti zla: i tako praktičan pesimizam može da 
se spoji sa metafizičkim optimizmom. ? 


James ovdje vrlo dobro pokazuje prirodnu sklonost ljudi ka dualizmu, 
ka jednom obliku prirodnog islama. Svoj filozofski pravac on je nazvao 
,novim imenom za neke stare načine mišljenja" (,,The new name for some 
old ways of thinking") - u podnaslovu knjige Pragmatizam. James nastav- 
lja: ,,A zatim, koje vrste filozofija vam se nuđe u vašoj nevolji? Nalazite 
empirističku filozofiju koja nije dovoljno religiozna, i religioznu filozofiju 
koja nije dovoljno empiristička za ono što s njom hoćete." I dalje: ,, Vaša 
nedoumica je dakle u ovome: nalazite da su dva sistema za kojima težite 
beznadno razdvojena. Nalazite empirizam ali i nehumanizam i nereligioz- 
nost; ili pak nalazite racionalističku filozofiju koja doista može sebe nazvati 
religioznom, ali koja se uzdržava od svakog određenog dodira : sa stvarnim 
činjenicama i radostima i jadima. "4 


11. B. Russell, /storija zapadne filozofije, str.473. 
12. Willliam James, Pragmatizam, str.16. 

13. Wiliam James, Pragmatizam str.17. 

14. /sto,str.19. 

Vrlo prihvatljivu formulu za razumijevanje pragmatizma dao je Ber- 
trand Russell, markirajući dvije osnove filozofske dileme osnivača ovog 
pravca: ,, Filozofski interes Williama Jamesa bio je dvostruk: naučni i reli- 
gijski. Izučavanje medicine - sa naučne strane - davalo je njegovim mislima 
izvjestan materijalistički smjer, koji je, međutim, bio obuzdavan njegovim 
religijskim osjećanjima.!" Podsjetimo se ovdje na to kako je engleska (ovd- 
je to znači i američka) misao počela od dvije iste premise sa Rogerom Bac- 
onom sedam stoljeća ranije. Za to vrijeme Evropa je prešla sve segmente 
kruga od Tome Akvinskog na jednom kraju,do Lenjina na drugom. Ne zna- 
mo kakav je utisak ostavljao pragmatizam na dušu Evropejaca, ali sigurni 
smo da je izazvao jednu vrstu odbojnosti. Za Evropejca pragmatizam je nel- 
ogičan, heterogen, nedosljedan - epiteti koje je on obično pripisivao islamu. 
Ali pragmatizam je prvi veliki filozofski sistem koji je dala Amerika, i za 
koji je Evropa a priori nesposobna. Sigurno je pragmatička filozofija bila ili 
poticaj ili izraz, ili oboje, što je najvjerovatnije - izvanredne životne spo- 
sobnosti i aktivnosti američkog čovjeka. 

Ovaj ,,paralelizam'' između engleskog i islamskog duha može se prati- 
ti još u nizu simptomatičnih činjenica koje bi zavređivale posebnu analizu. 
Engleska revolucija (1688.) nije bila odveć radikalna (,,najumjerenija i na- 
juspjelija od svih revolucija"! - Russell), a mnoge stvari u engleskoj poli- 
tičkoj historiji nisu išle do kraja, do svog čistog oblika, nego su se zausta- 
vile na sredini puta. Pobuna protiv monarhije nije u Engleskoj dovela do 
njenog ukidanja, a elementi aristokratije ostali su da koegzistiraju sa de- 
mokratskim institucijama. U engleskom jeziku riječ ,minister'" Znači i 
svećenik. Sličan dualizam pojmova srećemo i u islamskoj terminologiji. Za 
razliku od većine evropskih država, Engleska je poznavala jednu značajnu 
vrstu poreza u korist siromašnih, nešto slično zekatu. Sličan duh morao je 
stvarati slična rješenja u životnoj praksi. 

Pa i u budućnosti se može očekivati da Evropa prihvati sve konsek- 
vence nauke, uključujući njene krajnje nehumane aspekte, dok će se Eng- 
leska i Amerika i ovdje najvjerovatnije zaustaviti na srednjim pragmatičkim 
stanovištima. Jer, u Evropi je vjera - vjera, a nauka - nauka (saglasno kr 
šćanskom pristupu u ovoj stvari), dok će u Engleskoj i o ovom pitanju 
vrhovni arbitar biti praksa, odnosno život. 


15. B. Russell, nav.dj.str.774. 

Odjeljak 2 


, HISTORIJSKI KOMPROMIS" 
I SOCIJALDEMOKRATIJA 


Tendencije ka ,,srednjem putu"' susrećemo i u drugim dijelovima svije- 
ta. Ali, za razliku od Engleske, gdje ih nalazimo i u teoriji, dakle i u dome- 
nu osjećanja i mišljenja, u Evropi se one susreću samo na praktičnom planu 
i pojavljuju se ne kao stvar uvjerenja nego praktične nužde. Sama pojava 
različito se ispoljava u katoličkim i protestantskim zemljama. U zemljama 
koje su stajale pod jačim katoličkim utjecajem ideološka polarizacija je jače 
izražena, a težnje ka srednjem rješenju tegobne, dramatične i u pogledu 
ishoda neizvjesne. U izvjesnom smislu, ove zemlje su nesposobne ili ones- 
posobljene za treći put. Italija, Francuska, Španija, Portugal bile su ili su i 
sad primjer izrazito polariziranih društava. Javno mišjenje nepomirljivo je 
podijeljeno između kršćanskih (desnih) i marksističkih (lijevih) partija i 
pokreta. Centar je ili izrazito ograničen, ili čak popuno uništen. Ovdje su se 
jedan prema drugom našla dva najslavnija dogmatizma u historiji - kato- 
lički i komunistički, zamoreni iscrpljujućom konfrontacijom, u kojoj po pri- 
rodi stvari nema pobjednika. Tipičan primjer ove situacije bila je Španija 
neposredno pred građanski rat. Na izborima 1936. lijeve partije u Španiji 
dobile su ukupno 51,9% glasova, desne 43,24%, dok je centar prikupio 
samo 4,86% glasova.!$ Današnja Italija skoro se približila ,Spanjolskoj pro- 
porciji" totalne polarizacije od 50:50%. Slična je situacija u Francuskoj. 

Unutrašnje razgrađivanje ova dva dogmatizma može se pratiti na nizu 
simptoma. Jedan je od njih i praksa dijaloga između marksista i katolika, 
koja je obazrivo počela polovinom šezdesetih godina ovoga vijeka. !" 

Ovi dijalozi su karakteristični za stanje duhova u Evropi i za odnose 
na frontu ideološke borbe između marksizma i religije, borbe koja bez pre- 
stanka i uzajamnih ustupaka traje više od jednog vijeka. Oni su znak zamo- 
ra i neuspjeha da se ljudski život organizira samo na jednom principu. Jer, 
marksisti su morali odstupiti od svoje klasične formule da je religija 
,Opijum za narod"', a katolici su marksistima priznali da u izgradnji društve- 
nih odnosa imaju za cilj pravičniji društveni poredak. 


16. Dok ovo pišemo (1977.), Španija se sprema za prve slobodne izbore. Neki predviđaju da će se špan- 
ski narod ovaj put opredijeliti za centar, prvi put u svojoj historiji. Ako se to dogodi, iz španskog primje- 
ra trebali bi izvući pouku podjednako i desni i lijevi dogmatici. 

17. Koliko je meni poznato, prvi ovakav dijalog održan je u Salzburgu 1965, na inicijativu liberalnih ka- 
toličkih teologa iz Zapadne Njemačke. Ova praksa je kasnije nastavljena. 

Na jednom od dijaloga marksista i katolika koje je organiziralo udru- 
ženje ,,Paulus Gesellschaft'" podnesen je referat čiji naslov govori sam za 
sebe: ,,Kršćansko čovjekoljublje i marksistički humanizam"', a na sastanku 
u Salzburgu poznati marksistički pisac Roger Garodi izjavljuje: ,,Sa nastan- 
kom kršćanstva pojavljuje se prvi put u našoj historiji apel za zajednicom 
bez granica, za totalitet koji obuhvata sve totalitete... U njemu postoji glori- 
fikacija ideje ljubavi prema kojoj čovjek ostvaruje sebe i prepoznaje sebe 
samo pomoću drugoga i u drugome, a ova ideja predstavlja najvišu sliku 
koju je čovjek mogao stvoriti o sebi i smislu života." I vođa italijanskih 
komunista, Palmiro Togliatti u svom poznatom predsmrtnom dokumentu 
(Promemoriji) istakao je potrebu izmjene stfva marksizma prema religiji i 
pozvao marksiste da što prije shvate ovu neophodnost. U papinskim encik- 
likama ,,Pacem in Terris" i ,,Populorum progressio'' nalazimo neka za Kato- 
ličku crkvu sasvim nova shvatanja: priznanje primata društvenih dobara 
nad privatnim vlastništvom, pravo intervencije javne vlasti na ekonomskom 
polju, pravo agrarne reforme i nacionalizacije u općem interesu, podršku 
učešću radnika u upravljanju preduzećima itd." 

XXI koncil Katoličke crkve (II vatikanski koncil) odbio je prijedlog 
tradicionalista da izrekne osudu marksizma. Sudeći po istupima svih mjero- 
davnih, ovaj koncil je protekao u znaku priznanja neodrživosti ekstremne 
spiritualističke pozicije kršćanstva. Kardinal de Chardin izjavio je: ,,Ja mis- 
lim da će se svijet prilagoditi nadama kršćanstva jedino ako se kršćanstvo 
prilagodi nadama zemlje. Samo tako će ih divinizirati { Nije li to 
,islamizacija"" kršćanstva? 

Tendencije su najčešće pomiješane, isprepletene, kao što pokazuju 
neki simptomi najnovijeg razvoja u Francuskoj. Nedavno (1977.) Stalni 
savjet francuskog episkopata objavio je posebno saopćenje pod naslovom 
,Marksizam, čovjek i kršćanska vjera'"'. U ovom saopćenju francuski bisku- 
pi konstatiraju ,,neuspjeh socijalne politike liberalizma"', da bi na kraju 
zaključili da ,, marksizam nosi u sebi dio istine koji mi ne ignoriramo". 

Godinu dana ranije, u svom poznatom ,lionskom apelu"" vođa francus- 
kih komunista George Marchais izjavljuje: ,,Naš je cilj da komunisti i kr 
šćani priznaju jedni druge i da se nađu na istoj liniji u poštovanju svoje 
originalnosti, rame uz rame u akciji za izgradnju humanijeg društva". 

Pojava o kojoj je riječ može se pratiti na primjeru Italije sa drama- 
tičnom jasnoćom. Nakon nepomirljive konfrontacije koja traje godinama, 
18. Papa Pavle II nedavno je (prilikom posjete USA 1979.) izjavio da ,,sistematska prijetnja čovjekovim 


pravima stoji u vezi sa distribucijom materijalnih dobara". Samo onaj ko poznaje pravu prirodu kr 
šćanstva može ocijeniti kakav obrt ova izjava, znači. 

Komunistička partija Italije odlučuje se na možda neočekivan, ali jedini 
logičan izlaz: ona poziva na tzv. ,,historijski kompromis''. Ako su naša raz- 
matranja tačna, ovaj poziv nije nikakav taktički potez sa privremenim ci- 
ljevima. To je iskren prijedlog, potekao iz saznanja da drugog izlaza nema. 
Ovaj poziv upućen je kršćanima i nije mogao biti upućen nikom drugom. 
Nakon svođenja svih računa i prebijanja argumenata, svi postepeno nestaju 
ili se povlače, a na uzburkanoj sceni ostaju samo dvije sile jedna prema dru- 
goj, može se slobodno reći dvije neuništive sile. Na površini to su kr 
šćanska demokratija i komunizam, a dubinski gledano, to su religija i ma- 
terijalizam. Italija je eksperiment za budućnost jednog dijela svijeta. !? 


I tzv. ,evrokomunizam"' izraz je iste tendencije, karakteristične za po- 
larizirana društva, odnosno za zemlje evropskog katoličanstva, Italiju, Fran- 
cusku i Španiju. Pojava je suviše nova, ali već sada je prilično jasno da bi 
to trebao biti komunizam umanjen za diktaturu proleterijata i uvećan za de- 
mokratiju. To je proboj iz lijevog ekstrema, ograđenog i branjenog barije- 
rom dogmi, u pravcu centra.?" Komunizam, pod pritiskom realnosti, napu- 
šta svoju dogmatsku poziciju i prihvata ideje slobode i pluralizma, u suštini 
idealističke. Ova činjenica daje evrokomunizmu jasan pečat. 


Razlika između koncepcije evrokomunizma i historijskog kompromi- 
sa u tome je što se u prvom slučaju radi o ispravljenom, modificiranom 
komunizmu, a u drugom o komunizmu i kršćanstvu kao dvjema ravnoprav- 
nim silama.?! 


Traženje ,,srednjeg puta'" u drugim, većinom protestantskim (nekato- 
ličkim) zemljama očituje se u sve većem utjecaju stranaka centra ili bliskih 
centru u političkom životu ovih zemalja. Ovaj dio Evrope odbacuje čisto 
kršćanske i čisto komunističke vlade i, na ovaj ili onaj način, pokazuje stal- 
nu tendenciju ka srednjim rješenjima. Ovo raspoloženje praktično se očituje 
u sve većem opredjeljenju za socijaldemokratiju. Izlaz koji tradicionalno 
katolička društva pokušavaju pronaći u ,,historijskom kompromisu"' protes- 


19. U stavitu KP Nalije nalazimo ranije nezamislivu definiciju da članovi partije mogu biti ,,svi oni koji 
prihvataju program Partije, neovisno od njihovih religioznih i filozofskih uvjerenja" (član 2. Statuta 
KPI.) Iako u izmijenjenom stavu prema religiji KP Italije nije usamljena, u većini su još uvijek partije 
koje zastupaju jednu vrstu naglašenog, čak borbenog ateizma. Ovo je naročito slučaj u zaostalim, ne- 
prosvijećenim sredinama. Ipak, odstupanje je očevidno i morat će se nastaviti. 


20. Isti značaj ima i odstupanje od tzv. ,kultume revolucije" u Kini, nedugo iza smrti Mao Ce Tunga. 
Ovaj do sada najupomiji i najdalekosežniji pokušaj da se uspostavi utopija, očevidno je završio neuspje- 
hom. ,,Stajanje na jednoj nozi", ustvari ultralijevu poziciju, Kina je jedva izdržala 10 godina. Uslijedilo 
je neizbježno vraćanje na jedno prirodnije stanje. Ako usvojimo uobičajenu terminologiju desno-lijevo, 
onda je u Kini u toku kretanje od lijeva ka centru. 

21. Jedan broj komunističkih partija Evrope brisao je termin , diktatura proletarijata" iz partijskih doku- 
menata. 

tantske zemlje su pronašle u socijaldemokratiji. Ovaj pokret, koji u Evropi 
znači kompromis između slobođe i društvene intervencije, između evrops- 
kih kršćanskih tradicija i marksizma, bilježi napredak u čitavom poslijerat- 
nom periodu - jedna pojava koja pouzdano ima dublje značenje i koja je 
simptomatična za opće kretanje u čitavom svijetu.? Poredeći izborne rezul- 
tate odmah poslije rata sa izborima održanim 25 ili 30 godine kasnije, prim- 
jećuje se porast socijaldemokratskih glasova u skoro svim zemljama slo- 
bodnih izbora. Ovaj porast iznosi 22% u Švedskoj, 36% u Danskoj, 54% u 
Holandiji, 27% u Norveškoj, preko 100% u SR Njemačkoj i čak 38% na 
Malti itd. U Engleskoj on iznosi samo 5%, ali valja imati u vidu da je ovaj 
proces u Engleskoj počeo daleko. ranije i da je ova zemlja do tačke ravnote- 
že stigla prije svih ostalih evropskih zemalja. Socijaldemokratija je 
,Stabilno jedinjenje'', ona je oblik društvene i političke ravnoteže u Evropi. 
A dvije najstabilnije zemlje u inače nestabilnoj sferi Latinske i Južne 
Amerike jesu Meksiko i Venecuela - zemlje vrlo bliske socijaldemokratiji. I 
u Japanu razvoj teče ne u pravcu polarizacije, nego u pravcu ojačanja cen- 
tra.? I u Meksiku i u Japanu sve češće se u političkim polemikama čuje ter- 
min ,,treći put''. Skup socijaldemokrata u Karakasu 1976. nazvan je histo- 
rijskim, kako zbog značaja odluka, tako više zbog osjećanja da bi on mogao 
biti prvi korak ka formuliranju nove doktrine. O kakvoj se novoj doktrini 
radi, može se jasno zaključiti iz izjave meksičkog funkcionera Gonsalesa 
Sosa: ,,Kapitalizam, komunizam i socijaldemokratija sada su tri velike poli- 
tičke opcije u svijetu, i između te tri mogućnosti treba da bira Meksiko." 


Unutrašnje napetosti koje se ispoljavaju u državama socijalističkog 
tipa ne tiču se uglavnom socijalizma kao ekonomskog sistema, ne pred- 
stavljaju, dakle, zahtjev za restauracijom privatnog kapitalističkog pre- 
duzeća. Svi ozbiljniji otpori odnose se na problem ljudskih prava. Ljudi 
svugdje kao da vape za nekim kršćanstvom sa socijalnim programom, ili 
nekim socijalizmom bez ateizma i diktature (,,socijalizam ljudskog lika"').? 
U Kini se, naprimjer, poslije smrti Mao Ce Tunga postepeno i oprezno ski- 


22. Ideološki zagriženiji dio svijeta naravno ne vidi stvari na ovaj način. Moskovski časopis Komunist, 
npr. (julski broj 1978.), tvrdi da je objektivno nemoguć razvoj u trećem pravcu". Po ovom časopisu ne 
postoji nikakva altemativa u vidu nekog ,,trećeg svijeta". Realno postoje samo dva antagonistička dru- 
štveno-politička sistema. Proces polarizacije ne slabi nego se pojačava, pa će se sve zemlje prije ili kas- 
nije prikloniti kapitalističkom ili socijalističkom sistemu. 

23. Rezultati izbora u decembru 1976. kao i rascjep u socijalističkoj partiji Japana (istupanje Sabure Ede 
i većeg broja njegovih pristalica iz socijalističke partije) idu jasno u korist centra. . 
24. To je ono što je Maurice Diverger nazvao neumitnim procesom ,,liberalizacije na Istoku i socijaliza- 
cije na Zapadu" (M.D., Introduction a la politigue, Gallimard, Paris, 1970., str.367). Ustvari zapadni 
način života nije dovoljno socijalan, istočni nije dovoljno slobodan. 

da zabrana sa Beethovena i Shakespearea, kao što je u SSSR-u prije toga, 
makar i nevoljno i neuvjerljivo, skinuta zabrana sa Dostojevskog, Chagalla 
i Kafke. Zahtjev za slobodom čut će se sve glasnije u zemljama evropskog 
Istoka. Stvari, bez obzira kako se sporo kreću, idu u tom pravcu. Tendenci- 
jaje jasna. 

Obrnuto, kriza u kapitalističkim zemljama praćena je zahtjevima za 
većim stepenom društvene intervencije, što ponekad znači izvjesno ogra- 
ničavanje sloboda. Praktični život vuče američke firme u pravcu socijaliza- 
cije, kao što sovjetska privredna preduzeća, obrnuto, gura od krutog centra- 
lizma u pravcu autonomije. Prof. M.L.Weidenbaum naziva današnje 
američke korporacije ,,polunacionaliziranim"', imajući u vidu njihovu obuh- 
vatnu zavisnost od države. Na sastanku istaknutih političara i javnih radni- 
ka iz USA, Evrope, i Japana, koji je održan u Kjotu 1975. (tzv.,Trilateralna 
komisija"'), razmotren je problem ,,pretjerane demokratije" u razvijenim ka- 
pitalističkim zemljama. U izvještaju sa ovog sastanka, pod naslovom 
Kriza demokratije", zagovara se ,,umjerenost u demokratiji" i čak se ističe 
potreba izvjesnih korekcija u odnosu na pretjeranu i ničim kontroliranu slo- 
bodu štampe. U dokumentu se daje podrška ekonomskom planiranju i post- 
avlja zahtjev za ,efikasnijim upravljanjem". Jedan ugledni američki list 
prokomentirao je ovaj izvještaj konstatacijom da se ne radi o gotovom ok- 
virnom planu javne politike već prije o nagovještaju nove ideološke klime. 

Tendencije razvoja savremenih društava nisu, dakle, istosmjerne, ali 
su konvergentne. Produžene, one ciljaju ka jednoj srednjoj poziciji, vrlo 
sličnoj poziciji islama. 

Ali, koliko god da su ove tendencije simptomatične, one nisu islam 
niti vode njemu, jer se same osjećaju iznuđenim, nedosljednim, defektnim. 
Islam je svjesno odbacivanje jednostranog religijskog ili socijalnog zahtje- 
va, svjesno prihvatanje dvoznačnog načela, ,,bipolarnog načela". Ipak, naz- 
načena kolebanja, odstupanja i neizbježni kompromisi predstavljaju pobje- 
du životne i ljudske realnosti nad jednostranim i isključivim ideologijama i 
time posrednu pobjedu islamske koncepcije. 


DODATAK 


mm 


PREDANOST 


Priroda ima determinizam, čovjek ima sudbinu. Prihvatanje ove sud- 
bine najviša je i posljednja poruka islama. 

Da li i kako postoji ono što nazivamo sudbinom? - Osvrnimo se na naš 
vlastiti život i pogledajmo šta je ostalo od naših najdražih planova ili naših 
snova mladosti. Zar nismo došli na svijet bez naše volje i zatekli sebe sa 
čitavom našom naravi, većim ili manjim stepenom inteligencije, sa našom 
pojavom koja može biti simpatična ili odbojna, sa našim stasom koji može 
biti patuljast ili atletski; u domu kralja ili prosjaka, u burnom ili mirnom 
vremenu, za vlade tirana ili jednog blagorodnog kneza, i uopće u poli- 
tičkim, geografskim i društvenim prilikama o kojima nas niko nije pitao? 
Kako je ograničeno ono što je naša volja, a kako je ogromno i neobuhvatno 
ono što ja naša sudbina! 

Čovjek je ,,bačen u svijet'' i zavisan od mnoštva činjenica nad kojima 
nema nikakve moći. I one najudaljenije djeluju na njegov život kao i ove 
najbliže. U toku savezničke invazije na Evropu, 1944. godine, došlo je do 
općeg poremećaja radio-veza, što je moglo biti sudbonosno po operacije u 
toku. Kasnije se ustanovilo da je poremećaj bio posljedica ogromne eksplo- 
zije u sazvježđu Andromede, koja je od nas daleko nekoliko miliona svjet- 
losnih godina. Jedna vrsta katastrofalnih zemljotresa na našoj planeti pos- 
ljedica je promjena na Sunčevoj površini. Sa porastom našeg znanja O Svi- 
jetu, raste i naša svijest da nikada nećemo biti potpuni gospodari svoje sud- 
bine. Pa i uz pretpostavku najvećeg mogućeg napretka nauke, mjera savlad- 
anih okolnosti u poređenju sa mjerom nesavladanih i nesavladivih, bit će 
neznatna. Čovjek i svijet nisu u srazmjeri. Jedinica hoda stvari nisu čovjek i 
njegov ljudski vijek. Otuda vječna nesigurnost čovjeka, koja se psihološki 
može odražavati u pesimizmu, pobuni, očajanju ili - predanosti sudbini i 
volji Božijoj. 

Islam kao napor za uređenje svijeta pomoću odgoja i zakona uži je, 
predanost je širi plan rješenja. 

Individualna pravda ne može se nikada potpuno zadovoljiti u uvjetima 
egzistencije. Mi možemo slijediti sve islamske propise, koji u krajnjem re- 
zultatu treba da nam osiguraju sreću ,,na oba svijeta"; mi, štaviše, možemo 
slijediti i sve druge norme, medicinske, društvene i moralne, pa da ipak, 
zbog stravične isprepletanosti sudbina, svjesnog htijenja i nekontroliranog 
slučaja, duševno i tjelesno stradamo. Šta može utješiti majku koja je izgubi- 
la jedinca sina? Kakvu utjehu može naći čovjek koji je u nekom nepredvidli- 

jivom incidentu ostao bogalj? ,Osvjedočimo se u naš ljudski položaj. Mi 
smo uvijek u situacijama... Ja mogu da djelujem da se situacija izmijeni. 
Ali ima situacija koje su u svojoj suštini nepromjenljive, čak i kada njihova 
pojava dobiva drugi vid i kad se njihova pobjedonosna moć skrije velovi- 
ma: moram da umrem, moram da patim, moram da se borim, podređen sam 
slučaju, neizbježno se saplićem u krivicu. Te osnovne situacije našeg posto- 
janja nazivamo ,,graničnim situacijama"' (Karl Jaspers, Uvod u filozofiju). 
Čovjek treba u stvarnom svijetu da popravi sve što se može popraviti: pos- 
lije toga djeca će i dalje umirati nepravedno, čak i u savršenom društvu. U 
svom najvećem naporu, čovjek može samo sebi staviti u zadatak da aritme- 
tički smanjuje bol svijeta. Ali nepravda i patnje će ostati i, ma koliko bile 
ograničene, one neće prestati biti sablazan'' (Albert Camus, L'Homme re- 
volte). Predanost ili pobuna - to su dva oprečna odgovora na istu dilemu. 

U predanosti se nalazi ponešto od svake ljudske mudrosti, osim jedne: 
plitkog optimizma. Ona je priča o ljudskoj sudbini i stoga neizbježno odiše 
pesimizmom, jer ,svaka sudbina je tragična i dramatična, ako se ide do nje- 
nog dna" (Gasset). 

Predanost sudbini potresan je odgovor na veliku čovječansku temu Oo 
stradanju koje se ne može izbjeći. Ona je spoznaja života kakav jest i svjes- 
na odluka da sve treba izdržati i pretrpjeti. U ovoj tačci islam se bitno razli- 
kuje od plitkog optimizma evropske filozofije 1 njene naivne priče o 
, najboljem od svih mogućih svjetova''. Predanost je blaga svjetlost s one 
strane pesimizma. 

Ali, došla kao rezultat osjećanja nemoći i nesigurnosti, predanost 
sama postaje jedna nova moć i jedna nova sigurnost. Vjera u Boga i njego- 
vu promisao daje nam takav osjećaj sigurnosti koji se ničim drugim ne bi 
dao zamijeniti niti nadoknaditi. Sve junačke rase vjerovale su u sudbinu - 
tvrdi Emerson. Jer predanost ne znači pasivnost, kao što to mnogi u potpu- 
noj zabludi misle. Ne radi se o tome da se ,,prepustimo sudbini", jer naš od- 
nos prema sudbini ima samo moralni značaj. Predanost je čovjekov unutra- 
šnji stav prema cjelini svijeta i prema rezultatima svoga vlastitog djelova- 
nja. Predanost prema volji Božijoj znači nezavisnost prema volji ljudskoj. 
Pokoravanje Bogu isključuje pokoravanje čovjeku. To je novi odnos 
između čovjeka i Boga, pa stoga i novi odnos između čovjeka i čovjeka. 

Stoga, prihvatiti sudbinu znači osjećati se u najvećoj mjeri slobodnim. 
Ali to je sloboda koje se stiče izvršavanjem svoje sudbine, slaganjem sa 
tom sudbinom. Ono što naše angažiranje i našu borbu čini ljudskom i ra- 
zumnom, ono što joj daje pečat odmjerenosti i smirenosti, to je uvjerenje da 

konačni ishod svega nije u našim rukama. Naše je da nastojimo i djelujemo, 
rezultat je u Božijim rukama. 

Zato: istinski razumjeti svoj život na ovoj zemlji znači početi ulagati 
jedan napor lišen ambicije da se sve obuhvati i savlada, ali združen sa 
spremnošću da se prihvati mjesto i vrijeme u kojem smo rođeni, mjesto i 
vrijeme koje se zove naša sudbina i koje je volja Božija. Predanost - to je 
jedini ljudski, dostojanstveni izlaz iz nerješivosti i besmisla života, izlaz 
bez pobune, očaja, nihilizma, samoubistva. To je herojsko osjećanje ne he- 
roja nego običnog čovjeka u neizbježnim životnim nevoljama, tragičko 
osjećanje šehida koji je izvršio svoju dužnost i koji prihvata svoju sudbinu. 

Islam nije dobio ime prema svojim zakonima, prema svojim naredba- 
ma i zabranama, prema naporu tijela i duše kojeg zahtijeva, nego prema 
nečemu što obuhvata i nadmašuje sve to, prema jednom momentu spoznaje, 
prema snazi duše da se mjeri sa vremenom, prema spremnosti da se pod- 
nese sve što uopće može ponuditi jedno postojanje: prema istini predanosti. 

Predanosti, tvoje je ime islam! 

